
Oi  quis  miretur,  me  juvenem  ,  cum  doctrinae  lima- 
tioris  copia ,  tum  diuturnae  consummataeque  experien- 
tiae  laude  carentem ,  in  hac  denique  Artis ,  a  multis 
cultae  et  perfectae ,  conditione ,  librum  scripsisse  alios 
docendo  destinatum ,  mole  quidem  parvum ,  sed  in 
gravissima  materie  occupatum ,  audiat  velim ,  quae 
roganti  mirantique  respondeam.  Ego  vero  et  ea  sum 
aetate ,  in  quam  isla  in  aliorum  studiis  acquiescendi 
cupiditas  cadere  non  debeat,  et  eo  sum  constitutus 
loco,  quo  Naturam  diligenter  interrog^re  possim  et  alios 
docendo  discam ,  et  iis  denique  moribus  sum ,  ut 
diligentiam  certe  meam  hominibus ,  sapientia ,  probitate , 
doctrina  conspicuis ,  probare ,  praesertim  vero  disci- 
pulis  meis  prodesse  cupiam.  Quicumque  autem  existi- 
mat,  aliorum  laborem,  qui  ante  de  arte  medendi 
scripserunt^  adeo  absolutum  esse,  ut  eo  potius  contentos 

esse ,    quam    nova   periclitari  nos  deceat ,  vereor ,   ne 
modestiae  nomine  ignaviam  et  desidiam  suam  excusare 
velle  videatur.     Post  Boerhavium  utique,  Maximilianus 
Stollius ,  Johannes  Baptista  Burserius ,  Johannes  Petrus 
Frankius,    et    pauci  alii    de  cognoscendis  et  curandis 
morbis  ita  praeceperunt,  ut  optimi   fuerint  et  adhuc 
dici  mereantur  juvenum ,   artem    discentium ,  praece- 
ptores,  Medicorum  autem  ,  artem  factitantium ,  in  arduo 
medendi    negotio    duces,      Ne    quis   tamen   propterea 
statuat ,   ab  eorum  virorum   tempore  in  nostros  usque 
dies ,    nihil    aut    emolumenti ,    aut    incrementi ,    Arti 
nostrae  longae   et  salutari  accessisse.       Medicina  enim 
temporis    filia   est,    adeoque  suas  habet  aetales  atque 
periodos ,  et  nunquam  quiescit  otiosa ,  aut  de  thesauris 
suis    prorsus    secura.       Crescit    in  dies  observationum 
silva  ;  quae  dubia  erant ,  confirmantur  ;   obscuris  lucem 
addi  videmus ;   et  ideo  ei  recentissimis  quoque  Medi- 
corum  laboribus  proficere  potest ,  qui  utilem  ab  inutili 
herbam  distinguere  callet.    Quemadmodum  aulem  nulla 
vera  sapientia  medica ,    nulla   in   medendo  solertia  et 
perspicacia ,    nulla    spes    in    naturae  et  artis  adversus 
morbos    praesidia ,    sine  diligenti   opera  et  studio ,  in 
veterum  Medicorum  scriptis  collocato ,  acquiri  possunt , 
sic,  ab  altera   parte,    nullos   experientiae  diuturnioris 
fructus  percipere ,  ad  nuUam  artis  perfectionem  adspi- 

rare,  nullos  in  investiganda  morborum  natura ,  aut  in 
iisdem  sanandis,  progressus  ulteriores  facere  licebit, 
nisi  posteriorem  prioris  diei  et  discipulum  et  praece- 
plorem  esse  concedas ;  nisi  lumen ,  rei  alicui  natum , 
pro  novi  luminis  diluculo  habeas;  nisi  in  sapientiae 
studio ,  cum  ab  antiquis  tum  a  novis  esse  consueveris , 
de  vero  autem  quaerendo  semper  sollicitus  ;  nisi  optima 
quaevis,  Matinae  apis  instar ,  cum  ex  tuis ,  tum  ex 
alienis  libare  scias.  Itaque  non  satis  fuerit ,  quae 
Bernardini  Ramazzinii  verba  sunt ,  ab  antiquis  fontibus 
Medicinam  hausisse ,  sed  necesse  quoque  est,  puros  ac 
securos  latices  degustasse ,  quos  novae  scaturigines  tam 
larga  vena  effudere.  Neque  tanti  facienda  sunt  anti- 
quitatis  et  novitatis  nomina,  ut  a  veri  studio  abdu- 
camur.  Quae  antiqua  vocantur ,  et  plurium  saeculorum 
suffragia  tulerunt ,  quaeque  ad  aegrotantium  lectos  com- 
probari  videmus,  nova  sunt  semperque  manebunt:  quae 
autem  nova  et  recentia  a  nobis  dicuntur,  si  vera  sunt, 
antiqua  dici  merentur;  quid  enim  veritate  antiquius! 
In  evolvendis  igitur  tam  priscae  quam  novae  Medicinae 
selectioribus  monumentis,  idem  judicium  esto,  quod 
esse  solet  in  nummis,  quorum  non  elegantia,  sed 
bonitas  et  pondus  spectantur ,  et  in  quorum  usu  nihil 
refert ,  utrum  recens  an  multo  ante  cusi  sint. 

Haeo  fere  cogitavi ,  qaum  me  ad  scriptionem  libelli 

accingerem,  in  quo  Praxeos  medicae  initia  tradeiem. 
In  eo  qnippe  digerendo  haec  praesertim  spectavi,  ut 
praecipua  scientiae  medicae  momenta,  id  est  artem 
morbos  cognoscendi  et  naturae  convenienter  sanandi , 
breviter,  perspicue  et  accurate,  in  gratiam  discipulo- 
rum ,  notarem ,  usus  tum  experientiae  luce ,  tum  alio- 
rum ,  et  antiquiorum  et  recentiorum ,  Medicorum  ob- 
servationibus.  Quod  consilium  quatenus  assecutus  sim 
in  hac  tnflammatioms  et  fehrium  doctrind,  peritio- 
rum  judicum  creta  aut  carbo ,  tum  vero  tempus ,  ut 
spero ,  me  mihi  diffidentem  docebunt. 

Aphoristicum  dicendi  genus  Boerhavii,  paucis  muha 
complectens,  quantum  fieri  potuit,  imitari  conatus 
sum ,  ut  ipse  in  docendo ,  quo  loco  interesset ,  plura 
dicendi  explicandique  ^ccasionem  haberem,  tum  vero 
ut  discipulis,  sine  taediosa  scribendi  necessitate,  disci- 
pUnae  et  artis  therapeuticae  sumroam ,  id  est ,  fidas 
morborum  imagines  et  praecipuos  medendi  canones 
suppeditarem.  Si  quis  prolegomena  nostra  cum  Boer- 
havianis  comparaverit ,  statim  intelliget,  me  in  illustre 
illud  summi  Medici  exemplar,  cum  in  cogitando  tum 
in  scribendo,  quod  cum  verecundia  dictum  sine  invi- 
dia  accipiatur,  intuitum  esse,  et  illud  spectasse,  ut  e 
longinquo  sahem  Viri  immortahs  vestigia  premerem, 
Quod  si  ahis  audax  videatur  pumilionis  coeptum ,  nihil 

habeo,  quod  respondeam.     Si  prorsus  defecerim,  non 
tam  turpe  erit  vinci,  quam  contendisse  decorum. 

In  quovis  autem  morborum  genere  describendo  ita 
plerumque  yersatus  sum,  ut  brevem  aliquam  definiti- 
onem  aut  descriptionem  praemiserim,  ex  qua  de  uni- 
versa  morbi  natura  constaret.  In  his  vero  parsimoniae 
et  sobrietatis  culpam  mereri,  aut  ignorantiam  subinde 
profiteri  malui,  quam  theoriam  condere,  opinioni  ma- 
gis  quam  naturae  superstructam.  Multae  quippe  quae- 
stiones  sunt ,  interiorem  morborum  naturam  spectantes , 
quae  melius  ad  auditorum  captum ,  in  Scholis  tradi , 
quam  in  Lectoris  commodum  explicari  et  judicari  posse 
Tidentur,  Ea  nimirum,  quae  non  nisi  conjectura  as- 
sequi  nobis  licet ,  aut  de  quibus  sub  judice  lis  est , 
a  praeceptore,  modo  non  omni  dicendi  facuUate  et 
arte  dialectica  careat ,  ita  proponi ,  analogiae  auxilio 
illustrari ,  ipsis  vitae  legibus  confirmari ,  et  ad  trutinam 
rationis  atque  experientiae  revocari  possunt,  ut,  nisi 
partium  studio  se  duci  patiatur,  non  suam  quandam 
.  defendat  sententiam ,  sed  vera  tantum  tueatur  et  quae 
veri  similHma  videntur. 

Signa,  quibus  singula  morborum  genera  distingu- 
antur ,  accuratissime  quidem  recensere  studui ,  ea  au- 
tem  neglexi,  de  quibus  mihi  persuasum  erat,  non  ex 
propria  morbi   natura ,  sed  casu  subinde  adfuisse.   Cae- 

terum  in  delineanda  morborum  imagine,  saepissime 
usus  sum  verbis  eorum ,  quos  in  arte  raorbos  pin- 
gendi  excelluise  communis  eruditorum  voi  est.  Multa 
certe  morborum  genera  ab  Aretaeo ,  Caelio  Aureliano , 
Sydenhamo,  Lommio,  Boerhavio,  StoUio  aliisque  ita 
sunt  descripta,  aut  potius  ipsis  naturae  coloribus  ef- 
licta ,  ut ,  qucd  fidem  augeat ,  vix  quidquam  addi 
possit  imagini.  Quum  autem  in  morborum  criteriis 
eadem  sedulitate  cpus  sit,  quam  in  describendis  cae- 
teris  naturae  rebus,  illud  quoque  spectavi  commodum, 
ut,  qui  principes  in  arte  viri  sunt,  loquentes  indu- 
cendo  declararem ,  quorumnam  Medicorum  fide  et 
Quctoritate  signa  morborum  dubia  vel  nitantur  vel 
comprobentur. 

In  causis  morborum  memorandis  brevitati  studui. 
Eas  praesertim  memoravi,  quae  frequentissimae  sunt, 
quarumque  vim  et  efficacitatem  in  hunc  illumve  mor<- 
bum  vel  generandum  vel  excitandum  docuit  usus. 
Paulo  pleniorem  feci  mentionem  de  iis  morborum 
causis  atque  effectibus,  quorum  cognitionem  debemus 
diligenti  corporum  mortuorum  inspectioni.  Hoc  quippe 
adminiculo,  proprias  plurimorum  morborum  sedes 
optime  erui,  eorumque  causas,  effectus  et  signa  le- 
gitima  saepissime  cognosci  et  judicari  posse,  nemo, 
opinor,    negaverit,    nisi  in  Morgagnii   et   recentiorum 

laboribus  hospes  sit,   aut  ipse   manum  operi  admovere 

neglexerit.     Solo  cultro  anatomico    intricatas    et  per- 

plexas  morborum   causas  intelligi ,   adeoque   vera  pro- 

bari V  errores    autem    confutari    posse,  illustre  docuit 

Boerbavii  aliorumque  Medicorum   exemplum.  »Neque 

»^ttisquam  facile  crederet,  quantum-  in  morbis,  prae- 

»sertim    chronicis,    interiora  pervertantur ,   et  quanta 

» partium    interiorum  monstra   gignantur.     Ausim  di- 

»  cere ,  plus  una  dissectio  et  apertio  tabidi ,  aut  morbo 

»aliquo    antiquo    vel    venenato    confecti  corporis,  ad 

»Medicinam    attulit    commodi,   quam  decem   corpora 

»strangulatorum."     His    Harvaei    verbis    eo  lubentius 

utor,   quo   certius   est,   ab  immortali  Exercitationum 

de    circulatione    sangidnis    scriptore,    cujus  laudibus 

detrahere    hodierni     fere   moris    est,    novam    quoque 

epocham  repetendam   esse  illius  disciplinae,  quam  re- 

centiores  Anatomiam  pathologicam  dixerunt ,  principem 

fere    ad    Pathologiam  philosophicam  ducem,     Quum 

vero  omne   nimium  vertatur  in  vitium,  quumque    in 

qaavis  re  limites  sint,  quos  ultra  citraque  nequit  con- 

sistere  rectum ,   in  hoc  etiam  argumento  ad  prudentiae 

potius  quam   doctrinae  laudem  adspirare  studui,  utpote 

ratus,    corporum    morbidorum    anatomiam    Medicinae 

perficiendae  esse  auxiliatricem ,  minime  autem  haben- 

dam    esse    pro  fonte,   a  quo  omnis  Praxeos  medicae 

ratio  repetenda  sit.  Qui  enim  in  homine  nil  videt 
praeter  materiae  organicae  compagem ,  Artis  suae  fun- 
damentum,   magnam  partem,  ignorat. 

Quod   ad  ouram  attinet ,    morbos  suo ,  non  nominis 
pondere,    pendere   praecepi,     Therapeutices  naturalis 
diligentem  feci  mentionem,  illique  omne  superstruen- 
dum    esse    medendi    opus,    docere  et  indicare  conatus 
sum.      Remedia  commendavi  pauca,  plerumque  notis- 
sima ,  longo  usu  probata.      Quae  nondum  experientiae 
tulerunt   suffragium ,    sine    damno    omitti   posse   vide- 
bantur.       Qui    semper    multa    et   efficaciora   remedia 
praescribunt ,    fieri  non  potest ,    quin  saepissime  opem 
suam    Naturae   magis  obtrudant  nolenti ;  quam  volenti 
praestent.      In  quem  errorem ,  ne  vel  a  senibus  pror- 
sus   alienum ,    in    primis    proclives  sunt  juvenes ,  cum 
aetatis    fervore,    tum   juvandi    desiderio    ducti.     Qua- 
propler   hos   mature   moneri   oportet,  nt  parca  potius 
quam   prodiga  manu  remedia  praebeant  aegrotantibus , 
neque    id    saevis   praesidiis   consequi    studeant,     quod 
remediis   mitioribus   praestare   valent.     Scio  equidem , 
a  Polypragmosynes  Medicae,  illiusque  strenue  agentis, 
fautoribus ,    quales    et    noStra    et    ahena   fert   tellus , 
iactari    observationes ,    quae    doceant,    clavum    clavo, 
per  malleum  fortius  adacto ,   ejiciendum ,  morbos  gra- 
ves    armis    gravissimis    impugnandos    et   expugnandos 

esse.      Quasi     a    paucis    felicioribus    exemplis,     quae 
Naturae  robustioris  beneficio  magis,  quam  Artis  opera 
contigerunt ,    inferri   possit ,  experimenta  facienda  esse 
per    mortes,     id    est,    morbos    semper    sanandos    esse 
veneno,    ferro   et    igne.     Medici  alii,  morborum  qui- 
dem  initio,  a  remediis  stimulantibus ,  vim  fere  liquidi 
ignis   habentibus ,   abstinere  solent ,  in  perversa  autem 
opinione  versantur,  neminem  a  morbo  convalescentem , 
carere  posse   roborantibus ,   alexipharmacis ,    cardiacis, 
eicitantibus.     »  Quod  profecto  ,"  quae  Huxhami  verba 
sunt,    »sic   cum  ratione  conveniet,  ac  si  quis  partem 
»magni    incendii   prius  supprimere  velit,  et  mox  post 
3>ea   residuam  partem  exstixiguere  anniteretur,    adjecto 
»pulvere    pyrio,    aut   vini   spiritu.''*       Solertia   atque 
prudentia  ut  quemvis  artificem ,  sic  Medicum  praesertim 
decet,  natum  ad  salutem  aliorum.    Sed  ex  diverticulo 
in   viam   redibo.     Haec  enim,  ut  eleganter  Hallerus, 
aeterno  silentio  premere,  Medici  interest,   ne  salutare 
nomen  mortalibus  fiat  invisum. 

Tandem  in  laudandis  discendi  et  uherius  proficiendi 
subsidiis ,  Boerhavii  iterum  consilio  obtemperare  studui. 
Hic  quippe  in  Methodo  discendi  Artem  Medicam , 
Caput  quod  agit  de  studio  practico ,  seu  de  consilio 
faciendae  Medicinae ,  ab  his  auspicatus  est  verbis : 
»Hic    in   primis  sollicitus  commendabo  auctores:  nam 

»errores  hic  erunt  lelhales  aut  periculosi;  hiiic  quos 
» ipse  tanquam  optimos  excussi ,  et  qui  communi 
»suffragio  laudantur,  commendabp;  in  hac  re  non 
»licet  progredi,  nisi  pede  fixo."  Auctores  tamen 
omissos  esse  qui  laudari  potaissent,  ipse  praevideo, 
Hos  ab  aliis  mihi  indicari  gaudebo.  Caeterum  in- 
genue  fateor,  me  minus  etiam  conlendere  ad  laudem 
Doctoris  umbratici ,  quam  ad  Medici  speculatoris 
famam. 

Praefationis  finem  faciant  Tissoti  verba.  »Integrum 
»subjicio  opus  non  innumerae  judicantium  turbae, 
»sed  compendiosae  judicum  familiae;  si  probent,  gran- 
»diora  forsan  meditabor." 

Scripsi 
Calendis  Novembribus 
1835. 


Pf^legomenu. 

■^^, 
§  1- 

Therapia  specialis  j  quae  et  Praxis  medica  appellaiur, 
ea  est  disciplinae  medicae  pars  quae  modum  et  praesi- 
dia  docet,  quibus  hominum  morbi  detegantur,  digno- 
scantur ,   praecaveantur ,  sanentur  aut  mitigentur. 

§2. 
Morbus  vocatur  conditio  quaevis  abnormis ,  in  corpore 
praesens ,  quae  ipsius  laedit  actiones  et  sensationem  in- 
fert  molestam.  Aut,  si  essentialem  velis  definitionem , 
cum  recentioribus  dici  poterit ,  vitae  forma  imperfecta 
atque  aliena ,  organismi  integritatem  laedens. 

§  3. 
Non  difficulter  ideo  morbus  in  homine  praesens  dete- 
gitur ,  absente  sanitate ,  id  est  eo  statu ,  in  quo  omnia 
cum  corporis  tum  animi  munia  cum  euphoria ,  sive  cum 
facilitate ,  constantia  et  oblectamento ,  peraguntur. 

§  4. 
Quae  tamen  morbi  praesentis  scientia   parum  juvat , 
nisi  eundem  accuratius  cognoscamus  et  dignoscere  sciamus. 

§  5. 

Complectitur  autem  morborum  cognitio  causas  eorum 
et  naturam ,  symptomata  atque  effectus. 

§  6. 

Dignoscitur  morbus,  si  eum  ad  genus  quemque  suum 
referre,  et  ab  affinibus  aut  fere  similibus  morbis  distin- 
guere  scias. 

§7. 
Praecavetur  morbus ,  si  causae  evitantur  occasionem 

praebitarae ,   sique  caiisae  jam  praesentes  artis  auxjlio 
removentur. 

§  8. 
Sanatio  est   conditionis  morbosae  in  sanatn  matatio. 

§  9 
Quam  quidem  aegrotantibus  Medicina  promittit ,  nec 
tamen  semper  praestare  Talet.  Quapropter  morbos  gra- 
ves  et  insanabiles  mitigare  docet  ars  Medicorum. 

§10. 
Unde  apparet,   inter  duplicem  distinorui  Praxeos  me- 
dicae  parlem ,  quarum  altera  pathologica ,   morborum 
naturam ,    altera  therapeutica ,     curam  morborum   re- 
spiciat. 

§  11. 

Intelligitur  morbi  natura  e  sedula  symptomatum  ob- 
ser;vatione  ;  ex  accurata  causarum  indagatione  ;  exjuvan- 
tium  et  nocentium ,  quae  vocantur ,  scientia  ;  ex  indole 
virium ,  quas  JNatura  ad  sanationem  intendit ;  ex  intro- 
spectis  cadaveribus  hominum ,  quorum  morbi  observati 
fuerant  prius ;  ex  monumentis  denique  eorum ,  qui  in 
observandi  arte  excelluerunt.  Quibus  praesidiis  eo  magis 
proficiemus ,  quo  magis  videndi ,  comparandi  et  inter- 
pretandi  artem  calleamus. 

§  12. 

Ex  quibus  constat  de  ohservationis ,   analogiae ,  ra- 
tiocinii  m  Medicina  usu. 

§  13. 
Celso  monente ,    post   inventam  Medicinam   quaesita 
est  ratio.    Ars  igitur  medica  tota  est  in  observationibus. 
Medicina  non  ingenii  humani  partus  est ,  sed  temporis 
filia.     Baglivius. 

§  14.  i.  ;;■: 
Observando  autem  Medicus  hunc  finem  assequi  studet, 
ut  accuratissimam  habeat  et  animo  suo  complectatur , 
vitae ,  morbi ,  mortisque  aegrotantium  historiam.  Re- 
petita  hac  observatione ,  eaqie  casta  ac  diligenti ,  veram 
acquiret  experientiam  medicam  ,  adeoque  aptissimus  erit 
ad   salutem   hominibus  conciliandam. 

§  15. 

Ad  quos  propriae  observationis   fructus  accedant  ali- 
orum   observationes  et  de  rebus  sibi  observatis  testimo- 
nia,     Quapropter  Medicum  decet,  omnem  tenere  artis* 
suae  historiam. 

§  16. 

Analogia  utimur ,  ut  comparatione  similium ,  dubia 
et  obscura  innotescant.  CoUatis  quippe  ignotis  et  du- 
biis  cum  iis ,  quae  rite  observata  jtim  innotuerunt ,  de 
indole  et  curatione  morbi  incogniti  argumentamur ,  a 
praeteritis  ad  futura  arguentes. 

§  17. 

Unde  constat  de  summa  hujus  rationis  praestantia  in 
ipso  medendi  nogotio ,  ut  vel  ab  altero  ad  alterum  morbi 
ejusdem  casum ,  vel  ab  una  morbi  specie  ad  aliam  ,^  vel 
ab  una  morbi  sede  ad  diversam ,  vel  a  praesidiis  morbi 
cognitis  ad-  auxilia  similia  rationem  ducamus ,  adeoque 
in  usum  transferamus  experientiam. 

§  18. 

Nec  observatio  tamen  ,  neque  historiae  studium ,  ne- 

que  cogniti  ad  similes  casus  translatio ,  ea ,  qua  opus  est , 

fide   et  prudentia  fieri   possunt ,   aut  in  exercenda  arte 

multum  prodesse ,  sine  usu  rationis.     Hac  morborum 


causas  et  indolem ;  symptomata  eorumque  successiones ; 
juvantium  et  nocentium  rationem  interpretamiir:  eo 
potissimum  consilio ,  ut  aptissimam  inde  eruamus  me- 
dendi  viam  et  modum. 

§  19. 

Morborum  sanatio  Naturae  opus  est.  Quod  qui  ne- 
scit,  magnam  Artis  partem  ignorat ;  nec  fidem  habet ,  nec 
fide  dignus  est.  Ventis  agitatur  et  undis, 

§  20. 

Natura  morbis  medetur ,  vel  per  motus  spontaneos , 
qui  in  corpore  perficiuntur ,  vel  per  evacuatipnes  criticas. 

§  21. 

Quae  a  motu  procedunt,  Naturae  adversus  morbos 
eorumque  causas  praesidia  diversi  generis  sunt.  Aliquando 
rigores  et  tremores  febriles ,  incitatior  sanguinis  motus , 
auctior  universi  corporis  aut  singularum  parlium  calor , 
spasmi  et  convulsiones ,  vel  generales  vel  particulares, 
aliique  motus  manifesli  in  aegrotante  corpore  locum  ha- 
bent ,  ut  restituatur ,  a  morbo  turbatus ,  aequalis  et  pla- 
cidus  vitae  cursus.  Interdum  quoque  corpus  intendit 
motus  automaticos  varios ,  praescia  vel  inscia  mente.  Saepe 
etiam  per  partium  consensum ,  conspirationem  et  anta- 
gonismum  ,  aliosve  motus  obscuros ,  qui  ex  of^anica  par- 
lium  fabrica  et  ex  illarum  viribus  et  dote  varia  proficis- 
cuntur ,  salutaris  et  ad  morbum  sanandum  idonea  ,  in 
corpore  mutatio  locumhabet. 

§  22. 
Evacuationes  criticae  per  singula  ficripossunt  corpo- 
ris  colatoria:    quae  per  diaphoresin,  per  diuresin,  per 
alvum  obtinent ,  reliquis  frequentiores  sunt. 


^ 

§  23. 
Naturam  imilari,  regere,   javare  potest  Ars  Me^- 
corum. 

§  24. 

Instrumenta,  quibus  Ars  utitur  ad  morbos  sanandos, 
adversae  valetudinis  praesidia  vel  medicamenta  dicuntur. 

§  25. 
Haec  in  tria  genera  diducla  fuerunt :  unum ,  quod 
medicamentis ,  alterum  quod  victu ,  tertium  quod  manu 
medetur. 

§  26. 

Illud  ante  omnia  scire  convenit ,  quod  omnes  Medicinae 
partes  ita  connexae  sunt,  ut  ei  toto  separari  non  pos- 
sint ,  sed  ab  eo  nomen  trahant ,  a  quo  plurimum  pe- 
tunt.  Ergo  ut  illa  quae  victu  curat ,  aliquando  medi- 
camentum  adhibet ,  sic  illa  quae  praecipue  medicamen- 
tis  pugnat ,  adhibere  etiam  rationem  victus  debet ,  quae 
multum  admodum  in   (»nnibus   malis  corporis  proficit. 

Celsus. 

§  27. 

Ut  artificem  instrumentorum  ,  quibus  operatur ,  natu- 
ram  et  vires,  ita  Medicum  victus  et  remediorum  virtu- 
tem  rite  callere  oportet. 

§  28. 

Inquibus  administrandis ,  Medicus  observare  et  sequi 
debet  ordinem,  tempus  et  successiones  motuum,  quos 
Natura    ad  sanationen  perficiendam  intendit^ 

§  29. 
Neque  solum  morborum  naturae  et    tempori,    sed 
etiam  .universae  corporis  constitutioni ,  medicamenta  rite 
conveniant. 

§  30. 
Unde  apparet  clifiicultas ,  quae  in  cognoscendis  et  cu- 
randis  hominum  morbis  est :  cui  succurrendum  videtur 
cum  observandi  induslria  ,  tum  imitando  Naturae  virtu- 
tem  atque  prudentiam. 

§  31. 
Neque  minus  Naturam  ducem  sequi  oportet  in  mor- 
borum  ordine  et  dispositione. 

§  32. 
Suffragante  Natura  probanda  videtur  morborum  divi- 
sio  in  acutos  et  chronicos, 

§  33. 
Qui  breves  vel  acuti  dicuntur  morbi ,  febres  sunt  et 
inilanmiatio  varia.     Ad  quam  duplicem  classem  singula 
morborum  acutorum  genera  apte  possunt  referri. 

§  34. 

Quum  ea ,  quae  morborum  genetrix  est ,  corporis  ir- 
ritatio ,  initio  saltem ,  frequentius  localis  sit  quam  uni-' 
versalis  f  naturae  convenientius  esse  videtur,  ut  doctri- 
nam  de  inilammatione  praemittamus  Pyretologiae. 

De  injlammatione^ 

§  35. 
Inflamjnatio  aucta  et  mutata  est  vitae  actio ,  generis 
potissimum    vasculosi :     unde    repetendum    est    nomen 
Phlogoseos ,  morbi  instar  flammae ,  saevientis. 

§  36. 
Omnes   igitur  partes,   quae  sanguiferis  vasis  ii^stru- 
ctae  sunt ,  phlogosin  seu  inflanunationem  admiitunt. 

§37. 
Neque  tamen  riegare  licet  generis  nervei  in  generanda 
inflammatione   partes.     Probabile    est ,    nervos    primo 
loco ,  ab   alieno   stimulo  affici ,   vitam  autem   vasorum 
serius  demum  iputari. 

§  38. 
Docent  hoc  potissimum  istae  phlogoses ,  quae  a  causa 
excitantur  externa,  Corpore  alieno  in  cute  aliave  sensili 
parte  relicto ,  dolor  suscitatus  pro  causa  inflammationis 
potest  haberi.  Neque  hic  tamen  confundendus  cum 
dolore,  qui  inflammationis  effectus  est. 

§  39-  .    .     ■ 

In  quavis  igitur  inflammatiohe  haec  locfim 'lEalifit 
phaenomenorum  successio  ;  irritatio  a  causa  aliqua,'vel 
excitanle  dolorem ,  vel  solam  sensilitatem  organicam 
aflftciente  ;  auctior  humorum  affluxus ;  vita  partis  dffec- 
tae  mutata  et  incitatior ;  ea  tandem  symptomata,  quae 
factam  inflammationem  comitantur ,  aut  ejusdem  effec*- 
tus  sunt. 

§  40.  rmi  Ttiiirujsq 

Vitam  partis  mutatam  declarant  cum  nervorum ,  tum 
praesertim  vasorum  turbae :  mutantur  in  parte-  inflam- 
mata  sensilitas ,  motus  humorum  ,  nutritio  ,  absorptio  , 
secretio  varia. 

§  41. 

Eam  tamen  vitae  vim ,  quam  organicam ,  plasticam 
vel  conformatricem  dixerunt,  in  inflammatione  potissimum 
auctam  esse,  praeter  habitum  sanguinis  parte  fibrosa 
et  albumine  ditioris ,  neque  raro  crusta  pleuritica  tecti , 
nova  docet  vasorum ,  pseudo-membranarum ,  aliarumqxie 
partium  generatio.  m.-ui..  -.uj.ii/  i!) 

§  42, 

In  genere  vasculoso  ad  vasa  tenuissima,  quae  capil- 
laria  vocantur ,  inflammationis  sedes  restricta  videtur , 
unde  probabile  est,  in  minutissimis  quoque  nervorum 
extremis  sensilitatem  potissimum  auctam  esse. 

§  43. 

Quid  in  vasculis  iis  minimis  fiat ,   oriente  inflamma- 
tione,    docuerunt   observationes    Thomsoni,    Wilsoni, 
aliorum.     Ad  partem  quippe  irritatam  undique  affluere 
videtur  sanguis  motu   rapidiori,   donec  vascula  minima 
praeter  modum  sint  dilatata :    priorem  hanc  periodum 
sequitur  ahera,  in  qua  lentissime  movetur  sanguis,  in 
coagulationem  proclivior:  aliquando  denique  motus  ra- 
pidior  sanguinis  retardatum  illius  fluxum ,   per  vices  al- 
ternas,  excipit.    In  universum  tamen  statuendum  vide- 
tur ,  celerius  sanguinem  fluere  in  partibus  inflammationis 
loco  vicinis ,   lentius  autem  moveri  in   irritationis  foco. 

§  44. 
£st    igitur  inflammatio  cum   incitatior ,    tum  modo 
peculiari  mutata  vitae   organicae  actio ,  quae  mutatae 
debetur  virium  vitahum  in  genere  nervosp  et  vasculoso 
naturae. 

S  45. 

Rubor ,  calor ,  tumor  et  dolor  signa  sunt  inflamma- 
tionis  externae,  aCelso  jam  memorata.  Ad  haec  acce- 
dunt  quandoque  symptomala  sympathici  generis,  febris 
praesertim  cum  pulsu  duro  et  cel^ri. 

§  46. 
Rubor  partis  inflammatae  repetendus  est  ab   auctiori 
affluiii  sanguinis  arteriosi ,  tum  etiam  ab  ilHus  ingressu 
in  vascula  minima ,  quae  capillorum  tenui  tatem  referunt 

§  47. 

Calor  partis  inflammatae  ad  majorem  sanguinis  im 
petum ,  ad  sensilitatem  partis  auctiorem  et  ad  perspirati^ 
onem  in  cute  aegrotante  suppressam  referri  meretur, 
In  inflammatione  grayiori  ipsae,  quae  a  corde  et  a 
pulmonibus  peraguntur,  functiones  in  consensum  rapi- 
untur,  et  maximas  ad  augendum  calorem  conferunt 
partes, 

§  48. 

Partem  inflammatam  tumere  ,  cum  ex  orgasmo  sangui- 
nis  auctiori ,  tum  ex  eodem  in  media  parte  inflammata 
lentissime  moto ,  tum  denique  ex  aucto  telae  cellulosae 
turgore  vitali,  explicandum  videtur. 

§  49. 
DoJores ,  qui  factam  inflammationem  sequuntur ,  ex 
turbata  vitae   ratione,  ex    aucta  et    mutata  praesertim 
sensilitate  nervorum ,  intelligi  poterunt. 

§  50. 
Neque  alio  modo  explicanda  sunt  symptomata  sym- 
pathici   generis.     Inter  haec    principem    Jocum    tenet 
febris ,  quae  inflammationis  cujuscumque  gravioris  comes 
aut  finis  est. 

§  51. 

Irritatio  quippe ,  quae  ab  initio  soJam  occupabat  par- 
tem  inflammatione  affectam,  si  ejus  est  generis,  ut 
superari  nequeat  ab  auctavitaIocaJi,cum  universo genere 
nerveo  et  vascuJari  communicatur ,  eo  effectu ,  ut  incitetur 
cordis  et  puJmonum  actio,  ut  augeatur  corporis  calor, 
ut  reliqua  oriantur  symptomata,  quae  febrem  adesse 
declarant.  , 

§  52. 

Unde  explicanda  sunt  vitae  cum  organicae  tum 
animalis  symptomata ,  quae  in  inflammatione  graviori , 
quam  induxerunt  vulnera ,  contusiones,  aut  aliae  causae 
externae ,  adesse  consueverunt. 

§  53. 

Difficilius  cognoscitur  inflammatio,  quae  partes  occupat 
interiores ,  a  sensibus  nostris  remotas.  Hanc  adesse  de- 
clarant  doloris  ratio  ,  modus  ,  quo  functiones  laesae  sunt, 
indoles  causarum ,  quae  occasionem  praebuenint ,  natura 
febris,  quae  comitatur  morbum. 

§  54. 

In  inflammatione  autem  cum  externa  tum  interna , 
symptomatum  ratio  differt  pro  partium  afFectarum  structura 
atque  functione ,    tum  etiain  pro  causarum  diversitate. 

§  55.    , 

Disponunt  ad  hoc  morbi  genus  aetas  juvenilis,adulta; 
robur  corporis  conjunctum  tamen  cum  parte  aliqua  de- 
bilitata  j  temperamentum  sanguineum  et  cholericum  ; 
generis  vascuiosi  irritabilitas. 

§  56. 

Occasionem   praebent  irritamenta  quaecumque,  qui- 

bus  vita  vasorum  augetur  ;  laesiones  mechanicae  ;  nimium 

jfrigus  vel  calor;  incitatior  corporis  motus ;  animi  pathe- 

-mata;   suppressae  excretiones  naturales  vel  consuetae ; 

miasmata  ,  contagia ,  venena. 

§  57. 
Secundum  causas ,  sedem ,  cur^m ,  indolem ,  exitum  , 
in  species  dispescitur  inflammatio. 

S  58. 
A  causis  petitur  inflammationis  distinctio  in  idicypathi- 
cam   et  sympathicam,     A  causarmn  indole  pendet  in- 
flammatio   simplex  seu  vulgaris ,   et  implicita  sive  a 
stimulo  aliquo  peculiari  inducta. 

§  59. 
Situ  diffemnt  erysipelas  atque  phlegmone,  Haec 
inflammatio  fixa  est ,  circumscripta  .  profundius  rubra , 
quae  partes  occupat  interiores.  Erysipelas  inflammatio 
est  superficialis ,  roseo  colore  tincta ,  marginibus  non 
circumscripta ,  magis  tumens  quam  dolens ,  in  vicinas 
partes  facillime  migrans. 

§  60. 
A  cursu  distinguitur  inflanmaatio  in  acutam  et  chro- 
nicam;  in  continentem  ^  remittentem  ^  periodicam, 

§  61. 
Ab  indole  utilissima  petitur   distinctio  in  puram  et 
impuram;  in  erethicam  et  torpidam, 

§  62. 
Ab  exitu  distinxenmt  auctores  inter  inflammationem 
exsudativam  et  suppurativam ;  benignam   atque  mali- 
gnam, 

§  63. 
Prognosis  pendet  ab  inflammationis  yehementia ,  na- 
tura ,  causis  ;  a  partis  inflammatae  in  oeconomia  animali 
usu ;  a  febre  ejusque  indole ;  ab  universa  aegrotantis  con- 
stitutione. 

§  64. 

Terminatur    inflammatio    resobdione^    exsudatiotie  ^ 
suppuratione  y  induratione  y  gangraena. 

§  65. 

Resolutio  obtinet ,  si  irritatio  sponte  dissipatur ,  sine 
facta  evacuatione  manifesta.  Galor  et  rubor  sensim  dis- 
parent ,  dum  tumor ,  aucta  vasorum  absorbentium  acti- 
one,  minuitur  atque  deletur.  Nieque  tamen  cum  reso- 
lutione  confundi  oportet  inflammationis  metastasin., 

§  66. 

0 

Exsudatio  est  eifusio  magis  minusve  copiosa  fluidi 
serosi ,  per  secretionem  morbosam  formati ,  in  telam  cel- 
lulosam,  vel  in  conceptacula  corporismajora.  Fluidoillo 
majoremcontinente  materiaefibrosae  copiam,  partes  sibi 
vicinae  conglutinantur ,  vel  pseudo-membranae  formantur. 

§  67. 
Si  inflammatio  eam  vehementiam  habet ,  ut  per  reso- 
lutionem  aut  exsudationem  terminari  nequeat ,  transit  in 
supp^rationem ,  id  est  in  secretionem  peculiarem  vaso- 
rum  ,  quorum  vila  et  agendi  ratio ,  inflammationis  vi , 
notabilem  mutalionem  subierunt, 

§  68. 
Secretione  ista  nova  formatur  pus,  id  est  fliiidum  al- 
bum ,  aequabiie ,  modice  crassum ,  subpingue ,  omni  foe^ 
tore  carens. 

§  69. 
Indicant  suppurationem  ftituram  major  inflammationis 
vigor  ;  caloris  augmentum  ;    cutis  sicca  et  tensa  ,  profun- 
tlius  rubra ;  aucti  dolores ;  sensus  pulsationis. 

§  70. 
Factae    suppurationis  in  parte  externa,  signa  sunt, 
dolores  cessantes ;   caloris  imminutio  ;   albicantis  apicis 
formatio ;   tumoris  emollitio ;  sensus  fluctuationis. 

§71. 

Fieri  suppnrationem  intemam ,  probabile  est ,  si  inflam-* 
mationis  signa ,  sine  praegressa  resolutione ,  minuuntur , 
neque  pars  tamen  ad  actionem  naturalem  reyertitur ;  si 
aegrotantes  queruntur  de  pressionis  vel  ponderis  sensu  in  ' 
parte  affecta ,  cum  horrore  Yago  et  sensim  nascentibus 
febris  hecticae  signis, 

§  72. 

A  suppuratione  distinguenda  est  ulceratio^  cujus  quippe 
effectu,  partes  affectae  non  resarciantur ,  sed  sui  jactu- 
ram  faciant. 

§  73. 

Neque  minus  partis  inflammatae  structura  vitiatur  in 
isto  inflammationis  exitu ,  quem  indurationem  yocant. 

§  74. 
Qua  ratione  induratio  fiat  in  parte  inflammata ,  non- 
dum  satis  liquet.  Videntur  humores ,  in  telam  cellulo- 
sam  efTusi,  praeter  modum  coacervari,  et,  deficiente 
impulsu  vitali,  in  corpus  durum,  aequabile,  sensim 
concrescere.  Quapropter  partes,  vitae  energeia  parum 
valentes,  ut  v.  c,  glandulae,  in  indurationem  praeser- 
tim  proclives  sunt, 

§  75. 

Similis ,  ac  inter  suppurationem  et  ulcerationem ,  inter 
indurationem  et  fczrMww  notatur  differentia.  Hicquippe 
non  genuinae  et  simplicis ,  sed  implicitae  et  cum  dyscra- 
sia  humorum  conjunctae ,  inflammationis  effectus  est. 

§  76. 
Ad  scirrhum  disponunt  labes  haereditaria ,  aetas  pro- 
vectior ,   temperamentum  melancholicum,     Occasionem 

praebent  violentiae  externae ;  menostasia  ,  quae  praeter 
naturam ,  aut  consueta  vitae  periodo  fit ;  animi  pathemata 
deprimentia ;  partis  inflammatae  aut  induratae  longa  et 
incongrua  medicatio, 

§  77. 

Si  ab  inflammationis  vehementia  humorum  crasis ,  vel 
solidorum  conditio  adeo  vitiatur,  ut  vitae  phaenomena 
in  parte,  quae  focus  fuit  inflammationis ,  vel  penitusvel 
maximam  partem  extinguantur ,  gangraena  aut  sphacelus 
nascituT; 

§  78. 

Huic  vitio  occasionem  praebent,  quaecumque  inflam- 
mationem  ad  summum  augent,  fluxum  sanguinis  impe- 
diunt,  partis  fabricam  laedunt,  vim  vitae  supprimunt  vel 
praeter  modum  debilitant, 

§  79. 

Signa,  quae  exitum  inflammationis  in  gangraeiiam 
declarant ,  sunt :  dolor  et  calor  subito  et  sine^  causa  ma- 
riifesta  cessantes,  praegresso  summo  utriusque  vigore; 
color  cinereus ,  fuscus,  lividus,  niger;  partis-,  post  snm- 
mam  terisionem  ,  flacciditas  aut  pultacea  emollitio ;  vesi- 
culae ,  ichore  tenui  subflavo  vel  rubello  repletae ;  sensus 
omnis  exstinctus ;  subinde  etiam  foetor  cadaverosus. 

§  80. 
Ortam  gangraenam  in  partibus ,  quae  ab  oculo  explp- 
rante  remotae  sunt,  indicare  solent:  sensuum  stupor ; 
animi  depressio  ;  agrypnia ;  delirium  mite  ;  summa  de- 
bilitas;  frigus  partium  extremarum;  sudor  viscidus , 
omni  calore  vitali  carens ;  pulsus  debilior  cum  cfele- 
ritate  notabili. 

§  81. 

Distinguunt  Medici  inter  gangraenam  siccam  et  kumi- 
dam,  In  priori  specie,  quae  etiam  sphacelus  vocatur, 
pars  mortua  contrahitur  et  arida  fit ,  cutis  summa  a  corio 
non  separatur,  dolores  saepe  exigui  sunt.  In  specie 
posteriori  epidermis  elevatur  in  buUas ,  quae  tandem  rum- 
puntur  et  saniem  foetidissimam  stillant ;  dolores  majores 
s\mX  prbpter  irritatas  partes  vicinas ,  in  quibus  superstes 
est  inflammatio,  •    ■"'^'''\ 

§  82. 

Inter  varios  exitus ,  quos  inflammatio  habet ,  resolutio 
et  suppuratio  maxime  saliitares  sunt ,  quia  utrisque  na- 
turalem  partium  conditionem  restituere  conatur  Natura  t 
exsudatione  contra ,  induratione ,  ulceratihne  atque 
gangraend  omnis  deletur  partium  aegrotantium  fabrica. 

§  83.  .    ~        ' 

Natura  medetur  inflamniationi ,  modo  vel  obscuro ,  vel 
manifesto.  Saepissime  locum  habet  resolutio  plena  et 
salutaris ,  quam  auguramur  ex  symptomatum  natura ,  con- 
cursu  et  successione.  Ad  inflammationem  vel  arcendam, 
vel  praesentem  sanandam  faciunt  sanguinis  fluxus,  vel  ei 
parte  ipsa,  vel  e  parte  aliqua  dissita,  motus  fehrilis  va- 
rius ,  diuresis  critica  ,  aucta  perspiratio  cutis ,  abcessus , 
metastasis. 

§84. 

Indicatio  therapeutica  jubet  iis  remediis  uti,  quibus 
auctior  renitendi  vis,  quae  in  genere  vasculoso  notatur, 
reducatur  ad  normam. 

§  85.  ^ 

Medicus   huic  indicationi  respondet:    1)  removendo 

causas,  quae  occasionem  praebuerunt,  vel  factam  in- 
llammationem  alunt  augentque ;  2)  minuendo  irritati- 
onem ,  quae  in  genere  vasculoso  totius  corporis ,  tcI 
partis  inflammatde  animadvertitur ;  3)  promovendo 
molimina  critica. 

§  86. 
Causas,    quae    occasionem   praebuerunt,  non  impu- 
gnare  licet ,  nisi  perduraverint ,  aut  noxiam  vim  exercere 
pergant.     Quod  si   fiat ,  prudenter  et  quantocyus  aufe- 
rendae  sunt. 

§  87. 
Sedant  irritationem  et  inde  eicitatam  vitam  aucti- 
orem  generis  vasculosi:  1)  detractio  sanguinis  vel  uni- 
versalis ,  vel  localis ;  2)  remedia  diluentia ,  refrigerantia , 
antiphlogistica ;  3)  remedia  derivantia ,  externa ,  interna ; 
4)  victus  parcus ,  et  tenuis ;  corporis  animique  quies. 

§  88. 
Crisin  ^q\  judicaiionem  morbi  salutarem  promovemus 
congrua  medicatione  locali ,  et  iis  remediis ,  quae  auxi- 
lientur  Naturae,  in  diaphoresi,  diuresi,  excretione  alvi, 
aut  evacuatione  alia ,  /  vel  restituenda ,  vel  excitanda. 
Subinde  etiam  excretiones  fiunt  insolitae ,  ut  v.  c.  hae- 
morrhoides  fluentes ,  sputa  copiosa ,  abcessus  metastatici; 
Arte  vel  regundae  vel  adjuvandae.  Quo  officio  Medicus 
fun<yitur  congruo  moderamine  vitae ,  temperandae ,  si 
nimia  virium  intentione  utatur ,  excitandae ,  si  torpeat 
praetermodum, 

§  89. 

Cura  ipsius  partis  inflammatae  ea  esse  debet,  qua 
promoveatur  resolutio,  reliqui  autem  exitus,  excepta 
tamen  suppuratione ,  praecaveantur. 

§  90. 

Inter  remedia  localia ,  quibus  utimur  in  inflamma- 
tione,  principem  locum  tenent  hirudines,  cucurbitae 
cruentae ,  fomenta  frigida ,  calor  humidus  et  siccus ;  ali- 
quando  etiam  remedia ,  vel  revellendo  vel  derivandd 
proficua. 

§  91. 

Indicantur  autem  hirudines  in  inflammatione ,  quae 
cuti  proxima  est,  neque  tamen  hanc  ipsam  occupavit, 
et  in  omni  inflammationis  genere,  quae  ab  irritatione 
cordis  et  vasorum  majorum  immunis  est. 

§  92. 

Si  inflammatio  localis  excitaverit  irritationem  uni- 
versi  generis  vasculosi,  opus  est  detractione  sanguinis 
generali ,  qua  etiam  carere  non  possumus ,  si  inflammatio 
acuta  in  corpore  plethorico  nata  est.  Saepe  utroque 
praesidiorum  genere  indigemus,  ita  ut  institutam  venae 
sectionem   eicipiant  hirudines. 

§  93. 

Similem ,  quam  hirudines ,  vim  habent  scarificatimes , 
quae  dicuntur  ,  et  cucurbitae  cruentae,  Illae  potissimum 
conveniunt  in  inflammatis  partibus,  quibus  hirudines 
admoveri  non  possunt ,  in  inflammatione  gravi  tunicae 
adnatae  oculorum,  tonsillarum,  uvulae ,  linguae,  aut 
etiam  ipsius  cutis.  Ilas  praecipue  adhibemus ,  si  san- 
guinis  detractio  localis  in  magna  corporis  superficie ,  in 
toto  abdomine  v.  c. ,  aut  ad  ductum  totius  vertebrarum 
columnae,  instituenda  est,  aut,  si  praeter  evacuationem 
sanguinis ,  revellendi  scopum  habemus ,  in  inflammatione 
V,  c.  articulorum. 

§  94. 

Epithemala  frigida  prosunt  in  inflammatione  idio- 
pathica,  recenter  facta,  iu  contusione  praesertim  et  amb- 
ustione ,  qnamdiu  in  primo  stadio  sunt ,  neque  irrita- 
tione  sua  excitarunt  orgasmum  universalem.  Nocent  in 
inflammatione  interna  et  provectiori.  In  universum, 
magis  valent  ad  praecavendam  inflammationem  futuram , 
quam  ad  sanandam  praesentem, 

§  95. 

Fomenla  calida ,  cataplasmata  v.  c.  farinacea ,  salu- 
taria  sunt  in  inflammatione ,  quam  tumor  etdolorcomi- 
tantur  graviores.  Pro  vario  inflammationis  gradu,  pro- 
movetur,  cataplasmatum  calidorum  usu,  vel  resolutio, 
vel  suppuratio. 

§  96. 

Epithemata ,  quae  sicca  sunt  et  modice  calent ,  quae- 
que  parata  ex  farina  ,  amylo  ,  herbis  aromaticis ,  aliis , 
vel  nudae  cuti  adsperguntur  et  imponuntur ,  vel  linteo 
involuta  aegrotanti  parti  admoventur,  in  inflammatione 
conveniunt  erysipelatosa ,  arthritica ,  rheumatica  ,  quae- 
que  aliae  imptiri  generis  sunt,  aut  mixtae  vocantur. 

§  97. 
Inflammatio  vera  omnem  remediorum  roborantium  et 
adstringentium    usum   excludit.     Haec  tamen  prodesse 
valent  in  inflammatione  spurid,  cujus  exempla  videmus 
in  pernionibus  et  in  partibus  congelatis. 

§  98. 
Quae   revellendi  aut  derivandi  consilio    adhibentur 
praesidia ,    sinapismi ,    vesicatoria ,    setacea ,   fonticuli , 
balnea  pedum  etc.  prosunt  praecipue  in  inflammatione 

sympathica  ,  deuteropathica  ,  impura  ,  chronica :  inter- 
dum  quoque  in  inflammalione  generis  acuti ,  praemissis , 
yel  etiam ,  pro  rerum  ratione ,  repetitis  detractione  san- 
guinis,  universali,  partiali. 

§  99. 

Magna  igitur  in  medicamentis  quoque  externis,  ad 
phlogosin  sanandam  facientibus ,  notatur  diversitas ,  quam 
accurate  cognoscat  Medicus,  qui  isti  morborum  generi 
feliciter  mederi  capit. 

§  100. 

Non  omnis  tamen  inflammatio  ejus  est  generis,  ut 
resolutione  benigna  terminetur  in  sanilatem.  Multae 
phlogoses  mixtae  aut  impurae  sunt.  In  aliis  occasio 
adeo  praeceps  est ,  ut  vel  peritissimus  Medicus  subinde 
fallatur.  Quapropter  cura  quoque  habenda  est  exsu- 
dationiSy  suppurationis^  indurationis  atque  gangrae- 
nae ,  in  quas  morbus  saepissime  terminatur. 

§  101. 

Si  inflanmiatio  exitum  habuerit  in  exsudationem  y 
utique  humoris ,  in  tekm  cellulosam  aut  in  cavum 
aliquod  effusi ,  resorptionem  promovere  oportet  medi- 
camentis ,  ad  hominis  aegrotantis  et  ad  morbi  naturam 
compositis.  Eo  consilio,  praeter  venae  sectionem  et 
remedia  discutientia  topica ,  subinde  conveniunt  ea , 
quae  vel  perspirationem ,  vel  diuresin ,  vel  eicretionem 
alvi  movent  augentque.  Sunt  etiam  remedia ,  quibus 
vasorum  absorbentium  vis  insigniter  intendi  videtur. 

§  102. 

Inflammatione  vergente  in  suppurationem ,  haec 
aliquando  promovenda  est  ejusmodi  remediorum  inter- 
norum  usu,    quae  febri  et  symptomatibus  reliquis  re* 

2  * 

spondent,  tum  etiam  medicamentis  externis ,  suppura- 
tionem  adjuvantibus ,  ad  vim  vitae  et  sensum  in  ho- 
raine  et  in  parte  aegrotante  compositis. 

§  103. 

Facla  suppuralione ,  puri  exitus  conciliandus  est, 
Opus  hoc  Naturae  relinquitur ,  si  suppuratio  ambitum 
minorem  habet  et  cuti  proxima  est.  Arte  abcessus 
est  aperiendus :  1)  si  structura  partium,  in  quibus 
suppuratio  residet ,  densa ,  stipata  et  parum  extensilis 
est ;  2)  si  pus  in  profundo  haeret ,  sub  musculis , 
sub  aponeurosi ;  in  articulorum ,  ossium  aharumve 
partium  notabiliornm  viciniis ;  3)si  abcessus  aut  critici 
aut  metastatici  generis  sunt ,  ut  bubones  in  febre  puer- 
perali ,  parotitis  suppuratoria  post  febrem  inflamma- 
toriam;  4)  si  tensionis  sensus  atque  dolores  acerbiores 
sunt ,  aut  si   urgent  symptomata   sympathici  generis. 

§  104. 

Quando  et  quare  expediat ,  vel  scalpello  ancipite  sive 
lanceola ,  vel  acu  triquetra ,  vel  remedio  caustico , 
v.el  denique  setaceo  uti ,  in  scholis  Chirurgorum  do- 
cetur. 

§  105. 

In  cura  indurationis ,  quae  sequitur  inflammatio- 
nem  praegressam ,  ea  adhibenda  sunt  remedia  externa 
et  interna  ,  quibus  actio  vasoriim  absorbentium  inci- 
tatur,  humorum  vero  ad  induratam  partem  affluxus 
minuitur.  Abstineatur  a  stimulantibus ,  quorum  abu- 
su  scirrhum  malignum  generari  constat.  Si  permit- 
tunt  vires  et  universa  aegrotantis  constitutio,  pars  in- 
durata  cultro  potest  auferri. 

§  106. 
Praesente  gangraena ,  agendi  indicatio  his  fere  con- 
tinetur:   1)  ut  praecaveatur  major  ejusdem  progressus ; 

2)  ut    naturam   juverpus    in    separanda  parte  mortua  ; 

3)  ut  impediatur  ichoris    gangraenosi   resorptio  ;   4)  ut 
vires  corporis  aegrotantis  alantur  et  restaurentur. 

§  15- 

Ut  satisfiat  vario  huic  medendi  consilio,  interna 
remedia  acconmiodata  sint.ad  fej^ris  indolem  et  ad  vi- 
rium  conditionem.  Si  v.  c;  past,  validam  laesionem  , 
aut  causam  aliam,  prava  natura  insignem ,  ei  inflam- 
matione  facta  gangraenam  nascendam  praevideamus , 
si  febris  vehemens  cum  pulsu  duro  nx)tetur,  si  calor 
ad  extrema  corporis  usque  pertingat,  si  urina  colora- 
tior  fuerit  ,  et  symptomata  reliqua  his  signis  respon- 
deant:  non  ob  gangraenam ,  sed  ob  inflammationem , 
quae  oriundae  gangraenae  metum  facit,  venae  sectio 
instituenda ,  et  alia  febris  moderandae  praesidia  adhi- 
benda  sunt.  Si  contra  vis  vitae  insigniter  debilitata 
est,  cortex  Peruvianus,  acida  mineralia ,  haustus  vini 
generosi  et  analeptica  alia  commendari  merentur. 

§  108. 
LocaHs   raedicatio    dirigatur    ad  statum  partis  gan- 
graenosae  et  partium  vicinarum,  in  quibus  vita  super- 
stes    est.     Unde    constat ,   methodum  medendi ,    cuivis 
generi  accomraodatam ,  vix  definiri  posse. 

§  109. 

iBe  sananda  inflammatione  optime  praeceperunt  Hip- 

pocrates ,    Sijdenhamus ,   Boerhavius  aliique  Artis  me- 

dicae  principes.     De    cognoscendo    autem     hoc   morbi 

genere   raagna  fuerunt  recentiorum  Naturae  interpre- 

tum  merila ,  Joliannis  Hunteri  praesertim ,  Thomsoni 
atque  Gendriiii.  ()uorum  scripla  ideo  legantur,  ut 
saniorem  habeamus  iuflammationis  theoriam.  Histori- 
am  autem  doctrinae ,  quam  professi  sunt  Medici  anti- 
quiores ,  post  phaenomena  observata  quaerentes  cau- 
sam,  copiose  eiposuerunt  Swietenius  atque  Burserius. 

J.  HuKTER  ,  Treatise  on  blood ,  inflammation  and  gunschot 
wounds.  London  1794  ;  vers.  germanic.  Leipzig  1796  &  1800  j 
trad.  franc.  par'  J.  Dubar  ,  Ostende  an.  VII  ,  III  voll.  8yo. 

J.  Thomson  ,  Lectures  oa  Inflammation  ,  exhibiting  aTiewof 
tbe  general  doQtrines  pathologics^l  apdpracticalof  medicalSur- 
gery.  Edinb.  1813  ,  II  voll.  8vo. ;  edit.  nov.  1823.  8vo. ;  vers. 
german.    Halle   1820 ,    8vo.;    Franco-gallica ,    Paris  1827 ,   8vo. 

A.N.  Gendrik,  Histoire  anatomique  des  inflammations.  Faris 
1826  &  1827 ,  n  voU.  «vo. ;  vers.  germ.  Leipz.  1828  &  1829. 

De  injiammalione  parlium 
singularmn. 

§  110. 

Quum  singulae  corporis  humani  partes  suam  habeant 
Tivendi ,  sentiendi ,  agendi  rationem ,  singulis  qaoque 
sua  esse  morborum  genera ,  aut  morborum  saltem 
mutatas  formas  et  species,  ei  ratione  et  analogia  au- 
gurari  possumus,  ab  experientia  autem  comprobari 
videmus. 

§111. 

Quod  de  reliquis  morbis  valet ,  praesertim  valet  de 
inflammatione ,  quippe  quae  vitae  mutatae  species 
morbus  sit  maxime  frequens  atque  communis ,  ita  ut 
nulla  fere  sint  organa,  aut  organorum ,  utvocantur, 
systemata,  quae  ab  inilammatione  immunia  sint. 

§  112. 
Ut  igitnr  inflammatio  rite  cognosci  et  curari  possit , 
ad  partium ,  quas  adoritur ,  diversitatem  sedulo  at- 
tendendum  est.  Si  enim  et  in  tela  simplicissima ,  sive 
organismi  elementis ,  et  in  vario  ororanorum  ,  sive  par- 
tium  compositarum ,  apparatu ,  cum  fabricam ,  tum 
proprietates  vitales  insigniter  difPerre  videamus,  fieri 
non  potest,  quin  in  singulis  quoque  differat  inflam- 
matio. 

§  113. 
Quapropter  in  explicanda  inflammatione  partium 
singularum ,  eum  ordinem  secuti  sunt  scriptores  recen- 
tiores,  ut  vel  fabricae  et  compositionis,viriumque,  quae 
has  sequuntur,  vitalium  habuerint  rationem  praeci- 
puam ,  vel  ad  functiones  a  vario  organorum  appara- 
tu  perilciendas ,  praesertim  attenti  fuerint,  ab  iisque 
ordinis  ac  divisionis  fundamentum  petiverint. 

§  114. 

Philippus  Pinellius  quippe  a  partium  compositione  el 
fabrica ,  a  vario  potissimum  membranarum  et  organorum 
apparatu ,  suam  duxit  inflammationis  partium  singularum 
divisionem,  ita  ut  has  in  ordines  et  genera  distinxerit, 
proi  diversitate ,  quae  iuter  membranas  varii  generis  nota- 
tur,  aut  in  organis  compositis  animadvertitur.  Jianc 
autem  doctrinam  perfecit  magnus  magni  praeceptoris 
discipulus  Xavierius  Bichatus. 

§  115. 

Inscribuntur  quinque  Pinellii  ordines ,  in  uhima  Noso- 

graphiae  philosophicae  editione :  Phlegmasiae  cutaneae  ; 

phlegmasiae    memhranarum  mucosarum;   serosarum ; 

ielae  cellulosae  et  organorum  j)arenckyma  ahquod  con- 

tinentium ;  telae  musfmlaris ,  Jihrosae  et  synfyvialis, 
Ad  primum  ordinem  exanthemata  referuntur,  tum 
quoque  genera  quaedam,  quae  ab  aliis  impetigines  to- 
cantur.  Ad  secundum  ordinem  pertinent  Ophthalmia , 
Coryza ,  Otitis ,  Angina  varia ,  Catarrhus  pulmonum , 
Gastritis^  Enteritis  ^  Diarrhaea  catarrhalis  y  Dysen- 
teria,  Catarrhus  vesioae  ^  Blennorrhagia  urethralis  y 
Leucorrhoea^  uiphthae,  Ordo  tertius  complectitur 
Phrenitidem,  Pleuritidem ,  Pericarditidem  ,  Peritoni- 
tidem,  Ad  ordinem  quartum  haec  genera  relata  sunt: 
Phlegmone^  Parotitis  y  Nephritis ,  Metritis,  Ordini 
quinto  quinque  adsignanturmorborumgenera,  iff^ewTwa- 
tismus  muscularis ,  Diaphragmitis  ^  Rheumatismus 
intestinorum  et  vesicae,  Rheumatismus  Jibrosus  ^  Ar^ 
thritis, 

%  116. 

Qua  ratione  functiones  ipsae,  a  vario  organorum  ap- 
paratu  perficiendae ,  divisionis  fundamentum  praebuerint , 
ex  sequenti  schemate  intelligi  poterit : 

I .  Inflammationes  partium ,  quae  instrumenta  sunt vitae 
«mm«/25;EncephaHtis,  Myelitis,  Ophthalmia,Otitis  etc. 

II.  Or^aLnomm  respirationi  ei  circulo  sanguinis  ser- 
vientium  :  Laryngitis ,  Tracheitis ,  Pleuritis ,  Peripneu- 
monia,  Diaphragmitis ,  Carditis. 

III.  Organorum,  quae  <3?e^e5/<b?zz  dicata  sunt:  Paro- 
titis ,  Glossitis ,  Angina  pharyngea ,  Gastritis ,  Enteritis , 
Hepatitis ,  Splenitis. 

IV.  Organornm  ad  uropoesin  et  generatimem  per- 
tinentium:  Nephritis,  Cystitis,  Metritis,  Peritonitis. 

§  117. 
Ei  utroque    divisionis    exemplo  apparet,  phlogoses, 

a  quibus  praecipuae  corporis  humani  partes  vexantur, 
ad  ordines  quosdam  aut  genera  summa ,  duce  vel  Ana- 
lomia  generali  vel  Physiologia ,  relatas  fuisse ;  adeoque 
in  altera  divisione,  structurae  et  compositioms  partium 
mutuaeque ,  quam  inter  se  aut  cum  aliis  habent ,  rela- 
tionis ;  in  altera  vero ,  virium  ,  quibus  vita  declaratur , 
sensilitatis  y  irritahiliiatis  ^  et  reproductionis ,  aut  fun- 
ctionum  ,  quae  his  respondent ,  sensuum  ,  motuum ,  et 
nutritionis ,  rationem  haberi  praecipuam. 

§.   118. 

Licet  in  distinguendo  ac  discernendo ,  in  curando 
praesertim ,  inflammationis  genere  vario ,  ad  functiones 
partium  et  ad  vitae  rationem,  quae  in  diverso  organo- 
rum  apparatu  notatur ,  sedulo  attendendum  sit ,  divisio 
tamen  ista ,  Physiologiae  superstructa ,  non  satis  natura- 
Jis  esse  videtur ,  ut  probari  mereatur.  Plura  quippe 
inflammationis  genera  conjunguntur,quae  vix  ullam  ha- 
bent  affinitatem ,  inflammatio  v.  c.  cerebri  et  medullae 
spinalis  cum  ophthahnia  et  otitide ,  inflammatio  laryn- 
gis  cum  pleuritide ,  angina  pharyngea  cum  hepatitide , 
inflammatio  renum  cum  peritonitide ;  alia  contra  disjun- 
guntur ,  quorum  cognatio  malgna  est ,  ut  v.  c.  inflam- 
matio  laryngis  et  pharyngis ,  pleuritis  et  peritonitis. 

§.   119. 

Majorem  laudem  meretur  divisionis  fundamentum,  ab 
Anatomia  generali  ductum.  Attenta  quippe  observatio 
docuit,  in  vario  membranarum  apparatu  insigniter  dif- 
ferre  inflammationis  naturam ,  causas ,  symptomata  atque 
efiectus ;  neque  minorem  notari  diversitatem  in  organis 
singulis ,  ex  cellulosa ,  membranis ,  nervis ,  varioque  va- 
sorum  genere ,  ratione  et  proportione  diversa ,  composi- 

tis.  Neque  tamen  et  lianc  divisionem  probari  posse , 
plura  sunt,  quae  luculenter  doceant.  Exantheinata 
quippe,  aphthae,  diarrhaea,  dysenteria,  rheumatismus , 
arthritis,  perperam  a  Pinellio  aliisque  ad  phlogosium 
classem  relata  fuerunt.  Neque  etiam  morbi,  qui-  in 
simili  membranarum  aut  organorum  apparatu  sedem 
habent ,  ita  inter  se  conveniunt ,  ut  eadem  sit  sympto- 
matum  et  curationis  ratio.  Quam  dispar  natura  est 
inter  pleuritidem  et  phrenitidem  membranosam,  inter 
peripneumoniam  et  inflammationem  hepatis? 

§.  120. 

Praestat  adeo  nullum  ordinem  sequi,  quam  naturae 
non  satis  consentaneum.  Praeterea  classificatio  illa  hoc 
incommodum  habet ,  quod  separentur  genera  morbo- 
rum  yalde  afllmia ,  et  saepissime  secum  invicem  con- 
juncta:  inflammatio  v.  c,  cerebri  et  membranae  serosae 
ceiebrum  succingentis ,  pleuritis  et  peripneumonia ,  he- 
patitis  membranacea  et  parenchymatosa.  Quapropter 
in.  explicanda  inflammatione  partium  singularum ,  nul- 
lam  adhibebimus  divisionem  artificialem ,  sed  genera 
praecipua  ita  interpretabimur ,  ut  affinitatis  naturalis , 
quantum  fieri  pofcerit ,  memores  simus. 

§  121. 
Neque  tamen  negh'gatur  inflammationis ,  varium 
membra«arum  apparatum  occupantis,  studium  dihgen- 
tissimum.  Ab  hoc  quippe  fonte  omnis  accuratior  in- 
fiammationis  doctrina  manavit,  ejusque  major  perfectio 
eispectari  praesertim  potest.  Quo  melius  enim  sciamus 
omnem  inflammationis  diversitatem ,  a  partium  stru- 
ctura  varia,  a  sensilitatis  gradu  et  specie,  a  secretionis 
quo    funguntur,    munere    diverso,  a  relatione  earum 

raultipHci ,  aut  a  conditionibus  aliis  repelendam  ,  eo 
pleniorem  habebimus  inflammationispathologiam.  Qua- 
propter  diligenter  consulantur  illi  scriptores ,  qui  lo- 
cum  hunc  difficilem  data  opera  interpretati  sunt, 

De  Phrenilide. 

§  122. 

Phrenitis  antiquioribus  Medicis  dicebatur  delirium 
quodcumque  perpotuum  ,  cum  febre  acuta  conjunctum  , 
iis  praesertim  proprium ,  quibus  praecordiadolerevide- 
bantur.  A  recentioribus  vero  sola  cerebri ,  ejusve 
membranarum  ,  inflammatio  Phrmitis ,  vel  potius  En-- 
cephalitis  vocatur. 

§  123. 

Quaecumque  igiturtumdiaphragmatis,  pleurae,  pul- 
monum,  tum  ventriculi  aliorumque  viscerum  inflamma- 
tionem  quandoque  comitantur  deliria ,  non  nisi  Phre- 
nitides  spuriae  aut  deliria  symptomatica  dici  merentur. 

§  124. 
Neque    tamen    in    Phrenitide    vera  aut   idiopathica 
symptomata  adeo  lirma  sunt  et  constantia ,  ut  characte- 
res   indicare  possis ,    soli  inflammationi   encephali  pro- 
prios. 

§  125. 

Frequentissime  autem  haec  fere  signa  notantur:  fe- 
bris  urget  acuta  atque  continua ,  continuusque  mentis 
error,  modo  his,  modo  ahis  animae  vitiatis  actionibus; 
eipeditus  in  omnem  audaciam  homo  est ,  et  vicissim 
tum  vigiliis,  tum  somno  difficili  tutbulentoque  impe- 

ditur ,  sic  ut  interrupla  quiete  protinus  cum  impetu 
e  cubili  prosiliat ,  vociferetur,  ferociat ,  ac  modo  plo- 
ret ,  modo  cantet ,  verbaque  sine  sensu  ,  sine  OiJine 
proferat,  interrogatus  ab  alio  omnia  aliena  respondeat. 
Oculis  insolita  mobilitas  accessit ,  hique  craenti ,  flam- 
mei ,  squalidique  sunt ,  quos  aeger  crebro  perfricat , 
modo  siccos ,  modo  lacrymis  perfusos ;  lingua  autem  aspera 
et  nigra  est ,  dentes  stridore  quatiuntur  ,  saepeque  cruor 
e  naribus  aliquis  fertur ,  et  interdum  posteriora  capitis 
dolent.  Aeger  manibus  tremit ,  digitisque  floccos  vellit , 
et  festucas  e  stragulis  legit.  Urina  est  tenuis,  flammea, 
interdum  etiam  (quod  pessimum  esse  judicatur)  tenuis 
albaque  est.     Lommius. 

§   126. 

Ut  tamen  pleniorem  habeamus  morbi  imaginem  ,  inter 
phrenitidem  primariam  et  secundariam  distinguendum 
est ,  tum  quoque  ad  variam  inflammationis  sedem  accu- 
ratius  attendi  oportet. 

§127. 

Iri  phrenitide  jprimaria  quippe  aliquando  prodromi 
adsunt,  qui  morbum  graviorem  portendunt:  congestio 
ad  caput ,  rubor  oculorum  et  faciei ,  carotidum  pulsatio , 
gravis  cephalalgia  ,  functionum  animalium  turbae  ,  quales 
sunt  agrypnia  ,  vertigo  ,  photophobia ,  susurrus  aurium  , 
inquietudo  ,  Iristitia  ,  anxietas ,  oblivio.  Opposita  etiara 
animi  pathemata  quandoque  praecedunt,  ut  hilaritas, 
j)etulantia  ,  loquacitas  insolita,  Quibus  signis  praegressis , 
aut  etiam  deficientibus ,  ipsa  notantur  inflammati  ence- 
phali symptomata ,  dehriurn  praesertim  perpetuum,  cujus 
magnitudini  neutiquam  respondet  magnitudo  febris, 
quae  ab  inflammatione  fuit  e^citata. 

§  128. 
Phrenilides  autem  secundariae ,  quae  originem  habent 
vel  sympalhicam  vel  metastaticam ,  ex  aliis  morbis  acutis 
oriuntur ,  quales  sunt  febres  inflammatoriae ,  febres  ner- 
vosae  ,  variolae  ,  erysipelas ,  scarlatina ,  alia,  In  hoc 
phrenitidis  genere  symptomata  saepe  minus  manifesta 
sunt  et  lentius  crescunt.  Quo  in  casu  ut  distinguatur 
inter  encephali  inflammationem  atque  deliria  sympathici 
generis ,  attendas  praesertim  ad  aegrotantium  decubitum  , 
faciem,  vultum  et  vocem,  tum  quoque  ad  febrem  et  ad 
organorum ,  quae  in  abdomine  sunt ,  conditionem. 

§   129. 

Praesertim  tamen  magna  symptomatum  varietas  repe- 
tenda  est  a  sede  inflammationis  diversa.  Inflammata 
quippe  membrana  arachnoidea,  notantur  delirium  feroi , 
vigiliae  perpetuae  ,  anxietas  summa ,  convulsiones  activi 
generis ,  aegrotantibus  consurgentibus ,  aut  violenter  quae- 
dam  manu  facientibus ;  oculi  protuberantes,  fulgentes  sunt , 
vasculis  conjunctivae  sanguine  turgidis ;  pulsus  contractus , 
duriusculus ,  celer  ;  rapidior  morbi  decursus ;  illaesa 
tamen  respiratio ,  donec  exsudatio  orta  fuerit.  Inflam- 
mationi  contra  parenchymatosae ,  quam  subinde  prae- 
cedit  dolor  capitis  obtusus  et  gravativus ,  haec  signa  propria 
sunt :  delirium  taciturnum  aut  sopor ,  ita  ut  aegrotantes 
non  nisi  intra  verba  desipiant;  oculi  fixi  aliquando  tamen 
lucem  fugientes ,  pupilla  valde  contracta  ;  ad  finem  morbi 
languidi  saepe  vel  lemis  oppleti ,  cum  iride  resoluta ;  pulsus 
moliis ,  debilis ,  irregularis ;  torpor  et  stupor  universalis ; 
respiratio  maturejam  impedita,  difficilis,  stertorosa. 

§   130. 
Utrumque  vero  morbi  genus  aliquando  conjunctum 

est ,  ita  ut  signa  pulpae  cerebri  inflammatae  cum  sym- 
ptomatibus  inflammationis  memhranaceae  simul  adsint , 
aut  haec  excipiant. 

§  131. 

Disponunt  ad  phrenitidem  juventus ,  temperamentum 
sanguineum  et  cholericum,  habitus  apoplecticus ,  generis 
vasculosi  et  nervei  irritabiUtas ,  ingenium  alacre ,  magna 
imaginationis  vis ,  animique  mobilitas. 

§  132. 

Occasionem  praebent  laesiones  mechanicae,  aeris  aestus, 
insolatio ,  animi  pathemata  impetuosa ,  immoderata  mentis 
exercitatio ,  spirituosorum  abusus ,  vigiUae  protractae  , 
excretionum  naturalium ,  aut  earum ,  quae  in  consuetu- 
dinem  abierunt,  suppressio, 

§  133. 

Phrenitis  inter  morbos  pertinet ,  qui  pleni  discrimi- 
nis  sunt.  Terminatur  plerumque  in  mortem ,  trium 
quatuorve  dierum  tempore ,  seplimumqne  raro  trans- 
greditur.  Qui  inflammatam  habent  membranam  arach- 
noideam,  ut  plurimum,  convulsi  pereunt.  In  iis, 
quibus  cerebrum  inflammatum  est,  vel  sopor  omnium- 
que  virium  resolutio,  vel  cerebri  et  pulmonum  para- 
lysis  scenam  absolvunt.  Infausta  praesertim  morbi 
prognosis  est,  si  in  corpore  debilitato  oritur,  aut  fe- 
bri  cuidam ,  variolis  confluentibus,  simiUbusque  morbis, 
supervenit. 

§   134. 

Mortem  minantur  urinae  aquosae;  vomitus  aerugino- 

sns ;    stridor  dentium  ;  manducatio   involuntaria ;    spu- 

tatio    frequens    in    adstantes;    vox  tremula  aut   balbu- 

tiens ;  aphonia ;  deglutitio  difficilis ;  adipsia;  pervigiHum 

(liuturnum  ;  convulsiones ;  subsullus  tendinum  ;  carpho- 
logia ;  sopor  ;  albicans  dejectio  ;  sudor  frigidus ;  faciei 
deformatio  ;  oculi  pulverulenti ,  fixi ,  magnitudine  inae- 
quales ;  pupillae  dilatatae ,  immobiles. 

§  135. 

Salutem  promittunt ,  moibi  initio  eveniens ,  narium 
haemorrhagia  larga ,  haemorrhoidum  fluxus  vel  men- 
strua  purgatio,  sudor  universalis,  urina  cocta  cum  levi 
sedimento ,  parotides  suppurantes ,  somnus  reficiens. 

§  136. 

Mortuorum  inspectio  docuit,  inflammationis  signa 
adesse  vel  in  cerebro  ipso ,  vel ,  quod  saepius  fit ,  in 
cerebri  membranis.  Arachnoideae  inflammatione  prae- 
gressa,  vascula  tenerrima,  quae  membranae  serosaesub- 
jacent ,  sanguine  turgent ,  aut  exsudatio  facta  fuit  fluidi 
serosi ,  fibrosi ,  albuminosi ,  purulenti ;  aut  etiam  lacteam 
albedinem  et  crassitiem  majorem  refert  tunica ,  in  stalu 
sano  tenuissima  et  perfecte  pellucida.  In  pulpa  cei^ebri  diffi- 
cilius  signa  praegressae  inflammationis  deteguntur:  ali- 
quando  tamen  ipsum  parenchyma  colorem  refert,  qui 
cum  faecibus  vini  comparatur ,  aut  dissectum  vascula  ex- 
hibet  copiosissima  sanguine  plena.  Praeterea  cernuntur 
subinde  emoUitionis,  indurationis ,  suppurationis  sym- 
ptomata. 

§  137. 
Saepe  tamen  capita  hominum ,  morbo  capitis  con- 
snmtorum  ,  aperta  sunt ,  in  quibus  nil  commemorabile 
repertum  est ,  quod  mortem  intentasset ;  et  cum  alioquin 
Medicus  aut  abcessum  aut  simile  qjiid  repertum  iri 
pronunciavisset,  spem  augurantium  ipsa  inspectio.  fefellit , 
eorumque  fiduciam  et  exspectationem  in  stuporem  ver. 

tit,  ac  si  cum  ipsa  anima  mortis  occasio  evolasset.  — 
Quam  Ballonii  sententiam  multae  probant  Morgagnii 
(Epist.  YII  artic.  2,3,  4 ,  6 ,  8.)  aliorumque  obser- 
vationes,  quae  luculenter  docent,  in  hoc  potissimum 
morborum  genere  judicium  esse  difficile. 

§   138. 
Indicatio  jubet  auferre  causas ,  quae  occasionem  prae- 
buerunt ,  quaeque  nocere  pergunt ;  promovere  inflam- 
mationis  resolutionem. 

§  139. 
Ut  satisfiat  indicationi  priori,  Medicus  quantocyus 
tollere  studeat  causas  laedentes,  ut  v.  c.  fragmenta  os- 
sium  ,  sanguinem  e  vasis  egressum  ,  alia  :  quem  in  finem 
subinde  opus  est  terebrae  usu ,  aut  incisione  profunda  in 
integumenta  capitis.  Praeterea  impugnanda  est  stimu- 
lorum  sympathicorum  vis ,  ab  haemorrhagia  suppressa , 
ab  exanthemate  retropulso ,  aliisve  causis  oriundorum. 

§   140. 
In  periculo  tam  praecipiti  festinanter  succurrendum , 
valentissimisque   praesidiis  ad  resolvendam  inflammatio- 
nem  utendum   est.    Conveniunt ,  larga  sanguinis  evacua- 
tio  ei  amplo  vulnere,  in  antibrachio,  jugulo  aut  pede ; 
hirudines   ad    alas   narium,   ad  tempora,  pone  aures, 
vel  etiam  ad  anum ;  cucurbitae  cruentae   in  nucha  vel 
ad   occiput ;  clysmata  emollientia  et  refrigerantia  ;  bal- 
nea     pedum ,     sinapismi ,    epispastica.       Nonnunquam 
etiam  caput  ad   cutem  tondere  convenit,  acetoque  di- 
luto  lavare  vel  aqua  frigida  perfundere ,  aut  ipsam  nivem 
afQictae  parti  imponere.    Ad  usum  internum  exhibenda 
sunt  antiphlogistica  diluentia  ,   largae  Nitri  portiones , 
ex  brevibus  intervalUs ,  et  laxantia  frigida ,  quibus  tamen 

aliquando  praeferri  meretur  liberalior  Mercurii  dulcis 
usus.  Caeterum  aer  frigidus  sit ;  in  loco  quieto  et  in 
tenebris  versetur  aegrotus ;  corpore  erecto  decumbat. 

In  sananda  phrenitide  secundaria  ratio  habenda  est 
morbi,   cui  successit  ycI  superaddita  est. 

§  142. 

De  hoc  acuto  ancipiteque  morborum  genere  docte 
et  copiose  disputavit  Philippus  Georgius  Schroederus, 
qui  magna  cum  diligentia  antiquiorum  Medicorum 
sententias  coUegit ,  adeoque  et  nunc  in  historico  morbi 
studio,  operam  praestare  valet  discentibus.  Neque 
quemquam  legisse  poenitebit  celeberrimi  StoUii  obser- 
vationes,  comparandas  cum  Aphorismis  a  Boerhavio 
et  a   semet   ipso  editis. 

P.  G.  ScHROEDER ,  De  indole  ac  sede  phrenitidis  et  para- 
phrenitidis  Analecta  ,•  in  Opusculis  Medicis  ,  collectis  studio 
J.  C.  G.  Ackermann  ,  toI.  I  ,  Norimbergae  1778  ,  8vo  ,  pag. 
219  seqq. 

M.  Stoil  ,  De  causa  et  sedephrenitidis  ;  ad  Virura  Cl.  Guliel- 
mum  Grant :  in  Rationis  medendi  P.  III ,  ed.  Leid.  pag.  121  seqq. 

§  143. 

In  primis  tamen  inflammationem  cerebri  illustrarunt 
frequentes  sectiones  cadaverum  et  indefessa  in  morbo 
observando  industria,  in  quibus  excelluerunt  scriptores 
aliquot  recentiores ,  ex  quorum  ingenti  numero  Jaudari 
praesertim  merentur  Johannes  Abercrombie  et  Fran- 
ciscus  Lallemand.  Qui  possunt,  legant  quoque  obser- 
vationes  Doct.  Andral. 

r.  LAiiEMAMr,  Recherches  anatomico-pathologiques  sur.Ten- 
c^phale  et  ses  dependences.  Paris  1822  en  1823  ,  11  vol.  8vo. 

J.  Abercrombie  ,  Pathological  and  practical  researches  on 
the  diseases  of  the  brain  aad  the  spinal  chord.  Third  edition , 
enlarged ;  Edinburgh  and  London  1834 ,  12mo.  Vers.  Gexm. 
Bonn  1821 ;  altera  auctior ,  Bremen  1829  ,  8vo. 

G.  AndrjLL  ,  Clinique  m^dicale  ,  ou  choix  d'observations  re- 
cueillies  a  Phopital  de  la  Charit^  ,  Tom  V  ,  Maladies  de  Ven- 
ciphalt,     Paris  1833  ,  8vo. 

De  inflammiilione  medxdlcie  spincdis , 
seu  Myelitide. 

§  144. 
Symptomata ,  quae  medullae  spinalis  ejusque  mem- 
branarum  inflammationem  notanl ,  dolores  sunt  perpe- 
tui ,  ardoris  sensum  excitantes ,  intra  columnam  yerte- 
brarum  collocati,  in  pronatione  et  supinatione  corpo- 
ris  aucti ,  admoti  caloris  externi  impatientes ,  sociam- 
que  habentes  febrem  continuam ,  cum  inquietudine  et 
anxietate  universali.  Solus  fieri  potest  decubitus  in  dor- 
sum  ;  musculorum  in  partibus  extremis  vel  motus  fiunt 
involuntarii ,  vel  stupor  in  iisdem  sentitur ,  donec  oria- 
tur  resolutio.  Symptomata  accedunt  sympathica  cerebri, 
cordis  atque  pulmonum.  Cum  alvi ,  tum  urinae  secre- 
tio  tarda  et  inordinata  est. 

§    145. 
Causae  sunt  laesiones  mechanicae  columnae  vertebra- 
rum,   tum  ipsius  medullae  affectiones  sympathicae  vel 
metastaticae ,  post  phrenitidem ,  post  morbos  rheumati- 
cos ,  arthriticos ,  scrofulosos. 

§    146. 
Morbi    cursus   in    Myelitide   lentior   est,    quam    in 
phrenitide.  Quandoque  circa  septimum  vel  nonum  diem 

salutaris  resolutio  obtinet ,  per  sudorem ,  urinam  vel 
haemorrhagiam.  Terminatur  aliquando  in  hydropem, 
qui  hydrorhachis  dicitur,  vel  in  vitia  organica  cum 
medullae ,  tum  thecae  osseae  hanc  includentis ,  tum 
denique  tunicarum.  Morbi  diuturnioris  eifectus  sunt 
paralysis  crurum,  vesicae,  aliarumque  partium. 

§  147. 

Praeter  vulgaria  remedia  antiphlogistica ,  adhibentur 
hirudines  ad  anum,  cucurbitae  cruentae  ad  tractum 
columnae  vertebrarum  ,  frictiones  cum  unguento  Nea- 
politano ,  lum  quoque  epispastica  et  cauteria ,  loco  do- 
lenti  admota. 

§  148. 
t  ... 

Inter    scriptores,    qui    de  morbis  medullae  spinaHs 

data    opera  praeceperunt ,  consulantur  praesertim  Va- 

lerius  Aloysius  Brera ,   Johannes  Abercrombie ,  Caro- 

lus  Wenzel,  et  Doctissim.   OUivier. 

V.  A.  Brera  ,  Della  Rachialgite  ,  cenni  pathologici ;  in  Alti 
dell*  Acad.  Ital.  di  Scienze  etc.  Tom.  I ;  iibersetzt  durch  Har- 
LESS,  in  Jahrbiicher  der  Deutschen  Medicin  und  Chirurgie  XI. 
Bd.  2  St.  pag.  15  seqq. 

J.  Abercrombie  ,  I.  1. 

C.  Wenzel  ,  Ueber  die  Krankheiten  am  Riickgrathe.  Bamb. 
1824.  ,  fol.  mit  kpft.  pag.  396  seqq. 

C.  P.  Ollivier  ,  d'Angers  ,  De  la  moelle  ^piniere  et  de  ses 
maladies.     Paris  1824.  8^.  Vers.  German.  Leipz.  1824. 

De  Otilide. 

%  149. 
Distinguunt    inter    Otitidem    externam  et  internam. 
IUa,    quae  plerumque   erysipelatis  indolem  refert ,  in 

meatu  auditorio  et  in  concha  sedem  habet ,  atque  fa- 
cile  dignoscitur  ,  rubente  ac  tumente  parte ,  quae  ocu- 
lis  patet.  Haec  partes  auris  internas  occupat ,  gravis- 
sima  symptomata  habet ,  et  accuratius  explicari  me- 
retur. 

§  150. 

Notant  Otitidem  internam  dolores  dtrocissimi ,  pun- 
gentes ,  lancinantes.,  pulsantes,  qui  in  fauces  usque 
porriguntur:  tum  quoque  febris  continua  intlamma- 
torii  generis.  Accedunt  susurrus  aurium ,  nimia  audi- 
tus  sensilitas,  aut  contra  plena  ejusdem  abolitio , 
cephalalgia  gravis ,  pervigilium ,  inquietudo ,  anxie- 
tas ,  delirium ,  convulsiones ,  deglutitio  difl&cilis  et 
dolorifica. 

§  151. 
*Ad  morbum  disponunt  constitutio  scrofulosa,  ma- 
ior  corporis  proclivitas  in  morbos  catarrhales ,  erysi- 
peJatosos  ,  exanthematicos.  Occasionem  praebent  subita 
aeris  mutatio ,  violentiae  externae ,  corpora  aliena  in 
aurem  illapsa  aut  intrusa ,  excretiones  et  haemorrha- 
giae  naturales  suppressae,  metastasis  post  febrem  in- 
flammatoriam  ,  variolosam  ,  morbillosam  ,  aut  irritatio 
ab  angina  gravi  scarlatinosa ,  in  tubam  Eustachianam 
et  aarem  internam  translata. 

§  152. 
Brevis  plerumque  durationis  est  morbus ;  paucis  diebus , 
in  mortem  terminari  potest.  Natura  Otitidem  sanat , 
salutari  resolutione,  haemorrhagia  critica,  fluxu  i^u- 
coso  aut  purulento  per  mealum  externum  aut  per 
tubam  Eustachianam.  Attamen  inflammationera ,  hac 
ratione    sanatam ,    excipiunt    saepe    perpetuus    aurium 

strepilus ,    auditus  gravis ,    otorrhoea   chronica ,    caries 
ossium. 

§  153. 

Aliquando  exitum  habet  in  phrenitidem.  »Auris 
quoque  dolor  acutus,  cum  febre  continua  vehemen- 
tique,  saepe.mentem  turbat:  et  ex  eo  casu  juniores 
interdum  intra  septimum  diem  moriuntur ;  seniores 
tardius."   Celsus, 

§  154. 

Primo  autem  lococorpora  peregrina,  altius  in  meatum 
illapsa ,  aut  \i  protrusa ,  et  etiamnum  aurem  lae- 
dentia ,  arti  convenienter  sunt  eximenda ,  ne  inflam^ 
mationem ,  quam  excitarunt ,  fovere  pergant.  Quod 
qua  ratione  praestandum  sit ,  praeter  Guichardum  Jo- 
sephum  D^uverneium ,  Pathologiae  aurium  interpretem 
accuratissimum ,   docebunt  Chirurgi  recentiores. 

§  155. 

Ad  cohibendam  inflammationis  vim  ,  aliquando  opus 
est  methodo  strenue  antiphlogistica.  »Sanguinem  iori- 
tur  semel  iterumque  ac  saepius  liberali  manu  detra- 
here  oportet,  cathartica  refrigerantia  valida  exhibere, 
cucurbitulas  cum  scarificatione ,  hirudines,  vesicato-' 
ria ,  occipitio  et  pone  aures  imponere ,  artus  denique 
aquae  calidae  immergere ,  ut ,  si  fieri  possit ,  inflam- 
matio  resolvatur."    Macbride. 

§  156. 
Praeterea  usum  habere  possunt  cataplasmata  emol- 
lientia ,  vapores  caHdi.  injectiones  caute  factae,  quas 
clysterem  oricularinm   vocavit    Celsus^,    gargarismata ,» 
membranae  tympani  perforatio.  '  i^ 

§  157. 
Hanc  morbi  speciem,  post  Rudolphum  Augustinum 
Vogelium ,  qui  vocis  faber  videtur ,  descripserunt  Jo- 
hannes  Petrus  Frankius,  Philippus  Pinellius  et  pleri- 
que  scriptores  therapeutici  recentiores.  Aliis  vero 
scriptoribus  vix  indigebit,  cui  consulere  licet  prae- 
clarum   Itardi  librum. 

J.   E.   M.   G.   Itabd  ,    Trait^  des  maladies  de  roreille  et  de 
raudition.     Paris  1821.  II.,voll.  8vo. 

De  ParotUide. 

§  158. 
Praegressis  horripilatione,  lassitudine  et  artuum  do- 
lore,  parotides  et  maxillares  glandulae  aliquando  re- 
pente  intumescunt  et  dolent,  tensionis  sensum  prae- 
cipue  excitantes,  et  febrem  ut  plurimum ,  vel  nun- 
tiam  ,  vel   sociam ,  vel  pedissequam  habentes. 

§  159. 
Inflammatio  vel  unius,  vel  utiiusque  lateris  glan- 
dulam  parotidem  occupat.  Si  posterius  jfit ,  glan- 
dulae  submaxillares  consensu  etiam  affici/et  tumefieri 
solent,  ita  ut  tumor,  in  speciem  coUaris,  ab  altera 
aure   ad  aheram   extendatur. 

§  160. 
Ab  inflammationis  vehementia  et  a  tumoris  gradu 
difficuhas  pendet,  quae  in  manducando,  deglutiendo 
et  loquendo  locum  habet,  Tumor  enim  tantus  esse 
potest ,  ut  non  solum  tota  facies  deformetur ,  sed  par- 
tes  quoque  inferius  sitae  et  tonsillae  ipsae  in  con- 
sensum  rapiantur. 

§  161. 

Pueris    et   juvenibus    magis    infensus    est    morbus , 

quam     adultis ,    neque   tamen    ulla    aetas ,    aut  sexus 

sequior ,   ab  eodem  immunes  sunt.    Occasionem  prae- 

sertim    praebet  tempeslas  humida ,  frigida ,  nebulosa. 

§  162. 
Resolutio   fit    septimo    die    vel   nono ,   nisi  maturius 
jam    acciderit ;    eamque    indicare    solent   magna  febris 
remissio    vel   plena    apyrexia ,    aucta   perspiratio  cutis, 
epistaxis  vel  alia  evacuatio  critica. 

§   163. 
Parotitis  facillime  in  alias  partes  migrat,  apud  viros 
potissimum    in    inguina    aut    testes,    apud  faeminas  in 
pudenda    et   mammas.     In    cerebrum    etiam ,  in  pul- 
mones,  aliasque  partes  metastasis  fieri  potest. 

§  164. 
Morbus  aliquando  popularis  dici  meretur,  neque 
tunc  eandem  semper  refert  naturam,  Exempla  nota- 
runt  Forestus ,  Swietenius  aliique  nostrates  Medici , 
quos  laudavit  Thyssenus.  Neque  minus  epidemios 
parotidum  tumores  observarunt  Johannes  Baptista 
jBurserius,  Robertus  Hamiltonus,  Johannes  Ernestus 
Wichmannus. 

H.  F.  Thtssen  ,  Geschiedkundige  beschrijving  der  Ziekten 
in  de  Nederlanden.    Amsterdara  1824.  8vo.  pag.   140  seq. 

J.  B.  BoRSERius ,  libri  mox  laudandi  pag.  330  seqq.  Ubi 
simul  accurata  traditur  historia  parotidum  epidemiarum  ,  quas 
descripserunt  Joannes  Targionius  Tozzettius  ,  Thomas  Laghius, 
Josephus  Pratolongus  ,    alii. 

R.  Hi.MiLT05  ,  On  the  Cynanche  parotidea  ;  in  Transactions 
of  the  royal  Society  of  Edinb.  Tom.  II  :  iibersetzt  in  Sammlung 
auserlesener  Abhandl,  fiir  practische  Aerzte  ,  XIV  Bd.  1  St, 
pag.  34  seqq. 

J.  £.  WiCHMAiriT  ,    Ideen     aur     Diagnostik    I  Bd.j  edit.  2Jac, 
Hannoyer  1800  ,  pag.  133. 

§    165. 

Remedia  requirit  diluentia,  perspirationem  leniter 
promoventia.  Externa  remedia  sicca  sint  et  modice 
caleant.  In  majori  morbi  vehementia,  subinde  uni- 
Tersali  vel  locali  sanguinis  detractione  opus  est. 

§  166. 

In  remediorum  laxantium  usu  prudentia  requiritur  , 
quippe  quibus  metastasis  promoveri  videatur. 

§  167. 
Parotitis  secundaria ,  quae  post  febres  inflammato- 
rias ,  catarrhales ,  biliosas ,  tum  quoque  post  scarlatinam 
aliosque  morbos  exanthematicos  saepissime  observatur , 
quaeque  vel  symptomatica  vel  critica  est,  exitum  ha- 
bere  solet  in  suppuralionem.  Formati  puris  evacuatio 
mature  plerumque  ab  arte  facienda  est. 

§  168. 
De  hoc   morbi  genere  tam  praeclare  scripsit  Burse- 
rius ,    ut    praeter   Hamiltoni    observaliones ,  vix  quid- 
quam     praestiterint     Johannes     Christianus     Reilius, 
Philippus  Pinellius  aliique  scriptores  recentiores. 

J.  B.  BuRSERius  ,    Institutionum  Medicinae  practicae    yol.  II , 
P.  II ,  Cap.  XV  ,   edil.  Lips.  pag.  328  seqq. 

De  Glossilide. 

§  169. 
Glossitis  linguae  inflammatio   est,  cum  rubore,   do- 
lore,    eoque    tumoris  gradu    conjuncta,  ut   saepissime 

totum    expleat    oris   cavum,   vel    intra   illud    contineri 
non  possit, 

§  170. 

Plerumque  eam  comitantur  febris  gravisslma ;  salivae 
viscidae  et  glutinosae  fluxus ,  quem  excipiunt  siccitas 
oris  et  sitis  molestissima;  facies  rubore  suffusa;  cephal- 
algia ;  agrypnia ;  loquela  impedita ;  deglulitio  ardua 
vel  penilus  abolita;  respiratio  difficilis,  quae  suffocati- 
onem  minatur. 

§.171. 

Quandoque  Glossitidem  sanat  aucta  salivae  secretio. 
Exitum  habere  potest  in  indurationem ,  suppurationem, 
scirrhum ,  carcinoma  atque  gangraenam.  Intra  tem- 
pus  brevissimum  autem  necare  valet  suffocatione. 

§  172. 
Curam    postulat    strenue    antiphlogisticam ,    largam 
et  aliquando  repetitam  venae  sectionem  ;   tum  quoque 
usum    localem  vaporum  emollientium  et  coUutionum ; 
clysmata ,  balnea  pedum  ,  et  derivantia  alia. 

§  173. 
Saepe  tamen  principem  locum  tenent  scarificationes 
satis    profundae,    factae    in   ipsa    parte   aegrotante   et 
inflammata. 

Pr^cis  d^obserrations  sur  le  gonflement  de  la  langue  ,  et  sur 
le  moyen  le  plus  efficace  d'y  remedier  ,  par  M.  De  ljl  Malle  ; 
dans  les  Mem.  de  TAcad.  royale  de  Chirurgie  ,  Tom  V,  4to. 
pag.  513  seqq. 

§174. 

Deglatitione  per   longius   tempus    abolita,   clysmata 

nutrientia  accommodanda  sunt ;  neque  minus  convenit , 

cannulam    elasticam ,    cujus   pars  extrema  formam  in- 

fundibuli  refert,  per  nares  in  pharyngem  introducere, 

cujus   auxilio    alimenta    liquida    in    ventriculum  trans- 
mittantur. 

A.  G.  Richter's  Anfangsgriinde  der  Wundarzneykunde , 
IV  Bd.  3ten  Kap.  §  46  j  edit.  2<lae.  Gottingen  1800  ,  pag.  30  seq. 

§  175. 

Inflammatae  linguae  symptomata  post  Danielem  Sen- 
nertum  et  Lazarum  Riverium ,  accuratissime  tradidit 
Rudolphus  Augustinus  Vogelius ,  qui  morbum  bis  ob- 
servaverat  et  nomine  Graeco  ornavit.  Lectu  autem 
dignissimae  sunt  liistoriae ,  quas  narrarunt  Fredericus 
Christianus  Theophilus  Scheidemantel  et  Jacobus  Garron. 

R.  A.  VoGEi  ,  Praelect.  academicae  de  cognoscendis  et 
curandis  praecipuis  corporis  humani  afifectibus.  Lipsiae  1772  , 
pag.  130  seqq. 

F.  C.  G.  ScHEiDBMANTEL  ,  Beitrage  zur  Arzneikunde,  I  Ahth. 
Leipzig  1797  ,  8vo.  pag.  8—37. 

J.  GARnojf  ,  Observations  sur  l'inflammation  de  la  langue ; 
dans  le  Journal  gen^ral  de  M^decine  ,  r^dig^  par  M.  Sedillot  , 
Vol.  XXVIII ,  pag.  254  seqq. 

De  Anginxi. 

§  176. 

Angina  est  luesa  cum  dolore  deglutitio ,  aliquando 
cum  respirationis  difficultate  conjuncta,  repetenda  ab 
inflammatione ,  vel  communem  pro  aere  ac  pro  ali- 
mentis  viam ,  vel  aUerutram  solam  occupante ,  et 
plerumque  sociam  habente  febrem. 

§  177. 
Quae  instrumenta  deglutitionis  occupat  inflammatio, 
angina  pharyngea ,  quae  in  via  ad  pulmones  ducente 

sedem    habet ,    angina   laryngea ,   aut ,   si   profundius 
haeret,  trachealis  Tocatur. 

§  178 

Quae  anginam  pharyngeam  comitantur,  symptomata 
sunt:  cum  ardore  et  dolore  conjuncti  rubor  et  tumor, 
qui  in  faucibus  luci  obversis  conspiciuntur ;  deglutitio 
difficilis,  doloremque  acutum,  in  aures  subinde  pro- 
pagatum ,  excitans ,  illaesa  respiratione ;  muci  tenacis 
secretio ,  et  frequentior  screationis  et  deglutitionis  ne- 
cessitas ;  facies  rubra  et  tumida ;  pulsus  celer ,  plenus 
et  durus ;  febris  continua. 

§  179. 

Symptomatum  tamen  ratio  difFert  pro  inflanmiati- 
onis  natura  et  pro  sede ,  quam  occupat  in  yia ,  ad 
digestionis  officinam  ducente. 

§  180. 
Si  inflammationis  naturam  spectes ,  inter  catarrhum 
faucium  et  inflammationem  veram  et  legitimam,  quae 
phlegmone  vocatur ,  distinguendum  videtur.  Praeterea 
in  vestibulo  communi  ad  canalem  pro  aere  et  cibo , 
inflammatio  adesse  potest  impuri  generis,  a  causa 
syphilitica,   scrofulosa,   aphthis  etc. 

§.  181. 
Quod  ad,  sedem  altinet,  inflammatio  vel  utramque 
tonsillam  ,  vel  alterutram  ,  vel  uvulam ,  vel  membranam 
faucium  mucosam ,  vel  oesophagum ,  vel  singulas  istas 
partes  simul  corripit.  —  In  inflammatis  tonsillis  saepe 
conspicuus  ad  externa  tumor  est.  In  inflammata  pharyngis 
parte  profundius  sita ,  cibi  et  potus  per  nares  aliqu- 
ando  remittuntur.  Inflammato  oesophago  dolores  fixi 
sunt,  ad  dorsum  subinde  urgentes,  et  deglutitio 
praesertim  difficilis  est,  si  supinus,  qui    laborat,  ja- 

cens ,  transglutire  quidpiam  conetur :  quibus  signis , 
Galeno  notante ,  accedit  et  srtis,et  multi  caloris  sensus, 
et  febris  non  admodum  ardens ,  quae  siti  proportione 
haudquaquam  respondet. 

§  182. 
Simili  ratione ,  in  eo  anginae  genere ,  quae  respi- 
rationem  laedit ,  inter  laryngeam  et  trachealem 
distinguunt.  Quae  bronchos  occupat  inflammatio ,  inter 
anginas  minus  recte  refertur ,  et  bronchitis  nominari 
consuevit. 

§  183. 

Ubi  laryngem  ipsum  inllammatio  prehenderit ,  do- 
lores  ^entiuntur  aculi ,  quando  tracheae  caput  a  ma- 
nu  explorante  comprimitur,  aut,  per  vices  alternas, 
in  latus  dextrum  et  sinistrum  movetur.  Praeterea 
dolores  percipiuntur  in  ipso  nixu  deglutitionis ,  quo 
quippe  instante ,  in  anteriora  et  superiora  moveatur 
larynx :  quales  dolores  muho  etiam  acerbiores  sunt , 
cum  4oqui,  aut  vociferari,  aut  tussire  necesse  fuerit 
aegrotanti.  Caeterum  vox  fit  acutissima ,  stridula ,  aut 
singulari  raiicedine  obsessa ;  tussis  accedit  sicca ,  suf- 
focatoria  ;  respiratio  parva  et  rara  est ,  collo  i/i  poste- 
riora  incUnato  et  gutture  prominente.  Pulsuum  ra-' 
tio  pro  inflammationis  vehementia  et  morbi  stadio 
differt. 

§  184. 

Singularis  est  anginae  laryngeae  species,  in  qua 
ejpiglottidem  praesertim  occupat  inflammatio.  Mem- 
brana  quippe  mucosa,  quae  utramque  ilHus  paginam 
investit ,  ex  inflammatione  adeo  rubere  et  tumere 
potest ,     ut ,    ore    aperto    et    depressa    hngua ,    ipsum 

gloUidis  operculum ,  in  primis  si  nisus  ad  deglutien- 
dum  accedat,  prodeat  in  conspectum  et  in  faucibus 
haerere  videatur.  Praeter  respirationem ,  insigniter 
quoque  laesam  esse  deglutitionem,  facilius  autem  solida 
deglutiri  posse  quam  fluida ,  ex  munere,  quo  fungitur 
epiglottis ,  apparet.  Quam  anginae  speciem  ,  haud  adeo 
raram  ,  memorabili  exemplo  illustravit  Morgagnius ,  /  et 
novis  observationibus  explicuit  Everardus  Uome. 

J.    B.   MoRGAG5ii     Epistol.    anatomico-medica   XLIV   artic.  3. 

E.  HoVE  ,  Cases  of  inflammation  and  swelling;  of  the  epi- 
glottis ;  in  Transactions  of  a  Society  for  the  improvement  of 
medical  and   chirurgical  knowledge.     vol,  III  pag.   268   seqq. 

§  185. 
Si  inflammatio  tracheam  potius  quam  laryn<Tem 
obsideat,  nihil  in  faucibus  vitii  conspicitur,  nec  in 
partibus  exterioribus  tumor  apparet.  Sed  tactu  com- 
pressa  tracheae  fistula  acerbius  dolet,  quo  potissimum 
mali  sedes  detegilur;  fcbris  acutissima  exardescit;  in- 
spiratione  intenditur  doloris  acerbitas ;  tussis  permo- 
lesta  plerumque ,  voxque  clangosa  et  rauca  est ;  re- 
spiratio  parva ,  frequens ,  sublimis ,  et  nisu  maono 
ao  sibilo  perficitur.  Ex  laesa  respiratione  difficilior 
sanguinis  a  capite  reditus,  faciei  tumor,  livor,  ru- 
borque ;  pulsuum  mira  imbecillitas  et  vacillatio ;  an- 
xietas  summa  et  metus  suffocationis  intelliguntur. 
Burserius. 

§  186. 
In  utraque  asperae  arteriae  parte,  cuni'superioritum 
inferiori,  locum  habere  potest  singularis  exsudativae 
inflammalioms  species ,  quam  membranaceam  vel  poly- 
posam  dixerunt.  Tempore  brcvissimo  lympha  tenai  ex- 
sudatur,    in  pseudo-membranas  concrescens,  respira- 

tionem  maximam  partem  impedientes.  Morbus  solos 
infaptes  corripere  solet.  Vox  acuta  et  stridula,  galli 
gallinacei  cantum  referens,  cum  tussi,  sed  sine  magna 
in  principio  spirandi  difificultate ,  signum  mali  dia- 
gnosticum  constituit.     Macbride. 

§  187. 

Unde  apparet,  qua  ratione,  pro  locorum  diversitate, 
angina  differat.  Quo  autem  plures  partes  sknul  in- 
flammationem  subeant ,  symptomata  consequuntur  eo 
graviora,  aut  ex  vario  genere  mixta.  Quod  ad  causas 
et  therapiam  attinet,  multa  sunt  singulis  anginae  spe- 
ciebus  communia. 

§  188. 

Ad  hoc  morbi  genus  proclives  sunt  homines  aetate 
florentes ,  sanguineo  temperamento ,  habituque  pleniore 
praediti,  pilos  rufos  et  cutim  teneram,  lentigine  te- 
ctam  habentes.  Neque  minus  anginae  familiares  sunt 
iis,  quibus  constitutio  est  scrofulosa. 

§  189. 

Occasionem  praebent  aer  humidus,  nebulosus,  il- 
liusque  subita  in  caloris  gradu  mutatio ;  laesiones 
externae  variae ;  cantus ,  alta  vociferatio ,  tubarum 
inflatus ;  equitatio  vento  adverso ;  spirituosorum  abu- 
sus ;  labes  gastrica  aliaeque  causae  sympathicae ;  con- 
tagia  denique ,  ut  variolae,  morbilli ,  scarlatina  et  sy- 
philis. 

§  190. 

Saepe  morbum  levant  sanguis  e  naribus ,  aut  utero , 
aut  haemorrhoidibus  prorumpens;  sputum  flavum, 
copiosum ,  et  celeriter  coctum  ;   diarrhoea  biliosa ,  aut 

sudores  aequabiles,  si  signa  coctionis  in  urina  praeces- 
serint. 

Ab  angina  detento  tumorem  fieri  in  coUo,  (vel 
juxta  aures ,  yel  interius  prope  tonsillas ,  ut  monuit 
Aretaeus)  bonum  est:  foras  enim  morbus  vertitur;  Hipp. 

Bonum ,  si  tumor  et  rubor  in  pectore  prorumpat. 
Hipp.  et  Aret. 

Anginae  horrendissimae  sunt,  et  citissime  occidunt, 
quae  neque  in  faucibus  quidquam  conspicuum  faciunt, 
neque  in  cervice:  verum  plurimum  dolorem  exhibent, 
et  erecta  cervice  spirationem  inducunt.  Hae  enim 
eodem  die  suffocant ,  secundo  item ,  ac  tertio ,  et 
quarto.     Hipp. 

Dolores  citra  evidentem  causam  cessare ,  aut  ad 
caput ,  pulmones ,  praecordia ,  aliasve  partes  transferri , 
perniciosum  plane  est.   Hipp. 

§  191. 

Angina  terminatur  in  resolutionem ,  in  organica 
membranae  mucosae  aut  partium  subjacentium  vitia, 
in  pseudo-membranas ,  in  suppurationem ,  ulcerationem 
atque  gangraenam. 

§  192. 

Ut  promoveatur  resolutio  et  arceantur  reliqui  exi- 
tus ,  conveniunt  potissimum :  1 )  larga  et  repetita 
sanguinis  detractio  universalis  aut  topica ;  2)  remedia 
antiphlogistica ;  3)  revellentia  et  derivantia ;  4)  de- 
mulcentia  et  humectantia ;  potus  tepidi ,  vapores 
aquosi ,  gargarismata  emollientia. 

§  193. 

In  cura ,  ad  inflammationis  indolem  praecipue  at- 
tendas.  Quae  a  causis  gastricis  vel  bihosis  pendet, 
angina     emeticorum    vel   laxantium    frigidorum    usum 


—  48  — 

requirit.     In    angina    catarrhali ,  diaphoretica  prosunt. 
Angina  syphilitica  sine  Mercurialium  usu  sanari  nequit. 

§   194. 

Laryngis  et  asperae  arteriae  inflammatio ,  praeter 
remedia  recensita ,  tempestivum  usum  eorum  postulat , 
quibus  pseudo-membranarum  generatio  impediri ,  aut 
membranae  illae  formatae  solvi  et  rejici  possint.  Mercu- 
rius  dulcis  atque  emetica ,  justo  tempore  data  in  eum 
finem   conveniunt. 

S  195. 

Interdum  uvula ,  tonsillae  et  velum  pendulum  pa- 
lati  adeo  tument ,  ut  una  quasi  coeant  in  tumorem , 
quo  omnis  faucium  hiatus  occluditur.  Quo  in  casu 
praesentissimum  et  efficacissimum  iiuxilium  praebet 
prudens    et  cauta  partium   inflammatarum  scarificatio. 

§   196. 

Si  anwina  inflammatoria  primis  quatuor  vel  quin- 
que  diebus ,  non  solvitur ,  suppuratio  exspectari  de- 
bet,  quam  fieri  inde  cognoscimus,  quod  symptomata 
febriha,  quamvis  miliora ,  manent ;  pulsus  mollescit; 
rubor  partium  inflammatarum  obscurior  fit ,  dolorque 
facilius  sustinetur,  aegro  interim  leves  horrores  sub- 
inde  sentiente.    Macbride.  * 

§   197. 

Quem  morbi  exitum  si  prospicimus,  ad  eum  pro- 
movendum  puhes  maturantes  extrinsecus  super  col- 
lum  dare ,  gargarismate  autem  ei  decocto  ficuum  vel 
ex  aqua ,  in  qua  lini  semina  macerata  sunt ,  exhibere 
debemus ,  cura  habita ,  ut  fauces  quotidie  inspiciamus, 
num  abcessus  adpareat ,  quippe  quem  arte  subinde 
aperire  oporteat.     Macbride. 

§   198. 

Praeler  inflammatoriam  alia  est  anginae  species , 
quae  j,ituitosa  vocatur ,  quaeque  ex  tumore  albo , 
lymphatico  partium ,  quas  detinet ,  et  ex  modo ,  quo 
kesae  sunt  functiones ,  dignoscitur.  Quo  in  rasu  re- 
media  purgantia ,  vesicatoria  et  gargarismata  acriora 
plerumque   conveniimt. 

§.   199. 

Inter  anginas  symptomaticas  principem  locum  te- 
net  angina  gangraenosa ,  maligna ,  quae  plerumqu6 
epidemia ,  et  inflammationis  impurae  soboles  est ,  atque 
valde  perniciosos  habet  effectus.  Quo  accuratius  ab 
angina  vera  inflammatoria ,  interdum  et  ipsa  in  gan- 
graenam  desinenle ,   distingui  meretur. 

§.  200. 
De  angina  praeclare  scripserunt  Gerardus  Swiete- 
nius  et  Johannes  Baptista  Burserius,  cum  quoruni 
tamen  lectione  conjungantur  ea  ,  quae  recentiores  scri- 
ptores  de  hoc  morbi  genere  praeceperunt.  Varia  prae- 
sertim  membranae  mucosae  vitia ,  quae  inflammationis 
effectus  sunt,  nunc  plenius  cognita  sunt,  quarn  Mor- 
gagnii  tempore, 

G.  viir  SwiETEN  in  Boerhayii  ^  783  seqq. ;  Commentar.  in 
Aphorismos  de  cognoscendis  et  curandis  morbis  ,  Tom.  II.  pag. 
618  seqq. 

J.  B.  BuRSERii  Institutionum  vol.  III.  P.  III,  Cap.  XYII , 
edit.  Lips.  nov.  pag.  343  seqq. 

§  201. 

Primam    anginae    membranaceae  mentionem  fecisse 

videtur   Guilielmus  Ballonius ,    in  annotatione  septima 

ad     Constitutionem    hiemalem    anni   1576 ,  haec  scri- 

bens :    »Chirurgus  affirmavit ,  se  secuisse  cadaver  pueri 

isla  difficili  spiratione ,  et  morbo ,  ut  dixi ,  incognito 
sublati.  Inventa  est  pituita  lenta ,  contumax ,  quae 
instar  membranae  cujusdam,  arteriae  asperae  erat  ob- 
tenta ,  ut  non  esset  liber  exitus  et  introitus  spiritui  ex- 
terno.  Sic  suffocatio  repentina."  —  De  hoc  autem  morbi 
genere ,  prae  aliis ,  consulantur  Franciscus  Home , 
Christianus  Fredericus  Michaelis,  Ludovicus  Jurine, 
et  Johannes  Abrahamus  Albers.  Legi  quoque  meren- 
tur ,  quae  nuper  scripsit  Doct.  Goelis,  in  observan- 
dis  infantibus  ,  cum  aegrotantibus,  tum  vero  mor- 
tuis,  Medicus  diligentissimus.  His  scriptoribus  qui 
carent ,  brevem  sed  accuratam  descriptionem  legant , 
quam  dedit  Laennecus. 

r.  HoME  ,  Inquiry  into  the  nature  ,  causes  and  cure  of  the 
croup.    Edinb.    1765.    8vo.  -,.^ 

C.  F.  MiCHieLis  ,  De  angina  pdlypo)^  sive  memhranacea. 
Gotting.   1778: '8vo.     ..*?''>  =    y(.^^'\^ 

•  iL.  JuRiiri',  '  Memoire  siut-  le  croup  ,  <Su  angine  trach^alcii 
Geneve  181^.    8vo. 

J.  A.  Albers  ,  Commentatio  de  Tracheitide  infantum  ,  vulgo 
Croup  Yocata.  Lips^   1816.    4to. 

L.  A.  GoELis  ,  Tractatus  de  rite  cognoscenda  et  sananda 
angina    memhranacea.  Yienn.   1828.   8vo. 

R.  T.  H.  Laennec  ,  Traite  de  l'auscultation  mediate  etc. 
Ilrae  Part.  Sect.  I.  Chap.  III.  3me  ^dit.  Paris  1831.  Tom. 
I.    pag.   228   seqq. 

§  202. 
De  angina  maligna  scriptores  principes  sunt  Marcus 
Aurelius  Severinus ,  Thomas  Barthohnus ,  Johannes 
Fothergillius  et  Johannes  Huxhamus.  Legantur  quoque 
observationes ,  quas  habent  nostrates  Medici ,  Johannes 
Wyerus  f  et  Petrus  Forestus.  Lucem  quoque  praebebunt 
observationes  anatomico-pathologicae  recentiorum. 

M.  A.  Seveeiki  Liber  de  recondita  abcessuum  natura.  ■  edit. 
Francof.   1643.   4to.  pag.   428   seqq. 

T.  Bartholiitus  ,  De  angina  puerorum  Campaniae  Siciliaeque 
epidemica.   Paris.    1646.    8vo. 

J.  FoTHERGiLL  ,  An  account  on  the  putrid  sore-throat. 
Lond.  1748  ,  8vo.  edit.  2d.  1751  ;  in  Works  ,  bij  J.  Coakley 
Lettsom.   vol.   I ,   Lond.   1783 ,    8to.   pag.  333   seqq. 

J.  HuxHAM ,  A  Dissertation  on  the  malignant  sore-throat. 
London  1757.  8vo. ;  vers.  latin.  in  Operr.  Physico-medic.  cura 
G.  C.  Reichel  ,    Tom   III.   pag.    92   seqq. 

De  Peripneumonid. 

§  203. 
Peripneumoniam  indicant :  febris  acuta ;  respiratio 
difficilis ,  breyis  et  celeris ,  aere  exspirato  calente ; 
sensus  pressionis  in  pectore ;  dolores  obtusi ,  quan- 
doque  penitus  deficientes;  profundius  spirandi  impo- 
tentia ;  decubitus  "^supinus  atque  erectior ;  supra  latus 
jacendi  difficultas ;  tussis  vel  sicca ,  yel  sputa  spumosa 
aut  sanguinolenta  eliciens ;  pulsus  molhs  et  parvus ; 
anxietas  summa ;  desiderium  frigidi  atque  plurimi 
aeris  haustu  rapiendi;  jactatio  frequens  et  loquela 
abrupta.  —  »Aucto  morbo,  spiritus  difficillime  trahitur 
cum  sibilatu ;  sequitur  colU  ac  vuhus  inflatio ;  oculo- 
rum  immobiUtas  et  visus  nubilosus  ;  mentis  alienatio  ; 
articulorum  frigidus  torpor  cum  Hvore ;  Hngua  crassior; 
sudor  superiorum  partium  ;  pulsus  latens  aut  formicans; 
postremo  pectoris  resonans  stridor."  Caehus  Aurehanus. 

§  204. 
Quibus   morbi   signis    fidem    addunt  ea  ,  quae  per- 
cusso   thorace    ehciuntur ,    aut   admoto   tubo  acustico , 
quem     stethoscopium    yocant ,    ab   explorante    Medico 

4  " 


-  hi  - 

percipiuntur.  Si  quippe  thorax  adductis  ad  se  mutuo 
et  in  rectum  protensis  digitorum  apicibus,  pulsetur 
aiit  percutiatur ,  ex  obtuso  et  suffocato ,  aut  et  penitus 
deficiente  sono ,  de  inflammati  pulmonis  gradu  et  sede 
expertus  Medicus  judicabit.  Simili  ratione ,  in  leviori 
inflammationis  pulmonum  gradu »  naturale  respira- 
tionis  murmur  (strepitum  respiratorium  dicunt)  stetho- 
scopii  auxilio  minus  clare,  quam  oportet,  percipimus, 
aut  simul  rhimchum  crepitantem  audimus ,  praesertim 
sub  inspiratione :  in  inflammatione  autem  graviori , 
nullum  respirationis  murmur  auditu  percipitur  in  ea 
thoracis  regione ,  quae  inflammatae  pulmonis  parti 
respondet, 

§  205. 

.Causae  morbi  quam  plurimae  sunt  ;  tempestas  fri- 
gida ,  sicca ;  ventus  borealis ;  subita  aeris  mutatio ; 
exercitia  pulmonum  violenta ,  cursu  ,  saltu ,  cantu  , 
clamore ,  equitatione  in  vento  adverso  ;  ,  materiae  pul- 
veruientae  vel  vaporum  nocentium  inspiratio ,  irrita- 
menta  plurima  syuipathici  aut  metastatici   generis. 

§  206. 

Faustam  prognosin  facere  licet ,  si  inflammalio  non 
vehemens  est ,  recenter  facta ,  in  uno  pulmone  ,  viribus 
integris,  et  absente  dispositione  phthisica  haereditaria. 
Caeterum  quaevis  peripneumonia  morbus  gravis  est , 
plenus  discriminis.  Pulmonum  inflammatio,  quae  Celsi 
verba  sunt ,  plus  pericuU  quam  doloris  habet.  Qua- 
propter  Medicus  meminerit  Bagliviani  praecepti :  De 
morbis  pulmonum ,  etiamsi  peritus  in  arte  sis ,  vel 
censearis ,  noli  cum  jactantia  disserere ,  vel  faustam 
promittere  curationem. 

§  207. 
In  his  autem ,  et  omnibus ,  qui  pulmonem  affli- 
gunt ,  morbis ,  bonum  quidem  est ,  facile  morbum 
sustinere ,  dolore  defungi ,  sputum  prompte  exspuere , 
facile  spirare ,  siti  esse  vacuum ,  reliquum  corpus 
aequaliter  incalescere ,  ac  molle  esse,  Ad  haec  som- 
nos ,  sudores ,  urinas ,  alvi  egestiones ,  laudabiliter 
fieri:  quibus  contraria  mala  sunt.  Hippocr.  —  Malum 
praesertim  est  (quae  praesagia  in  aliis  continentur 
Coacatum  Praenotionum  aut  Ajphorismorum  locis)  , 
phrenitidem ,  aut  nervorum  rigorem  ,  aut  alvi  proflu- 
vium  (quod  sputum  supprimil)  supervenire  ;  aut  aegrum 
residere  velle ,  aut  urinam  celeriter  post  potionem 
prodire ,  aut  quae  ab  initio  cocta  erat ,  post  quartum 
diem   tenuem   evadere. 

§  208. 
Sectiones  cadaverum  docuerunt,   praegressa   inflam- 
matione   puhnonum ,    non    solum    colorem    extus   esse 
rubrum ,    lividum    vel    violaceum ,     sed    etiam    ipsum 
contextum  mutari :   inflammati  quippe   pulmones  spon- 
giosum  suum  habitum  magis  minusve  perdunt,    neque 
raro    sanguine    turbido    et    spumoso  adeo   turgent ,  ut 
dissecti  compactiores  appareant ,   et   digitis  pressi   cre- 
pitationem ,    quae    ab   aere  exeunte   est ,  vel   exiguam 
vel    nullam    exhibeant.     Aliquando    etiam    in   cellulas 
transsudatio    fit    lymphae    crassioris  sanguine  tinclae, 
qua    pulmones    graviores,    densiores    et  carnosi  quasi 
redduntur ,   ita  ut   cuhro  dissecti  parenchymati  hepatis 
similes  videantur ,   et  colorem   vel  rubrum  vel  griseum 
referant.     Denique    ex    puhnonibus ,     incisione  facM.y 
materies    alba    et  purulenta  saepe  exprinu  potesl;,   fmt 
etiam  sponte  effluit  tenuior   ichorosa  iflateries.  ^ 

§  209. 

Natura  sanat  Peripneumoniam ;  cum  resolutione  be- 
nigna ,  quae  quarto  vel  quinto  contingit  die ;  tum  eva- 
cuatione  critica ,  sputo  largo ,  cocto ,  subinde  rufo 
aut  striis  sanguineis  tincto,  tussim  et  dolores  levante; 
alvi  fluxu  bilioso ,  aut  sudore  aequabili ,  utroque 
tamen  moderato  ;  urinis  copiosis ,  crassis  ,  turbidis  , 
sedimentum  rubrum,  postea  album   deponentibus. 

§  210. 

Praecipua  artis  praesidia  sunt :  1)  larga,  et  subinde 
brevi  intervallo  repetita ,  sanguinis  missio  ,  ad  stadium 
et  ad  indolem  morbi  composita ;  2)  vapores  tepidi , 
emollientes ,  ore  et  naribus  hausti ;  3)  remedia  dilu- 
entia  ,  antiphlogistica  ,  expectorantia  ;  4)  clysmata  cum 
emollientia,   tum  derivantia. 

§  211. 

Si  peripneumonia  alios  morbos  sequatur,  vel  eos- 
dem  comitelur ,  ad  horum  indolem  sanandi  ratio 
componenda  est.  Neque  minus  ad  constitutionem , 
quae    vocatur,    epidemiam  Medicum    attendere  decet. 

§  212. 

Exitum  habere  potest  peripneumonia  in  suppura- 
tionem ,  in  exsudationem  serosam  aut  plasticam ,  in 
tubercula ,  in  parenchyma  compactioris  structurae ,  quasi 
colorem  et  compagem  hepatis  referret,  tandem  in 
inortem  partialem  sive  gangraenam. 

§213. 

Fieri  autem  suppurationem ,  indicium  est,  si  dolore, 

qui    prius    torquebat ,    cessante ,    febris   non    desinat ; 

quin  imo  sine  manifesta   causa  inordinate  exacerbetur, 

interdiu  mitior ,  vesperi  gravior;  rigoribusque  interdum , 

genarum  deinde  rubore  stipetur ;  demum ,  doloris  loco, 
qui  antea  erat ,  pondus  percipiatur ,  neque  desinat 
tussis.     Burserius. 

§  214. 

Facto  jam  pure ,  siye  suppuratione  absoluta,  sudo- 
res  multi  et  tenues  circa  pectus ,  aut  collum ,  et 
cervicem  erumpunt ;  tussis  et  tussiendi  cupiditas  sine 
notabili  exspuilione  vexat;  oculi  cavi,  atque  ungues 
adunci  fiunt ;  malae  rubent ;  summi  digiti  praeter 
modum  calent ;  appetitus  prosternitur  et  deficit ;  alvus 
quandoque  liquescit ;  et  passim  pustulae  in  toto  cor- 
pore  erumpunt.     Burserius. 

§  215. 

Si  pus  ab  inflammatione  confectum  non  eiscreetur, 
sed  intra  pulmones  peculiari  in  loco ,  quasi  in  cysti- 
de  quadam  coacervetur ,  vomica  is  abcessus  dicitur; 
quemadmodum  vomica  etiam  appellari  solet  similis 
puris  collectio ,  quae  haemoptysin ,  tubercula ,  vulnus 
pubnonum  subsequitur.     Burserius. 

§  216. 

De  aegrotantium  cura  ,  post  factam  pulmonum  sup- 
purationem  ,  vix  tradi  possunt  praecepla  aliqua  uni- 
versalia.  Medicamenta  tamen  demulcentia  et  oleosa  . 
tum  quoque  expectorantia  leviora ,  hirudines,  vesica- 
toria ,  cauteria  et  alia  artis  praesidia  prodesse  possunt , 
ad  minuendam  ,  quae  adesse  pergit ,  inflammationem , 
ad  nutriendum  corpus,  ad  materiem  purulentam  foras 
eliciendam. 

§  217. 

Si  vero  pus  in  thoracis  cavum  delabatur ,  empyema 
adesse    dicitur.      Quo    in-  casu,    ad    pus   eliciendum , 

luadent  paracenthesin  pectoris,  viribus  bene  valenli- 
bus,  et  absente  dispositione  ad  phthisin.  Quale  artis 
praesidium ,  natura  monstrante  viam ,  subinde  feliciter 
cessit. 

§  218. 

Formatas  membranas  spurias ,  quem  cxitum  in 
pleuro-peripneumonia  frequentissime  observamus,  au- 
guramiir  e  dyspnoea  diuturna ,  quae  tempore  nec  au- 
geri  nec  minui  solet ,  e  tussi  sicca ,  praesertim  post 
motum  corporis ,  ex  absentia  signorum ,  quae  suppu-* 
rationi  et  tuberculis  propria  sunt. 

S  219. 

Denique  in  gangraenam  terminari  potest  peripneu- 
monia ,  cum  morbi  vehementia ,  tum  malignitate. 
Symptomata ,  quae  hunc  exitum  declarare  dicuntur , 
sunt  sputa  nigra  ,  ichorosa ,  foetidissima  ;  respiratio  bre- 
vis ,  celeris ,  stertorosa ;  languor  et  collapsus  oculo- 
rum  ;  pulsus  parvus ,  celer  ,  inlermittens ;  lingua  nigra 
et  sicca ;  urina  profunde  rubra ,  obscura  vel  nigra ; 
alvus  fluida  foetidissima ;  sudores  frigidi ;  color  livi- 
dus  in  regione  pectoris,  quae  aegrotanti  pulmoni  re- 
spondet. 

Exempla  retulerunt  Laennec  ,  Bayle  ,  CruveilUier ,  Andral 
aliique  scriptores  recentiores :  inter  nostrates  01.  Schroeder 
T^n   der  Kolk. 

§  220. 

Si  exitus  in  gangraenam  minetur,  efficaciora  reme- 
dia  adhibenda  sunt ,  vesicatorium  praesertim ,  viribus 
vitae  fractis,  tanquam  cardiacum.  Stollius.  —  In 
morbo  tamen ,  qui  et  reluctantem  naturam  et  artis 
praesidia  superat,  sciat  Medicus  sinere  mori. 

§221. 

De  peripneumonia  optime  praeceperunt  Maximilia- 
nus  Stollius  et  Joannes  Huxhamus.  Neque  negligenda 
sunt,  quae  post  Leopoldum  Auenbruggerum ,  ad  fir- 
mandam  morbi  diagnosin  contulerunt  Renatus  Theophi- 
ius  Hyacinthus  Laennecus   et  Doctissimus  Andral, 

M.  Stoll  ,  Aphorismi  de  cognoscendis  et  curandis  febribus. 
Vindobon.  1786.  8vo.  §  137  seqq.  Rationis  medendi  etc. 
locis  variis. 

J,  HnxHAM  ,  Dissertatio  de  Pleuritide  et  Peripneumonia  j  in 
Operr.  Physico-Medic.  ,  cura  G.  C.  Reichel.  Tom.  II.  ,  pag, 
155-231. 

L.  Adekbrugger  ,  Inventum  novum  ,  ex  percussione  Thora- 
cis  humani  ,  ut  signo  abstrusos  interni  pectoris  morbos  dete- 
^endi.     Tindobonae  1761.  8vo. 

R.  T.  H.  Lae51TBC  ,  De  rauscultatien  mediate  ,  ou  Traite  du 
diagnostic  des  maladies  des  poumons  et  du  coeur ,  etc.  Tom. 
I.,  Part.  IL,  Sect.  IL ,  Chsyp.  YL ,  3me  ddit.  Paris  1831  , 
pag.  392  seqq. 

G.  AiTDRAL  ,  Clinique  m^dicale  ,  ou  Choix  d'observatioiisre-i 
cueillies  a  l'Hopital  de  la  Charit^  etc.  Tom.  I.  ,  2me  ^dit. 
Paris  1829.  8vo.  pag;.  264-495. 

De  Pleurilidem 


§  222. 

Pleuritis  est  inflammatio  membranae  serosae ,  organa 
respirationi  dicata  investientis.  Qualis  inflammatio  igi- 
tur  omnes  pleurae  partes ,  tum  quae  ex  ipsa  fiunt,  tum 
eas ,  quibus  obtenditur  ,  occupare  potest.  Pleurilis  ta- 
men  yera  et  simplex,  ad  membranam  costas  succin- 
gentem  praesertim  pertinet,  et  ipsi  puhnonum  paren- 
chymati  parcit. 


—  58  ~- 

§  223. 
Signa  pleuritidis  sunt:  febris  acuta  cum  pulsu  du- 
ro ;  dolor  pungens  acerrimus  unius  Tel  alterius ,  yel 
utriusque  lateris;  respiratio  difficillima,  qua  augentur 
dolores,  toleratu  faciliores,  quamdiu  spiritus  retine- 
tur ,  aut  ubi  respiratio ,  immoto  thorace ,  a  musculis 
abdominis  peragitur  ;  tussis  brevis ,  frequens ,  sicca  , 
dolorifica ,  quapropter  tussiendi  conatus  saepe  suppri- 
mitur. 

§  224. 

Quamdiu  morbus  simplex  est,  facta  percussione 
thoracis ,  aut  admoto  stethoscopio ,  nuUa  signa  mani- 
festa  percipiuntur.  Simulac  vero  exsudatio  serosa 
aut  seroso-purulenta  facta  fuerit ,  quod  interdum  tem- 
pore  satis  brevi  contingit,  ihoyax  percussus  nec-  reso- 
nat,  nequfc  respirationis  murmur  per  tubum  auditur, 
si  superiorem  et  posteriorem  thoracis  partem  excipias. 
Aliquando  etiam  in  hac  morbi  forma ,  aegophoniam  , 
id  est  tremorem  aliquem  vocis,  caprae  balatui  simi- 
]em ,  tubo  auribus  admoto ,  percipimus ,  si  aegrotus 
loqui  jubeatur. 

§  225. 

Pleuritis  frequentissima  est  anno ,  ut  Sydenhamusha- 
bet ,  inter  ver  et  aestatem  ambigente.  Plus  mares  in- 
festat,  quam  faeminas.  Ex  illis  juvenes  magis  et  stata 
aetate  viros ,  quam  senes.  Longe  periculosius  quoque 
ex  morbis  pleuriticis  decumbunt  ii ,  qui  labore  indu- 
rata ,  quam  qui  inexercitata  corpora  habent ;  neque 
ante  pubertatem  accidere  solent  ejusmodi  morbi. 
Coac.  Praen.  —  Infantes  quemadmodum  raro  plea- 
ritide  corripiuntur ,  sic  et,  si  forte  ea  correpti  fuerint^ 
rarius  pereunt.    Aretaeus, 

§  226. 
Occasionem  praebenl,  praeter  causas  alias ,  refri- 
gerium  corporis  subitaneum ,  et  spifituosorum  abusus. 
Hinc  Tenatores ,  milites,  olitcres  ,  rusticos ,  cursores, 
aurigas ,  equisones  et  id  genus ,  ex  ima  cavea  alios 
saepenumero  pleuriticos  fieri,  certa  fidaque  experien- 
tia   constat.     Trillerus. 

§  227. 
Quod  ad  formam  attinet ,  Medici  antiquiores  di- 
stinxerunt  inter  pleuritidem  liumidam  et  siccam ,  qua- 
rum  notas  recensuerunt  Trilierus,  et  alii.  Recte  ta- 
men  notavit  Zevianus ,  Medicus  Italus ,  quem  lauda- 
vit  Burserius,  a  pleuritide  vera  tussim  et  sputum 
prorsus  saepe  abesse ,  ita  ut  ista  morbi  forma ,  quam 
humidam  dixerunt ,  ad  brbnchia  et  pulmones  potius 
pertinere  videatur. 

§  228. 
Naturae  convenientius  distingui  solet  inter  pleuriti- 
dem  veram  et  spuriam ;  inter  inflammationem  solius 
pleurae ,  costas  succingentis ,  et  pleuritidem  cum  ipsa 
peripneumonia ,  tum  a  principio ,  tum  in  progressu , 
conjunctam  ,  quam  pressius  vocarunt  pleuroperipieu- 
moniam ;  inter  pleuritidem  denique  primariam ,  et 
secundariam   sive   symptomaticam, 

§  229. 
A  pleuritide  genuina  multum  quippe  discrepat  spu- 
ria  vel  notha ,  quae  non  in  ipsa  pleura ,  sed  in  mus- 
culis  intercostalibus  residet ,  et  plerumque  naturae 
rheumaticae  est.  In  hac  nempe  dolor  lateris  pressio- 
ne,  tum  etiam  trunci  aut  brachiorum  motu  augetur; 
aeger   in    latus    affectum,   ob  dolores  magis  inde  ur- 

gentes,  nequit  decumbere,  commodlus  in  sanum  con- 
vertitur;  febris  denique  exigua  est,  neque  durities  in 
pulsu  sentitur.  —  Legantur  quae  de  hoc  morbi  genere 
scripsit  StoUius  in  Rationis  medendi  Parte  prima. 

§  230. 

In  pleuro-peripneumonia  inflammationis  cum  mem- 
branaceae  tum  jparenohymaiosae  symptomata  una 
adesse  consueverunt.  —  Ea  autem  pleuritidis  species , 
in  qua  exteriora  tument  et  calent,  donec  resolutio 
fiat ,  aut  pus  per  abcessum  evacuetur ,  pleuritis  mus- 
culaiHs  vocari  "Y^test. 

§  231. 

Praeter  pleuritidem  primariam ,  alia  est  secundarii 
aut  symptomatici  generisj  quae  vel  alios  morbos  acu- 
tos ,  inflammatorios  praesertim  et  exanlhematicos,  ex- 
cipit ,  vel  cum  diathesi  corporis  impura  stipatur. 
De  priori  pleurilidis  genere ,  iiliusque  frequenti  origine 
ex  praepostero  calidorum  medicamentorum  usu ,  prae- 
clare  scripsit  Sydenhamus.  De  genere  posteriori,  id 
est  de  pleuritide  biliosa ,  post  Ballonium  et  Forestum, 
legi  praesertim  merentur  Johannes  Thomas  Guidetus , 
Simon  Andreas  Tissotus  et  Maximilianus  Stollius. 

J.  T.  GuiDETi  ObserTationes ,  epistolicae  Disserfationis  ti- 
tulo  ,  primum  editae  fuerunt  in  Parte  tertia  Historiae  hepaticae^ 
quam  scripsit  Johannes  Baptista  Bianchi ;  poslea  autem  ab  au- 
ctore  emendatiores  prodierunt  Lausannae  Helvetiorum  1788  ,  8to. 
titulo  :  Dissertationis  Medicae  ,  videlicet  de  hiliosis  Febribus  et 
de   biliosa  Pleuritide,     Yid.  pag  33  seqq. 

§  232. 

In  pleuritide  vera  bene    ominantur   respiratio  libe- 

rior,    calor    aequabihs  totius  corporis,   absentia  sitis , 

illaesae  functiones  animales ,    somnus  naturalis ,  secre- 

tiones  corporis,  ad  naturae  normam  oompositae.   Signa 

mala  sunt  lussiendi  impotentia,  dolores  pertinaces, 
post  repetitam  sectionem  venae  redeuntes ,  anxietas 
in  facie  et  vultu  conspicua ,  cutis  livida  vel  in  toto 
corpore ,  vel  in  loco  ante  dolente :  malum  est ,  aegrum 
seflere  velle  erectum ,  aut  sternutare ,  aut  capite  valde 
gravatum  esse.  Mala  est ,  quod  Hippocrates  monuit, 
pleuritidis  in  peripneumoniam  mutatio.  Nec  tutum 
est,  dolorem  prius  evanescere,  quam  febrem. 

§  233. 

Molimina  critica  generis  varii  sunt.  Pleuritici, 
quibus  intra  primum  et  quintum  diem ,  sanguis  purpu- 
reus  floridusque  affatim  e  naribus  profluit ,  aut  quibus 
haemorrhoides  oriuntur  uberius  manantes ,  naturae  be- 
heficio  plerumque  servantur ,  etiamsi  neglecta  fuerit  in 
tempore  sanguinis  missio.  Quibus  vero  post  id  tempus 
cruor  niger,  piceus  quasi  et  viscidus,  etsi  copiose, 
e  nare  destiilat ,  isti  nec  levaminis  quid  sentiunt , 
nec  superstiles  facile  manent.  Quibus  per  totum 
morbi  decursum  urinae  non  subsidunt ,  quod  fieri 
soJet  post  diem  quintum  ,  ii  majore  in  periculo  ver- 
santur ,  crisinque  exspectare  debent  difficiliorem  ;  nam 
serius  judicantur.  Diarrhoea  ab  initio  morbi  super- 
veniens  periculosa  admodum  et  plerumque ,  non  tamen 
semper ,  lethifera  est ;  passionis  enim  magnitudinem 
docet ,  ut  loquitur  Caelius  Aurelianus.  Sed  eadem 
in  morbi  progressu  et  mitigalis  jam  saevioribus  sym- 
ptomatis  succedens ,  salutaris  est ,  et  aegrum  citius 
ad  sanitatem  perducit.  Abcessus  pleuriticis  aut 
pone  aures ,  aut  ad  pedum  talos ,  aut  sub  axillis , 
aut  alibi  in  corpore  obortos  et  cocto  albidoque 
pure  replelos ,  pro  optimo  salutis  signo  habendos 
esse ,  frequenti  experientia  compertum  esf.     Trillerus. 

§  234. 

>>RarissIme  jimo  plus  dicam,  nunquam  fere  moriun- 
tur,  quibus  post  venae  sectionem,  dolor  laterum  in 
claTiculas  et  tomoplatas  protenditur ,  aut  in  dorsum 
propagatur.'^  Hanc  Trilleri  vocem  multa  exempla  com- 
probartt,  quia  doloris  migratio  saepissime  docet  vel 
inflammationem  recentem ,  vel  naturam  morbi  rheuma- 
ticam.  Quare  Medici  aliquando  contrarium  observasse 
sibi  videantur,  apparet  e  Praenotionibus  Coacis : 
»Quibus  ad  unam  claviculam  dolor  subit ,  iis  una 
superior  pulmonis  ala  laborat :  quibus  vero  ad  ambas 
claviculas  dolor  extenditur ,  ambae  superiores  pulmo- 
nis  alae  laborant :  quibus  ad  mediam  costam ,  media : 
quibus  ,  vero ,  ^d  quam  partem  pulmo  extenditur ,  do-r 
lor  permeat,  inferna  ala  laboratj:  quibus  una  tota 
ala  laborat,  quae  ei  parti  respondent,  omnia  aegro- 
tant." 

§  235. 

Cadaverum  sectiones  docuerunt,  pleuram  levius  in- 
flammatam  maculas  exhibere  rosaceas ,  a  striis  rubi- 
cundis,  subjacentem  telam  cellulosam  perreptantibus , 
dum  aliqua  seri  limpidi  copia  in  thoracis  cavum  ef- 
fusa  cernitur :  in  graviori  vero  inflammatione ,  pleurae 
superficiem  profundius  rubere  et  tectam  esse  strato 
aliquo  vel  mucoso ,  vel  plastico ,  in  speciem  alburhi- 
nis  semi-concreti,  vel  membraniformi ,  vel  purulen- 
to.  Rarissime  autem  pleura  sola  est  inflammata ,  qua- 
les  observationes  ex  Diemerbroeckio  refert  Swietenius : 
longe  frequentfus  affici  simul  puhnones,  praeter  scri- 
ptores  recentiores,  summus  Morgagnius  docuit.  Hic 
quippe  propositis  triginta  et  una  a  Valsalva  peractis , 
et  octodecim  propriis  pleuriticorum   cadaverum  sectio- 


nibus ,  hanimque  cum  aliorum  observationibus  instituta 
comparatione ,  mavult  eorum  senlentiac  adstijpulari , 
qui  lethalem  pleuritidem  docent  in  sola^  pulmonis , 
id  quod  saepe  vidit ,  quam  eorum,  qui  ajunt  in 
sola  pleurae  f  id  quod  nunquam  deprehendit  y  m- 
ftammatione  consistere. 

§   236. 

Morbi  resolutio  artis  auxilio  promovetur:  IT  larga 
et  mature  facta  venae  sectione ,  ad  aegrotantis  natu- 
ram  ,  febris  et  doloris  vehementiam ,  yiriumque  ratio- 
nem  composita ;  2)  remediis  diluentibus ,  emollienti- 
bus,  antiphlogisticis ;  3)  medicamentis  externis  rela- 
xantibus  ,    derivantibus ,   revulsivis. 

§  237. 

De  venae  sectione  haec  praecepit  Trillerus :  Sanguis 
pleuriticis  'a  priino  decubitus  die ,  usque  ad  quartum 
haud  exclusum ,  cito ,  crebro  et  copiose  mitti*  de^ 
bet :  si  vero  saeva  vis  morbi  urgeat ,  aegrique  vires 
permiserint ,  etiam  ad  septimum ,  quin  et  in  octa- 
vum  adeo  usque  diem,  venae  sectio  cum  fructu  in- 
stitui  potest,  quod  tamen  cum  grano  salis  capien- 
dum ,  nec  temere  faciendum  est.  Sed  raro  una  cru- 
enta  pugna  sufficit  ad  profligandum  penitus  atrbcem 
hunc  hostem:  breves  plerumq^e  indacias  facit,  non 
certam  solidamque  pacem ,  et  dum  in  thorace ,  quasi 
vallo  quodatri  munito  circumseptus ,  dolose  latet ,  no- 
vas  saepe  gravioresque  insidias  machinatur.  Hoc  ubi 
cognitum  fuit ,  altera ,  terlia ,  immo  et  quarta  venae 
sectio,  si  necessitas  urget ,   administranda  est. 

§  238. 

Pro  usu   interno  sufficiunt  fere  aqua ,  acetum  ,  mel , 

nitrum ,    hordeum ,   oleum  et  paucissima  alia ,  quae 
tanquam    specifica  polychresta,    omnem  hic   absolvunt 
paginam.    Trillerus. 

§  239. 

Inter  externa  praesidia  summum  usum  habent  hi- 
rudines  et  cucurbitae,  quibus  quippe  quam  proxime , 
et  sine  virium  dispendio ,  inflammatae  parti  detraha- 
tur  sanguis ;  tum  quoque  emplastrum  ex  Cantharidi- 
bus ,  quod ,  eodem  monente  Burserio ,  egregie  cum 
discutit  et  fractam  phlogosin  resolvit,  tum  ulcere  in- 
ducto ,   extrorsum  humorum  allicit  cursum. 

§  240. 

De  pleuritide  librum  aureum  scripsit  Daniel  Gui- 
lielmus  Trillerus,  ad  cujus  in  observanda  Natura  di- 
ligentiam  accedant  praeclara  Sydenhami  praecepta.  Le- 
gantur  quoque  morbi  historiae ,  sectione  cadaverum 
diligenter  illustratae,  quas  narravit  Fridericus  Wend- 
tius ;  tum  etiam  observationes  atque  praecepta  Claris- 
simi  Caroli  Strackii.  JNeque  tamen ,  propter  horum 
aliorumque  scriptorum  praestantiam ,  flocci  pendere 
oportet ,  quae  nostra  aetate  docuerunt  Viri  expertis- 
simi  Gendrin ,  Laennec  et   Andral. 

Th.  STDEifHiM  ,  Observationes  medicae  circa  morborum  acu- 
torum  histoiiam  et  curalionem ;  Sect.  TI.  ,  Cap.  III. 

D.  W.  Tbilleri  Succincta  commentatio  de  pleuritide  ejus- 
que  curatione  ;  adjectis  simul  decem  singularibus  pleuriticorum 
historiis.    Francof.  ad  M.  1740.  8vo. 

F.  Wehdt  ,  Observationes  de  Pleuritide  et  Peripneumonla. 
Gotting,  1762  j  in  Saadifortii  Thesaur.  Dissert.  etc.  Tom.  II.  , 
pag.  87  seqq. 

C.  3track  ,  Nova  theoria  Pleuritidis  verae  et  recta  ei  me- 
dendi  ratio.  Mogunt.  1786.  8vo. 

Gehdrik  ,  1.  1.  Tom.  I ,  pag.  61.  seqq.  Laennec  1.  I.  Part. 
II.  ,  Sect.  V. ,  Chap,  I.  ,  3me  ^dit.  Tom.  II. ,  pag  282  seqq. 
Andral  1.  1.  Tom  IL  ,  pag.  423  seqq. 


—  65  — 

§  241. 
Si  quis  Hippocratis,  Aretaei,  Galeni,  Pauli  Aegi- 
netae,  aliorumque  Graecorum  veterum  de  pleuritide 
testimonia  cognoscere  eaque  cum  doctrina  recentiorum 
comparare  cupiat ,  praeter  fontes  ipsos ,  doctissimas 
adire  poterit  commentationes  Ernesti  Godofredi  Bal- 
dingeri,  viri  de  studio  Hippocratico  meritissimi.  Tril- 
lerus  quoque  commentationi  suae  adjecit  selecta  quae- 
dam  capita  de  Pleuritide ,  e  tribus  praestantissimis 
prisci  aevi  Medicis  latinis ,  Cornelio  Celso,  Caelio 
jiureliano  et  Theodoro  Prisciano  excerpta,  Denique 
de  pleuritide  impura ,  ^el  biliosam ,  vel  aliam  epide- 
miam  naturam  habente ,  breviter  quidem  sed  prae- 
clare  scripsit  Philippus  Gcorgius  Schroeder. 

E.  G.  Baldikger,  Commentatio  I ,  II  et  III  de  sede  pleuri- 
tidis ;  in  C.  G.  Gruneri  Delectu  Dissertat.  Jenensium ,  vol.  I. 
Altenb.  1779  4to  ,  pag.  144  seqq. 

P.  G.  ScHROEDEB ,  Analecfa  de  pleuritidum  partitione ,  in 
primis  quoad  febrium  iis  conjunctarum  differentias  ;  in  Opusc. 
medic.  studio  J.  C.  G.  Ackermann  ,  vol.  I,  Norimberg.  1778, 
8vo.  pag.  93  seqq. 

De  inflammiilione   mediastini^  peri- 
cardii  y  eordis. 

§  242. 

Auctore  Freindio ,  .  primam  inflammati  mediastini 
descriptionem  dedit  Arabum  Medicus  Avicenna ,  cujus 
picturam  morbi ,  quem  ipse  "perpessus  est ,  confirma- 
runt  observationes  Petri  Salii  Diversi.  Hic  quippe 
notavit  in  ejusmodi  aegrotantibus  febrem  adesse 
acutam ;  inquietudinem  magnam  et  sitim  ingentem ; 
respirationem  frequentem  et  celerem ,  non  tamen  dif- 

ficilem  et  anlielosam;  pulsum  pleuriticorum  pulsui 
similem ;  aestum  magnum  circa  thoracem  medium ;  et 
doloris  ioco,  angustiam  quandam-  ad  sternum,  piae- 
sertim    percipiendam ,  dum,  aegri  inspirant. 

Quae  symptomata  illustrata  videas  aegrotantis  cujusdam  hi- 
storia  )  quam  Salius  narravit ,  non  neglecta  sectione  cadaveris. 
Inter  scriptores  recentissimos ,  casum  memorabilem  nolavit  Cl. 
Andral ,    additis  quoque  iis  ,  quae  in  cadavere  reperta-fuerunt. 

P.  SAtir  DivERsl  De  ffebre  pestilente  Tractatus  :  accesserunt 
curation6s  variorum  morborum  etc,  Bononiae  1584.  4to.  Cap. 
VI ,  pag.  247. 

Akdral  ,  1.  1.  Tom.  II ,  pag.  517  seqq. 

§  243. 
.  Notant  pericardii  et  cordis  inflammationem ,  aestus 
et  dolor  obtusus  in  medio  pectore  ad  latus  sinistrum , 
parum  aut  nihil  aucti  ab  inspiratione  et  a  pressione 
externa ;  anxietas  summa  cum  sedendi  cupiditate ; 
pulsus  valde  mutabiles ,  plerumque  irregulares ,  debilis- 
simi ,  vacillantes ;  syncope  aut  alia  symptomata  neryosi 
generis ;  sanguinis  venosi  in  cute  congestio. 

§  244. 

In  dignoscendo  hoc  inflammationis  genere ,  eum  usum 
habet  tubus  acusticus ,  ut  -  doceamur  ,  dyspnoeam  , 
anxietatem  et  alfa  symptomata  non  pendere  a  morbo 
pulmonum.  Praeterea  autem ,  stethoscopio  usi ,  vali- 
dos  cordis  ictus,  quales  morbi  initio  locum  habent , 
dein  vero  eosdem  obscuros ,  debiles  aut  irregulares , 
melius  percipere  possumus.  Si  copiosa  humoris  serosi 
exsudatio  facta  fuerit ,  percussio  in  regione  cordis ,  so- 
num  suffbcatum ,  subinde  vix  ullum  edit.  Post  cksu- 
dationem  autem  fibrosam  aut  albuminosam,  qua  to- 
mentosum  fit  cor ,  quasi  lanugine  tectum  esset ,  sti^- 
pitus   peculiaris,    qui   ad    triturationem    inter   cor    et 

pericardium    refertur,    per    tubum    acusticum    audiri 

dicitur. 

§  245. 

Causae  ut  plurimum  latent.  Saepe  rheumatismum 
acutum  inflammatio  cordis  aut  membranae  serosae, 
qua  tegitur,  excipit.  Neque  parvi  facienda  yidetur 
animi  pathematum  vis, 

§  246. 

Non  nisi  repetita  sanguinis  detractione,  cum  univer- 
sali  tum  locali,  sanari  posse  videntur  cordis  et  pericardii 
inflammatio,  satis  mature  cognitae. 

§  247. 

In  mortuis,  inflammationem  praegressam  declarant 
maculae  exiguae,  roseo  colore  instructae,  in  tunica 
serosa  cum  cordis  tum  pericardii  conspiciendae ;  tum 
etiam  serum ,  in  speciem  hydropis  secretum ,  Hmpi- 
dum  ,  flavum  ,  turbidum ,  albicante  puris  colore  ,  aut 
rubedine  sanguinis  instructum  ;  materies  plastica  ,  mem- 
braniformis ,  exteriorem  cordis  superficiem  obducens , 
neque  raro  cum  pericardio  conjungens ,  ita  ut  utramque 
partem  tomentosam,  pilosam,  hispidam,  quasi  calce 
aut  holosericeo  obductas ,  videamus. 

§  248-. 

De  utroque  inflammationis  genere  cum  suas  tum 
aliorum  observationes  copiose  exposuerunt  JoKannes 
Senacus  et  Johannes  Baptista  Morgagnius.  Nostra 
autem  aeta^te  de  inflammato  corde  et  pericardio  ita 
scripserunt  Johannes  Nicolaus  Corvisartus  et  Ciarissimus 
Andral,  ut  optimi  sint  de  hoc  morbi  genere  naturae 
interpretes. 

J.  Sei?ac  ,  Trait^  de  la  structure  du  coeur ,  de  son  action  et 

de  ses  maladies.  Paris  1749  ,  4to.  vol.  II  ,  liTr.  IV ,  chap.  V, 
§  VI,  pag.  345  seqq.  et  chap.  VII,  pag.  380  seqq.  (2mc 
^dit.  (par  A.  Portal)   Paris  1774). 

J.  B.  MoRGAGNios ,  De  sedibus  et  causis  morborum  etc.  , 
loci«  qualn  plurimis  ,  quorum  plerosque  indicabit  Index  mor~ 
borum  etc. ;  in  v.  v.  cor  et  pericardium, 

J.  N.  Co£ViSART  ,  Essai  sur  les  maladies  -et  les  l^sions  orga- 
niques  du  coeur  et  des  gros  vaisseaux.  etc.  Paris  1806.  8vo. 
pag.  3  seqq.  ,  243  seqq. ,  236  seqq.    (Editio  3tia.  Paris.  1818). 

G.  Andral  ,  Clinique  m(5dicale  etc.  2rae  ^dit.  Tom.  II.  pag. 
517  seqq. 

De  tn/lammatione  dmp/iragmalis. 

§  249. 
Diaphragmatis  intlammationem  crebrius,  quam  quis 
credat ,  accidere ,  auctor  est  Boerhavius.  Inflammationi 
huic  propria  sunt :  febris  acuta ,  continua ;  dolor  ad- 
modum  yiolentus ,  ab  inferioribus  costis  et  a  cordis 
scrobiculo,  ad  ultimas  dorsi  rertebras  extensus,  mul- 
tum  intendi  solitus  ab  inspiratione ,  tussi ,  sternutatione, 
alimentorum  in  ventriculum  descensu ,  mingendi  et  de- 
ponendi  conamine ,  tum  etiam  a  pressione  externa ; 
respiratio  parva  et  frequens ,  a  solo  thorace  peragenda ; 
pulsus  celerrimus ,  exilis ,  durus ;  praecordia ,  ut  Celsus 
habet,  sursum  contracta. 

§.  250. 

Ad  dira  ista  symptomata  aliquando  accedunt  risus 
Sardonicus,  singuhus,  convulsiones ,  dehrium  et  furor. 
Quos  tamen  morbi  effectus  saepius  abesse,  Thomae 
WilHsii,  TheophiH  Boneti,  Morgagnii,  Antonii  Haenii 
aliorumque  observationes  docuerunt. 

§  251. 

Morbi    indoles ,    exitus    et    sanatio    cum   pleuritide 

proxime  convenlunt.  Neque  tamen  methodum  stricte 
antiphlogisticam  ad  sanandum  morbum  semper  suffi- 
cere,  docet  Chirurgi  nautici  historia,  quam  narravit 
Huxhamus.  Praeter  praesidia  alia,  cucurbitae  cruentae 
saepius  repetitae,  praesertim  couYeniunt. 

§  252. 
De  hoc  inflammationis  genere  legantur  Johannes 
Baptista  Morgagnius,  Antonius  de  Haen,  et  inter  re- 
centiores  Cl.  Andral.  Doctam  Commentationem  histo- 
ricam  de  ea  scripsit  Philippus  Georgius  Schroederus, 
et  inter  nostrates  Doct.   Khjnpennink. 

J.  B.  MoRrrAGNius ,  1.1.  Epist.  VII  artic.  13  et  14  j  Epist.  VIII. 
25 ;  XXI.  35.  36 ;  LIII.  5.  6. 

A.  DE  Haen  ,  Ration.  medendi  etc.  Part.  IX.  Cap.  I.  ^  V  ,- 
edit.  Vienn.  ,  pag.  28  seqq.;  Cap.  II.  §  VII.  pag.  66  seqq. 

P.  G.  ScHROEDER  ,  Diss.  dc  inflammatione  diaphragmatis.  Gott. 
1771  ;  in  Opusc.  Medic.  collect.  toI.  II.  pag.  260  seqq. 

J.  R.  Klijnfennine  ,  Antwoord  op  de  vraag  over  het  juiste 
denkbeeld  ,  de  kenteekenen  enz.  der  Paraphrenitis ;  in  Hande- 
lingen  van  het  Geneeskundig  Genootschap  Servandis  Civibus , 
XVI  D.  ,  Amst.  1792.  8vo.  ,  pag.  3  seqq. 

G.  Andral  ,  Clinique  medicale  elc.  2me  ^dit.  Tom.  II.  pag^ 
494  seqq. 

De  Hepatitide. 

§  253. 
Praecipua    inflammati    hepatis  .signa  sunt ,  slrictura 
et    dolor    in    hypochondrio    dextro  sub  costis  spuriis , 
febris   continua ,  sitis  magna ,   urina  rubra  yel  obscu- 
rius  colorata,   alvus  suppressa. 

§  254. 
Caeterorum     symptomatum   ratio  differt ,    proul   in^ 

flammatio  sedem  habet  in  convexa  vel  concava  hepatis 
parte ,  prout  accensa  est  in  membrana  serosa  investiente , 
yel  in  ipso  parenchymate ,  prout  morbus  acutus  vel 
chronicus  est. 

§  255. 

Si  inflammatio  partem  jecinoris  superiorem  atque 
convexam  praesertim  corripuit ,  haec  notantur  sympto- 
mata :  dolor  peracutus ,  punctorius ,  cum  pleuritico  fere 
conveniens ,  neque  raro  ad  jugulum  usque  adscendens ; 
respiratio  a  solo  thorace ,  potissimum  sinistro ,  peracta ; 
inspiratio  laboriosa ,  exspiratio  facilis ;  pulsus  celer , 
subinde  durus  et  contractus;  decubitus  supinus,  et  ut 
plurimum ,  in  latus  dextrum  facilior.  Denique ,  quae 
Celsi  verba  sunt ,  frequens  singuhus ,  et  praeter  consue- 
tudinem  continuus ,  jecur  inflammatum  esse  significat. 

§  256. 

Ubi  in  inferiore  et  cava  jecinoris  parte  magis  con- 
sistit  inflammatio,  corpus  facilius  convertitur,  dolorque 
levior  est,  nec  cum  motu  diaphragmatis  increscit: 
sed  ingens  nausea  movetur ,  ac  vomitus ;  praecordia 
vehementius  oppressa  sunt ;  hypochondrium  dextrum 
intentius  tumet ;  cutis  universa  colore  flavo  defoedatur. 
Macbride. 

§  257. 

Inflammato  ipso  hepatis  parenchymate ,  dolor  ut 
plurimum  obtusus  aut  gravativus  est:  inflammatam 
membranam  serosam ,  doloris ,  febris  et  pulsuum  ratio 
declarat. 

§  258. 

Obscuriora  sunt  hepatitidis  chronicae  symptomata , 
et  plerumque,   aut   certam   vix   diagnosin   admittunt, 

aut ,  ab  ipsis  adeo  aegrotantibus  vilipensa ,  a  ineden^ 
tibus  praetervidentur.  Continua  interim  febricula  cum 
ardoris ,  doloris ,  tensionis ,  plenitudinis  ad  liepar  sen- 
su ,  ad  attactum  aucto  ;  cum  decubitu ,  ob  haec  ipsa, 
in  latus  vel  hoc ,  vel  illud  difficili ;  frequens  ad  sca- 
pulam  dolor ,  nariumque  stillicidium  ,  aut  haemorrhois, 
causarum  denique  praegressarum  attenta  consideratio , 
aUquam  hic  lucem  accendere  queunt.     Frankius. 

§  259. 

Ad  hepatis  inflammationem  disponunt  aetas  adulta, 
temperamentum  cholericum  et  melancholicum.  Occa- 
sionem  praebent  aer  humidus  calori  nuptus;  major 
aestatis  calor ;  subita  aeris  mutatio ;  spirituosorum 
abusus ;  animi  pathemata ,  ira  potissimum  et  livor ; 
suppressae  haemorrhagiae ;  laesiones  externae  ,  partium 
quoque  remotarum,  ut  cerebri. 

§  260. 

Morbus ,  in  regionibus  saltem ,  quae  temperatae  sunt , 
non  adeo  acutum  et  celerem  decursum  habet,  quam 
rauhae  ahae  phlogoses  abdominales.  Chronicae  hepatis 
inflammationes  valde  frequentes  sunt ,  et  per  menses 
aut  annos  durare  possunt. 

§  261. 

Solvit  autem  lienis  et  hepatis  inflammationes  san- 
guis  e  naribus  profluens,  quum  haec  viscera  una  cum 
acutis  febribus  habent  inflammationes.  Et  omnes, 
quae  in  praecordiis  fiunt,  caUdae  atque  acutae  inflam- 
mationes  fluxu  sanguinis  judicantur.  Oportet  autem 
per  directum  fluere  sanguinem ,  ex  dextra  quidem  na- 
re^  hepate  affecto  vel  locis  in  dextris  praecordiis  posi- 

tisi  ex  sinistra  autem,  liene  et  iocis  vicinis;  juvat  au- 
tem  et  sudor  bonus  omnes ,  quae  sunt  in  praecordiis , 
inflammationes  calidas  et  acutas.  Hepatis  vero  gibbae 
quidem  partes  inflammationem  patientes  tribus  prae- 
cipue  crisium  modis  obediunt ,  fluxibus  sanguinis  e  nare 
dextra,  et  sudoribus  bonis,  et  urinis  abundantibus. 
Simae  autem  partes  excrementis  alvi  biliosis  atque  su- 
doribus,  nonnunquam  vero  et  vomitibus.     Galenus. 

§  262. 
Inter  Artis  praesidia  principcm  locum  tenent ,  de- 
tractio  sanguinis,  universalis,  topica ;  hirudines  quo- 
que  ad  venas  haemorrhoidales  admotae,  quas  com- 
mendavit  Celeb.  Sarcone ;  remedia  antiphlogistica , 
refrigerantia ,  Jeniter  laxautia,  clysmatum  quoque  for- 
ma  administrata.  Sublala  inflammationis  vehementia , 
Mercurio  dulci  quandoque  opus  est,  aut  iis  remediis, 
quibus   diuresin  promoveri  constat. 

§  263. 
Male  Tel  imperfecte  sanata  hepatitis  exitum  habere 
potest:  1)  in  exsudationem  fluidi  sCrosi,  unde  na- 
scuntur  hydatides ,  hydrops  hepatis,  hydrops  ascites ; 
2)  in  pseudo-membranas ,  quae  hepar  cum  diaphra- 
gmate ,  peritoneo ,  ventriculo ,  intestino  colo  aliisque 
partibus  praeter  naturam  conjungunt;  3)  in  physco- 
niam  sive  enormitatem  ,  saepe  cum  induratione ,  fre- 
quentius  tamen  cum  emollitione  morbosa  conjunctam  ; 
4)  in  indurationem  ,  suppurationem  ,  gangraenam ,  ra- 
rissimam  quidem ,  sed  in   febre  flava  interdum  visam, 

§  264. 
Induratio  vel  scirrhus  hepatis  exploratione  per   tac- 
tum    aliquando  detegi  potest,     Saepius  eam  comitan- 

tur  ingratus  in  dextro  hypochondrio  sensus  ;  dyspnoea 
ad  pastum  aucta ;  vitiata  digestio ;  pcrtinax  alvi  ob- 
structio;  ictericus  vel  luridus  faciei  coior;  oedema 
pedis  dextri  et  alia  symptomata  sympathici  generis. 

§  265. 
Factam  in  hepate  suppurationem  auguramur :  ex  re- 
missa  acutie  doloris ,  sequente  pulsatione ,  manente 
icterico  cutis  colore ;  ex  gravitatis  sensu ,  et  tumore 
loci ,  a  Medico  aut  adstantibus  percipiendo ;  ex  de- 
bilitate  magna ,  horroribus  vagis ,  febricula  hectica , 
siti  ingente.     Stollius. 

§  266. 
In  abcessu  hepatico  rarissime  pus  bonum  secerni- 
tur  ;  plerumque  ichor  fuscus ,  decolor  ,  foetidus ,  acer. 
Tale  apostema  vel  unam  vel  plures  simul  detinet  he- 
patis  partes,  et  sensim  universum  hoc  viscus  depas- 
citur.  Aliquando  per  ductus  hepaticos,  monentibus 
Stollio  et  Frankio,  saepius  tamen  per  viam  brevio- 
rem ,  praegresso  hepatis  cum  aliqua  intestinorum  parte 
coalitu,  pus  in  primas  vias  efPunditur,  atque  vel  vo- 
mitu ,  vel  diarrhoea  expellitur.  Saepe  eliam  abcessus 
rumpitur  in  cava  abdominis ,  ita  ut  pus  saniosum  ea 
inundet  et  hydropem  purulentum  generet,  vel  etiam, 
diaphragmate  perforato ,  in  thoracem  efFundatur.  He- 
pate  autem  cum  peritoneo  et  musculis  abdominahbus 
undique  concreto ,  pus  ad  exteriora  evacuari  potest , 
saepe  in  aegrotantis  salutem.  Legantur  observationes 
Johannis  Pringlii  et  Jacobi  Lindii ,  tum  quoque  exem- 
pla ,  quae  collegit  Petitus. 

Des  apostemes  du  foye ;  Precis  de  plusieurs  Obserrations  ^ 
par  feu  M.  Petit  le  iils  j  dans  les  Mem.  de  FAcademie  royale 
de  Chirurg.  Tom.  II.  Paris  1753  ,  4to.  pagf.  59  seqq. 


•x 


—  74  — 

§  '-267. 
Singulos  istos  hepatitidis  exitus  tam  magna  exem- 
plorum  vi  illustrayit  Johannes  Baptista  Morgagnius, 
ut  antiquiorum  Medicorum  observationibus  carere  pos- 
semus,  nisi  in  his  quoque  praeclara  subinde  mirare- 
mur  Naturae  medentis  exempla:  ad  quem  locum  v. 
c.  pertinet  Cornelii  Stalparti  van  der  Wiel  obser- 
vatio  quadragesima  sexta  ex  Centuria  prima  Observatio- 
num  rariorum.  Quo  autem  modo  organica  hepatis 
structura  ab  inflammatione ,  recenter  facta  aut  uhe- 
rius  progressa,  mutetur,  inter  recentiores  optime  do- 
cebunt  Gendrinus  et  Andralius. 

A.  N.  GEiTDRrir  ,  Histoire  aaatomique  des  inflammations. 
Tom.  II.  pag  229.  seqq. 

•  tJ. '  Akdrai  ,    Clinique    medicale   etc.    Tom.    IV,    2me   6dit. 
Paris  1831.  pag.  172.  seqq. 

§    268. 

Inflammati  hepatis  historiam  optime  illustrarunt 
Medici,  regionum  tropicarum  nosographi,  Jacobus 
Lindius ,  Johannes  Clarkius ,  ahi ;  inter  recentiores 
Jacobus  Johnsonus ,  Dominicus  Johannes  Larreyus , 
et  Jacobus  Annesley.  —  In  quorum  tamen  lectione 
semper  tenendum  est  Celsi  praeceptum,  differre  pro 
natura  locorum  genera  Medicinae.  Quapropter  non 
negligantur  Stollii  aliorumque  de  morbo,  qualis  in 
aere  temperatiore  observatur ,  theoremata  atque  prae- 
eepta. 

J.  LiND  ,  An  essay  on  diseases  incidental  to  Europeans  in 
hot  elimates.  London  1768.  8yo.  ;  edit.  Holland.  Amst.  1781  , 
pag.  94  seqq. 

J.  Clare  ,  Observations  on  the  diseases  in  long  voyages  to 
hot  countries.  London  1773.  8vo. 

D.  J.  LiRRET ,  R^lation  historique  et  chinirgicale  del'expe- 
pition  de  l'armee  d^OrientenEgypteetenSyrie.  Parisl803.8vo. 

J.  JoHMSON  ,  Onthe  influence  of  tropical  cliraales  oa  European 
constitutions  etc, ,  ed.  4ta.  London  1827.  8vo.  Nederduitsche 
vertaling  door  J.  M.  Daum  ,  Amst.  1824.  pag.  257  seqq. 

J.  Anitesiet  ,  Researches  into  the  causes  ,  nature  and  treat- 
ment  of  the  more  prevalent  diseases  of  Fndia  and  of  warm 
climates  generally.  Yol.  I.  London  1828.  4to.  cum  tabul.  color. 
pag.  293  seqq. 

De  Splenilide  y  seii  inflmnmatione 

Lienis. 

§  26D. 

Licet  inflammati  lienis  satis  freiquentem  mentionem 
fecerint  Galenus,  Alexander  Trallianus  aliique  Medici 
veteres,  suspicari  tamen  licet,  quod  saepius  morbos 
vicinarum  partium  sub  titulo  lienis  male  affecti  de- 
scripserint.  Lienem  quippe  minus  frequenter ,  quam 
alia  viscera ,  inflammari ,  docuerunt  Gerardus  Swiete- 
nius,  Johannes  Petrus  Frankius  aliicrue  expertissimi 
Medici. 

§  270. 

Praecipua  signa  inflammati  lienis  sunt :  febris  acuta , 
continua;  dolores  lancinantes,  pungentes ,  obtusi,  si- 
nistrum  hypochondrium  occupantes,  quandoque  ad 
humerum,  mammam  et  claviculam  in  eodem  latere 
protensi ;  dolores  aucti  a  pressione  externa ,  ab  inspi- 
ratione  et  motu  graviori  corporis;  symptomata  deni- 
que  sympathici  generis ,  ab  affecto  diaphragmate ,  ven- 
triculo,  rene. 

§  271. 

Aliquando  tamen  acutas  lienis  inflammationes  con- 
fundi  cum  pleuritide ,  casu  memorabili ,  quem  obser- 
vaverat  Antonius  de  Haen ,  probavit  Swietenius,    Fre- 

quentiores  sunt  Splenitides  chronicae ,  cum  causae  tum 
effeotus  morborum  aliorum ,  praesertim  febrium  inter- 
mittentium.  Cavendum  lamen ,  ne  auctior  sanguinis 
ad  lienem  congestio  mfLammationis  nomine  insigniatur. 

§  272, 
Lieni  nocet  aer  crassus  et  qui  est  circa  paludes  et 
stagna ,  cibi  crassi  et  faeculenti ;  —  aquae  potus  et 
praecipue  post  pastum  et  laborem  nimium ,  imprimis 
impurae  tcI  yalde  frigidae;  ebrietas  et  crapula,  animl 
etiam  pathemata ,  in  primis  timor  et  moestitia  conti- 
nuata  et  ira.     Sennertus. 

§  273. 
Frequentlssimus  inflammatl  lienis  exitus  est  In  enor- 
mltatem ,  vel  cum  Induratione ,  vel  cum  emollitione 
conjunctam.  Qualia  praegrandis  lienis  eiempla ,  cum 
a  se  tum  ab  aliis  observata,  descripsit  Morgagnius 
Eplstolae  XXXYI  artic.  18.  Inflammatum  lienem  ali- 
quando  termlnarl  In  suppurationem ,  observatio,  quae 
apud  Swietenium  legitur,  et  multae  Portalii  observati- 
nes  docent.  Idem  hic  Yir  Clarissimus  testatur,  non 
adeo  infrequentem  esse  morbi  exitum  In  gangraenam , 
cotmoscendam  cum  ex  atro  colore  et  emollltione,  tum 
ex  foetore  summo  :  ita  ut  inde  stablliri  vldeamus  Mor- 
gagnii   observationes   de  lienls  sphacelo  et  gangraenoso 

livore. 

G.  vi.ir  SwiETEN  in  Boerhavii  ^  958;  Comment.  Tom.  III. 
pag.  153  seqq. 

A.  PoRTi.L  ,  Cours  d'Anatomie  medicale  ,  Tom.  T.  Paris  1805. 
pag.  335  seqq. 

§  274. 
In    inflammatione    henls    ahquando    critlca    sympto- 
mata  adsunt,  haemorrhagia  praesertim  e  nare  slnistra, 
aut  alvus  sanguinolenta. 


•-•  11  ^ 

S  275. 
Ad  morbum  sanandum  ars  praecipit  venae  sectionem 
in  brachio  sinistro,  hirudines  et  cucurbitas  cruentas 
loco  dolenti  admovendas ,  tcI  etiam  sanguinem  vasis 
haemorrhoidalibus  detrahendum.  Praeter  ea  usum 
summum  habent  remedia  leniter  laxantia ,  resolventia 
blanda ,  salia  neutra  mitiora, 

§  276. 

De  hoc  morbi  genere,  praeter  scriptores  memoratos , 
legantur  €arolus  Fredericus  Heusingerus  et  Stanislaus 
Grottanellius ,  cujus  observationes  eo  majorera  usum 
habent,  quo  major  sit  locorum ,  in  qnibus  factae 
sunt ,  cum  patria  nostra  convenientia. 

K.  F.  tt£Usi5GEB  ,  Betrachtungeii  und  Erfahrungen  iiber  die 
Entziindung  und  Yergrosserung  dcr  Milz.    Eisenach  1820,  870. 

S.  Gbotta5EL1I  ,  Animadversiones  in  acutae  et  chronicae 
Splenitidis  ,  in  humilibus  praesertim  Italiae  locis  oonsideratae, 
liistoriam.     Florent.  1821  ,  8to, 

De  Gaslrilide. 

§  277. 

Notarit  ventriculi  inflammationem :  dolores  in  epi- 
gastrio,  cum  ardoris  et  stricturae  sensu  conjuncti; 
nausea  et  Tomituritio  ;  sitis  magna  et  anxietas  summa ; 
subitanea  assumptorum  rejectio ,  cum  plerorumque 
symptomatum  incremento  a  quavis  ventriculi  irritatione. 
Pulsus  sunt  parvi ,  celeres ,  contracti ,  vel  et  inaequales 
et  intermittentes ;  lingua  praeter  modum  rubra  et  sicca 
est,  aut  eliam  crusta  mucosa  tecta  et  marginibus  ruber- 
rimis  circumdata ;  frigus  extrema  detinet ;  summa  vi- 
rium    prostratio    oritur ;    facies    notatur    collapsa ,    aut 

symptomata  accedunt  nervosi  generis ,  deliria ,  convul- 
siones,  lipothymiae, 

§  278. 

Attenta  tam  diri  morbi  consideratio ,  ac  frequens 
cadaverum  perlastratio  docuerunt,  ventriculum  vel 
tolum  vel  ex  parte ,  nunc  profunde  satis  ac  phle^ 
gmonosa  inflammatione ,  nunc  vero  superficiali  ac  ery- 
sipelacea  phlogosi  laborare.  J.  P.  Frank.  —  Ad  quam 
specierum  dirersitatem  attendisse  juvat ,  ut  intelligamus 
eos  morbi  casus ,  in  quibus  omnem  dolorem  aut  etiam 
febrem  abfuisse  constat.  Haec  autem  plenius  expHcanda 
sunt,  ubi  dicturi  sumus  de  Enteritide. 

§  279. 
»Verum  cum  ea  sit  natura  Medicinae ,  ut  eadem  non 
semper  ad  eundem  modum  respondeant ;  haec,  quae 
diximus ,  ita  accipe ,  ut ,  si  quando  pleraque  eorum 
indiciorum  videas  convenire ,  suspiceris  saltem  ,  caute- 
que  deinceps  et  perattente  cetera  observes."  Morgagnius. 

§  280. 

Occasionem  praebent  laesiones  externae  et  res  de- 
glutitae  variae  ,  vi  mechanica  ,  chymica ,  dynamica  ven- 
triculo  infestae ,  ut  ossa  aut  alia  corpora  acuminata , 
venena  varia,  potus  frigidus  aestuante  corpore,  spirituo- 
sorum  abusus.  Inter  causas  sympathicas  referantur  vul- 
nera  capitis ,  exanthemata  retropulsa ,  haemorrhagiae 
suppressae. 

§  281. 

Summa  hunc  morbum ,  ob  sensilissimam  ac  consen- 
tientem  ventriculi  cum  universo '  corpore  naturam , 
pericula  premunt ;  sub  quibus ,  tam  celeri  nonnun» 
quam  morte  rapiuntur  aegroti ,  ut  convulsione  magis. 

aut  rhomentanea  actionum  Titalium  abolitione ,  ex  solo 
nervorum  in  easdem  imperio  derivanda ,  quam  alio 
yideantur  exstingui  inflammationis  eventu.     Franltius. 

§  282. 

In  hominibus  hoc  morbo  defunctis ,  vel  inflamma- 
tionis  signa  apparent,  ita  ut  tunica  mucosa  hinc  inde 
maculis  rubris  sit  variegata ,  aut  factae  suppurationis , 
ulcerationis ,  gangraenae  symptomata  conspiciuntur. 
Singulos  istos  ventriculi  inflammati  effectus  insigni 
observationum  copia  illustravit  Morgagnius.  Inter  re- 
centiores  autem  indefessus  Gendrin  perspicue  et  accurate 
docebit  varias   inflammationis  istius  formas  et  species. 

§  283. 

Aliquando  factae  per  haemorrhagias,  sudores,  uri- 
nam,  in  primis  vero  per  alvum,  excretiones  benignam 
morbi  judicalionem  promittunt.  Male  ominantur  vo- 
mitus  assiduus,  ita  ut  ne  minima  deglutiti  portio 
retineatur;  pulsus  post  venaesectionem  quoque  parvi 
et  celeres ;  sin^hus  frequens ;  eitremorum  frigus ; 
convulsiones ;  faciei  deformitas. 

§  284. 

Causae,  quae  occasionem  praebuerunt ,  ipsa  inflam- 
matione  jam  orta,  impugnari  non  amphus  possunt. 
Quae  M6dici  de  methodo  emetica  et  de  venenorum 
antidotis  praeceperunt ,  ea  utique  ad  expellendam  aut 
corrigendam  materiem  ingestam ,  adeoque  ad  praeca- 
vendam  inflammationem ,  ad  hanc  autem  tollendam 
minime  facere  possunt,  Quapropter  praecipua  Medici 
cura  in  eo  occupatur ,  ut  ■  factam  inflammationem , 
quam  primum  fieri  possit,  minuere  et  auferre  studeat. 

§  285. 

Praesens  yero  stomachi  inflammatio,  si  phlegmono- 
sam  habere  indolem,  et  cum  inflammatoria  febre 
incedere  videatur ,  venae  sectionem  promptam ,  abun* 
dantem,  nec  a  pulsuum  parvitate,  nec  ab  extremi- 
tatum  frigore ,  vitalisque  principii  inertia  arcendam  , 
pro  symptomatum  atrocitate  saepius,  et  ad  regulas 
alibi  expositas ,  repetendam ,  sibi  exigit.     Frankius. 

§  286. 

Aliquando    maximam    opem    periclitantibus  ferunt 

hirudines    ad    ventriculi    regionem   appositae ,  cucur- 

bitulae    cruentae    ad    syuperiorem    abdominis  partem 

applicatae ,     fomenta    et    cataplasmata    tepida  dolenti 

loco  imposita ,  clysmata  emollientia ,  balneum  univer- 
versale  ex  aqua  tepida ,  largum  denique  emplastrum 
ex  Cantharidum  pulvere  paratum, 

§  287. 

Interna  remedia  vel  clystere  per  anum  injicienda, 
vel  parva  simul  copia  per  os  assum^da  sunt.  Con- 
ducunt  maxime  demulcentia  ,  mucilaginosa  ,  oleosa  , 
ut  vitelli  ovorum,  miitura  gummosa  cum  saccharo 
lactis,  emulsio  amygdalina.  A  medicamentis  salinis , 
purgantibus ,  narcoticis  sedulo  abstinendum  est. 

§  288. 

Yentriculi  inflammatio  accuratius  cognosci  coepit  a 
tempore  Boerhavii  atque  Hoffmanni.  Hic  morbi  sym- 
ptomata  accuratissime  indicavit  et  interpretatus  est ,  tum 
quoque,  quid  antiquiores  de  eo  praeceperint ,  indaga- 
vit:  ille  breviter  et  prudenter ,  cum  morbi  signa, 
tum    artis  praesidia  indicavit.    Boerhavium  secuti  sunt 

Swietenius ,  StoUius ,  Frankius ,  quos  et  nunc  legisse 
neminem  poenitebit.  —  Ut  symptomatum  intelligatur 
fallacia,  legi  merentur ,  quae  scripsit  Antonius  de 
Haen  in  Ratione  medendi,  —  Recentiorum  de  hoc 
morbi  genere  labores  elicuit  Franciscus  Josephus  Victor 
Broussais ,  cujus  observationes  et  morborum  historiae 
commendandae  sunt  provectioribus ,  criticam  adhibere 
scientibus. 

F.  HoFFUARN  ,  Dissertatio  medico-practica  de  inflammatione 
ventriculi ,  frequentissimo  sed  parum  cognito  morbo  j  in  Opp. 
Omn.  physico-medic.  Tom.  YI ,  Genevae  1740.  fol.  pag.  223  seqq. 

A.deHaen,  Ration.  medendi  in  Nosocom.  Yindob.  etc.  Part. 
TI  Cap.  VI;  Part  IX  Cap.  I  ^  4  et  Cap.  II  §  6. 

r.  J.  Y.  Brodssais  ,  Histoire  des  Phlegmasies  ou  inflammations 
chroniques ,  fondee  sur  de  nouvelles  observations  de  Clinique 
et  d'Anatomie  pathologique ;  4me  edit.  Tom.  IlSect.  II  Chap.  I. 
(in  libri  editione  a  Bruxellensibus  repetita ,  pag.  451  seqq)» 

De  Enteritide. 

^  S  289. 

Intestinorum  4hflammatio,  quae  cum  et  sine  Ga- 
stritide  locum  habere  potest,  sociam  habet  febrem  con- 
tinuam ,  et  dolore  stipatur  immani ,  urente,  fixo,  oc- 
cupante  potissimum  regionem  umbilicalem ,  per  vices 
quidem  moderato,  sed  mox  redeunte  et  ad  summam 
atrocitatem  auclo  :  ad  quem  accedunt  nausea  ,  vomitus , 
alvi  obstipatio,  borborygmi  dolorifici,  tormina  ventris, 
pulsus  celeres  et  contracti,  hngua  sicca  et  arida  aut 
rubedine.  praegrandi  suffusa.  In  provectiori  morbo 
tympanites,  spasmi  et  convulsiones  oriuntur,  facies  de- 
formatur,  oculis  insoliti  quid  et  quasi  terrefacti  ha- 
bentibus.     Pressione    externa    dolores    non  augentur, 

nisi,   praeter  mucosam,  reliquae  intestinorum  tunicae 
simul  patiantur. 

§  290. 

'*  Plerumque  vehemens  doloret  acuta  febris  inter  prae- 
clpuas  notas  magnae  intestinorum  inflammationis  po- 
nenda  sunt.  »Nec  tamen  si  quando  alterum  yel 
utrumque  horum  aut  abessei ,  aut  yix  esse  invenies , 
continuo  putabis,  aut  nullam  esse  inflammationem  aut 
levem,  neque  gangraenam  et  sphacelum  in  eorum  esse 
intestinis  non  posse ,  in  quibus  duo  illa  praecessisse 
non  \idens.  Optandum  sane  fuisset ,  ut  Medici ,  cum 
signa  hujus  inflammationis  et  consequentis  ipsam  gan- 
graenae  proposuerunt ,  hoc  monitum  non  omisissent  in 
morbo,  qul  per  fallaciam  ejasmodi,  nec  raro ,  prae- 
ceps  ac   repentinum  afiert  exitium."     Morgagnius. 

Quae  cum  ita^^^t5'^K)6rtmtim  rogavit  Morgagnius, 
ex  quibus  igitur  signis  Jatentis  inflammationis  pericu- 
lum  intelJigere  et  praenuntiare  saltem  possimus.  IlJe 
rero ,  ex  pulsu  inquit ,  abdomine ,  j|cie.  Pulsus  enim 
humilis  et  debilis  potius,  et  qui,  si  bene  attendas, 
sibi  subobscure  dissimilis  sit :  abdomen  autem  tensum 
et  durum ,  et  cum  dolore  quodam ;  facies  denique 
insoliti  aliquid ,  sed  in  aliis  aliud  ostendens ,  ut  inr 
terdum  oculos  quasi  exterrefactos ,  alias  livorem  quem- 
dam  circum  labra  animadvertas. 

§  292. 

Praeterea  notandum  est,  symptomata  differfe  pro 
gradu  inflammationis ,  et  pro  sede  quam  occupat. 
Inflammationem  in  intestinis  crassis  notant  aliquando 
diarrhoea  et  graves  tenesmi. 

§  293. 
Praeter  causas ,   ventriculi  inflammationem    excitan- 
tes,    notari    merentur    impeclimenta ,  cum  mechanici 
tum  dynamici  generis ,  quae  ''  in  hernia  incarcerata    et 
in  volvulo  locum   habent. 

§  294. 

Enteritis  morbus  plerumque  est  acutissimus,  a  quo 
aliquando  convulsi  pereunt  aegrotantes,  in  ipso  inflam- 
mationis  vigore.  Morbus  ultra  triduum  cum  vehe- 
mentia  persistens ,  modo  inflammationibus  caeteris  com-i- 
muni ,  terminatur  in  suppurationem  aut  in  gangraenam. 
In  scirrhum  enim  ,  ulcera ,  membranae  mucosae  emol- 
litionem ,  et  quae  alia  sunt  organica  vitia ,  proclivior 
est  chronica  morbi  species.  Subinde  tamen  in  acuta 
quoque  enteritide  accidit ,  ut  per  anum  secedant  mem- 
branae  spuriae ,  tunicam  villosam  intestinorum  aliqua- 
tenus  referentes. 

§  295. 

Si  in  ipso  morbi  vigore  exstlnguantur  aegrotantes, 
signa  inflammationis  post  mortem  luculenter  apparent. 
Tunica  mucosa  profundius  et\saiis  aequabiliter  rubet , 
villi  majores  conspiciuntur ,  ipsiusque  interioris  tunicae 
crassities  non  raro  aucta  est.  Gangraenae  post  morlem 
repertae  multa  exempla  narraruht  Morgagnius  aliique: 
partem  tunicae  emortuam ,  emollitam  et  griseo  colore 
obsessam  rubor  lividus ,  crenae  adinstar ,  circumdat : 
aliquando  etiam  reliquae  tunicae  simul  gangraena  cor- 
ripiuntur ,  earumqu^  subinde  perforatio  locum  habet. 

jorp     r.\.  .  *'r^.§    296,,  . 

-,:    Exitum  in  gangraenam  indicant  subita- dolorum ,  post 
summam  vehementiam  ,  intermissio  ]  pulsus  parvi ,  cele- 

res ,  intermittentes ;  sudor  frigidus ;  facies  collapsa  cum 
frigore  partium  extremarum ,  narium ,  linguae  ;  tym- 
pahites,  et  dein  alvus  copiosa,  fluida,  foetens,  involun- 
tana ;  delirium  mite  taciturnum ,  vel  etiam  alacritas 
ingenii  et  species  mentis  vatidicae. 

§  297.  ^ 
Quam  memoravimus ,  morientium  divinationem  paulo 
accuratius  indicare  poterunt  verba  Aretaei  Cappadocis : 
»Animus  constans  rursus  efficitur:  puri  sensus  omnes : 
ingenium  subtile :  mens  vatidica ;   quo  fit ,  ut  in  primis 
yitae  suae  finem  adesse  praesentiant ;  dein  adstantibus 
futura    praedicant ;    sunt  quidem    nonnulli ,     qui    eos 
aliena  loqui  arbitrentur ,   sed  cum  praedicta  evenerint , 
homines  admiratione  obstupescunt.  Alii  cum  quibusdam 
defunctis  etiam  colloquuntur ,  quos  praesentes  ipsi  for- 
tasse  soli  prae  tenui  puroque  sensu  adspiciunt :  aut  forte 
ipsorum   animo  viros ,  quibuscum  versaturi  sunt ,  prae- 
noscente  atque  declarante.       Is  quippe  antea  erat  in 
humorum  illuvie  et  caligine  demersus :  postquam  autem 
ista  morbus  exhauserit ,  tenebrasque  ab  oculis  dispulerit , 
quae    gerantur   in    aere,    enarrant,    mentemque  quasi 
nudam  habentes  veracissimi  vates  evadunt.      Quicumque 
Tero  ad  istam  humorum  animique  tenuitatem    perve- 
nerint,  vix  supersunt,  quia  facultas  ipsorum  vitalis  jam 

in  auras  evanuerit." 

§  298. 

Enteritis  iisdem  remediis  sanatur,  quae  in  gastritide 
commendata  fuerunt ,  sanguinis  detractione  potissimum , 
universali ,  topica ;  hirudinibus  ad  anum  vel  ad  locam 
dolentem  appositis ;  clysmate  emoHiente,  saepiusrepetito ; 
balneo  tepido;  fomentis  calidis,  humidis;  remediis  deni- 
qae  involventibus ,  demulcentibns.     Quando  conveniant 

veslcaloiia  aut  epispastica  alia,  ex  inflammationis  natura 
et  ex  symptomatum  concursu  augurabitur  Medicus. 

§  299. 

De  intestinorum  inflammatione  praeclare  scripsit  Mor- 
gagnius,  cujus  vestigia  inter  recentiores,  presserunt, 
praeter  alios  'laude  dignos ,  Alexis  Pujol  et  Doctissimus 
Prost. 

J.  B.  MDRGi.G]fii  de  sedibus  et  causis  morborum  Epist. XXXY 
artic.  20.  21.  22.  23; 

A.  PuJOL ,  Essai  sur  les  inflammations  chroniques  des  yisc^- 
res ;  dans  le  Tome  Xme  des  Mdmoires  de  la  Societ^  royale  de 
M<5decine  ;  ou  dans  ses  oeuvres  de  Medecine  pratique  etc.  par 
F.  G.  Boisseau.  vol.  I.  Paris  1822.  8yo. 

P.  A.  Prost  ,  M(5decine  ^clairee  par  1'obserTation  etl'ouver- 
ture  des  corps.  Paris  1804.  II  vol.  8vo. 

De  Nephritule. 

§  300. 
Renum  inflammationem  adesse  docent  dolores  ar- 
dentes,  acuti,  lancinantes,  aliquando  tamen  gtarantes, 
ob*tusi,  pulsantes,  locum,  in  quo  renes  sunt  coUocati, 
ad  unum  vel  ad  utrumque  latus,  detinentes,  cum  par- 
ca  urinae ,  quae  vel  ruberrima  et  flammea ,  vel  aquosa 
et  limpida  est,  secretione  et  excretione,  cum  sympto- 
matibus  denique  sympathici  generis,  nausea,  vomitu, 
anxietate  et  febre  continua.  Pulsus,  Aretaeo  notante, 
ab  initio  rarus  segnisque :  quando  malum  vehementius 
urget ,  parvus ,  creber ,  tumultuosus ,  inordinatus :  som- 
nus  tenuis,  cum  dolore,  non  continnus:  nam  e  somno, 
perinde  ac  si  quis  eos  pupugerit,  prosiliunt,  ac  rursus 
in  soporem,  tanquam  lassitudine  confecti,  devolvuntur; 
mentis  non  magna  alienatio  est,  paululum  tamen  de- 
lirant;  facies  livet.. 

S  301. 
Dolores  nephritici  a  simpHci  corporis  pronatione  non 
augentur,  ralide  yero  intenduntur  a  pressione  externa 
ia  locum  dolentem  facta ,  a  decubitu  in  abdomen ,  aut 
in  latus  oppositum ,  a  statione  longius  protracta ,  a  ca- 
lore  lecti ,  a  partium  Ticinanmi  intentione  ad  tussim , 
ad  ahi  eicretionem,  similia.  Qui  lumbagine  laboranl, 
in  terram  incurTati  et  exinde  erecti ,  adeo  dolent ,  ut , 
quae  Baglivii  vox  est,  per  medium  scindi  sibi  yideantur. 

§  302. 
Symptomatum  diversitas  pendet  ab  inflanmiationis 
sede,  vel  ipsum  renum  parenchyma,  vel  membranam 
serosam',  quae  renes  investit,  occupantis.  Saepe  etiam 
inflammatio  in  ureteres  et  in  vesicam  propagatur,  unde 
explicanda  sunt  stupor  cruris  vicini ,  dolor  inguinis , 
testiculus  ad  annulum  abdominalem  retractus,  alia. 

§  303. 
In  morbum  procliviores  sunt  homines  aetatis  adultae , 
ii  praesertim,  qui  ex  parentibas  podagricis  nati  snnt, 
.£um  tamen  minime  infantibus  parcere,  observationes 
docent,  quas  habent  Theophilus  Bonetus  et  Fabricius 
Hildanus.  Causae  excitantes  sunt  calculi  renales,  hae- 
maturia  soppressa,  laesiones  mechanicae  extemae,  for- 
tiores  corporis  motus,  ut  in  salta  et  equitatione,  de- 
cobitus  diutumus  in  dorsum ,  spirituosorum  abasus , 
.  remedia  acria,  orinam  pellentia.  Inter  sympathicas 
causas  pertinent  aliarum  partium  inflammatio,  sup- 
pressa  eianthemata,  haemorrhagiae  tarbatae,   alia. 

§  304. 
»Ei   centnm    nephritide    laborantibas    octoginta   et 
amplius    renem    sinistrum    dolent,  eiperientia  teste." 

Hanc  Caroli  Pisonis  observationem ,  a  Dodonaeo  prius 
jam  factam ,  confirmarunt  Hermanus  Boerhavius,  Fre- 
dericus  HofFmannus,  Johannes  Baptista  Morgagnius, 
Cujus  phaenomeni  rationem  in  eo  quaerendam  esse 
opinatur  Hallerus ,  quod  sanguis  multo  facilius,  ob 
.  breviorem  ac  liberiorem  emulgentem  venam ,  revehatur 
Q  rene  jiextro. 

§  305. 

Casum  memorabilem  renis  utriusque  inflammatione 
correpti  cum  Illustrissimo  Swietenio  communicavit  Pau- 
lus  de  "Wind ,  Medicus  Medioburgi  apud  Zelandos 
quondam  clarissimus.  Saepe  etiam  fit ,  ut ,  propter 
inflammationem  otiante  rene  alterutro ,  aher  quoque 
consensus  lege,  patiatur,  secretionemque  suam  per* 
ficere  cesset, 

§  306. 

In  cadavere ,  inflammationem  renis  praegressam  de- 
clarant  substantia  corticalis  laete  rubens,  et  sanguine 
adeo  turgida ,  ut  ex  eu  dissecta  sponte  effluatcruor, 
subslantia  autem  tubularis  rubedine  obscura  insignis, 
et  papillae  compressae,  loco  urinae  pellucidae,  hu- 
morem  tenuem   et  sanguine  tinctum  stillantes. 

§  307. 
In  acuta  nephritide  resoliitio  exspectanda  est  ante 
diem  septimum.  Interdum,'  morbi'  initio,  salutaris 
fit  haemorrhagia ,  praeserlim  per  haemorrhbidalia 
vasa.  Praeterea  Natura  huic  inflammationi  medetur 
urina  copiosa ,  crassa ,  rufa ,  ante  diem  septimum , 
vel  decimum   quartiim. 

§  308. 
Ut  Naturae  auxilietur  ars  Medicorum ,  praeter  san- 

guinis  detractionem  universalem  Tel  particularem ,  re- 
Diedia  adhibet  involventia ,  emollientia ,  oleosa ;  clys- 
mata  emollientia  ',  baJnea  tepida.  Abstinendum  a  ni- 
tro  aliisque  salibus ,  a  vesicatoriis ,  a  lecto  calido ,  a 
decubitu  in  dorsum. 

§  309. 
Si  inflammatio  acuta  ultra  septimum  diem  excur- 
rit ,  metuenda  est  suppuratio ,  qua  facta ,  utendum 
est  lacte,  emulsione  amygdalina  et  remediis  mucila- 
ginosis,  quamdiu  irritationis  signa  supersunt.  In 
phthisi  renali  subinde  prodesse  possunt  Lichen  Islan- 
dicus  et  cortex  Peruvianus :  remedia  vero  detergentia , 
balsamica ,  diuretica  pJerumque  nocuisse  visa  sunt. 

§  310. 

Factns  in  rene  abcessus  non^nna  ratione  termina- 
tur.  Is  aliquando  post  mortem  demum,  secto  cadave- 
re ,  apparet ,  exspectato  magis ,  ob  symptomata  prae- 
gressa ,  solius  vesicae  quam  renis  alterutrins  morbo , 
cujus  rei  exemplum  habemus  in  rene  dextro  Burserii 
et  in  historia  morbi ,  quam  in  Epitome  sua  narra- 
vit  Frankins.  Saepe  tamen  magna  puris  in  rene 
formati  copia  ad  vesicam  urinariam  transmittitur  et 
cum  lotio  evacuatur.  Interdum  renem  suppuratione 
exesum  et  in  saccum  fere  membranosum  mutatum 
cernimus.  Raram  purulentae  dejectionis  causam  in- 
venit  Duverneius ,  renem  sinistrum  quippe  suppura- 
tam ,  cum  intestino  colo  coalitum ,  et  in  hujus  cava 
apertutn.  Denique  abcessus  nonnunquam  extrorsum 
tnmet,  sponte  vel   arte   aperiendus. 

§  311. 
Qain     etiatn    aliqaando    ia    gangraenam    teiminar 

renum  inflammationem ,  docet  observatio ,  quam  de  filio 
suo  septenni  narravit  Guilielmus  Fabricius  Hildanus. 

De  Lithotomia  vesicae  ,  cap.  XXV ;  in  Operr.  obseryationum 
et  curationum  medico-chirurgicarum.  Francof.  1682 ,  fol. , 
pag.  749. 

§   312. 

Nephritide  terminata  in  indurationem ,  quod  fieri 
consuevit  in  chronica  morbi  forma ,  oriri  solent  hy- 
drops,  tabes,   morbi  insanabiles  alii. 

§  313. 

De  renum  inflammatione  legi  praesertim  merentur 
Gerardus  Swietenius ,  Michael  Troja ,  Franciscus  Cho- 
partus. 

G.  TAir  S"WiETEir  in  Boerhavii  §  993  seqq.  j  Commentar. 
Tom.  III.  pag.  222  seqq. 

M.  Troja  ,  Lezioni  interno  ai  raali  della  vescica  orinaria  etc. 
IVapoli  1785-1788.  II  toI.  8vo.  Vers.  Germ.  Ueber  die  Krank- 
heiten  der  Nieren  ,  der  Harnblase  etc.  Leipz.  1788.  8to. 

F.  Chopirt,  Trait^  des  maladies  des  voies  urinaires.  Paris 
1791.  8vo.  Nouvelle  (^dition.    Paris  1821.  II  vol.  8vo. 

De  Cystilide. 

§  314. 
Notant  vesicae  urinariae  inflammationem  dolores  as- 
sidui,  urentes,  pungentes,  lancinantes,  qui  pubis  re- 
gionem  occupant ,  et  quandoque  in  perinaeum  usque 
extenduntur ,  pressione  eiterna  multum  augendi.  Ad 
haec  accedunt  strictura  infimi  ventris,  ahquando  cum 
tumore  conjuncta ;  diuresis  parca  vel  penitus  suppressa ; 
magna  sed  saepe  vana  mingendi  cupiditas ;  urina 
ilammea ,  ruberrima ,  aut  mucosa ;  vomitus  sympathici , 
aeruginosi.     At  si  malum  vehementius  increscat  (qui- 

bus  verbls  utitur  Aretaeus)  accedunt  febris  cum  singul- 
tibus ;  pulsus  inordinatus ,  creber  et  exiguus :  facies 
rubet:  urget  sitis:  molestia  et  delirio  et  nervorum 
distentionibus  infestantur. 

§  315. 
Causae  sunt ,  lapsus  in  corpus  durum ,  perinaeo  illi- 
dens ;  calculi  acuminati  aut  arenarum  in  vesica  ^egen- 
tium  irritatio ;  cystotomia ,  lithotritia ,  paracenthesis 
vesicae;  rudior  catheteris  administratio ;  partus  difficilis , 
versione  vel  forcipe  terminatus ;  ischuria  diuturna ; 
remedia  acria ,  diuretica ;  stimuli  rheumatici ,  arthri- 
tici ,  syphilitici ,  herpetici  generis ;  mensium  aut  hae- 
morrhoidum  suppressio;  morbi  partium  vicinarum. 

§  316. 

A  vesica  inflammata  maximum  saepe  discrimen  vitae 
aegrotantium  imminet ,  et  adeo  celerem  morbus  subinde 
cursum  habet ,  ut  non  longa  mortis  mora  interponatur, 

§  317. 
Periclitantes  tamen  mortis  metu  liberat  urina  puru- 
lenta  procedens ,  in  qua  album  et  leve  subsidet.  Praenot, 
Coac.  —  Praeterea  solvitur  morbus  per  sudorem ,  pro- 
fusum  ,  aequalem  ,  vaporosum.  Aliquando  etiam  solvi- 
tur  inflammalio  erysipelate  juxta  cutis  superficiem 
oborto  et  persistente.     Frankius. 

§  318- 
Acuta  vesicae  phlogosis  solitos  inflammationis  exitus 
habet ,  suppurationem  atque  gangraenam ,  cujus  utrius- 
que  exempla  narrarunt  Morgagnius  et  Swietenius.  Post 
chronicam  inflammalionem  frequentius  oriuntur ,  auctior 
tunicarum  vesicae  crassities ,  universalis ,  partialis ;  scir- 
rhosa  earum  induratio  aut  callositas;  denique  ulceralio 

vel  alia  membranae  mucosae  vitia.    Saepe  etiam  inflam- 

mationis  vi ,  coalitas  praeter  naturam  oritur  vesicae  cum 

peritoneo,    cum    intestino   recto,    cum   utero   aliisque 

vicinis  partibus. 

§  319. 

Signa ,  quae  ipsam  vesicae  inflammationem  in  cada- 
vere  produnt,  minime  dubia  sunt.  Tunica  mucosa 
quippe  aequabiliter  plerumque  et  satis  profunde  rubet , 
tecta  muco  tfinaci,  aut  iilamentis  ex  muco  et  sanguine 
compositis.  Licet  universa  vesicae  compages  crassior 
appareat,  propter  imminutam  tamen  tenacitatem  justo 
facilius  dilaceratur. 

§  320. 

Quae  contra  renum  inflammationem  proposita  fuerunt 
artis  praesidia,  ea  in  cystitide  quoque  salutem  pro- 
mittunt.  Yenae  sectio  praesertim  insigniter  prodest , 
cum  coercendo  inflammationis  vim ,  tum  solvendo  spas- 
mum.  Praeterea  prosunt  hirudines  satis  numerosae, 
ad  perinaeum  et  supra  arcum  pubis  appositae,  clys- 
mata  emollientia,  oleosa,  cataplasmata  et  balnea 
tepida.  Interne  sumenda  sunt  remedia  involventia, 
demulcentia,  oleosa. 

§  321. 

Quum  urinae  suppressio ,  quae  morbi  effectus  est , 
irritatione  sua  ipsam  inflammationis  causam  perpetuo 
augeat ,  catheteris  vel  paracentheseos  auxilio  curandum 
est ,  ne  vesica  nimium  dilatetur.  In  utraque  tamen 
encheiresi,  propter  praesentem  inflammationem  saepius 
ardua  et  plena  periculi,  observentur  cautiones,  quas 
commendant  Chirurgi. 

§  322. 

De   Cystitide ,    praeter    scriptores  jam   memoratos , 

consulantur    Petrus    Josephus    Desaltius    et    Johannes 
Howshipius. 

P.  J.  Desiult  ,  Traite  des  maladies  des  Toies  urinairesj 
nouyelle  edit.  Paris  1813.  8vo. 

J.  HowsHip ,  Practical  Treatise  on  the  symptoms ,  causes  , 
discrimination  and  treatment  of  some  of  the  most  important 
complaints ,  that  aflfect  the  secretion  and  excretion  of  the  urine 
etc.  London  1823.  8to.  with  plates. 

De  Metritide. 

§  323. 

Gravisslmum  uteri  malum  inflammatio  est ,  ea  quidem 
quae  totum  uterum ,  non  autem  solani  (quod  saepius 
fit)  ejus  cervicem  occupat.  Vehemens  dolor  atqut 
pulsans  locum  urget :  isque ,  si  anteriora  magis  affici- 
untur,  ad  pubem  pervenit,  et  urinae  difficuhatem  ah- 
quam ,  vel  stillicidium  parit :  si  posteriora  magis  inflam- 
mantur ,  alvus  cohibetur  ,  et  dolor  lumbos  fatigat.  Jam 
si  in  latere  plus  vitii  est ,  protinus  inguen  intenditur , 
cruraque  gravia  difficuUer  moventur.  Semper-  autem 
acuta  febris  inest ,  et  muhus  capitis  dolor.  Dolent 
quoque  cum  distentione  atque  gravitate  imus  venter , 
pubes ,  coxae ,  vicinaeque  his  id  genus  partes.  Lumbis 
etiam  muhus  infestus  ardor  est.  Incipit  affici  stoma- 
chus ,  doloreque  et  nausea  ,  et  singultu  solhcitari.  Ipsa 
autem  faemina  adeo  parum  commode  in  omnem  partem 
corporis  movetur ,  ut  non  sedere ,  non  surgere ,  nisi 
summa  difficuhate ,  non  pedibus  ingredi ,  nisi  quadam 
claudicatione  possit.  Eadem  moleste  in  id  latus  cubat , 
quod  morbo  caret.  Porro  si  uteri  cervix  inflammati- 
onem  sustinet,  id  quod  frequentius  fieri  di.\i,  abdomen 

dolet ,  ipsumque  uteri  os ,  admofo  digito  durum   occur* 
rit,  fervidum  atque  praeclusum.    Jodocus  Lommius. 

§  324. 
Symptomata  differunt ,  pro  eo  ut  inflammatio  ex  pro- 
pria  aut  aliena  calamitate  orta  est,  pro  ut  haec  majorem 
aut  minorem  uteri  partem  occupat ,  praesertim  vero  pro 
ut  incendium  excitatum  fuit  in  ipso  uleri  parenchymate , 
an  vero  in  alterutra  hujus  visceris  pagina.  Prior  spe- 
cies ,  ab  aliis  phegmonosa  dicta ,  metritidis  nomine 
insigniri  meretur :  posterior  catarrhus  uteri  vocatur , 
si  membranam  interiorem  mucosam  occupat ;  ad  Pe- 
ritonitidem  vero  refertur ,  orta  in  membrana  serosa , 
commune  generis  humani  domicilium  extus  investiente. 

§  325. 

In  puerperio ,  praecipue  post  partum  difficilem ,  uteri 
Inflammatio  non  infrequens  morbus  est.  Subinde  ta- 
men  orta  fuit  metritis  a  causis  laedentibus  variis ,  citra 
Lucinae  imperium  positis,  a  mensibus  suppressis,  ab 
injectionum  adstringentium  usu,  a  frigore  genitalibus 
incaute  admisso,  aestuante  corpore,  a  lapsu  aut  per- 
cussione  aliqua  violenta. 

§  326.    Sk  I 

Natura  morbum  hunc  sanat  aucto  lochiorum  fluxu , 
sudore  critico ,  larga  diuresi ,  haemorrhagia  ex  aegro- 
tante  aut  conspirante  aliqua  parte,  vel  etiam  muci 
foetentis,  quandoque  purulenti,  e  pudendis  eflluxu. 

§  327. 

Uteri  autem  inflammatio  gravior  (quae  Swietenii 
verba  sunt)  saepe  omnes  functiones  encephali  adeo  tur- 
bat  et  opprimit,  ut  mors  sequatur,  antequam  varii 
inflammationis  exitus  locum  habere  possint.     Inter  hos 

autem  uteri  inflammali  effectus ,  praeter  reliquos  phlo- 
gosium  exitus,  referri  meretur  phlebitis  uterina  suppu- 
ratoria,  de  qua  legantur  Jacobi  Wilsoni,  Johannis 
Cruveilhierii  aliorumque  obseryationes. 

J.  Wiisoir's  Lectures  on  the  blood  ,  and  on  the  anatomy , 
physiology  and  surgical  pathology  of  the  yascular  system  of 
the  human  body.  London  1819.  8to. 

J.  Cruveilhier  ,  Anatomie  pathologique  du  corpshumain  etc. 
Paris  ann.  1830  et  suiv.  ,  fol.  ,  Liyrais.  IV.  Pl.  6. 

RoB.  Lee  ,  Researches  on  the  pathology  and  treatment  on 
some  of  the  most  important  diseases  of  women.  Lond.  1833. 
8to.  Cap.  II ,  Sect.  V  and  VI. 

§  328. 
Ad  sanandam  metritidem ,  si  aegrotantis  conditio , 
causae  morbi,  febrisque  conjunctae  natura  permittunt, 
vel  detractione  sanguinis  universali  opus  est ,  vel  hiru- 
dines  ad  perinaeum  et  ad  vaginae  introitum,  semel 
aut  aliquoties,  poni  oportet.  Prosunt  praeterea  injec- 
tiones  tepidae  in  vaginam ,  clysmata  emollienlia ,  balnea 
relaxandi  vi  praedita,  remedia  oleosa  et  demulcentia. 
Aliquando  salutem  promittunt  Mercurius  dulcis  et  fric- 
tiones  cum  unguento  Neapolitanp. 

S     §  329. 

Quae  de  uteri  inflammatione  notarunt  Aetius  aliique 

antiquiores  Medici,  ea  maximam  partem  indicavit  Swie- 

tenius.     Caeterum  legendi  sunt,  qui  de    morbis   uteri 

data  Opera  praeceperunt  auctores. 

G.  Ti.K  SwiETEiT ,  in  Boerhavii  Aphor.  1329,- Comment.  Tom. 
IV  pag.  615  seqq. 

K.  Wekzel  ,  Ueber  die  Krankheiten  des  Uterus.  Mainz  1816. 
fol.  mit  24  kpf.  Tidd.  pag.  23  seqq. ,  38  seqq. 

RoB.  Lee  ,  On  uterine  inflammation  in  puerperal  womenjin 
Researches  etc.  €ap.  II  pag.  18  seqq. 

De   Peritonilide. 

§  330. 

Comitantur  peritonei  inflammationem :  febris  conti- 
nua,  a  frigore  satis  valido  plerumque  incipiens,  cum 
pulsu  parvo  ,  duro  ,  contracto  ,  ut  plurimum  frequen- 
tissimo ;  dolores  pungentes ,  lancinantes ,  fixi ,  mox  la- 
tius  difFusi ,  et  adeo  saepe  acuti ,  ut  aegrotantes  supini 
et  immoti  jacere  cogantur ,  neque  abdomen  ,  ne  ex- 
terius  quidem ,  tangi  patiantur  slne  clamoribus  aut 
facie  doloris  atrocissimi  teste.  Accedunt  symptomata 
sympathici  generis ,  alvus  tarda ,  dysuria ,  nausea , 
vomitus,  anxietas,  jactatio ,  singultus,  delirium,  faciei 
deformitas ,  alia. 

§331. 

Inflammatio  vel  solam  occupat  membranam  sero- 
sam  ,  abdominis  cavum  succingentem ,  vel  organa  si- 
mul ,  quae  ab  eadem  formantur  aut  extimum  invo- 
lucrum  habent ,  omentum  ,  mesenterium ,  intestina 
tenuia  et  crassa ,  hepar ,  uterum ,  diaphragma ,  mus- 
culos  lumbales ,  iliacos,  caetera,  Unde  intelHgitur 
symptomatum  diversitas,  subind^  morbum  hunc  co- 
mitantium ,  si  sensu  latiori  accipiatur. 

§  332. 

Peritonitidi  occasionem  praebent,  vis  quaecumque 
huic  parti  illata,  frigus  ab  infimo  ventre  sibi  con- 
tractum ,  stimuli ,  impuri  generis  aliunde  advenae , 
ajffectio  sympathica  ab  afflictis  visceribus ,  quibuscum 
arctius  cohaeret. 

§  333. 

Epidemio    more    aliquando    grassari    peritonitidem , 

in  primis  secundariam ,    ad  febres  gastrico-nervosas  ac- 

cedentem ,    notavit  Johannes  Petrus  Frankius ,  harum 

rerum    in    epidemia   Ticinensi  oculatus  testis,    confir- 

marunt   observationes  memoratae  a  Doct.  Pujol  aliisque, 

A.  PuJOL  ,  Oeuvres  diverses  de  Medecine  pratique  j  ^dit.  Ime 
Tom.  IV,  pag.  505. 

r.  J.  Y.  Broussais  ,  Histoire  des  Phlegmasies  chroDiques  etc. 
Tora.  III ,  Chap.  IV  ,  De  V inflammation  du  Peritoine, 

§  334. 

Popularem  non  solum ,  sed  etiam  contagiosam  natu- 
ram  habet  peritcnitis  exsudativa ,  quae  in  puerperis 
oritur ,    et  plena  discriminis  esse  consuevit. 

§  335. 

Peritonitidem  aliquando  solvunt  diarrhoea  mode- 
rata ,  initio  morbi  accedens ;  sudor  vaporosus ,  aequa- 
bilis  et  universalis ;  urina  copiosa  sedimento  critico 
obsessa.  Morbo  in  pejus  ruente ,  oriuntur  eisudatio , 
suppuratio,  gangraena ,  vel  alia  organica  vitia ,  cum 
in  peritoneo ,  tum  in  adjacentibus  partibus. 

§  336. 

Injl^r  hos  inflammati  peritonei  effectus  frequentissi- 
mus  est  acutus  purulentusque  hydrops ,  quo  no- 
mine  Frankius  exsudationis  speciem ,  in  quam  perito- 
nitis  proclivis  est,  indicavit.  Tunc  quippe,  post  mor- 
tem ,  sat  magna  seri  turbidi ,  flavidiusculi  ac  albes- 
centis ,  tum  non  eiigua  lymphae  coagulatae ,  quasi 
caseosae  materiae ,  copia  in  abdominis  cavo  detegitur , 
partimque  libere  fluctuat ,  partim  intestinis ,  perito- 
neo ,  mesenterio ,  omento ,  aut  utero  agglutinatur. 
Haec  materia,  in  iisdem  subjectis,  saepe  pectoris  in 
cavo,    ad  pleuram ,   pulmones,  quin  ipso    in  pericar- 

dio ,  sed  nullibi  sine  manifesta  in  partibus  his  vel  illis , 
inflammatione ,   invenitur.     Frankius. 

§  337. 
In  mortuorum  disquisitione ,  praegressae  inflammatio- 
nis  signa  satis  luculenter  apparent.  Omnis  quippe 
peritonei  superficies,  quae  phlogoseos  sedes  fuit,  pun- 
ctatam  aut  striatam  rubedinem  refert,  ita  ut  vascula 
minima  repleta  sint  sanguine.  Tum  etiam  membrana 
ista  a  subjacentibus  partibus  separata  et  luci  obversa, 
minus  pellucida,  quam  in  statu  sano,  apparet,  neque 
raro  materie  aliqua   glutinosa  illita  et  obfuscata   est. 

§  338. 
Sanatur  perilonitis  iis  remediis,  quibus  membra- 
narum  serosarum  inflammationes  impugnari  constitit. 
Prima  et  praecipua  medentis  cura  in  eo  versatur,  ut 
venae  sectione,  hirudinibus,  cucurbitis  cruentis,  bal- 
neo  tepido,  fomentatione  emoliiente,  tum  quoque 
remediis  demulcentibus  et  oleosis ,  inflammationis  vis 
quantocyus  frangatur  et  minuatur.  Ablato  summo 
morbi  vigore ,  exitus  inflammationis  in  exsudationem , 
congruo  et  tempestivo  Mercurii  dulcis  usu ,  vel  prae- 
cavendus  vel  corrigendus  est. 

§  339. 
De  peritonitide  scriptores  principes  sunt  Johannes 
Petrus  Frankius  et  Philippus  Pinellius.  Legi  quoque 
merentur  Renatus  Theophilus  Hyacinthus  Laennecus 
aliique  scriptores  recentiores,  qui  Bichati  inventis  usi 
sunt  ad  artem  medicam  perficiendam  ,  in  primis  ad 
doctrinam    inflammationis  variae  plenius   et   accuratius 

illustrandam. 

J.    P.  Fbank  ,  De  curandis  homiaum  morbis   epitome  j  Libr. 
II ,  Manhem.  1792 ,  pag.  182  seqq. 

,     P.  PiHKi  j  Nosographie  philosophi^ue  elc.  (1798)  j  edit.  6lae. 
"Paris.  1818,  Tom.  II  p«g.  428  seqq..  • 

R.  T.  H.  LiEHNEC  ,  Memoire  sur  la  Peritonite  ;  dans  le  Jour- 
nal  de  M^decine  de  M.  M.  CotTisajt ,  Leroux  et  Boyer  j   Fruc 
tidor  an  X.  (Paris  1802.  Syo.}       ,      _ 

A.  N.  GeiDjDrii^  ,  liistoire  anatomique  des  inflammations.  Paccis 
et  Montpellier  1826.  8vo.  Tom,  I  pag.  (B7  seqq.  .     '" 

G.  Akdral  ,  Clinique  mddicale  etc.  Tom.  lY  ;  2me  ^dit.  Paris 
1831  ,  pag.  523  seqq. 

De  inflammutione  impurdy  miocla  el 

spurid. 

§  340, 

Ab  inflammatione  vera ,  genuina  et  simplici  multum 
differre  inflammationem  mixtam ,  impuram ,  spuriam  , 
jornnis  cum  causarum ,  a  quibus  efficiuntur ,  tum  sym- 
ptomatum ,  quae  ipsam  comitantur ,  et  effectuum ,  quos 
pedissequos  habent,  natura  declarat.  Neque  minus  in 
utioque  affectionis  genere  differunt  salularia  JNaturae 
et.Artis  praesidia. 

§  341. 

Ut  causarum  notetur  diversitas ,  cum  ad  proegumenas , 
tum  ad  procatarcticas ,  quae  vocantur ,  attendi  oportet, 
quibus  quippe  rite  inteJleclis ,  longe  diversa  inflamma- 
tionis  verae  et  spuriae  ratio  facilius  perspiciatur. 

§  342. 

In  inflammationem  veram  proclives  sunt  'juvenes  et 
viri  constantis  aetatis ,  temperamento  sanguineo  aut  cho- 
lerico  praediti ,  vires  illaesas  et  magnum  corporis  robur 
cum  eximia  vitae  alacritate ,  generis  praesertim  vasculosi 
irritabilitate ,  conjuncta  habentes.       Ab  inflammatione 

spuria  corripiuntur ,  qui  temperamentum  habent  phle- 
gmaticum  aut  melancholicum  ;  in  quibus  laxior  est  fi- 
brarum  compages ;  quorum  sanguini  acrimonia  quae- 
dam  inhaeret ;  quibus  fractae  sunt  corporis  vires ,  labe 
haereditaria ,  incongruo  yitae  genere ,  valetudinis  ad- 
versae ,  istiusque  diuturnae ,  aut  etiam  aetatis  et  con- 
stitutionis  culpa ;  qui  admodum  sensiles  sunt  et  facilius 
moventur,  sed  torpentem  et  languidam  habent  agendi 
et  alienis  stimulis  repugnandi  potentiam.  ^ 

§  343. 

Genuinam  inflammationem  excitant  irritamenta  quae- 
cumque ,  quibus  vita  vasorum  augetur ;  frigus  hiber- 
num ;  tempus  vernale ;  incitatior  corporis  motus ; 
graviora  animi  pathemala  ;  alimenta  ex  carne ,  aut  alia 
multum  nutrientia,  quibus  plastica  sanguinis  vis  pro- 
movetur.  Occasionem  praebent  inflammationi  impurae 
miasmata ,  contagia ,  venena ;  stimuli  aliunde  in  genus 
vasculosum  translati ,  per  consensum  ,  metastasin ,  me- 
taschematismum  ;  morbi  praegressi ,  imperfecte  sanati ; 
spirituosorum  abusus  et  alia  irritamenta ,  quae  vasorum 
orgasmum  initio  quidem  augent,  saepius  vero  repetita, 
vim  vitae  infringunt  et  sanguinis  crasin  pessumdant. 

§  344. 

Notant  inflammationem  veram  et  simplicem  signa 
manifesta ,  constantia  ,  ordinata.  Rubor  ,  calor  ,  tumor 
et  dolor ,  tum  quoque  symptomata ,  quae  inflammatio- 
nem  internam  adesse  declarant ,  non  solum  perpetui 
horum  morborum  comites  sunt ,  et  ordine  aliquo  statuto 
crescunt ,  mitigantur  ,  finiuntur  ,  sed  praeterea  consensu 
mutuo  adeo  conspirant ,  ut  et  sibimet  invicem  et  febri 
concomitanti  salis  constanter  respondeant, 

7  ^ 


—  100  — 

§  345. 

fnflammationis  impurae  symptomata  ut  plurimum 
sunt  obscura ,  alieno  colore  fucata,  fallacia,  inconstan- 
tia,  irregularia,  sibimet  ipsa  multum  disparia.  Qnalia 
inflammationis  impurae ,  mixtae ,  implicitae  signa ,  Tel 
in  ipsa  parte  aegrotante ,  vel  in  comite  febre ,  vel  in 
praecipuis ,  quibus  corpus  fungitur ,  muniis  cernuntur. 
CJnde  summa  apparet  symptomatum  in  hoc  morbi  ge- 
nere  ,  privatorum  ,  sympalhicorum  ,  universalium  ,  in- 
constantia  et  aiax^f^  sive  ordo  neglectus. 

§  346. 

Neque  minus  diversa  est  effectuum  ratio ,  quos  utrum- 
que  inflammationis  genus ,  in  sui  vel  commodum  vel 
detrimentum  ,  habere  solet.  In  modo ,  quo  terminatur 
inflammatio  vera,  naturae  certantis  et  superantis,  in 
vario  inflammationis  spuriae  exitu ,  naturae  frustra 
reluctantis  et   devictae  exempla  videmus. 

§  347. 

Inflammatio  genuina  et  simplex  maxime  proclivis  est 
in  resoluiionem  aut  in  supjpurationem  y  quibus  utrisque 
non  solum  omnem  phlogosin  extinguere ,  sed  naturalem 
quoque  partium  conditionem  restituere  conatur  natura. 

§  348. 

Ouae  impura  vocatur  inflammatio  saepissime  termi- 
natur  in  ulcerationem  aut  in  gangraenam  ^  nisi  longior 
morbi  duratio  partes  aegrotantes  in  scirrhum  aut  alia 
organica  vitia  degenerare  faciat.  Unde  ratio  apparet, 
quare  has  inflammationis  species  phagedaenicas ,  id 
est  omnem  partium  compagem  corrodentes  et  destru- 
entes,  vocaverint  Medici  receniioies. 

§  349. 

In  vera  et  genuina  inJIammatione  critica  molimina 
manifesta  notantur;  febris,  quae  auctiori  Tasorum  vitae 
respondet;  haemorrhagia  activa;  perspiratio  cutanea 
auctior;  diuresis  critica;  alrus  copiosa  cum  morbi 
levamine ;   abcessus  in  parte   externa. 

§  350. 
.  Quae  phlogosin  impurafti  comitantur  phaenomena, 
symptomatici  aut  coUiquativi  generis  sunt,  vel  criseos 
imperfectae  speciem  prae  se  ferunt.  Quo  referantur 
haemorrhagiae  passivae ,  sudores  copiosi  sed  non  levan- 
tes  ,  diarrhoeae  frequentes ,  partium  extremarum  oede- 
mata ,  metastasis  varia ,   febres  hectici  generis. 

§  351. 

Victus  parcus  et  tenuis,  corporis  animique  quies 
praecipua  sunt  praesidia  diaetetica ,  quae  in  genui- 
na  inflammatione  conveniunt.  Inter  praesidia  chi- 
nirgica  et  pharmaceutica  principem  locum  tenet  venae 
sectio  larga ,  subinde  aliquoties  repefenda,  cujus  effectui 
saJutari  auxiliantur  remedia  diluentia ,  refrigerantia , 
antiphlogistica.  Inter  praesidia  aulem  derivando  pro- 
ficua ,  praesertim  conveniunt   laxantia  frigida. 

§  352. 

AHa  medendi  ratione  opus  est  in  phlegmone  im- 
pura.  AHmentis  eupeptis  blande  nutrientibus  susten- 
tandae  sunt  corporis  vires.  Loco  sanguinis  ex  universo 
corpore  detrahendi,  conveniunt  medicamenta  discu- 
tientia,  epispastica,  derivantia ,  nisi  hirudinibus  ,aut 
cucurbitis  cruentis  utendum  sit.  Medicamenta  corre- 
gentia  vel  etiam  roborantia ,  causae  singulari ,  parti 
afQictae ,    virium    modulo ,    et   universae  aegrotantiiijm 

constitutloni  congrua,  antiphlogisticorum  munere  fun- 
cruntur.  Caeteris  remediis  evacnantibus  praestare  so- 
lent  ea,  quae  vel  per  cutim,  vel  per  guttur  superius , 
materiem    morbosam  eipellunt. 

§  353. 

Ex  diversa  autem  causarum ,  symptomatum ,  effec- 
tuurn  et  sanationis  ratione,  qualis  cernitur  in  inflam- 
matione  miita  atque  impura,  luculenter  apparet,  non 
omnem  phlogosin  ejusdem  generis  esse,  aut  §altem 
hominum  corporisque  partium,  qui  ab  hoc  morbi 
genere  corripiuntur ,  naturam  aliquando  longe  esse 
diversam. 

§  354. 
Quod  quo  melius  appareat,  breviter  indicandum 
est,  qualis  sit  inflammationis  mixtae  aut  implicitae, 
Inflammationis  imjmrae  et  specijicae^  inflammationis 
denique  latentis  et  spuriae  notio.  Singulae  istae 
voces ,  licet  subinde  pro  synonymis  accipiantur ,  suam 
quaeque  vim  habent,  rite  distinguendam ,  si  morbis, 
quos  denotant,  naturae  convenienter  mederi  cupias. 

§  355. 
Inflammationis  mixtae  ^  compositae  aut  implicitae 
nomine  ejusmodi  insigniuntm-  phlogoses,  quae,  prae- 
ter  febrem  inflammatorii  generis ,  secum  habent  sym- 
ptomata  alia  ex  ipsa  morbi  natura  non  intelligenda. 
Aliquando  tamen  cum  gastrica,  biliosa  aut  alia  cor- 
poris  affectione  nexum  causalem  habet  inflammatio ,  ita 
ut  pleraeque  phlogoses  sympathicae  et  deutero-pathicjae 
ad  hunc  locum  mereantur  referri. 

§  356. 
Inflammatio  imjpura  adesse   dicitur,  quando  ea  est 

corporis  vel  aegrotarytium  partiurri'  conditio ,  ut  intlarti- 
matio  forma  sua  aut  natura  multum;  mutetuar ,  id  est, 
ut-.symptomatum  et  effectuum  suorum  ratione,  a«be- 
nig^na  et  genuina  inflammatione  Ipnge .  recedat,  Qualis 
impura  inflammatorii  morbi  natura  a  duplici  causarum 
genere ,  vel  a  potentiae  excitantis  mabgnitate ,  vel  a 
corporis  aegrotantis  natura   repetenda  videtur, 

.§  ^57. 
Inter  causas  malignas,  non  simplicem,  sed  impu- 
ram  inflammationem  excitantes,  referri  merentur  ve- 
nena ,  miaslnata  et  contagia  varia ;  quali^a  occasionem 
praebere  constat  anginae  gangraen^sac  ^  ,jpus(ulae 
malignae^y  necrosi  ustilagineae  similibusque  affectio- 
nibus  aliis,  Causam  vero  venenatam  in  corpore  per- 
fecte  sano  inducere  posse  mali  moris  inflammationem , 
ex  iis  patet ,  quae  fieri  solent ,  si  digitus  forte  vul- 
neretur  cultro  anatomico  materie  aliqua  septica  in- 
quinato,  aut  si  quis  homo  optime  val6hs  varlolarum 
confluentium  contagionem  sibi  contraxerit.*^"^   ^p  ^]^^^ 

§  o58.         '    ,. 

Allum ,  neque  rnmus  foccundum ,  inflammationis 
impurae  fonfem  at  ipsa  corporis  aegrotantis  natura 
singulari  repetere  oportet.  Saepissime  quippe  peculi- 
aris  aliqua  diathesis  morbosa ,  vel  manifesta  vel .  occul- 
ta ,  in  corpore  adest ,  eaque  fit ,  ut  inflammatio ,  per 
causam  occasionalem  inducta ,  .symptomata  referat  aliena 
et  muhum  aduherata.  Cogitemus  inflammationis  sym- 
ptomata,  quae  ab  amputatione  aut  aha  laesione  for- 
luita  nascuntur  in  hominibus,  qui  dyscrasiam  vel 
cachexiam  ahquam  singularem  habent. 

§  359. 

Inflammatio  impura  spenificae  nomine  insignitur,  si 

diathesis  morbosa  in  corpore  latens ,  adeo  magna  est , 
.ut  natae  inflammationi  characterem  aliquem  singula- 
rem,  experientia  cognitum,  imprimat,  neque  auferri 
possit  sine  remediis ,  singxilari  suae  naturae  congruis ,  id 
est  remediis,  quae  dici  solent  specifica,  Ad  quam 
phlogosium  classem  referri  merentur  scrofulosae,  her» 
jpeticae ,   syjphiliticae ,  cancrosae ,  scorbuticae ,  aliae. 

§  360. 

Aiiquando  inflammationis  impurae  et  specificae  se- 
mina  in  magis  communi  corporis  constitutione ,  id 
est ,  in  ipsa  organica ,  eaque  varia ,  partium  stru- 
ctura  quaerenda  Yidentur.  Cutis  extrema  nempe  in  in- 
flammationem  erysipelatosam ,  membranae  mucosae 
in  catarrhalem ,  serosae  et  fibrosae  in  rheumaticam 
praesertim  procliYes  sunt. 

§  361. 

Inflammationis  occultae  sive  latentis  notio  ei  iis 
intelligi  poterit,  quae  Baglivius  et  Stollius  de  pleu- 
ritide  latente  scripserunt.  Nimirum  est  inflammatio, 
quae  characteribus ,  naturae  suae  propriis ,  maximam 
partem  destituitur ,  functiones  partium ,  quas  occu- 
pat ,  parum  laedit ,  et  vix  a  febre  aliqua  sociatur , 
ita  ut  aliquando  in  cadavere  demum  detegatur,  Cu- 
jus  rei  causa  repetenda  est,  vel  a  neglecta  Medici  in 
indagando  morbo  sedulitate,  vel  a  signorum,  quae 
adfuerunt ,  fallacia  et  inconstantia ,  vel  ab  horum  a 
morbo  alieno  et  graviori  obscuratione ,  vel  denique 
ab  impura   et  mixta  ipsius  inflammationis  natura. 

§  362. 

Nothae  aut  spuriae  inflammationis  nomine  anti- 
quiores    Medici    usi   sunt,    ut    denotarent    affectiones 

corporis ,  a  spasmo ,  a  rheumatismo  locali ,  aliisve  le- 
vioribus  causis  inductas,  a  vera  phlogosi  igitur  non 
pendentes ,  aliquam  tamen  hujus  speciem,  si  leviter 
rem  intuearis,  prae  se  ferentes.  Unde  constat,  artem 
nomine  isto  incongruo  posse  carere, 

§  363. 

Ex  dictis  inteHigetur,  qualis  sit  inter  phlogoses 
mixtas ,  impuras ,  sj^erificas ,  latentes  et  spurias 
cum  analogia ,  tum  diversitas.  De  plerisque ,  ad  hunc 
locum  pertinentibus ,  morbis  alibi  aptior  erit  dicendi 
occasio,  In  singula  fere  eorum  genera  ea  transferri 
possunt,  quae  in  §  352,  de  medendi  ratione  praece- 
pimus.  Quapropter,  speciminis  loco,nuncde  erysipelate 
diiisse  sufiiciat. 

De  Erysipelate. 

S  364. 
Erysipelas  inflammatio  cutis  est ,  ut  plurimum  pru- 
rilu  atque  ardore  magis,  quam  ingenti  dolore  mo- 
lesta ,  cum  majori  tamen  minorive  tumore  conjuncta , 
et  non  raro  febrem  sociam  nacta.  Colorem  roseum 
habet ,  subflavum  ,  splendentem  ,  non  circumscriptum , 
pressione  evanescentem ,  mox  autem ,  hac  cessante , 
redeuntem. 

§  365. 

Pro  varia  temporum ,  quae  percurrit ,  ratione ,  di- 
versa  est  morbi  facies.  Initio  plerumque  modice  ru- 
bet ,  exiguum  occupat  locum ,  ac  levi  cum  tensione , 
pruritu  et  dolore  conjungitur.  In  augmento  mani- 
festius    increscit,    latius   propagatur,  et  majore  simul 

calore,  tensione,  doloreque  discruciat.  In  slatu  omnia 
haec  persistunt ,  et  cutis  exiguis  tuberculis ,  aut 
bullulis,  pprsaepe  exasperatur,  atque  inaequalis  eva- 
dit.  In  decremento  demum  rubor  evanescit  ^  cutis 
subsidit  et  relaxatuf ,  sicque  maium ,  epidermide  re- 
siccata  et  frustulatim  secedente ,  resolvi  consuevit, 
Burserius. 

§  366. 

Erysipelas  igitur  a  phlegmone  differt ,  cum  sym- 
ptomatum  quorumdam  discrepanlia  ,  tui/i  sede  diversa, 
tum  denique  causarum ,  eventus  et  sanationis  ratione. 

§  367. 
Brgo  communia  amborum  sunt,  tum  tumor,  qui 
praeter  naturam  sit ,  tum  vero  calor.  Dissideift  pri- 
mum  et  maxime  colore.  Quum  enim  is  ruber  sit, 
phlegmonem  affectum  appellant,  quum  pallidus  fla- 
vusve,  vel  ut  ex  pallido  flavoque  mixtus,  erysipelas. 
Praeterea  pulsatio  magnae  phlegmones  proprium  est 
symptoma ,  quippe  quae  ahe  magis  in  corpus  demit- 
titur,  erysipelas  vero  in  cute  potius  consistit,  quam 
alte  descendat.     Galenus. 

§  368. 
Ouod  ad  causas  attinet ,  differunt  potissimum  prae- 
disponentes.  Erysipelati  enim  obnoxii  esse  solent  ho- 
mines,  in  quibus  crasis  humorum  vitiata  est,  aut 
qui  sahem  diathesin  ahquam  pecuharem  habent,  vel 
a  parentibus  genitam ,  vel  morbo  serius  acquisitam. 

§  369. 

Erysipelati  occasionem  praebent  causae  vel  exter- 
nae ,  via  recta  in  cutim  agentes ,  vel  iriternae ,  con- 
sensus   lege ,  morbum  in   cute  excitantes,    Unde  uti- 

lissima  petitnr  distinctio  inter  erysipelas  ec/eop«M/cww2 
et  sympathicmn, 

§  370. 

Erysipelas  idiopathicum  causis  debetur  externis; 
nimio  calori  Tel  frigori,  ambustioni,  congelationi , 
contusioni ,  vulneribus ,  apum  morsui ,  vesicatoriis 
aliisque  acribus  applicitis.  .  Quamquam  ,  ut  recte  mo- 
net  Burserius,  non  alienum  a  ratione  sit,  in  his 
quoque  casibus  aliquid  plerumque  subesse,  quod  cnm 
causa  proegumena  similitudinem   habeat. 

§  371. 

Erysipelas  sympathicum  originem  habet  ,  tcI  potius 
movetur ,  a  causis  internis  varii  generis ,  praesertim 
tamen  a  gastricis.  Hanc  morbi  speciem  plerumque 
comitatur  febris ,  tcI  gastricae ,  tcI  biliosae ,  tcI  alius 
naturae,  Aliquando  causae,  quae  occasionem  prae- 
buerunt,  manifestae  sunt,  ut  t.  c.  coena  ex  ostreis, 
mytulis ,  astaco ,  alioTC  cancrorum  aut  etiam  piscium 
genere  parata ,  spirituosorum  abusus ,  alimenta  pin- 
guia  copiose  assumta ,   similia. 

§  372. 
Utrumque  erysipelatis  genus  quascumque  detinere 
potest  corporis  partes.  Sympathica  aut  symptomatica 
morbi  species  varias  potissimjam  formas  referre  potest , 
quales  sunt  erysipelas  bidlosum ,  puslulosum ,  a  .Syden- 
hamo  descriptum  et  epidemio  more  Tisum ,  Zona  tcI 
Zosier ,  cujus  meminerunt  ScTerinus ,  Tulpius  aliique  , 
cujusque  singularem  formam ,  apud  BataTos  frequentem  , 
descripsit  Antonius  de  Haen  in  Additamento  primo  ad 
Theses  de  febrium  divisione ,  erysipelas  denique  m- 
gum  Tel  amhulatorium ,  cujus  casum  memorabiiem  in 


—  108  — 

puero  deccnni  observalum  narravit  Guilielmus  Mauques- 
tus  de  la  Molte. 

§  373. 
Erysipelas  circa  cutim  maxime  consistit,  tum  hanc 
externam,  quae  omnium  partium  commune  est  tegu- 
mentum ,  tum  membranosam  et  tenuem ,  quae  singulis 
internarum  est  circumdata.  A  quibus  Galeni  yerbis 
propterea  dissentiendum  est,  quia  affectionem  eandem 
ad  cerebrum,  pulmones ,  uterum  aliasque  interiores 
partes  transtulerunt  Medici  antiquiores.  Eo  igitur  sensu, 
quo  hodie  morbus  accipitur,  ad  solam  culim,  et  quidem. 
ad  maxime  vasculosam  et  papillarem  corii  partem  exter- 
nam ,  tum  quoque  ad  corpus ,  quo  haec  tegilur ,  muco- 
sum  Malpjghianum ,  referri  meretur.  Quae  parles  qua 
ratione ,  cum  in  morbi  vigore ,  tum  post  mortem ,  mu- 
tatae  cernantur  pro  vario  inflammationis  gradu ,  accu- 
ratissime  indicavit  Doct.   Gendrin. 

A.  N.  Gendrin  ,  Histoire  anatomi<][uo  des  inflammations.  Tom. 
I.  pag.  414  seqq. 

§  374. 
In  erysipelate  simplici ,  febris  post  paucos  dies  eva- 
nescit ,  et  lumor  paulatim  subsidit ,  donec  seplimo  aut 
nono  die ,  omnino  delitescat ,  epidermide  furfurum 
aut  lamellarum  in  modum  secedente.  In  morbo  gra- 
viori  phlyctaenae  parvae  et  rotundae,  sero  limpido  aut 
subflavo  repletae ,  aliquando  efQorescunt ,  quae  vel 
sponte  exsiccantur,  vel  liquorem  viscosum  continentes, 
in  crustas  mutantur ,  post  plures  demum  dies  deciduas. 
Neque  infrequenter  fit  erysipelatis  in  oedemata  exitus. 
Tandem  morbus,  inflammationis  instar,  terminari  po- 
test  in  indnrationem ,  suppui^ationem ,  ulceraiionem , 
gangraenam. 

^  375. 

Erysipchs  Ycro  foris  ^  quidem  exstare  ulile ,  inlro 
airtem  vergere,  lethale,  cujns  quidem  rei  indicium 
est ,  cum ,  rubore  evanescente ,  pectus  gravatur ,  et 
aegrius  spiritum  trahit  aeger.  Coac.   Praen. 

Ex  erysipelate  putredo ,  aut  suppuratio ,  malum. 
Hipp.  Aphor. 

Qui  erysipelate  pereunt,  febre  moriuntur  cum  dys- 
pnoea ,  delirio ,  sopore ,  intra  septimum  diem  quidem 
plerumque.     Hoffmannus. 

§  376. 

Erysipelas  aliquando  saluti  esse,  leviorem  praesertim 
morbi  formam,  quae  erythema  vocatur,  docet  Hippo- 
cratis    aphorismus:    ^ln    angina    detento,  si  tumor  et 
rubor    [tQv&rj^ia)    in   pectore    contingat,     bonum ,   fo- 
ras   siqnidem   morbus   vertitur."     Neque    aliae  desunt 
observationes.     Novit   Anneus  Caroius  Lorry  hominem 
grandaevum ,  sed  alioquin  sanissimum ,  qui  diu  arthri- 
tidis  gravissimos  dolores,  per  longum  aetatis   spatitm, 
perpessus  est.     Ab  iis  postea  liber  factus,  quoties  in- 
gruii,  arthritidem    olim  invehens,   causa,   sive  intem- 
pestiva  venus,  seu  spreta  sobrietas,  seu  demum  diutur- 
nior,  in  hominem  militarem  agens,    aeris  inclementia , 
ery^ipelate    in   hac ,    vel    illa    parte  corripitur,  parum 
durabili,  sed  veteres  arthritidis  paroxysmos  exhibente; 
quo  erysipelate  arthritidem  videtur  redemisse,  Id  etiam 
contigit  viro,  vehementissimis  dudum  colicis  doloribus 
crucialo ,  quorum  loco  erysipelas  affulsil. 

§  377. 
Critica,  quae  in  morbo  apparent,  naturae  moh'mina 
varii   generis   sunt.     Saepissime  fiunt  per  emesin,  su- 

dorem ,  urinam.  Aliquando  etiam  alvo  leniter  flaente, 
intra  paucissimos  dies ,  integre  morbum  solvi ,  io  cpi- 
demia  Taurinensi  vidit  Carolus  Richa.  Denique  hae- 
morrhagia  narium ,  morbi  initio  facta ,  non  paucis  sa- 
lutem  attulit. 

§  378. 
Ad  sanandum  erysipelas  idiopathicum ,  remedia  di- 
luentia ,  temperantia ,  diaphoresin  leniter  promoventia , 
pro  usu  interno  sufficiunt,  Si  major  adsit  febris  ve- 
hementia,  corpus  plethoricum,  sanguinis  ad  organa 
nobiliora  congestio,  utendum  est  methodo  antiphlo- 
gistica ,  de  qua  legatur  Burserius.  Cura  localis  ad  in- 
flammationis  gradum  componenda  est :  sicca  et  modice 
calida  plerumque  maxime  salutaria  sunt. 

§  379. 

Erysipelatis  symptomatici  curam  indicant  causarum 
indoles,  natura  febris,  vehementia  morbi.  Licet  opus 
esse  possit  emetico ,  ab  antimonialibus  tamen  abstinen- 
dum  videtur.  Non  adeo  metuendam  esse  alvi  ductio- 
nem  per  laxantia  frigida ,  Tissoti  et  Meadii  docent  prae- 
cepta.  In  cura  locali  autem,  summa  prudentia  opus 
est,  quoniam  in  metastasin  proclivis  est  morbus. 

§  380. 
Futuram    suppurationem   aut   gangraenam  aliquando 
praevertere  possunt  partis  aegrotantis  scarificationes  sa- 
tis  profundae,  laudatae  a  Freindio  aliisque. 

§  381. 
In    erysipelate  retrogresso  «ea  adhibenda  sunt  praesi- 
dia,  quibus  morbus  revocari  possit  in  locum  pristinum, 
frictiones,  sinapismi,  vesicatoria,  remedia  diaphoretica 
efficaciora. 

§  382. 
Anti^uiorum  Medicorurn  theoremata  atque  praecepta 
optime  •cognosci  poterunt  ex  Hoffmanni  et  Swietenii 
scriptis:  magnam  quoque  opem  praestabunt  doctae 
Georgii  Gottlob  Richteri  et  Philippi  Georgii  Schroederi 
Dissertationes. 

F.'  Ho^FMANJTj  Medicin.  rational.  systemat.  Tom.  II  Sect.  I 
Cap.  XIII  pag.  98  seqq.' De  fehre  erysipelaced, 

G.  YAN  SwiETEU  ad  Boerhavii.  §  380 ;  Comment.  Tom.  I  pag. 
643  seqq. 

G.  G.  RiCHTER  ,  Diss.  de  E^sipelate  ;  in  Viri  Cl.  Opusculis 
Medicis,  collectis  studio  J.  G.  G.  Ackermanni  etc.  Vol.  I. 
Francf.  et  Lips.  1780.  4to.  pagj.  189  seqq. 

P.  G.  ScHROEDER  ,  Dc  febribus  erysip6latosis ;  in  Opusc.  Medic. 
etc.  Vol.,I.  Nor.imbergae  1778<  8yo.  pag.  175  seqq. 

§  383. 
Praeclara    morbi   sanandi   praecepta    dedit  Johannes 
Baptista  3urserius.     Inter  recentiones.  Johannes  Nepo- 
mucenus    Rustius   ahique   de   hoc    morbi   genere  me- 
ruerunt. 

J.B.  BuRSERii  Institut. ,  edit.  Lips.  1798.  Vol.  II  pag.  13  scqq. 

J.  N.  RusT ,  Das  pseudo-Erysipelas ,  eine  noch  nicht  hinrei- 
chend  erkannte  Kraukheitsform ;  im  Magazin  etc.  Bd.  VIII.  3 
Hft.  pag.  498  seqq. 

De  Pyretologui  y   seu  doctrmd 
Jebrium. 

§  384. 
Febiis  frequentissimus  morbus ,  plerorumque  morbo- 
rum   aut    initium ,    aut    comes ,  aut  finis  est ;   eorum 
quoque ,    uti    et    mortis    et    sanationis    optima    causa ; 
hinc  accuratius   explicanda.    StoU. 

§  385. 
Cujus  quia  abdita  habetur  natara,  summa  ope  ca- 
Tendum   ab    omni   errore    in    illa    indaganda,     Boer- 
havius. 

§  386. 

Errori  tamen  facilem  hic  occasionem  praebet  in- 
gens  numerus  symptomatum ,  quo  plerumque  stipa- 
tur,    et  sinc  quibus  tamen  febris  esse  potdst.    Boerh, 

§  387, 

Ut  ille  viletur,  cum  pictorum  in  imagine  diligen- 
tiam  imitari  oportet,  tum  Botanicorum  sequi  exem- 
plum,  qui  inter  plantae  criteria,  nec  luxuriantes  flo- 
res,  quos  Caldarium  peperit,  nec  erucarum  morsus 
recensent, 

§-^388. 

Praeterea  attendendum  est  ad  naturae  simplicitatem 
atque  constantiam ,  quibus  fit ,  ut  plarima  febrium 
phaenomena  arctissime  juncta  sint,  ut  ei  communi 
causa   repeti  possint,  et  ut  rarissime   desiderentur. 

§  389. 
Febris    omnis    calorem    praeternaturalem ,    pulsuum 
a  naturali  condilione  declinationem ,  atque  aliam  quam- 
cumque    functionem  ,  tcI  etiam^  plures ,   laesas  habet ; 
vario  id   tamen  tempore,  gradu,   successione.    StoU. 

§  390. 
Pauca  ista  symptomata ,  quae  sola  constantiores  sunl 
febrium  notae ,  magis  quidem  exlernam  faciem ,  quam 
naturam    morbi  declarant,   accuratius    tamen  explicari 
merentur ,    ut  ab  effectibus  ad  causae  notitiam  perve- ' 
niamus» 

§  391. 
<5utim  6orporis  calor,  in  valetudine  tum  secundi 
tum  adversa ,  a  sanguinis  circuitu  et  a  respiratione 
potissimum  pendeat ,  apparet ,  praecipua  febris  sympto* 
mata  ex  aucta  cordis  et  arteriarum  vi  irritabili  expli- 
canda  esse. 

§  392. 

Neque  tamen  generis  vasculosi  irritatio,  quique  ab 
€a  pendet,  celerior  sanguinis  cursus,  licet  essentialia 
sint  febris  symptomata,  sufficiunt  ad  illius  indolem 
explicandam.  Plurimae  enim  externae  et  internae  cau- 
sae  sunt,  quibus  calor  corporis  augeatur,  actio  vaso- 
rum  incitetur,  absente  tamen  motu  febrili. 

§  393. 

Praeter  auctam  igitur  cordis  et  arteriarum  energeiam 
vitalem ,  alia  esse  videntur ,  quae  suam  conferant  sym- 
bolam,  ut  febris  oriatur.^  Quare  Boerhavius  dixit,  fe- 
bris  causam  proximam  infinitas  causas  pro  suis  proxi- 
mis  agnoscere. 

§  394. 

Inter  haec  febrium  elementa  praecipuum  aliquem 
locum  tenet  mutata  nervorum  vita,  eorum  praesertim, 
qui  vitae  organicae  praesunt.  Probant  hanc  singularem 
nervorum  affectionem,  sensus  aegritudinis ,  lassitudo, 
animi  dejectio,  et  alia,  quae  in  febribus  notantur,  sym- 
ptomata:  deinde  illae  praesertim  causae,  quae  irritant 
aut  debilitant  nervos,  febrem  frequentissime  excitantj 
exemplo  sint  vulnera,  animi  pathemata,  remedia  pur- 
gantia  validiora.  / 

§  395. 

Nec  negligenda   est   organorum   secernentium    con- 

ditio,  si  febrium  genealogiaifa  inlerpretari  cupias.  Mu- 
tataiii  eorum.jntain  mut:atai4ocel;g^cretionum  conditio: 
itsi.  ut  has  yel,  praeter  ,modum  auctas,  vel  imnlinutas, 
Y.e!l  natura  multum  mutatas  videamus. 

>  iiidiiiiiii  i/  iv:i;  §  396. 

In  febre  quacumque  igitur,  cum  vasorum,  tum 
nervorum,'  tum  denique  •  t^i^ganorum ,  quae  ex  utrisque 
composita  )  sunt ,  isecretioni  aUisque  muneribus  servien- 
tium ,  vitam  mutatam  cernimus. 

Mu\XLiA^-'autehr'  dmstltfdfth^,  auctae  irritahilitatis  , 
torperitis  dut  alio  quocumqne  modo  peccantis  vitae 
jplasticae  -^qY  vegetativae  feymptomata,  qualia  in  febre 
notantur,  ex  interno  organismi  principio  illiusque  per- 
petuo  cum  natura  externa  commercio  explicanda;  esse, 
omJ^is  Physiologiae  et  Biologiae  ratio  declarat.  .  f  •■ '    ' 

~  Ddplex  quippe  oeconomiae 'humahae  seu  brgariismi^ 
ad  naturam  externam  relatio  est.  Sunt  res  externae, 
quae  amicam  aliquam  cum  natura  humana  affinitatem 
produnt:  sunt  aliae,  quae  vi  naturae  sibi  innatae,  aut 
eliau^  copia  sua,  humano  corpori  adeo  repugnant^  ut- 
eidem  magis  minusve  obsint.  IWsie  stimuli  naturales , 
hae^^  stimuli  aut  irritamenta  praeter  naturam  vocantur. 

-ffr  §  3991 

Virium    vitalium    vero,    qUae    corpori    ihsitae  *  siint 
ejusque    integritatem    tuerittir ,  lex  est  perpetua,  ut  iri' 
omnes   stimiklos   vitam   irritantfes,  sive  exlerni  sivii  iri-' 
terni   sint,  insurgant,  iisdem  obluctentuf  et  advefsen-^ 
tur ,    donec  vel  superantes  vincant ,  vel  superatae  suc- 
cumbant.     Cujus    certaminis    att   ructae,"  ut  in  morbo 

fere   quocumque,    iu   febre   praesertim    manifestissima 
symptomata  adsant. 

§  400. 

Febris  natura  igitur  ponenda  yidetur  in  corporis 
universi,  a  quocumque  demum  stimulo  irritati,  conatu 
adyersus  ea,  quae  Titae  et  sanitati  sunt  inimica.  Re- 
pugnantis  autem  naturae  hoc  proprium  esse  videtur  in 
febre,  ut  praesertim  per  auctam  vasorum  et  secernen- 
tium  organorum  actionem,  finem  suum  assequatur,  id 
est,  alierias  res  cum  subigat,  tum  emoliatur. 

§  401. 
Per  motus  febriles  autem  ea,  quae  a  natura  nostra 
aliena  sunt ,  optime  subigi ,  qiiae  gravius  laedunt ,  foras 
expelli,  turbatum  inter  partes  earumque  functiones 
aequilibrium  naturae  convenienter  restitui,  cum  alio- 
rum  experientia,  tum  diligens  aegrotantium  hominum 
observatio  docet. 

^"  §  402. 

Ei  hac  febrium  theoria  pleraque  symptomata,  huic 
morborum  generi  propria,  secundum  rationem  explicari 
posse  videntur,  praesertim  quidem  ea,  quae  neces- 
saria  et  essentialia  dicuntur ,  tum  vero  etiam ,  quae 
minus  constantia  aut  accidentalia  sunt. 

§  403, 

E  modo  nimirum,  quo  irritatio  et  stimulorum  per- 
ceptio  locum  habet,  tum  etiam,  quo  stimuli  ab  altera 
parte  in  alteram ,  aut ,  consensus  lege ,  in  dissitas  par- 
tes  et  in  universum  organismum ,  propagantur  et  trans- 
feruntur ,  tum  denique  e  peculiari ,  quae  tunc  adest , 
sentientium  partium,  id  est  generis  nervosi,  affectione, 
plurima   utique    symptomata    optime    intelligi  possunt, 

frigus  v.  c. ,  tremores,  horripilatio ,  pandiculatio ,  las- 
situdo,  nausea,  vomitus,  secretiones  suppressae , .  aliaque 
symptomata,  quae  in  febrium  continuarum  initio  et 
ii^  primo  febrium  intermittentium  stadio  notari  solent. 

§  404. 

Ex  vi  et  potentia  autem ,  qua  pleraeque  corporis 
partes  ,  illae  praesertim  ,  quae  irritabilitate  excellunt , 
stimulis  admissis  repugnant,  alia  et  pleraque  quidem 
morborum  febrilium  symptomata  explicanda  sunt ,  au- 
ctus  calor ,  respiratio  brevis  et  celeris ,  incitatior  san- 
guinis  motus ,  sitis  summa^  aniietas,  delirium,  jacta* 
tjio;  caetera. 
''*  '  •  §  405. 

Quando  denique ,  post  longam  universi  organismi  in- 
tentionem  ,  yis  stimulorum  ,  quibus  corpus  incitabatur , 
vel  penitus  sublata  est ,  vel  maximam  partem ,  aut  pro 
tempore  aliquo ,  quiescit ,  turbatae  et  repugnantis  vitae 
syiKptomata  sensim  desinunt,  redeunte  Tiaturali  et  ae- 
quabiii  partium  conditione.  Ex  qua  irritationis  et 
repugnantium  virium  absentia  ea  intelliguntur  symplo- 
mata ,  quae  in  febrium  continuarum  remissione  aut 
fine ,  et  in  ultimo  febrium  intermittentium  stadio  ad- 
sunt,  secretiones  rite  valentes  nec  amplius  suppres- 
sae,  respiratio  libera,  turbae  sanguinis  compositae, 
euphoriae  sensus,  caetera. 

§.  406. 

Febrium  naturam  in  universum  hac  ratione  inter- 
pretandam  esse ,  simplicissimae  docent  hujus  morbi 
formae ,  quales  sunt  ephemera  et  intermittens  ter- 
tiana  vemalis,  In  his  nempe  et  morbi  decursus,  et 
frequentissimae  causae ,  et  ipsa  medendi  ratio  pro- 
positam  febris  theoriam  comprobare  videntur^ 

§  407. 

Neque  tamen  haec  eo  facere  debent ,  ut  credamus , 
febrem  quamcumque  pro  salutari  naturae  molimine 
habendam  esse.  Experifentia  enim  probat ,  naturam 
quoque  suos  habere  a  recto  tramite  recessus  atque 
errores,  neque  raro  artis  esse,  naturam  regere,  ju- 
vare  aut  cohibere, 

§  408. 

Ad  pauca  vero ,  quae  de  febrium  pathogenia  dicta 
sunt ,  accedat  brevis  aliqua  aetiologiae ,  prognoseos  et 
therapeutices,  quales  in  hoc  morbi  genere  notantur 
aut  conveniiint ,  notitia ,  ut  paulo  pleniorem  habeamus 
Pyretologiam  universalem. 

§.  409. 
Causae  febrinnrK  proegumenae  saepe  obscurae  sunt. 
Praesertim  accusandae  videntur,  magna  hominum  sen* 
silitas  et  irritabilitas ,  tum  quoque  universi  corpons 
teneritudo,  laxior  compages  atque  debilitas.  Aetasinfan^ 
tilis,  sexussequior  ,  temperamentum  sanguineum  ,  periodi, 
quae  dicunlur,  evolutionis  ad  morbos  febriles  disponunt. 
Neque  tamen  a  febre  immunes  sunt  senes ,  viri  robusti , 
aut  illi ,  qui  temperamentum  phlegmaticum  habent. 

§  410. 
Causae  excitantes ,  quae  tantam  interdum  vim  ha- 
bent ,  ut ,  quae  Burserii  verba  sunt ,  quamlibet  optimam 
valetudinem  firmamque  corporis  constitutionem  ilico 
evertere ,  et  febrem  ciere  possint ,  in  universum  du- 
plicis  generis  sunt ,  vel  singulares ,  vel  universales, 

§  411. 
Inter  causas  excitantes  singulares^  singulis  homini- 
bus   proprias,    neque   pluribus    eodem  tempore   com^ 

munes ,  allae  ab  animo ,  aliae  a  corporc  proficiscuntur  ; 
aliae  extrinsecus ,  aliae  mtrinsecus  adveniunt  febFem- 
que  movere  possunt. 

§  412. 

(Juae  ab  animo  procedunt,  sunt  graviora  animi  par 
themata,  ira,  moeror,  tristitia,  studia  immoderata, 
metus,  amor,  qui  ad  febres  praesertim  lentas  ciendas 
solet  esse  paratissimus ,  si  eum  moeror  ei  negata  rei 
amatae  potestate  subsequatur.     Burserius.  '• 

§  413. 

Quae  a  corpore  ipso  aut  a  natura  externa  proficis- 
cuntur,  causae  sunt :  1)  ingesta  acria ,  aut  ea  copia 
assumta,  ut  irritent,  vel  ut  digferi  et  excerni  nequeant; 
2)  retenta  intra  corpus,  quae  excerni  solebant ;  3) 
gesta,  ut  violentior  corporis  exercitatio,  Yenus  ;im- 
moderata  ,  calor ,  aestus ,  nimium  frigus ;  4)  applicata 
externa ,  spina  v.  c.  (ut  exemplum  a  Burserio  petamus) 
digito  pedis  infixa ,  tantum  excitare  potest  doloris ,  ut 
febris  oriatur ,  totum  corpus  rigescat ,  et ,  spasmo  in- 
ducto ,  aut  gangraena  succedente ,  ad  interitum  per- 
ducatur  aegrotans ;  5)  quae  humores  horumque  motus 
valde  immutant ,  ut  multa  externa  vel.  interna ,  fames , 
inanitio ,    vigiliae ,  inflammatio  ,  suppuratio  etc.    Stoll. 

§  414. 

Causae  universales  vel  populares ,  quae  pluribus 
communes  sunt ,  aut  certae  annorum  constitutioni ,  pe- 
riodice  recurrenti ,  debentur ,  aut  annuae  mutationi , 
aut  intercurrenti  cuidam  universali  miasmati,  vel  ve- 
getabilis  vel  animalis  naturae.     Stoll. 

§  415. 

Hinc    febrium    momentosa   divisio    nascitur ,   quum 

causae  singulares  dent  febres  sporadicas ;  universales 
vero  stationarias  y  annuas^  endemias ,  epidemias, 
Stojl.  —  Quae  tamen  nolae,  recte  monente  Burserio, 
noa  genqs  quoddam  morbi  peculiare,  sed  generis  ip- 
sius  modum ,  affectionem ,  et  specialeiq  veluti  diffe- 
rentiam  designant. 

§  416. 
Sporadica   febris   est  a  vitio    quodam  domestico  et 
singulari ,    tempus    anni    aut  cortstitutionem  epidemiam 
non  respiciente,  quamvis  in  epidemium  morbum  verti, 
aut  cum  eo  jungi  possit ,  exemplo  variolarum.    Stoll. 

Stationaria  certo  annorum  curriculo  continetur, 
sensim  increscit ,  viget ,  atque  iterum  decrescit :  alteri 
alterius  indolis  subnascenti  locum  concedens.  Stoll. .— 
Cujus  Hippocraticae  et  Sydenhamianae  doctrinae  ne 
frequens  fiat  abusus  in  condenda  aut  laudanda  generali 
quadam  ratione  medendi,  memores  nos  esse  oportet 
ejusdem  Sydenhami  verbornm  »qua  methodo,  currente 
anno ,  aegrotos  liberaveris, ,  eadem  iipsa  ((^^n ,  ^^^no 
jam  vertente,  e  medio  tolles." 

§  418. 
Annnae  febres  dicuhtur ,  quae  singulis  annis  con- 
stanti  quadam  lege  recurrunt ,  seseque  excipiunt ,  nisi 
quaedam  temporum  anomdia  coelique  mutationes  ab- 
normes  intercurrant ,  et  hanc  anauarum.^uccessionem 
turbent.  Ita  ut  in/lamm atoric^  a^uhae  hyenrii  et  veri 
primo;  biliosa  aestati  vigenti  atque  inchoanti  autumno;; 
'pituitosa  vero  istius  fmi  et  initio  hyemis,  item  veri 
ii^;  a^statem  vergenti  r^spopdeatj,  intermitt^^^.TGrQ^  }n 
ver  atque  autumnum  cadat,     StoU. . .,,     -nn  nf  sfiioaiiiU 

§419. 

Endemiae  febres  regioni  cuidam  familiares  stint^ 
indigenae  sive  Ternaculae,  ex  aere,  aquis  et  locis 
oriundae:  exemplo  sint  febris  Zelandica ,  febris  flava 
Americana ,  et  quae  sunt  id  genus  aliae, 

§  420. 

Epidemia  febris  dicitur,  quae  late  inter  populum 
grassatur ,  a  causa  aliqua  communi ,  vel  manifesta  ,  vel 
occulta ,  neque  semper  agente ,  plerumque  tamen 
a  miasmate.  * 

§  421. 

A  qua  distinguitur  contagiosa  ,  id  est ,  febris.  caosam 
nacta  virus  aliquod  in  corpore  organico  generatum , 
seminis  instar ,  magna  procreandi  vi  praeditum ,  si  via 
quacumque ,  in  hominum  aliorum ,  qui  ad  suscipien- 
da  et  evolvenda  germina  apti  sunt ,  succum  et  sangui^ 
nem  fuerit  translatum, 

§  422. 

In  prognosi  febrium  attendas  ad  morbi  indolem, 
cursum  et  vehementiam ,  ad  peculiarem  hominis  aegro- 
tantis  constitutionem ,  ad  causarum ,  quae  occasionem 
praebuerunt ,  naturam ,  et  ad  molimina  critici  generis , 
qualia  natura  instituit. 

§  423. 

Universa  Hippocratis,  vatum  medicorum  principis, 

doctrina  oraculis  abundat ,   quorum  ductu  et  praesidio , 

hominum ,  febribus  afflictorum ,  salutem  aut  perniciem 

augurari  et  praenoscere  valeamus. 

Loca    praecipua    ia   scriptis   genuinis    reperiunda  ,    indicabit 
Burserius  in  annotatione  ad  §  XLI. 

S  424. 

Medendi  consilia  triplicis  generis  sunt:  1)  causas> 
quae  occasionem  dederunt,  auferre  vel  moderare, 
emendare  praedisponentes ;  2)  vires  vitales ,  vasorum 
potissimum  irritationem ,  ita  regere ,  ut  corpori  et 
morbo  conveniant;  3)  symptomatum  graviorum ,  et 
moliminum  Naturae,  quae  critica  vocantur,  aptam 
habere  curam. 

§  425. 

Ante  omnia  igitur  ad  causas  manifestas  et  prooa- 
tarcticas  respicere  oportet.  Pro  harum,enim  varietate, 
vel  vomitus  prolici ,  vel  alvus  duci ,  vel  sudor  promo- 
veri ,  vel  sanguis  mitti ,  vel  aliqua  alia  evacuatio ,  ubi 
natura  desit ,  tentari  debet.  Sed  haec  ita  Medicus  mo- 
iiatur  et  praestet,  ut  virium  aegri,  temporis,  morbi 
denique  ipsius  debita  ratio  habeatur,     Burserius. 

§  426. 
Ut  praedisponentes  febrium  causae  corrigantur  vel: 
auferantur,  ad  universum  aegrotantium  habitum  et  ad 
singulas  corporis  functiones  soUicite  attendendum  est: 
obstructiones  reserentur ,  solidorum  laxitas  corrigatur , 
sensilitas  nimia  obtundatur,  naturalis  humorum  crasis 
restituatur. 

§  427. 

< 

Sin  vitae  vires  deficiant  aut  langueant ,  neque  satis 
valide  sanguis  per  vasa  projiciatur  ad .  subigendum .  et 
excernendum ,  quidquid  impuri  noxiique  corpori  inest , 
tunc  medentis  opera  in  eo  versatur ,  ut  Artis  praesidia 
opem  ferant  naturae,  et  erigant  languentes  corporis 
vires. 

§  428. 

Sed    cave,   ne   oppressas    modo,   non  suppressa^* 

naturae  vites  incitamentjs  egere  credas,  quas  sola  op- 
primentis  causae  correctio  impune  eicitat.  Frankius. 

§  429. 

Interdum  vero  vires  vitae  non  modo  non  deficiunt, 
sed  justo  majores  evadunt  vehementiusque  concitantur. 
Tunc  symptomata ,  in  conspectuW  prodeuntia ,  timorem 
incutiunt,  ne  universum  corpus  inilammatione  aut 
inflammatorid  diatliesi  occupetur.  Quare  refraenare 
naturam  et  yires  reprimere  oportet.  Burserius. 

§  430. 
_^  Curandum  igitur  est,  ut  motus  febrilis  nec  nimis 
excedat,  nec,  justo  citius  langaescat  aut  deficiat,  Si 
jnpderatus  fujerit,  sinendus ;  si  immoderatus ,  compes- 
cendus;  si  torpeat,  aut  intempestive  defen  escat ,  iin- 
citandus  est,  prout  vitae  viribus  et  morbi  statui  ei}- 
pedire  magis  videbitur.  Burserius. 

,§431. 

i;i;In  boc  febris  moderamine  totus  fere  clinicorum 
nenus  consistit ,  quem  nemo  satis  noverit,  nisi  qui 
attente  et  pluries  naturae  motus  salubres  ac  insalubres 
observarit:  illis  enim  natura  saepe  utitur,  ut  a  pluribus 
se  morbis  liberet.  Hanc  ergo  Medicus  imitari  debet, 
vel  quiescendo,  ubi  ipsa  per  se  suflficit,  vel  febrim 
leniter  excitando ,  ubi  motus  languent  proritandique 
sunt.  Burserius.  ^ 
,u:.  §  432. 

"''Symptomata^  orta  ex  febre,  ut  sua  causa ,  hac  ablata 
cessabunt;  adeoque  si  ferri  queunt  sine  periculo  vitae, 
singularem  curationem  vix  requirunt.  Quin  saepe  ori- 
untur  ex  conatu  vitae  se  disponentis  ad  crisin ,  vel  ad 
materiae  criticafe   excretionem ;   tum   hanc  praecedunt. 

comitantur ,  sequuntur ,  nec  turbari  debent,  Si  Tero 
intempestiva ,  nimis  saeva ,  quam  ut  ferri  a.  ■vita  aut 
aegrotante  possint ,  vel  aliud  gravius  malum  productura 
sunt ;  tum  singula  sunt  lenienda  suis  remediis  propriis , 
habita-  semper  ratione  causae,  et  status  morbi  ipsius, 
Stollius." 

§  433. 
In  febre  quacumqne    ad  critica   Naturae    molimina 
sedulo   attendere   Medicum.   decet ,   cum  til  ia,    quae 
speranda,  aut  metuenda  sunt ,  mature  cognoscat ,   tum 
ut  sciat ,   quorsum  Natura  maxime  vergat. 

§  434. 

Heconvalescentiae  demque  non  minor ,  quam  supe- 
ratae  febris  habenda  est  ratio.  Hoc  vero  iii  opere  diri- 
gendo  ,  secundum  naturam  ,  causas ,  morDique  exantlati 
finem ,  procedendum  est ;  nec  reconvalescens  omnis 
adeo  sollicite ,  aut  adeo  parce  nutriendus ,  aut  alvo 
purgandus ,  aut  demum  roborandus ,  sed  sua  cuivis  fe- 
bri,  subjecto,  aetati  reconvalescentia  est,  quae  diaetam 
sibi  propriam,  et  medicamenta  interna,  externa,  aut 
varia ,  aut  nuUa  sibi  exposcit.  Omnibus  vero  aer  ru- 
sticanus,  amica  consortia,  et  moderata  refecti  tandem 
corporis  exercitia  conducunt.     Frankius. 

De  diaetetico  febrium  regimine  librum  scripsit  adeo  prae- 
clarum  Jodbcus  Lommius  ,  ut  optimus  haberipossit  iaterpres 
in  Hippocratis  de  Tictu  acutorum  Librum. 

Jodoci  Lommii  Burani  de  curandis  febribus  continuis  Liber 
etc.jedit.  2da.  Rotterodam.  1733.  8«ro. 

§    435. 

De  universa  febrium  doctrina  legantur  Thomas  Sy- 
denhamus,  Richardus  Mortonus,  Joannes  Huxhamus, 
Guilielmus  Grantius,  Paulus  Gottlieb  Werlhovius,  Jo- 


\ 

sephus  Quarinus,  MaiimiliaDUs  Stollius,  Johannes 
Baptista  Burserius ,  Johannes  Petrus  Frankius ,  Fridericus 
Guilielmus  Hovenius. 

T.  Stdewham  ,  Gbsenrationes  medioae  circa  morbomm  acuta- 
rum  historiam  et  curationem;  in  Operr.  universis.  L.  B.  1726' 
8to.  ;  Geneyae  1736 ,  II  voll.  4to. ;  Lips.  1827.  8to.  (cura  C. 
G.  Kiihn). 

R.  MoRTOH  ,  Pyretologia  ,  sive  tractatus  de  morbis  acutis  uni- 
Tersalibus  etc» ;  m  Operr.  Medicis.     Yenetiis  1733.  4to« 

J,  HuxHAM,  Liber  de  Febribus  earumque  variis  generibus 
(anglice  1750)  ;  in  Operr.  Physico-medlcis  ,  cur,  C.  G.  Reichel , 
Tdm.  lido.  Lips.  1784.  8vo.  pag.  15  seqq.;  in  Operr*  ,  curan^e 
A.  F.  Haenel.  Lips.  1829.  8vo.  pag.  361  seqq.. 

W.  Grant  ,  An  enquiry  into  the  nature  ,  rise  ,  and  progress 
of  the  'fevers  most  common  in  London  etc.  ,.  wilh  some  obser- 
vations  on  the  best  method.  of  treating  them.  Lond.  1771.,  8vo. 

P.  G.  Wkrlhof  ,  Opera,  Medica  ;  collegit  et  auxit  J.  E*  Wich- 
mann.  Hannoverae  1775  et  76.  III  vol.  4to. 

J.  DB  QuARiN  ,  Animadversiones  practicae  in  divcrso»  mor- 
bo»;  ed.  J.  L.  Kesteloot.     Gandavi  1820.  II  voU.  8vo. 

M.  Stoli  ,  Aphorismi  de  cpgnoscendis,  et  cmrandis  febnbus. 
\indobon.  1786.  8vo. 

J.  B.  BuRSERius ,  Institution.  Medicinae  practicae,  vol  I.  Lips. 
1798.  8vo. 

J.  P.  Frank  ,  De  curandis  hominum  morbis  epitome  ,  Libr. 
L  Mannhemii  1792.  8vo. 

r,,  W.  V05  HovEN,  Versuch  eiiier  praktischen  Fieberlehie« 
Wiirnberg  1810.  8vo. 

§    436. 

Neque  tamen  propter  celeberrimorum ,  qui  inde  a 
seculo  decimo  septimo  de  Pyretologi^  scripserunt,  Me- 
dicorum  sluditim ,  ipsorum  TCterum  scripta  negligenda 
sunt.  Si  enim  limpidissimos  doctrinae  et  artis  medicae 
fontes  adire  cupias ,  Hippocratis  praesertim  scripta  dili- 
genter  legi  oportet.  Quo  ordine  legenda  sint,  docuit 
Clar.  Tan  derHoeven  in  Praefatione  ad  Chrestomathiam; 
Praeler  optimos  interpretes ,  magnam  opem  praestabunt 

Gerardas  Swietenius  et  Johannes  Gorterus ,  scholae  Boer* 
havianae  alumni ;  Johannes  Freindius,  Henricus  Co- 
pius,   Thomas  Glassius  et  celeberrimus  Coraius. 

J.  Freiud  ,  Commentarii  novem  de  febribus ,  ad  Hippocratis 
de  morbis  popularibus  Libros  primum  et  tertium  accommodati* 
in  Operr.  Omn. ,  iedit.  L.  B.  11^50.  8vo.  Tom.  II  pag.  1  seqq. 

H.  CoPE  ,  Demonslratio  raedico-practica  Prognosticorum  Hip- 
pocratis  ,  ea  conferendo  cum  a>egrotorum  historiis  in  Libro  primo 
et  tertio  Epidemiorum  descriptis.  Dublin.  1736.  8vo. 

T.  Glass  ,  Commentarii  duodecim  de  febribus  ,  ad  Hippocratis 
disciplinam  accommodati.  Lausannae  1788.  8vo. 

A.  CoRAT  ,  Traite  d'Hippocrate  des  airs ,  des  eaux  et  des 
lieux ;  Traduction  nouvelle ,  avec  le  texte  grec  coUationnd  sur 
deux  manuscrits  ,  des  notes  critiques  ,  historiques>.et  m^dicales 
etc.  Paris  an.  IX  (1800)  II  voL  8vo. 

§  437. 
Si  tandem  quaeratur,  utrum  commendanda  sint  Jo- 
hannis    Christiani    Reilii,    Augusti   Gottlieb   Richteri 
aliorumque ,  qui  de  febribus  praeceperunt ,  Medicorum 
recentiorum    scripta,    respondendum    est,  hos  quoque 
doctrinae  fontes  utique  provectioribus  posse  prodesse 
si  ab  aqua  pura  et  limpida  turbidam ,  siti  restinauendae 
ineptam ,    a  doctrina  vera  doctrinam  fucatam ,  ab  ex- 
perientiae   fructibus   conjecturas    et   inanes   hypotheses 
distinguere  valeant. 

De  Fehrium  (livisione. 

§  438. 

Communior  generaliorque  febrium  divisio,  vel  a 
periculo  et  celeritate ,  vel  ab  origine ,  vel  a  numero 
eorum ,  qui  eodem  in  loco ,  eodemque  tempore  labo- 
rant ,~  vel  a  pravo  ingenio  maloque  more ,  vel  a  prae- 

cipuis  symptomatibus  ducta,  nequaquam  ad  eas  sive 
discernendas ,  sive  ordinandas  videtui  accommodata. 
Burserius. 

i^  f)«  §  439. 

Prohanluy  autem  divisiones,  quae  e  naturae  ipsius 
quasi  sinu  promuntur ,  et  certis  quibusdam  notis,  quae 
primo  stafini  aspectu  observanti  se  offerunt ,  sensibusque 
nostris  subjectae  surit,  adhaerent.  Burser. 

§  440. 

.  Ac  primUm  quidem  compertum  est ,  omnes ,  quot- 
quot  existunt,  febres  vel  toto  sui  cursus  tempore  con- 
tinenter  durare ,  vel  aliquod  subinde  spatium  relinquere 
a  febre  vacuum.  Priores  a  Celso  asstdude ,  a  nostris 
confinuae ;  posteriores  ifttermittentes  appellantur,  Prima 
ergo  et  generalissima  omnium  febrium  partitio  erit  in 
continuas  atque  intermittentes^  Burser, 

§441. 

Continuae  febres  dicuntur,  quae  sine  aliqua  inter- 
missione  locum  habent,  ita  ut  in  toto  cursus  tempore 
nuUa  notetur  apyrexia,  vel  tempus  a  febre  vacuum. 

§  442. 

Quum  vero  continuarum  motus  in  quibusdam  aequa- 
bilis  sit  et  pene  uniformis,  in  aliis  dispar,  et  modo 
ingravescens,- imodo  certis  intervaUis  subsidens,  inter 
continuas  continentes  et  remittentes  distinxerunt  medici 
antiquiores.  Priores  TTVQerol  ovpixopreg  vel  ovpo^^oi  ^ 
posteriores  ovviitig  dicebantur. 

§   443. 

Quodsi  autem  per  continentes  febres  eas  intelligas, 
quae    a    principio  usque  ad  finem   nulla    yicissitudine 

notatae  sint,  sed  eundem  semper  vigorem,  eandem 
vehementiam  habeant ,  Cullenio  ,  Brendelio  ,  Frankio 
aliisque  monentibus ,  nullum  fere  febrium  genus  ad 
easdem  referri  poterit,  quum  plerisque  vel  omnibus 
aliqua  saltem  propria  sit  symptomatum  remissio. 

•••    .     .  ..     ./:u-;-    :     §   444. 

Sittiprex  ighrir  (JistmCtio  inter  febres  cmtinuas^  re- 
missione  majori  tel  minori  notatas,  e\  intermittentes , 
spatia  habentes  a  febre  vacua ,  naturae  conveilientior  et 
usui  practico  satis  accommodata  videtur,     '       '  ■'     ■  '^ 

§  445. 

Neque  tamen  febrium  singularum ,  ad  utrumque 
genus  pertinentium ,  eadem  est  natura  et  ratio.  Qua- 
propter  universa  febrium  Classis  diducta  fuit  in  sum- 
ma  aliqua  g^enera ,  petita ,  vel  a  diversd  humorum , 
febres  eicitafttium ,  liaturd)  \e\  a  partium  solidarum'^l 
in  quibus  morbi  sedes  quderebatur ,  structurd  orga- 
nicd ;  vel  a  ratione  varid ,  qud  vita  organismi 
humani  declaratur ;  vel  a  diversd  virium  vitalium  -^ 
quae  dicuntur ,  conditione ;  vel  denique  ab  universd 
fehrium  naturd^  aut  simplicioriy  aut  magis  compositd, 

•  §   446. 

Antiquiores  Medici  depravatam  sanguinis  reliquorum- 
que  humorum  naturam ,  inter  causas  morborum,  summo 
loco  ponentes ,  duo  praesertim  in  febribus  continuis 
distinxerunt  genera  summa,  quorum  alterum  synochum 
imputreTh ' '  Vet '  synocham  ,  alterum  synochum  vel  pu- 
ttidam  febr^m  dixerunt.  Cujus  Galenieae  distinctionis 
ut  sanani  aliquam ,  neque  penitus  ab  omni  Biologiae 
leg6  abhort-entem ,  notionem  habeamus,  cum  Boerhavio 
dicendunx   videtur,    in  priori   genere  W.;r  uUam  esse 

materiamy  sed  causam  esse  solum  motum  vehemen* 
tiorem ,  genas  vero  posterius  causts  deberi  inflamma* 
tione  simjplici  majoribus, 

§  447. 
Inter  Medicos  recenliores  mnlti  in  partes  abierunt 
contrarias,  et  a  partium  solidarum  praesertim  structura 
organica  ac  dote  vitali  varia ,  elementa  cum  caetero- 
rum  morborum ,  tum  febrium  quoque  repetierunt,  Quo 
fundamento  nixi,  ad  arterias  et  ad  vasa  capillaria 
retulerunt  febres  arteriosas  aut  injlammatorias ,  tum 
quoque  febres  exanthematicas ;  ad  venas  autem  et 
vasa  lymphatica  febres  venosas ,  mesentericas ,  ga^ 
stricas ,  biliosas  et  pituitosas^ 

S  448. 

Si  ad  variam  attendas  vitae  formam,  quae  in  or- 
ganismo  animadvertitur ,  vel  inter  duplei  febrium 
genus  distingui  poterit,  quorum  alterum  respondeat 
vitae  organicae ,  animali  vitae  alterum  ,  vel  inter 
tria  distinguendum  erit  febrium  genera ,  quae  respon- 
deant  partibus ,  aut  sensui^  aut  motui ,  aut  nutmtioni 
dicatis.  Qui  posteriorem  divisionem  secuti  sunt,  ad 
partes  irritabiles  retulerunt  febres  inflammatorias ,  ad 
sensiles  febres  nervosas ,  ad  vegetativas  aut  plasticae 
vitae  dicatas  y  febres  gaslricas  et  intermittentes. 

§  449. 

Clarissimus  Reilius,  omnem  febrium  difierentiam 
essentialem  a  sola  virium  vitalium  conditione  repe- 
tendam  esse  opinatus,  tria  statuit  horum  morborum 
genera  summa,  Synocham,  Typhum,  Paralysin,  In 
synocha,  aegrotantium  organorum  cum  irritabilitas 
tum  agendi  potentia  aucta  est;  in   typho   agendi  vis 

torpet,  praeter  modum  aucta  vi  irritabili;  in  paralysi 
denique  omnia  vitae  phaenomena ,  cum  sentiendi ,  tum 
agendi  facultas,  tum  denique  vis  vegetativa,  qua 
nutritio  regitur,  vel  languidae  vel  suppressae  sunt. 

§  450. 
Tandem  Clarissimus  Johannes  Guilielmus  Henricus 
Conradius  aliique  scriptores  recentiores,  insignem  fe- 
brium  continuarum  catalogum  ad  duas  commode  clas- 
ses  referri  posse  putarunt,  ad  continuas  quippe  sini' 
jplices  atque  compositas  sive  implicita^,  Priores  ad 
aegrotantem  unum  organorum  apparatum  referuntur, 
posteriores  ad  genus  organorum  dispar,  vel  eodem 
tempore,  vel  loco  secundo,  afflictum. 

§  451. 

Quum  igitur  in  systematica  febrium  dispositione , 
ordinem  longe  diversum  secuti  sint  scriptores  varii, 
neque  facile  dici  possit ,  quahs  praesertim  methodus 
natarae  sit  convenientissima ,  in  explicandis  singulis 
febrium  generibus  ita  versabimur ,  ut  eas ,  quae  dicuntur 
continuae ,  praemittamus  intermittentibus ,  quin  et 
in  utrisque  ordiamur  ab*  iis,  quae  simplicissimae  et 
frequentissimae  sunt. 

§  452. 

Caeterum  de  febrium  nosologia  conferri  poterunt 
Antonius  de  Haen ,  Guilielmus  Cullenius ,  et  Chri^ 
slianus  Theophilus  Sellius. 

A.  D£  HAEir ,    Theses  sistentes  febrium  divisiones  etc. ;   edit. 
2da.     Vindobonae  1760.  8to. 

G.  CuLiEir ,  Synopsis  Nosologiae  methodicae  etc.  j  edit.  2da. 
L.  B.  1772.  8vo. 

C.  G.  Seiie  ,  Rudimenta  Pyretologiae  methodicaej  edit  3tia. 
Berolin.  1789.  8yo. 

De  fehre  epkemerd* 

;.:^       .     ^:u.u,:;      •:         :§    453.      • 

CoDtinuarum  lebrium  simplicissiina  ^st  ephemera , 
seu  diaria ,  spatio  viginti  quatuor  horarum  ,  initia , 
incrementa ,  statum ,  declinationem  absolvens.  JSoer- 
havius. 

§  -^54. 

Ea  autem  his  sese  notis  profert,  Mitis  toto  in  'Cor- 
pore  calor  est,  Pulsus  arteriarum  (quod  profecto  huic 
febri  proprium  est)  protinus  a  magnitudine  incipit, 
idemque  ut  modice  celer  et  frequens ,  ita  aequalis  el. 
mollis,  et  justi  ordinis  pro  modo  naturae  est.  Nihil 
etiam  aut  certe  parum  urina  mutatur.  Ipsum  vero 
morbum  non  cibi  antecedit  fastidium ,  non  spontanea 
corporis  lassitudo,  sed  neque  gravior  somnus  mulUve 
oscitatio ,  neque  horror :  verum  repente  totus  semel 
is  accedit,  nulloque  graviore  incommodo,  ubi  jam 
esse  coepit ,  molestus  est ,  dolorem  intelligo  capitis  at- 
que  ventriculi ,  itemque  nauseam ,  aestum ,  corporis 
inquietudinem ,  et  hujusmodi.  Solvitur  malum  inter^ 
dum  latenter  sine  sensu  manifestae  inanitionis,  saepius 
per  aquo50s  tum  halitus  tum  madores,  aut  certe  per 
sudores,    ut    suaves,    sic    minime    multos,       Jodocus 

Lommius. 

§  455. 

Scire  etiam  licet ,  diariam  febrem  semper  fere  a 
causis  raoveri  ,evidentibus ,  vigilia,  sollicitudine  ,  moe- 
rore,  ira,  aestu  solis,  lassitudine,  temulentia,  inedial' 
et  similibus,     Lommius. 

§  456, 

f  ro  quarum  causarum ,  morbum  excitantium ,  diver- 

sitate,  plures  febris  epRemerae  species  distinxerunt 
Alexander  Trallianus  et  Avicenna ,  inter  recentiores 
Forestus  et  Sauragesius :  quibus  tamen  refragatur  febris 
diariae  genuinae  simplicitas  et  salutaris  natura,  Minus 
etiam  Johannes  Cajus  in  eo  laudandus  est,  quod  fe- 
brem  mdatoriam ,  quae  seculo  decimo  quinto  et  sexto 
in  Anglia  saeviit ,  ephemeram  Britannicam  nominaverit. 

§  457. 

Ephemera  igitur  speciem  simplicissimam  febrium 
continuarum  cohtinentium  refert,  plethoricis  praeser- 
tim,  et  juvenili  aut  media  aetate  constitutis  famiharis 
est ,  a  simplici  causarum  genere  excitatur  ^  et  non  nisi 
diem  noctemque ,  quae  Celsi  verba  sunt ,  accessione  et 
decessione  implet.  Quo  temporis  spatio  si  morbus  non, 
finiatur ,  tertiumque  superet  diem ,  ephemerae  protra- 
ctae  vel  febris  inflammatoriae  nomine  insigniri  meretur. 

§  458. 

Ubi  simplex  est,  levique  ex  causa  oritur,  curatio 
fere  absolvitur  sola  abstinentia ,  aut  tenuissimo  victu , 
copioso  potu ,  tepido ,  temperante ,  blandissime  ape- 
riente  et  diapnoico ,  interdum  injecto  clysmate ,  quo 
alvus  eluatur.     Burserius. 

§  459. 

Si  aeger  sanguine  abundet ,  aut  febris  ex  plethora 
orta  sit,  quam  citissime  sanguinis  copiam  minuere 
oportet  venae  sectione,  tuncque  praesertim,  cum  doleat 
caput ,  aut  turieri  possit ,  ne  febris  ultra  producatur  ; 
quod  maxime  usui  venit ,  quando  secunda  jam  die 
nullus  sudor  prorumpit ,  nec  febris  mitescit.  Quo  in 
casu  etiam  iterari  sanguinis  missio  debet.  Burserius. 

9* 

S  460. 

Nec  praetermilti  possant  ea ,  quae  sabnrram  de  yen* 
tficulo  aut  intestinis  excutiunt ,  si  febris  a  crapula ,  a 
yino ,  a  repletione ,  a  faecibus  retentis  ortum  duxerit , 
quemadmodum  id  ex  anamnesi  signisque  conjunctis  fa- 
cile  innotescit.     Burserius. 

§  46U  1 

Post  Galenum  et  Alexandrum  Trallianum ,  de  febre 
ephemera  optime  scripserunt  Jodocus  Lommius ,  Petrus 
Forestus ,  Johannes  Baptista  Burserius. 

J.    LoMMii     Obseryationum    medicinaliuia    Libri   tres ;    ediu 
3tia.  Amst.  1726.  8vo.  Libr.  L  pag.  1  seqq. 

P.    FoRESTUS  ,    Observationum    et    curationum    medicinalium 
Libr.  primo  j  in  Operr.  omn. ,  Francofurt.  1660.  foL  pag.  1  seqq. 

J.    B.    BuRSERins ,  L   l,   yoL  I.  Fart.  2da. ;  edit.  Lips.  2dae. 
pag;.  272  seqq. 

De  fehre  injlammatoria. 

§  462. 
Febris  inflammatoria  dicitur,  quae  manifestissime 
auctam  habet  generis  vasculosi ,  arteriarum  praeserlim  , 
energeiam  vitalem,  sanguine  ipso  cum  calorem  et  tur- 
gorem ,  tum  motum  incitatiorem  habente ,  tum  denique 
majorem  cruoris  et  fibrinae  copiam  continente. 

§  463. 

Symptomata,  Sauvagesio  monente,  eadem  sunt,  quae 
in  ephemera ,  eo  discrimine ,  quod  febris  non  ilico 
tota  accedat,  sed  in  dies  major  evadat,  usque  ad  ter- 
tium ,  quarlum  ,  vel  quintum  diem ,  tuncque  in  eodem 
vigore  perseveret  usque  ad  declinationem .  Sanissimos 
quippe  persaepe  corripit,  sine  prodromis,  aut  iis  paucis 

et  pauco  tempore.  A  valido  frigore  orditur.  Sequitur 
ealor  assiduus,  attactu  non  auctus,  quin  potius  mi- 
tior:  pulsus  pleni,  fortes,  duri,  accelerati,  subinde 
vero  suppressi  et  fictitie  molles,  praecipue,  si  alicubi 
gravis  dolor  saeviat.  Respiratio  frequens  et  valida: 
£acies  rubra,  vultuosa;  oculorum  splendor,  et  dolor 
palpebrarum  ac  tensio:  olfactus  deperditusj  lingua 
albida ,  aut  praerubra ,  humectata  tamen ,  nisi  in  gra- 
vissimo  malo  et  diu  durante:  oris  et  labiorum  sicci- 
tas;  sitis,  cephalalgia,  carotidum  pulsatio,  aurium 
tinnitus;  somni  breves  et  cum  insomniis,  delirium 
subinde  atque  ferocia.  Alvus  nulla,  aut  rara  et  re- 
siccata ;  urinae  parcae ,  flammeae.  Febris  uno  tenore 
pergit,  vesperi  noctuque  parumper  aucta,  sine  frigore 
tamen ,  donec  circa  auroram  modice  mitescat.  Stoilius. 

§  464. 

Ad  morbum  disponunt  aetas  juvenilis,  virilis;  tem- 
peramentum  sanguineum ;  irritabile  corporis  robur; 
graviditas ;  fibra  exercitata.  Occasionem  praebent  tem- 
pora  frigida ,  sicca ,  hyems  adulta ,  ver  primum ,  di- 
aeta  lauta ,  spirituosa ,  carnea.  Quibus  addas  suppressas 
sanguinis  evacuationes ,  animi  pathemata  excitantia, 
calefacti  corporis  refrigerium,  intensum  corporis  ani- 
mique  laborem,  et  quae  alia  irritant  cor  et  systema 
vasorum. 

§  465. 

Decurrit  non  interrupta,  et  absque  periodo,  intra 
quatuordecim  dies  plerumque ;  subinde  citius ,  septem 
dierum  tempore.  Si  posterius  fiat,  symptomata  ad 
quartum  vel  quintum  usque  diem  augeri  solent,  si 
prius,  ad  nonum  usque  vel  luidecimum. 

§  466.  ,.....,.  ,. 

*  Praeter  febrem  inflammatoriam  simplicem  aflia  e^t  ^ 
quae  symjptomatica  dici  possit.  Haec  comes  perpetua 
est  cujuscumqiie  inflammationis  gravioris  et  multorum 
aliorum ,  /  qui  acuti  dicuntur  ,  morborum ,  in  primo 
saltem  eorum  stadio ,  ut  v;  c.  exanthematum ,  catar- 
rhi,  rheumatismi  etC4  Ad  hunc  etiam  locum  refertur 
febris  traumatica ,  quae  excitatur  a  vulnere  quocumque 
graviori.    . 

§  467. 

In   genuina  febre  inflammatoria  prognosis  bona  est  j 

cum   quiavis  vitae  viget   corporisque  saluti  prospicere 

potest,  tum  quia  symptomata  manifesta  morbi  magni- 

tudinem  delarant,  non   dolose  sub  mali  mitioris  specie 

dehtescentem, 

§  468. 

Periculum  habent  inflammatoriae  febres,  quae  cum 
inflammatione  locali,  morbi  initio  saepe  ignorata ,  con- 
junctae  sunt ,  aut  quae  in  morbos  secundarios  abeunt , 
quorum  eventus  anceps  esti 

§  469. 

In  vehementissimis  inflammatoriae  naturae  febribus, 
sub  enormi  cordis  arteriarumque.agitatione,  non  modo 
has  ipsas ,  sed  venarum  totam  compagem ,  interna  su- 
perficie  undique  profunde  rubentes  ac  inflammatas 
conspexit,  aut  similes  arteriae,  in  primis  magnae, 
phlogoses  partiales  invenit  Johannes  Petrus  Frankius: 
quae  tamen  Yiri  Cl.  verba  minime  docent,  illud , 
quod  in  casu  rarissimo  fiat,  semper  aut  frequenter 
accidere. 

§  470. 

Natura   medetur    febri  inflammatoriae  per  haemor- 

rhagias,  sudores,   urinas,  parotides^  aliosque    abcessus 
criticos:   vel  etiam  per  lentam  resolutionem. 

§  471. 
Caratio  fit  laxandp  stricta,  minuendo  huniorum 
movendorum  qaantitatem ,  scilicet  phlebotomia  larga , 
iterata  ;  fotu  emolliente ,  potuque  eodem  ,  acidiusculo , 
refrigerante ;  diiaeta  simili ;  quiete  corporis  animique  ; 
atque  iis  omnibus,  quae  sub  nomine  regiminis  anti- 
phlogistici  sunt  nota.  Stollius. 

'    .    '     .    .    \  *^^- 

Evitentur  stimuli ,  quibus  sensus  feriuntur  externi , 
caloris  praesertim  et  lucis  effectus ;  stragula  lecti  le- 
viora  sint;  potus  adhibeatur  copiosus,  tenuis,  acidiu- 
sculus ;  sanguinis  detractio  fiat  ex  amplo  vulnere ;  cly- 
smata  applicentur  derivandi  consilio ;  a  sinapismis  et 
vesicatoriis  abstineatur. 

§473. 

.   Febris   inflammatoriae ,    cum  phrenitide^  peripneu- 

monia  aut  aliu  phlogosi  partiali  conjunctae,  eura  in- 

stituatur  secundum  praecepta,  in  vario  genere  inflam- 

mationis  proposit^i. 

§  474. 
De     inflammatoria    febre    legi    merentur    Johannes 
Baptista    Burserius,    Maximilianus    Stollius,    Johannes 
Petrus    Frankius,    tum    quoque    Augustus    Theophilus 
Bichterus. 

'  j.   B.    BuRSERius ,'  Instit.  Medic.  pract.  vol.  I.  part.  II  j  cdit» 
iilps.  pag.  305  seqq. 

M.    Stollius  ,    ApStorismi  de  cognosc.   et-curandis  FebriLus; 
Vindob.  1786^  §  51  seqq.  pag.  12  seqq.    .'.i'.  •"':.'? ?f)i  i 
J.  P.  Fraitk  ,  Epitom.  etc.  Libr.  I.  pag.  183  seqq. 

A.   G.   RiCHTER ,    Specielle   Therapie  etc.    I   Bd.    2t6.    Aufl. 
.Bedin.  1817.  pag.  115  seqq. 

De  fehre  hiliosd. 

§  ^75. 

Febris  biliosa  causam  habet  anctam  et  mutatam 
hepatis  vitam,  plerumque  cum  secretione  bilis  justo 
magis  copiosa ,  id  est  cum  polycholia  vel  plethora 
biliosd,  conjunctam.  A  qua  dynamica  hepatis  affe- 
ctione  magis,  quam  ab  auctioris  secretionis  effectu,  », 
repetendam  esse  febris  originem,  Frankius,  Reilius 
aliique  probarunt.  »Omnes  enim  arquati  (quae  Galeni 
verba  sunt)  maxima  sic  afficerentur  febre,  quibus 
copia  talis  bilis  in  toto  corpore  continetur ;  sed  haud- 
quaquam  febricitant  prius  quam  aha  quaedam  causa 
concurrat." 

§  476. 

Quamvis  mutata  hepatis  vita  et  aucta  bilis  secretio 
proxime  tribuenda  sit  hepatis  irritationi,  a  variis  cau- 
sis  indttctae,  neque  confundendae  cum  hujus  organi 
inilammatione ,  haec  tamen  ipsa  febrem  biliosam  co- 
mitari  potest,  sive  jam  morbi  initio  adsit,  sive  serius 
demum  ex  aucta  irritatione  oriatur.  Quapropter  di- 
stinguendum  est  inter  febrem  biliosam  simplicem ,  cum 
saburra  biliosa  conjunctam,  et  eam  morbi  speciem, 
quam  comitatur  vera  hepatis  inflammatio. 

§  477. 

Febris  biliosa  simplei  typum  continuae  remittentis 
servat,  remissionem  matutinam  et  exacerhaHonem  ad 
vesperam  habet :  saepe  autem  acerbior  hic  morbi  status 
febris  tertianae  simplicis  aut  duphcatae  periodos  sequitur. 

§  478. 

Exordinm  sumit  ab  horripilatione  et  calore  altemo, 

cephalalgia  et  sensu  caloris  magni  in  capite;  accedit 
dolor  lumborum  et  dorsi;  pulsus  plenus,  non  durus, 
acceleratus;  oculi  rubri  aut  dilutissime  flavi,  aut  cum 
modica  flavedine  subvirentes;  genarum  intensa  rubedo, 
cum  flavescente  aut  virescente  pallore  circa  nares  et 
labia;  anxietas  et  sensus  repletionis  ad  praecordia; 
inquies ;  aquae  frigidae ,  acidulatae ,  et  aurae  frigidae 
perflanlisque  desiderium,  ab  iisque  factum  morbi  le- 
Tamen;  urinae  mox  a  principio  flavae,  croceae,  spu- 
mosae,  pingues ;  sanguis  phlebotomia  eductus  aut  laete 
ruber  est ,  aut  crustam  format  inflammatoriam  intense 
flavam ,  serum  viride ,  cum  virore  flavescens ,  ama- 
rum.  —  Quae  symptomata  stadium  cruditatis  potissimum 
notant.     StoUius. 

S  479. 
In  stadio  coctionis,  id  est  tempore,  quo  materies 
biliosa  ad  ventriculum  et  intestina  deposita,  exitum 
molitur,  notantur  praesertim  sequentia:  lingua  flava, 
et  salivae  insipidae,  amarescentis  aflluxus  in  fauces ; 
sapor  vitiatus ,  amarus  assumtorum  ;  anorexia ,  ructus 
amari ;  nausea  et  vomitus  materiae  variae ,  fauces 
quandoque  urentis,  dentes  stupefacientis ;  alvus  intense 
flava,  quasi  ab  assumto  Rheo,  olidissima,  modice 
fluens.     Stoll. 

§  480. 

Febri  biliosae,  cui  sociatur  hepatis  inflammatio, 
praeter  symptomata  §  478  memorata ,  ea  sunt  pro- 
pria ,  quibus  hepatit\s  vel  membranacea  vel  paren- 
chymatosa  dignoscitur.  Notandum  vero,  frequentius 
partialem  adesse  hepatis  inflammationem ,  quam  uni- 
Tersalem ,  qua  quippe  bilis  secretio  magis  supprimatur 
quam  promoveatur :    dein  etiam ,  hoc  morbi  genus  ab 

hepatitide  vera  et  simplici  plerumque  diiferre  ordine 
et  concursu  symptomatum ,  universo  aegrotantium  ha- 
bitu,  et  sanguinis  per  v*  s.  detracti  natura. 

§  481. 

Ad  febrem  biliosam  disponunt  temperamentum  cho- 
lericum  et  melancholicum  ;  aetas  aduha ;  vitae  genus 
laboriosum ,  habitatio  in  locis  declivibus ,  paludosis. 
Inter  excltantes  causas  referantur  tempestas  calida ; 
subita  aeris  mutatio ,  qualis  fit  autumni  initio ;  animi 
pathemata  excitanlia;  inter  deprimentia  terror,  moeror, 
sollicitudo ;  haemorrhagiae  suppressae ;  vulnera  capitis 
aliaeque  causae  sympathicae ;  spirituosorum  abusus ; 
victus  carneus  .  pinguis ,  a  quo  Grantius  morbum  apud 
Anglos  frequentiorem  repetiit;  labor  denique  nimius, 
unde ,  monente  Cl.  Eyerel ,  morbi  biUosi  hominum , 
qui  Batavorum  et  Frisiae  orientalis  rura  colunt  aut 
messes  conficiunt,  quippe  qui ,  quae  CI.  Finkii  verba 
siint,  leportent  cum  nummis  semina  mille  malorum. 

Sectiones  cadaverum  frequentius  febris  biliosae  efTe- 
ctus  quam  causas  docuerunt.  Sic  v.  c.  Malpighius  in 
historia  febris  epidemiae  biHosae,  quae  Pisis  viguit 
anno  1661  ,  observationes  memorat  Johannis  Alphonsi 
Borelli ,  qui  vesicam  biliariam  insigniter  turgentem , 
et  ventriculum  praeterea ,  ant  eliam  intestina  biUoso 
humore  tincta  invenerit.  Similes  si(int  observationes 
Johan^igMariae  Lancisii  et  Johaiinis  Thomae  Guidetii, 
qui ,  narranle  Bianchio ,  bilem  cisticam  non  tantum 
jitratam ,  sed  uherius  instar  picis  interdum  concretam , 
non  raro  foetidissimam  milleque  aUis  modis  deUnquen* 
tem    deprehenderunt ,    et    hepar    potissimum    subfusci 

coloris.  In  cadaveris  seclione  ,  quam  narravit  Tissottls  j 
hoc  memorabile  est ,  quod  praeter  vesiculam  redundante 
biie  turgidam,  ventriculum  liquore  nigricante  distentum 
et  intestina  tympanitica,  visae  fuerint  :glandulae  me- 
sentericae  tumidae ,  flavo-rubentes ,  et  pingiiedo  in 
omni  corporis  ambitu  flava  et  bile  tincta.  Denique 
notabile  est  testimonium  Tissoti ,  in  epistola  ad  Zim- 
mermannum,  quod  crusta  albuminosa,  viscera  inflam- 
mata  post  mortem  obsidens ,  Havescente  colore  tincta 
conspiciatur, 

§  483. 
In  sanitatem  terminatur  febris  biliosa,  cum  Natu- 
rae  tum  Artis  auxilio.  Natura  huic  febri  medetur 
sudoribus  atque  urinis,  vomitu  bilioso  atque  secessu, 
subinde  fluxu  sanguinis  per  nares ,  haemorrhoides ,  ute- 
rum ;  miliaribus ,  salivatione ,  aphthis.  Huc  etiam  per- 
tinet  Icterus  criticus,  de  quo  haec  notavit  Jodocus 
Lommius :  »Aliud '  quoque  auriginis  genus  fit  pcr  fe- 
brium  biUosarum  judicationes,  cum  flavus  humor  vi 
naturae  in  summum  corpus  extruditur,  suumque  cuti 
imprimit  colorem.  Subito  haec  aurigo  nascitur,  et, 
si  non  alieno  tempore  fit,  febrem  absolvit." 

§  484. 
In  mortem  abit  febris  biliosa:  1)  humoris  biliosi 
metastasi  ad  partem  nobilem,  encephalum  maxime  et 
pulmones,  itemque  ad  cava  thoracis  et  pericardium, 
ut  cadaverum  sectiones  docuerunt;  2)  inflammatione 
interna  impuri  generis ;  3)  degeneratione  putrida ,  sponte 
nata,  aut  male  medicando  inducta.  Stollius. 

§  485. 
Quandoque  in  alios  morbos  mutatur,  scilicet  in  fe- 

brem  inilammatoriam ,  ardentem ,  putridam ;  Tel  etiam 
in  febrem  intermittentem ,  exitu  ut  plurimum  salutari ; 
vel  in  morbos  chronici  generis,  dysenteriam,  hypo- 
chondriasin,  hydropem,  laesam  hepatis  aliorumque  vi- 
scerum  structuram. 

§  486. 

In  febre  biliosa  simplici  prognosis  bona  est.  Re- 
gnante  mala  constitutione  epidemia,  saepe  periculosus 
est  morbus.  Anceps  est  febris  biliosa,  quam  comitatur 
hepatis  aut  alius  organi  nobilioris  rnflammatio. 

§  487. 
Male  ominantur'  sitis  magna,  satiari  nescia;  Hngua 
praerubra  et  sicca,  aut  fuligine  tecta,  arida,  fissa; 
dolor  urens  in  tractu  intestinorum ;  singultus ;  diarrhoea 
frequens  cum  gravi  tenesmo;  delirium  perpetuum;  su- 
dor  viscidus ,  petechiae ,  haemorrhagiae  passivi  generis , 
meteorismus, 

§  488. 

Ut  apta  instituatur  febris  biliosae  medicatio ,  praeter 
eam  morbi  formam ,  quam  comitatur  hepatis  inflam- 
matio ,  duae  distinguendae  sunt  morbi  species ,  altera 
injlammatoria ,  quae  provectior  febris  ardens  voca- 
tur ,  altera  hiliosa  strictius  dicta ,  cum  coUuvie  mani- 
festa  conjuncta ,  quae  naturae  aut  arti  superior  ter- 
minatur  in  fehrem  putridam, 

§  489. 
Febris  biliosa  inflammatoria,  quae  aliquando  primum 
est  morbi  stadium,  cujusque  notae  intelligentur  cum 
e  symptomatibus  §  478  memoratis,  tum  ex  accurata 
febris  ardentis  descriptione ,  quam  post  Aretaeum  ali- 
osque   veteres,    dedit  Maximilianus  StoIIius,  originem 

suam  magis  a  sanguine  qaam  a  bile  habere  videtnr. 

Ille    quippe  phlogisticam  naturam   impuri  generis  re- 

fert ,  et  fortasse  ipsa  bilis  secernendae  principia ,  quae 

Stollii,  Grantii  et  Reilii  fuit  sententia,   majori  copia 

continet. 

§  490. 

Unde  intelligitur ,  quae  in  febre  biliosa  inilamma- 
toria  conyeniat  medicatio.  Curatio  exigit  aerem  purum, 
frigidum ,  saepius  renovatum;  integumenta  leviora; 
situm  corporis  erectum  saepe;  potus  copiosos,  blan- 
dos,  demulcentes,  subacidos,  aquosos;  cibos  leves  fa- 
rinaceos  ex  fructibus  subacidis  confectos ;  venae  se- 
ctionem,  si  morbi  initium,  plethorae  indicia  inflam- 
mationis  singularis  signa,  calor  intolerabilis  aut  alia 
symptomata  graviora  hanc  exigunt;  clysmatum  blan- 
dorum ,  diluentium ,  laxantium ,  antiphlogisticorum , 
refrigerantium  applicationem ,  repetendam,  prout  vis 
ardoris,  siccitas  alvi,  revulsio  requisita  imperat ;  hu- 
mectationem  totius  corporis,  colluendo  os  et  guttur, 
lavando  pedes  manusque  tepida  aut  etiam  frigida ; 
medicamenta  aquosa,  blanda,  nitrosa,  grato  acore 
sapida,  alvum  lenissime  laxantia,  urinae  materiem 
suppeditantia ,  diluentia,  temperantia,  StoUius. 

§  491. 

In  ahera  morbi  specie  princeps  indicatio  consistit 
in  corrigendo  et  evacuando  fomite  bilioso.  Priori 
consilio,  pro  varia  rerum  ratione,  respondent  remedia 
emollientia ,  involventia ,  absorbentia  ,  diluentia ,  aci- 
diuscula,  refrigerantia ,  leniter  resolventia,  alia,  in 
quibus  seligendis  ad  universam  aegrotantium  constitu- 
tionem,  ad  febris  naturam  ac  vehementiam,  ad  morbi 
tempus,  ad  statum  intestinorum ,  ad  virium  rationem 

attendere  oportet.     Posterius  medendi  consilium  exse- 
quimur  adhibenda  methodo  vel  emetica  vel  purgante. 

§  492. 
Vomitu  excutienda  est  materies  biliosa,  si  circa 
ventriculum  turgeat ;  quod  innotescit  potissimum  ex 
lingua  lurida  et  sordida  (molli  tamen  et  satis  humida), 
ore  amaro,  anima  foetid^,  naused,  vomitu  bilioso  vel 
pituitoso ,  sensu  molestiae  aut  ponderis  circa  praecor- 
dia,  anxietate,  cephalalgid  sympathicd,  aurium  susurru, 
oculorum  caligine  aut  vertigine,  neque  interea  febris 
impelus,  aut  inflammali  ventriculi  intestinorumque 
suspicio,  aut  sputum  sanguinis,  aut  aliud  quidpiam 
obstet.  Burserius. 

i'Mi'  §  493. 

Signa  autem  e  quibus  colligis ,  materiem  inferiora 
abdominis  occupare,  et  exitum  per  alvum  quaerere^^ 
sunt  sfequentia !  flatus,  borborygmi,  leves  dolores  co- 
lici,  abdomen  plenum,  tensum,  anxietas  et  ventris 
pondus ;  alvus  aut  constipata ,  aut  fluens  faecibus  oli- 
dissimis,  flavis;  dolor  lumborum,  artuum  inferiorum 
pondus,  dedolatio,  dolor.  Quibus  praesentibus ,  aut 
omnibus  aut  pluribus,  conveniunt  purgantia  mitiora, 
per  epicrasin  data ,  formd  ut  plurimum  iiquid^  et  in 
largiori  vehiculo.  Josephus  Eyerel. 

§  494. 

Febre  fracta  aut  muhum  mitigata,  aeger  sensim  inter 
blandos,  levantes^  nocturnos  sudores,  sub  usu  soken- 
tium  ,  saponaceorum  ,  eccoproticorum  ,  acescentium, 
convalescere  incipit,  morbo  quatuordecim  dies  non  ex- 
cedente.     Stollius. 

§  495. 
De  febre  biliosa  scriptores  principes  sunt  Johannes 

Thomas  Giridetias,  Simon  Andreas  Tissotus,  Maximili- 
anus  StoUius  et  Leonardus  Ludovicus  Finkius.  Inter 
scripta  minora  consuli  merentur  Dissertationes ,  quas 
scripserunt  Philippus  Georgius  Schroederus ,  Johannes 
Christianus  Reilius ,  et  Paulus  de  Wind ,  scholae  Para- 
dysianae   discipulus. 

J.  T.  GuiDETi ,  Dissertationes  Medioae  ,  Tidelicet  de  biliosis 
febribus  et  de  biliosa  Pleuritidej  Lausannae  Helvet.  1788.  8vo, 
(quae  editio  ab  auctore  ipso  curata ,  multum  praestat  Bian- 
chianae  ,  in  Parte  Illtia  Historiae  hepaticae. 

S.  A.  D.  TissoT ,  Diss.  de  Febribus  biliosis ,  seu  historia 
epidemiae  biliosae  Lausannensis  an.  MDCCLY  etc;  Lausann. 
1758.  8vo. 

M.  Stoil  ,  Ration.  Medendi  in  Nosocom.  Vindobon.j  Parte 
potissimum  Ima.  et  Ilda. 

Ejusdem  Aphor.  de  cognosc.  et  curandis  Febribus  §  340-375, 

L.  L.  FiREE  ,  De  morbis  biliosis  anomalis ,  occasione  cpide- 
miae ,  ab  anno  1776-1780  in  Comitatu  Tecklenburgensi  ob- 
servatis  etc. ;  Monaster.  "Westph.  1780.  8vo. 

P.  G.  ScHROEDER  ,  Diss.  dc  amplitudino  geheris  febrium 
biliosarum.  Gott.  1766  5  in  Opusc.  Medicis  etc.  1.  1.  vol.  I, 
pag.  45  seqq. 

P.  DE  Wi5D ,  Specimen  pathologico-medicum  de  morbis  vero 
et  stricto  sensu  biliosis.  L.  B.  1790.  4to, 

J.  C.  Reil  ,  Cholopoesis  uberior  ,  seu  polycholia ;  in  Memo  - 
rabilium  clinicorum  medico-pract.  Fasc.  IV. ,  Halae  1795.  8vo, 
pag.  48  seqq.  (Est  editio  emendatior  utriusque  seriptionis , 
ann.  1782  et  83,  de  polycholia  editae). 

De  febre  gastricd. 

§  496. 

Febris  gaslrica ,  qua  voce  multi  auctores  usi  sunt  ut 
nomine  generali ,  si  strictius  defmiatur ,  ea  intelligenda 
est  febris ,  quae  causam  habet  in  digestionis  officina 
iaesa ,  vel  ab  ingestis ,  copia  aut  natura  sua  peccanti^ 

btls  >  vel  ab  excrementis  in  tractu  intestinoram  cun- 
ctantibus ,  vel  a  gastrico ,  pancreatico ,  aut  enterico  succo 
vitiato ,  vel  denique  ab  irritamentis  aliis ,  quae ,  Bur- 
serio  monente,  purgatione  educi  possunt,  atque  educta 
morbum  imminuunl,  aut  penitus  tollunt. 

§  497. 
Unde  apparet ,  qualis  sit  inter  febrem  gastricam  sim- 
plicem  seu  legitimam,  reliquasque  febres  alio  charactere 
praeditas,  subinde  tamen  cum  labe  gastrica  conjunctas, 
differentia ;  tum  etiam ,  quo  sensu  febris  gastrica ,  seu 
saburralis,  cum  hiliosd ,  pituitosd ,  verminosd  conve- 
niat  aut  ab  iis  differat;  tum  denique,  quales  excitan- 
tes  causas  notio  morbi  requirat ,  quaba  sint  intestinorum 
irritamenta ,  febri  movendae  apta ,  quae  excludantur. 

§  498. 
Causa  proxima  igitur  ponenda  videtur  in  irritatione 
intestinorum ,   vel  effectum  vel  causam  colluviei  sabur- 
ralis    sistente,  et  omne  digestionis,    chylificationis    et 
excretionis  negotium  pervertente. 

§  499. 

In  febre  gastrica  haec  potissimum  notantur  sympto- 
mata.  Incipit  a  lassitudine  et  horripilatione  brevi, 
quam  calor  excipit  minus  notabilis  quam  in  febre  bili- 
osa.  Facies  pallet  vel  luridum  habet  colorem.  Anima, 
quam  aeger  spirat ,  ingratissime  foetet ;  sapor  mucosus , 
acidus ,  pinguis  vel  putridus  est ;  crusta ,  quae  in  lingu^ 
apparet ,  tenax ,  albida  vel  fusca  est ;  adsunt  anorexia , 
horror,  nausea,  vomitus;  in  ventriculo  aut  intestinis 
tensionis ,  oppressionis ,  plenitudinis ,  vel  gravitatis  sen- 
sus  percipitur  ;  accedunt  ructus ,  borborygmi ,  tormina , 
flatus  foetidi ;   alvus  vel  adstricta ,  vel  praeter  modum 

llqalda ;  arina  turbida  et  sudores  frequentes ,  acidi , 
non  levantes.  Pulsus  aliquando  suppressi,  inordinati 
aut  intermittentes  sunt.  Caeterum  symptomata  diffe* 
runt  pro  sordium  copia,  natur^  et  sede  diversA, 

§  500. 
Ad  hoc  morborum  genus  disponunt  intestinorum 
debilitas;  nervorum,  a  quibus  digestionis  officlna  re- 
gitur,  torpor ;  organorum,  digestionem  juvantium, 
vita  inordinata  et  vitiata  actio;  habitatio  denique  in 
locis  humidis  paludosis,  in  quibus  quippe,  Frankio 
monente,  nervorum  imperio  ac  stomachi  tenori  quam 
plurimum  detrahatur,  sudor  autem  frequentius,  quam 
sub  frigidiori   coelo,   supprimatur. 

§  501. 
Excitantes  causae  sunt ,  errores  diaetae ,  crebrae  aeris 
vicissitudines ,    vita    otiosa,    vigiliae    diuturnae,    tristes 
animi    motus,    irritamenta    etiam   aliunde   in   tractum 
intestinorum    deposita. 

§  502. 
Febres  gastricae  typum  continuarum  remittentium 
servant.  Pleraeque  inter  septimum  et  decimum  quar- 
tum  diem,  sordibus  evacuatis,  sohuntur:  aliae,  ad 
pituitosam  naturam  accedentes,  ultra  vicesimum  diem 
ahquando  porriguntur. 

§  503. 
Prognosis    pendet    ab  universali  hominis  aegrotantis 
constitutione ,   a  sordium    copia  et  indole,  a    criticis, 
quos  Natura   instituit,  motibus. 

§  504. 
Natura  febrem  gastricam  sanat  vomitu  et  diarrhoea 
critica,  interdum  etiam  sudore,  vel  aucta   diuresi. 

§  505. 
Terminalur.  quandocjue  morbus  in  febrem  nervosam 
vel  putridam.;;  ia  diarrhoeam  clironicam  et  alia  abdo- 
minis  vitia. 

§  506. 
In  aegrotantibus  vi  morbi  exstinctis,  febris  chara- 
ctere  nondum  mutato,  neque  symptomatibus  colliquativi 
generis  praegressis ,  signa  inflanimationig  perlidae ,  vel 
in  tractu  intestinorum ,  vel  in  partibus  aliis,  post  mor- 
tem  cernuntur.. 

§  507. 

Morbi  natura  atque  ipsa  ratio  postulat,  ut  quam 
citissime  omnis  e  primis  viis  saburra  expellatur,  in- 
flammatio,  siquis  illius  .timor  est,  provide  avertatur. 
Ex  quibus  Burserii  verbis  apparet,  ad  tractum  intesti- 
norum  ,  in^  hoc  febrium  genere ,  sedulo  attendendum 
esse,  nuUo  autem  inllammationis  met^  praesente,  morbi 
fomitem ,  qui  in  ventriculo  et  intestinis  haeret,  per 
viam  maxime  securam,  et  tempore  opportuno  expel- 
lendum  esse. 

§  508. 

Praeter  remedia  evacuantia,  aliquando  etiam  absor- 
bentia  aut  alia  requiruntur,  ut  ventriculi  et  intestino- 
rum  energeiam  vitalem,  universi  corporis  vires,  ipsam 
febrem ,  et  quae  hanc  comitantur,  molimina  critica 
regamus,  modeiemus,  promoveamus. 

§  509.  . 

De  febre  gastrica  legalur  Johannes  Baptista  Bur- 
serius:  conferantur  etiam  seripta  minora  Johannis 
Christiani  Reilii,  Christiani  Theophiii  Wedekindii  et 
Jacobi  Frederici  Ludovici  Lentiui. 

J.  B.  BtjRsiERii  Institut.  Medicinae  Ptacticae  Tom.  Ij  edit. 
Lips.   pag.    440   seqq. 

J.  C.  Reil  ,  De  coctione  promoTenda  sordium  gastricarum ; 
in  Memoi:abil.  Clinic.  Fasc.  II;  Halae  1791.  8vo.  pag.  18  seqq. 

C.  T.  tV^EDEKiKD  ,  De  morborum  primarum  yiarum  vera  no- 
titia  6t  curatione  etc.  j  Norimberg.  1792.  4to. 

J.  F.  L.  Le5TIK  ,  Momenta  quaedam  generaliora  circa  febris 
gastricae  distinctionem  et  medelam.     Gotting.  1789.  4to. 

De  febre  pituilosa. 

§  510. 

Febris  pituitosa  vel  mucosa,  ab  aliis  glutinosa  dicta, 
Domen  habet  a  muco  spisso  et  tenaci,  in  iila  subinde 
ductili,  ventriculum  et  intestina  occupante,  Qualis 
mutatae  secretionis  conditio  vel  a  catarrho  intestino-^ 
rum,  vel  a  labe  aliqua  chronica,  membranas  mucosas 
in  abdomine  afficiente,  vel  denique  a  soHdorum  atonia 
et  statu  pituitoso  universali  repetenda  videtur. 

§  511. 

In  explicanda  igitur  febris  pituitosae  origine,  nori 
ad  solam  muci  abundantiam ,  organa  digestionis  laeden- 
tem,  sed  ad  vitiatam  quoque  vitae  organicae  conditio- 
nem,  ad  debilitatam  universi  corporis  compagem,  et 
ad  haematosin  mutatam ,  fibrae  quippe  et  craoris  in 
sanguine  inopiam,  attendere  oportet. 

§  512. 

Febris  pituitosa,  ut  lente  ingrediturj  sic  tarde 
quoque  decurrit,  in  plures  septimanas  interdum  por- 
recta.  Surgentibus  a  somno,  parum  quidem  refectis, 
lassis  et  morosis ,  fauces  orisque  cavum  pituita  obducta 
sunt ;  lingua  alba ,  mucosa ,  saliva  lenta ,  dentes  et  gin- 
givae  sordidae  suntj  ructus  inodori,  copiosi,  mucosaque 

coUuvies  ex  oesophago  cum  nausea  propuUulanl ;  cibos 
\ix  appelunt,  nec  tamen  iisdem  protinus  abstinent; 
post  pastum,  quasi  indigestione  laborantes,  pigriores, 
somnolenti,  de  oppressione  praecordiorum  et  plenitu- 
dinis  sensu  queruntur.  Accedunt  lassitudo  et  horripi- 
lationes  vagae;  tristitia  involuntaria ;  capilis"  gravitas 
fere  plumbea ;  aurium  tinnitus ;  susurri ;  vertigo ;  stu- 
piditas;  sudores  parvi,  aut  cute  sicca  et  squalida;  uri- 
nae  crudae,  pallidae,  vix  olentes,  cum  sedimento  sub- 
inde  mucoso.  Febris  assidua  est,  in  speciem  mitis, 
pulsu  propemodum  naturali,  subinde  lento  et  debili, 
remissione  obscura.  Stollius  et  Frankius, 

§  513. 

Ad  eam  disponunt  temperamentum  phlegmattcum ; 
diathesis  corporis  verminosa,  chlorotica;  ventriculi  et 
intestinorum  debiJitas.  Occasionem  praebent,  tempus 
humidum,  frigidum ;  habitatio  in  locis  depressis,  uii- 
ginosis ;  vita  sedentaria ;  victus  aquosus ,  farinosus ,  cru- 
dus  aut  depravatus ;  Venus  immoderata;  studia,  vigi- 
liae ;  moeror  et  alia  animl  pathemata  deprimentia. 

§  514. 

Febris  pituitosa  aliquando  epidemio  more  grassatur, 
in  primis  si  belli  calamitates  et  difificuhas  annonae  ad 
aerem  nubilum  et  pluvias  frequentes  accedunt.  Notis- 
simae  sunt  epidemia  Gottingensis,  a  Johanne  Georgio 
Roederero  et  Carolo  Gottlieb  Waglero  descripta,  atque 
Neapolitana,  quam  descripsit  Medicus  Italus  celeberri- 
musj  Michael  Sarcone* 

§  515. 
Sectiones    cadaverum   a   Waglero   factae  docuerunt, 
post   praegressam    acutam  febris  pituitosae  speciem,  in 

venlrlculo  et  intestlnis,  praeter  diaturnae  congestlonls 
aut  etiam  inflammationis  notas,  saepius  conspici  tuni- 
cam  Yillosam  admodum  crassam ,  variegatam  aut  coeru- 
lescentem,  per  exteriores  tunicas  pallidas  saepe  trans- 
parentem,  et  interius  tectam  folliculis  mucosis  latiori- 
bus,  vel  compressis,  vel  muco  stagnante  plenis  et  in 
totidem  capilula  elevatis,  speciem  pustularum  albarum 
exhibentibus  et  exigua  apertura  media  instructis,  in 
intestino  coeco  et  ad  valvulam  Bauhini,  minoribus 
quidem ,  sed  confertim  in  amplas  areas  collectis ;  ali- 
quando  etiam  tunica  villosa  tecta  erat  frustis  membra- 
naceis ,  friabilibus ,  affusa  aqua  facile  abstergendis  et 
solutam  epidermidem  indicantibus.  In  intestinis  eorum , 
qui  febre  pituitosa  lenta  defuncti  erant,  pro  follicu- 
lis  vix  quaedam  vestigia  fungosa  in  tunica  villosa  ap- 
^aruerunt ,  muci  viscidi ,  spissi  et  tenacis  loco ,  mucus 
tenuis  et  deliquescens,  aut  etiam  liquamen  aliquod 
putridum  adfuit*,  substantia  hepatis  atque  lienis  fria- 
bilis  et  facile  dilaceranda  erat.. 

§  516. 

Quod  ad  prognosin  attinet ,  saepissime  periculosa  est 
febris  pituitosa,  propter  proclivitatem  in  febrem  ner- 
vosam  lentam  ,  et  ob  fallacem  lenitatem ,  a  qua  ple- 
rumque  incipit. 

§  517. 

Inler  pejores,  quos  habet,  effectus  praeterea  perti- 
nent  multi  morbi  chronici ,  nulla  febre  stipati,  chlo- 
rosis ,  hydrops ,  diarrhoea  chronica ,  atrophia  ,  mara- 
smus.  Inter  affectiones  locales ,  in  quas  terminari  pot- 
est,  referatur  praesertim  peripneumonia  notha ,  de 
qua  consulantur  Sydenhami,  Boerhavii,  StoIIii  et 
Huxhami  praecepla. 

§  518. 
Sanatur  Tero  solis  naturae  viribus,  vomitu  sponta- 
neo ,  crebro ,  facili ;  diarrhoea  non  yalida ,  saepius 
recurrente;  sudoribus  deinde  ,  sponte  natis,  nocturnis , 
levantibus ,  in  morbi  decremento  ;  miliaribus  quoque , 
coclione  praegressa ;  anacatharsi  pituitosa ;  ptyalismo  ; 
intermittente  quotidiana.     StoUius. 

§  519. 
ui  Hinc  methodum  medendi  docemur,  quae  obstructa 
reserat ,  spissa  solvit ,  soluta  evacuat ,  laxata  firmat : 
remedio  salino  ,  incidente ,  resolvente ,  emetico  leniori , 
subin  per  epicrasin  propinato ,  subemetico ,  alterante  ; 
purgante  consimili ;  dein  subamaris ,  amaris ,  tonicis- 
que.     Stollius. 

§  520. 
In  quibus  tamen  remediis  administrandis ,  summa 
cautione  opus  est ,  quia  morbi  secundarii ,  Stollio 
monente,  tunc  potissimum  oriuntur,  quando  methodus 
facta  est  vel  justo  calidior,  vel  nimis  debilitans. 
Idcirco  acrioribus  stimulis  est  parcendum ,  principio 
praeprimis :  atque  universim  hic  lente  festinandum. 
Quapropter  Baglivius  dixit:  in  nullo  morborum  genere 
tanta  opus  est  patientia ,  exspectatione  cunctationeque 
ad  bene  ac  feliciter  medendum,  quanta  ad  bene  cu- 
randas  febres  mesentericas. 

Ea  prudentiae  praecepta  in  primis  tenenda  sunt  in 
febre  pituitosa  acuta ,  quam  Medici  recentiores  ty- 
phum  abdominalem  dixerunt.  In  hac  quippe  morbi 
specie  remedia  absorbentia ,  mucilaginosa ,  oleosa ; 
clysmata  emolHentia ;  hirudincs  ad  ilia ;  cataplasmata 
€x  farina  liai  parata ,  optima  medendl  sunt  instrumenta* 

§  522. 

Febris  pituitosae  criteria  optime  indicarunt  Michael 

Sarcdne ,  Maximilianus  Stollius  et  Christianus  Theophi  ^ 

his  Selle.     Omnibus  tamen ,  qui  de  hoc  febrium  genere 

commentati    sunt,   scriptoribus    palmam    praeripuerunt 

Johannes   Georgius  Roedei-erus   et    Carolus  Jlheophilus 

Waglerus,  quorum  de  morbo  mucoso  Jiber  pro  classico 

haberi  meretur.  ; 

M.  Sarconb  ,  Geschiclite  der  Krankheiten ,  die  im  Jahre  1764 
in  Neapel  sind  beobachtet  worden  j  aus  dem  Italianischen 
iibersetzt  etc.  ,  Ilter  Th.    Ziirich  1772.  pag;.  1  seqq. 

M.  Stoll  ,  Aphorismi  de  cognosc.  et  curandis  febribus  § 
376  seqq. 

C.  G.Selik,  Rudimenta  Pyretologiae  methodicae.j  edit.  3tiae 
Berolin.  1789.  pag.  262  seqq. 

J.  G.  RoEDERER  et  C.  G.  "Wagler  ,  De  morbo  mucoso  liber 
singularis  etc.  Gotting.  1762.  4lo.  (Denuo  edidit  Wrisber-* 
gius  ,  Golting.  1783). 

De  fehre  vermmosd. 

§  523. 
Cum  pituitosa  proxime  conveniens  febris  vferminosa 
ea  Yocatur,  quae  a  vermibus,  mole  sua  aut  reptatu 
intestina  graviter  irritantibus ,  vel  accenditur  vel  auge- 
tur,  cum  iis  saltem  adeo  subinde  cohaeret,  ut,  po- 
tentia   anlmata  neglecta ,  nequeat  tolli. 

§  524. 
Quum  quippe  vermes  originem  suam  praesertim  re- 
petant  a  statu  pituitoso  intestinorum",  in  intestinis 
autem  perfccte  sanis  nunquam  nascantur/  ^pparet, 
febrem  verminosam  plerumque  habendam  esse  pro 
morbo  composito,  cujus  quippe  causa  resideat  parlim 

in  diuturna  intestinorum  affectione  morbosa,  partim 
in  aucta  generis  nervosi  et  reliqui  organismi  sensili- 
tate,  excitata  ab  irritatione  diuturna  nervorum,  qui 
yitae  organicae  serviunt. 

§  525. 

Licet  Terminosa  febris  pro  pituitosae  specie  aut  va- 
rietate  haberi  possit,  universalia  tamen  symptomala, 
quae  in  hac  adsunt,  in  illa  deficiunt  saepe,  neque 
raro  illam  symptomata  notant,  quae  in  hac  penitus 
desiderantur, 

§  526. 

Sunt  autem  febris  verminosae  symptomata,  praeter 
singularem  oris  foetorem  mucique  abundantiam,  appe- 
titus  prostratus  vel  irregulans,  nausea  subitanea,  tem- 
pore  praesertim  matutino,  vomitus,  tensio  vel  meteo- 
rismus  abdominis,  dolores  colici  vel  suctionis  sensus, 
pruritus  narium ,  stridor  dentium  ,  tremores ,  pavores , 
convulsio ,  aphonia ,  ptyahsmus ,  aiiimi  deliquia ,  dolor 
capitis,  susurrus  aurium,  diplopia,  pupilla  dilatata, 
labium  superius  tumidum,  color  faciei  saepe  mutatus, 
frequenles  tenesmi,  urina  tenuis,  limpida,  vel  etiam 
albida ,  jumentacea ,  muci  putrescentis  per  alvum  excre- 
tio,  vermes  denique  per  superiora  aut  inferiora  expulsi. 
Febris  lenta  est,  aut  nervosae  speciem  refert,  ut  pluri-» 
mum  circa  vesperam  augetur,  persaepe  cum  sudore 
copioso,  subacido,   foetido,   symptomatico ,  debilitante. 

§  527. 

Ut    intelligatur    magna    ea    symptomatum    caterva, 

sciendum  est,  qua  ratione  intestina  saepe  a  vermibus 

afficiantur,  qualisque  sit  inter  ea  et  plerasque  corporis 

partes  sympathiae  ratio.     Docuit  quippe  Morgagnius  et 


—  153  — 

comprobarunt  Roedereras,  Waglerus  et  alii,  vermes 
aliquando  excitare  conditionem  phlogisticam  in  mem- 
brana  mucosa  intestinorum.  In  epistola  decima  sexta, 
articulo  38 ,  haec  habet  Morgagnius ;  » Vermes  plurimi 
teretes  in  tenuibus  inteslinis,  quae,  ubi  illi  erant,. 
et  quodam  praesertim  in  loco ,  subrubebant ,  ibidemque 
quasi  per  Yim  dilatata  protuberabant."  In  epistola 
decima  nona,  articulo  17,  haec  leguntur :  »annotatum 
fuerat ,  ileum  intestinum  ad  aliquem  tractum  e  livido 
rubere,  eoque  loco  teretes  continere  lumbricos."  In 
epistola  denique  tricesima  quarta ,  articulo  33 ,  lucu- 
lentius  res  indicatur:  »Tunc,  quod  reliquum  erat, 
tenuia  intestina  aperiens,  in  duodeno  materiam  con- 
spexi  liquidis  faecibus  similem ,  in  proximo  autem  jejuni 
tractu  lumbricum  teretem ,  in  eodemque  tractu  et 
vicina  duodeni  parte  sanguineas  hic  illic  macuJas, 
quibus  intus  utrumque,  quasi  ab  inflammatione ,  quae 
irritationem  consequi  inciperet,  distinguebantur."  His 
aliisque  Morgagnii  observationibus  fidem  addunt  Roe- 
dereri  et  Wagleri  verba:  »Si  qua  autem  a  vermibus 
irritatio  simul  accedit,  externa  quoque  inflammatio  ea 
in  sede  sese  adsociat:  quare  circa  lumbricorum  nidos 
non  solum  villosa,  sed  tota  intestini  substantia  in- 
flammata  tumet,  vasis  majoribus  simul  repletis." 

§  528. 

Morbo  mature  cognito,  prognosis  satis  bona  est,  si 
eos  excipias  casus,  in  quibus  symptomata  nervosa 
vehementiora  a  vermibus  eicitantur,  aut  in  quibus, 
propter  morbi  pertinaciam ,  metus  est  febris  nervosae 
lentae. 

§  529. 

Indicatio    duplex  est.     Prima  vermes  necare  et  ex- 

pellere  jubet  ejusmodi  remediis,  quibus  neque  corpo- 
ris,  neque  intestinorum  conditio  morbosa,  neque  etiam 
praesens  febris  augeri  et  incitari  possunt.  Altera  sti- 
mulum  verminosum  minuere,  et  irritationem-  ab  eo 
natam  auferre  docet ,  ubi  symptomata  nervosa ,  vel 
turbae  graviores  aliae,  vermium  extricationem  vetant. 

§  530. 

Assequimur  prius  medendi  consilium  M6rcurio  dulci, 

salibus  mediis,  purgantibus    remediis  lenioribus,  oleo 

Ricini  praesertim ,   remediis  etiam  anthelminticis    sti- 

mulum    leviorem    habentibus,    ut    Valeriana    et  San- 

tonico. 

§  531. 

Respondent  indicationi  posteriori  medicamenta  mu- 
cilaginosa ,  oleosa ,  involventia ;  lacticinia ;  narcotica 
leviora;  clysmata  emollientia;  cataplasmata  anodyna, 
abdomini  imposita. 

§  532. 

Quae  de   vermibus   et    febre    vermiiiosa   scripserunt 

Alhanasius  Kircherus ,  Nicolaus  Hartsoekerus ,  Christia- 

nus    Langius ,    Christianus    Franciscus    PauUini   aliique 

Pathologiae  animatae ,  quam  dicunt ,   fautores ,  maxi- 

mam  partem  opinionum  commenta  fuerunt,  quae  delevit 

dies.       Pathologiae    autem  verminosae  sanioris  fontes, 

scripta  Johannis  Mariae  Lancisii,  Ignatii  Pedratti,  cujus 

observationes  servavit    Morgagnius,    et    Marci   Antonii 

Plencizii,  indicavit  Clar.  de  Haen.      Quod  ad  recentio- 

res    scriptores    altinet ,   legantur    observationes  Medici 

Haorani  Imani  Jacobi  van  den  Bosch,  et  cautiones  quas 

monuerunt  Antonius  de  Haen  et  Samuel  Musgraviusi 

I.  J.  vjLN  DEN  Boscn ,  Ilistoria  constitutionis  epidemicae  ver- 
minosae  etc.  j  Li  B*  1769.  8vo. 

A*  DE  Haeit  ,  De  febre  Yerininosa ;  in  Rationis  xaedendi  ctc. 
Part.  XVIta  ,  Vienn.  1770  ,  pag.  139  seqq. 

S.  ]}fusGRA.VE ,  An  essay  on  the  nature  and  cure  of  tlie  so 
called  worm-feYer.     London  1776.  8vo. 

De  fehre  ealarrhali. 

§  533. 

Illud  febris  continuae  genus ,  quocum  catarrhales  ca- 
pitis ,  narium ,  faucium  pectorisve  affectiones ,  vel  ab 
initio  conjunguntur,  ycI  quod  easdem,  ut  causam  suam , 
proxime  subsequitur,  fehris  catarrhalis  apud  clinicos 
scriptores  nomen  obtinuit.     Burserius. 

§  534. 

Causa  igitur  febrem  accendens  cafarrhus  est ,  id  est , 
subinflammatoria  membranae  mucosae,  quae  interiora 
corporis  investit,  irritatio,  conjuncta,  ut  plurimum, 
cum  notabili  congestione,  et  cum  mutato,  vel  etiam 
suppresso ,  secretionis ,  ab  eo  membranarum  genere 
perficiendae ,  negotio, 

§  535. 

Febris  catarrhalis  invadit  potissimum  sub  vesperam , 
frequenti  potius  et  repetita  horripilatione ,  quam  frigore 
et  horrore ,  aut  levi  tantummodo  extremorum  refrige- 
ratione ,  et  quandoque  etiam ,  ubi  levior  morbus  futurus 
est ,  sine  ullo  sive  frigoris ,  sive  horripilationis  indicio. 
Mitis  ut  plurimum  est ,  et  postquam  aliquot  horas 
increvit ,  solet  circa  mediam  noctem  sese  remittere, 
Remissio  autem  non  solum  ad  matutinum  tempus ,  ve- 
rum  etiam  ad  totam  fere  diem  producitur,  donec 
iterum  vesperi  ordinata  periodo  resurgat  et  recru- 
descat,     Praecedit,  vel    continuo    subsequitur    coryza 

sive  gravedo ,  catarrhus ,  sternutatio ,  lacrymarum  pro- 
fluvium,  oculorum  rubor,  faucium  phlogosis  et  dolor, 
molesta  laryngis  titillatio ,  raucedo ,  tussis  satis  impor- 
tuna ,  sicca  plerumque ,  aut  pauca ,  tenuia ,  salivalia 
excernens ,  raro  mucosa  et  crassa ,  toto  morbi  decursu 
excrucians  somnumque  abrumpens ,  pectoris  gravitas , 
dyspnoea,  dolor  tum  dorsi,  tum  artuum  omnium 
(praesertim  cum  gravitatis  sensu  et  dedolatione  con- 
junctus).  Cum  his  saepe  conjungitur  cephalalgia ,  aut 
capitis  gravitas  et  debilitas ,  universi  corporis  lassi- 
tudo ,  appetitus  imminutus ,  gustus  depravatus  aut  de- 
ficiens,  et  sitis.     Burserius. 

§  536. 

Ad  catarrhales  febres  disponunt  magna  cutis  teneri- 
tudo  atque  sensilitas.  Ea  plerumque  tempestate  mor- 
bus  frequentissimus  est,  qua  aer  muhum  incaluit, 
corporave  in  sudores  dissolvit ,  aurae  ab  arcto  acutius 
spirantis  flamine  identidem  compressos.  IHi  etiam , 
qui  ab  itinere,  aut  exercitatione  quacumque  vaUdiori 
sudoresque  proliciente  incalescunt,  atque  auram  fri- 
gidiorem  improvidi  ad  corpus  denudatum  admittunt, 
vel  intra  pulmones  spirando  recipiunt,  hoc  simplici 
morbi  genere  plectuntur.  StoUius. 

§  537. 

Quemadmodum  a  peculiari  aeris  constitutione  febies 
catarrhales  epidemiae  subinde  excitantur,  sic  contagio 
etiam  catarrhus  quicumque  propagari  posse  videlur. 

§  538. 
Natura  critico   saepe  molimine  huic   febrium  generi 
medetur,   die  plerumque  septimo,   vel  decimo  quarto. 
Interdum  tamen  morbus  usque  ad  decimum  septimum , 

vicesimum    primum,    vel    vicesimum    septlmum    diem 
porrigitur. 

§  539. 

Progrediente  nimirum  morbo  sudores  erumpunt, 
praeserlim  in  remissionibus ,  copiosi  et  foetidij  pituita 
crassa  et  mucus  e  naribus  emungitur;  e  faucibus, 
bronchiis  et  pulmonibus  magna  concoctae  materiae 
albae  et  glutinosae,  interdum  flavae  et  puris  similis, 
vi^  extussitur ;  aut  diarrhoea  insuper  cum  urina  simul, 
-sedimentum  deponente,  supervenit;  quibus  febris  feli- 
■citer  solvitur,  Burserius. 

§  540. 
Saepe  in  alios  terminatur  morbos,  in  primis,  in 
febres  nervosi  aut  putridi  generis.  Neque  raro  angi- 
na,  peripneumonia ,  pleuritis,  aut  viscerum  in  abdo- 
mine  inllammatio,  febrium  catarrhalium  vel  satellites, 
vel  pedissequae  sunt, 

§  541. 
^Febres  eatarrhales^  quae  epidemio  more  grassantur , 
saepe  periculosae  sunt:  illae  etiam,  quae  cum  intlam- 
matione  locali  conjunctae  sunt.  Quo  magis  morbus 
ab  indole  sua  leviore  recedit,  et  cum  vehementia  tam 
frigoris,  quam  aestus  insultat,  eo  justior,  Junckero 
monente ,  metus  est  alicujus  labis  circa  viscera  hae- 
rentis,  Dubia  quoque  prognosis  est,  si  homines  afli- 
ciuntur,  tjuibus  nervosa  temperies  est. 

§  542, 
Quamvis  erronea  et  saepe  periculosa  sit  Johannis 
Brunonis  aliorumque  Medicorum  sentenlia,  catarrhales 
afiecliones  solo  frigore  externo  et  interno  sanandas  esse, 
negari  tamen  non  potest,  usum  calefacientium ,  sudori- 
ferorum  et  stimulantium  valde  nocivum  esse. 

§  543.      s 

Sola  quies  el  lectuli  tepor,  et  largus  tepensque 
potus,  qui  diluat,  temperet,  stricturam  tollat,  et  le* 
niter  secretiones  excretionesque  omnes,  sputi  praeser- 
tim  et  sudoris,  adjuvet,  cum  tenuiori  victus  genere, 
plerumque  sufficient,  Burserius. 

§  544. 

At  cum  febris  paulo  intensior  tenet,  et  graviora 
symptomata  invehit,  aut  inflammationem  aliquam  so- 
ciam  habet ,  venae  sectione,  methodo  antiphlogistica , 
remediis  oleosis,  derivantibus ,  antispasmodicis ,  aut 
alio   efficaciori  artis  auxilio   opus  est. 

§  545.  : 

Febrem  catarrhalem  optime  descripserunt  Johannes 
Baptista  Burserius  et  Guilielmus  Grantius.  Legi  quoque' 
meretur  Janus  Michellius ,  cujus  tamen  de  morbo  sa- 
nando  praecepta  minus  probanda  sunt.  Epidemias 
ejusmodi  febres  memorarunt  Thomas  Sydenhamus ,  Jo- 
hannes  Matia  Lancisius ,  Guilielmus  Grantius,  Guiliel- 
mus  Falconer ,  Andreas  Duncan  ,  Maximilianus  Stollius , 
Carolus  Strackius ,  Philippus  Ludovicus  Wittwerus , 
alii ;  nostrates  scriptores  a  Thysseno  et  DoUemanno 
recensentur. 

J.  B.  BnRSERii  Institut.  medico-praclic.  Yol.  I  pag.  407  seqq. 

W.  Graitt  ,  An  enquiry  into  the  nature  ,  rise  ,  and  progress 
of  the  fevers  most  common  in  London  etc.  ^  Lond.  1771.  8to. 
pag.  117  seqq. 

J.  Petersek  MiCHELL  ,  Genceskundige  Verhandeling  over  de 
oorzaken,  onderscheiding  en  genezing  der  febres  catarrhales 
etc.  Middelb.  1785.  8vo.j  ook  in  de  Verhandelingen  vaa  *t 
Zeeuwsch  Genootschap  te  Vlissiiigeu.  XI  P«  pag.  91  seqq. 

De  Jehre  rheumatied. 

§  546. 
A  catarrhali  distinguenda  est  ea  febris ,  quae  rheu- 
matismo  accedit.  Quum  in  illa  tunicae  glandulosae 
internae  afficiantur ,  et  excretio  subsequatur ;  in  hac 
autem,  externae  musculorum  tunicae  patiantur,  et 
morbus  evacuatione  critica  non  solvatur.  Frid,  Hoff^ 
mannus. 

§  547. 

Est  igitur  febris  rheumatica  ea  continuae  remitten- 
tis  species ,  quae  sibi  junctos  habet  dolores  acutos^ 
saepe  diflusos,  nocte  praesertim  ingravescentes ,  in 
musculis,  ligamentis,  tendinibus,  artus  medlos  occu- 
pantibus ,  sedem  suam  habentes ,  a  sudoribus  sympto- 
maticis ,  non  levantibus ,  saepe  sociatos.  Cujus  morbi 
symptomata  his  verbis  complexus  est  Sydenhamus : 
»A  rigore  atque  horrore  orditur  tragoediam,  quos 
statim  excipiunt  calor ,  inquietudo ,  sitis ,  et  reliqua 
illa  infelix  symptomatum  caterva ,  quibus  stipantur 
febres.  Elapso  die  uno  aUerove ,  (est  et  ubi  citius) 
aeger  atroci  dolore ,  nunc  in  hoc ,  nunc  in  illo  artu 
infestatur ,  in  carpis ,  humeris ,  genubus  praesertim  ; 
qui  locum  subinde  mutans,  vicissim  illos  occupat, 
rubore  quodam  et  tumore  in  parte,  quam  postremum 
adfecit ,  adhuc  residuis.  Primis  aliquot  diebus ,  fe- 
bris  et  symptomata  jam  memorata  quandoque  coinci- 
dunt ;  febris  autem  sensim  evanescit ,  manente  dolore , 
quin  et  nonnunquam  immanius  saeviente ,  materia 
scilicet  febrili  in  artus  translata ,  quod  satis  arguit 
febris  ipsa  saepius  recrudescens ,  ob  materiam  morbi- 
licam  ab  intempestivo  externorum  usu  repercussam." 

§  548. 

Ex  qua  Sydenhamiana  febris  rheumaticae  descri- 
ptione  differentia  simul  apparet,  quae  inter  hanc  et 
rheumatismum  acutum ,  quem  calidum ,  intkmmato- 
rium  ,  febrilem  vocarunt ,  notatur.  In  illa  quippe  do- 
lores  rheumatici  motus  febriles  praegressos  sequuntur; 
in  hoc  per  doloris  vehementiam  demam  accenditur 
febris. 

§  549. 

Quid  autem  sit  rheumatismus  aut  irritatio  rheuma- 
tica ,  febrem  accendens ,  optime  intelligetur ,  si  scia- 
mus ,  quo  modo ,  sede  sua  ,  symptomatum  et  effectuum 
ratione,  a  vulgari  inflammatione  ^  tum  etiam  a  catar- 
rho  differat, 

§  550. 

Sedes  hujus  mali  potissimum  in  vasis  serosis  et  lym- 
phaticis  est ,  telam  cellulosam  ,  inter  cutem  et  musculos 
sitam ,  perreptantibus ;  est  item  in  membranis  musculos 
tendinesque  investientibus,  in  membranis  vasa  sangiii- 
fera  constituentibus ,  in  aponeurosibus ,  ligamentis ,  in 
membranis  glandulas,  nervosque  ipsos  et  ossa  ambien- 
tibus.     StoIIius. 

§  551. 

Differt  autem  rheumatismus  a  vera  inflammatione , 
dolore  iqagis  diffuso ,  parte  affecta  plerumque  magis 
tumente,  acrius  dolente,  minus  tamen  rubente:  tum 
etiam  sanguinis  habitu ,  crusta  diffusa,  minus  dura, 
raro  contracla ,  subflava :  denique  dolore  volatili ,  tu- 
moreque  saepe  ambulatorio.     StoUius.  ^ 

§  552. 
Inflammatio  rheumatica  diutias  durat^  quam  vera. 

Pernicies  rarior  et  minus  praeceps  a  rheumatica,  qaam 
a  yera  inflammatione.  Neque  eae  sequelae  sunt  a  vera 
inflammatione,  prout  a  rheumatica  et  spuria.  Subinde 
et  fluctuatio  percipitur  in  inflammatione  rheumatica, 
at  pus  nullum  reperitur,  abcessu  licet  aperto.  Ple- 
rumque  sponte  solvuntur  benigne  et  sine  suppuratione , 
aut  apertae  per  artem  mucum  loco  puris  dant.  Non- 
nunquam  cito  tumor  ejusque  fluctualio  cessat,  et  ad 
aliam  partem  migrat.  Nonnunquam  manet  cessante 
dolore  tumor,  sed  oedematosus.     Stoll. 

§  553. 
Rheumaticae  febres  nullo  non  tempore ,  praesertim 
tamen  vere  et  auctumno  grassantur.  Nulli  aetati  aut 
sexui  morbus  parcit ;  praecipue  vero  aetate  florentes  af- 
ficit  et  corpora  studiis ,  vigiliis ,  venere  et  vino  irritata. 
Maxime  vero  omnium ,  quae  Hoffmanni  verba  sunt , 
videmus  eos ,  quibus  in  juventute  haemorrhagiae  narium 
frequentiores  fuere  et  dein  cessarunt ,  rheumaticis  esse 
obnoxios  doloribus.  Inter  excitantes  causas  principem 
locum  tenet  repentinum  frigus  corpori  aestuanti  ad« 
missum. 

§  554. 
Licet  morbus ,  Sydenhamo  menente ,  rarissime  ho- 
minem  e  medio  toUat ,  febre  semel  depulsa ,  tamen  et 
vehementia  doloris  et  diuturnitas  eum  prorsus  contemni 
non  sinunt.  Etenim  si  minus  perite  tractetur,  aut  in 
tempus  longissimum  extenditur ,  aut  facta  metastasi  in 
organa  nobiUora  ,  ipsi  vitae  minatur. 

S  555. 

Secliones    cadaverum  a  Drelincurtio ,   Morgagnio  et 
paucis  aliis,  nostra  autem  aetale,  a  Portallio,  Cruveil- 

hierio  ajiisque  factae  docuemnt ,  post  rheumat-ismum 
acutiim  ,  continua  Jel)f e  stipatum  ,  ipsam  musculorum 
caeterarumque  pai;tium  laborantium  compagem ,  cum 
colpre  tum  structura  sublnde,  mutatam  esse,  in  primis 
autem  notari  humorem  spissum  viscosum ,  gelatinosum , 
quem  tela  cellulosa,  yaginae  et  aponeuroses,  quibus 
musculi  aliaeque  partes  fibrosae  teguntur,  copia  satis 
magua  contineant.  ,,  ^- 

'     ''    '    '  §  5^6. 

Judicatur  febris  rheumatica  septimo,  decimo  quarto, 
vicesimo  die,  quin  etiam  serius,  evacuatione  sanguinis 
spontanea  per  nares,  haemorrhoides ,  ulerum;  urinis 
dojviosis,  cum  hypostasi  subalbida;  subinde  etiam  alvo 
diarrhoeica,  efflorescentiis  cutaneis,  miliaribus.  Stoll. 

'  tFnde  ihtelligitur  medendi  ratio.  Sanatur  quippe 
potu  miilto,  refrigerante ,  diluente,  diaphoresin  et  diu- 
resin  Jeniter  promovente,  emollientibus  praesertim  ni- 
troiiiset  sambucinis.  In  corpore  plethorico,  in  majori 
febris  vehementia  aut  in  inflammationis  localis  metu, 
venae  sectiones,  subinde  etiam  repelitae,  principem 
locum  tenent. 

§  558. 
De   hoc  morbi  genere  praeclare  scripserunt  Guiliel- 
mus  Ballonius,  Thomas  Sydenhamus,  Fredericus  Holf- 
mannus,  Maximilianus  Stojlius  et  Mlchael  Sarcone. 

G.  Ballobius  ,  Consiliorum  mediciDalium  Libr.  III.  Consil. 
LXVII;  in  Operr.  Omn. ,  cura  Jacob.  ThcTart ,  Tom.  III, 
Venet.  1785 ,  4to.  pag.  333  seqq. 

Ejusdem  Quaestiones  Medicae  de  Rheumatismo  (I  An  Rheu- 
matismus  et  Arthritis  congeneres  ?  II  An  a  Rheumatismo  Dysen- 
terla  tcxKo^^^yjq?  III  An  Rheumatismo  venaesectio  ?) ;  in  Opp* 
Omn.Tom.  lY.pag.  293  seqq.  ' 

T.  Stdenham  ,  Observationes  medicae  circa  morbonim  acutorum 
historiam  et  curatioaem ,  Sect.  VI  Cap.  Y  ;  in  Opp.Universis, 
edit.  L.  B.  1726,  pag.  272  seqq. 

F.  Ho/FMAirir ,  Medicin.  rational.  systematicae  Tom.  IV  ,  Part. 
II ,  Sect;  II ,  Cap.  VIII ;  in  Operr.  omnium  Physico-medicorum 
Tom.  11 ',  Geneyae  1740,  fol. ,  pag;,  317  scqq* 

M.  Stoil  ,  Kationis  medendi  in  Nosocomio  practico  Vindobo- 
nensi  Tom.  V  ,  Sect.  III,  Fehris  rheumatica.  (edit.  Leidensis 
1790  ,  pag.  263  seqq.) 

M.  Sarcghe,  Von  dem  rheumatischen  Fieber ,  welches  im 
Februar  1764  ist  beobachtet  worden  etc. ;  in  Geschichte  der 
Krankheiten  in  Neapel  etc. ,  I  Th. ,  Ziirich  1770.,  8to.  pag. 
83  seqq. 

De  fehre  nervosa. 

§  559. 
Febris  nervosa  causam  habet  in  morbosa  generis 
nervosi  affectione,  quae  maximam  partem  cernitur  in 
aucta  sensilitate  et  irritabilitate ,  viribus  autem  ,  a  quibus 
omne  corporis  robur  est ,  vel  languidis  et  prostratis , 
vel  insigniter  suppressis ,  ita  ut  subito  quidem ,  sed  in- 
ordinate  et  imperfecte  stimulis  alienis  repugnent. 

§  560. 

Constat  hinc  ,  minime  febres  quascumque , '  in  qui- 
bus  nervosa  notantur  symptomata,  nervosarum  nomine 
insigniendas  esse :  tum  etiam  ,  hoc  febrium  genus  ar- 
lis  frequentius,  quam  naturae  sobolem  esse. 

§  561.  -^ 

Princeps  igitur  morbi  criterium  sunt  turbae  nervo- 
rum ,  quae ,  ut  Sellius  habet ,  nec  inter  se ,  neqne' 
causis  manifestis  respondent ,  cum  febre  inordinata , 
nec  continente,  neque  regulariter  remittente ,  con- 
junctae.  Unde  apparet  ratio ,  quare  febris  atacta  dicatur, 

11* 

§  562. 
Quod  ad  labefactatam  attinet  vitalis  principii  enef» 
geiam  ,  febris  nervosa  cum  febre  putrida  convenit ;  ab 
hac  autem  differt ,  tum  praesentia  symptomatum , 
quae  nervorum  anofnaliam  testantur,  tum  absentia 
earum  affectionum ,  quae  e  vitiata  humorum  crasi 
proficiscuntur.  Quemadmodum  autem  signa ,  ultimo 
loco  memorata ,  subinde  comitantur  febris  nervosae 
finem,  sic  etiam  putrida  febris  rarissime  terminatur 
in  mortem.,  quin  nervosa  symptomata  habuerint  locum. 

§  563. 
Pro    diversa    morbi  origine ,  inter  febrem  nervosam 
protopathicam  sive  primariam,  et  deuteropathicam  seu 
secundariam  distinguitur.     Haec  illa  longe  frequentior. 

S  564. 
Disponunt  ad  febrem  nervosam,  delicatior  corporis 
compages,  temperamentum  nervosum ,  magna  corporis 
animique  agilitas.  Occasionem  praebent,  a^er  humidus 
calidus,  potus  aquosi  tepidi,  aut  diuturnior  spirituoso- 
rum  abusus,  studia  immoderata,  graviora  animi  pathe- 
mata,  luxus  et  vita  otiosa,  abusus  veneris,  lasciva  con- 
sortia,  lectio  frequens  hbrorum,  qui  amoris  fata  de- 
pingunt,  vigiliae  protractae;  contagium,  et  contagio 
graviora  inepta  remedia. 

§  565. 
Dividuntur  febres  nervosae  in  acutas  et  lentas,    Has 
nervorum  torpor  et  inertia ,  illas  auctior  vel  inordinata 
aclio  in  motuum  et  sensuum  organis,  comitantur, 

§  566. 
In    febre    nervosa     acuta ,    quam    versatilem    dixit 
Frankius,  haec  potissimum  notantur  symptomata:  post 

phimbeam  artuum  lassitudinem  et  torporem ,  horrores 
oriuntur  vagis  caloribus  intercurrentes ;  lumborum  et 
capitis  dolores;  vertigines,  hebetudo;  manuum,  ar- 
tuum,  linguae  tremores;  flimia  sensuum  externorum, 
visus  et  auditus  potissimum  acuties;  oculi  rubentes, 
splendentes ,  sordidi ;  vox  acuta  vel  rauca  ;  agrypnia , 
anxietas,  delirium,  morositas,  tristitia,  insolita  loqua- 
citas ,  risus ,  cantus,  Pulsuum  sub  morbi  decursu  va- 
riabilitas  summa :  saepe  exiles ,  vacillantes ,  intermitten- 
tes.  Lingua  albescens,  aut  sicca  et  aspera  cum  siti 
perpauca ,  vel  denique  naturalis  et  tremula :  urinae 
multae,  pellucidae,  aquosae;  alvus  vel  tarda,  vel  cum 
ipsis  urinis  involuntaria.  Subitanea.  virium  prostratio, 
lipothymiae  frequentes,  convulsio,  tendinum  subsultus, 
sudores  viscidi,  frigidi ,  praecordiorum  oppressio,  dif- 
licilis  respiratio ,  —  subinde  mors  improvisa,  scenam 
claudit.  Frankius. 

i  567. 
Lentae  utique  febres  in  regionibus  minus  aestuanti- 
bus ,  constitutione  humida ,  circa  loca  uliginosa ,  fre- 
quentissimae  sunt.  Imbecillos  aut  natura,  aut  cl%i, 
aut  moerore  exercent ;  tum  eos ,  qui  pravo  crudoque 
victu  vescuntur.  Nonnulli  sensim  minus  minusque 
valent ;  cibos  fastidiunt ,  vel  male  concoquunt ,  et  ani- 
mo  marcent ,  antequam  febris  palam  invadat :  maximam 
autem  partem  hominfln  levi  vagoque  horrore ,  incerto 
lenique  calore,  sub  initio  corripiuntur.^  Accedunt  si- 
mui  universaUs  languoris  species,  et  animi  tarditas  aut 
abjectio,  ita  ut  aut  loqui,  aut  moveri  pigeat;  dolor 
obtusus  capitis ,  qui  posteriorem  praecipue  partem  ob^ 
tinet ;  facies  languida  ,  pallida  ,  tristis ;  inquietudo  , 
agrypnia  vel  coma  vigil ;  pulsus  celer ,  debilis  et  inaer 

qualis , '  nonnunquam  formicans ;  partium  inferiorum 
et  eitremarum  frigus,  dum  superiora  calent ;  lingua 
lenui  m  plurimum ,  albicante  muco  obtecta ;  absentia 
sitis ;  nausea ,  vomitus  inanes  vel  mucosi ;  urina  pallida 
pt  limpida;  tremores  universales  et  tendinum  subsultus; 
.delirium  mite ;  uqgues  pallidi  vel  lividi ;  .sudores  glu- 
tinosi;  alvus  et  urina  involuntaria.;  signa  alia,  quae 
^d  summum  prostratas  vires  vitales  indicant.  Huiham 
ei  Glass. 

§  568. 

In  utroque  tamen  febrium  nervosarum  genere,  in 
primis  in  febre  nervosa  acuta  ,  accuratius  inter  species 
<listingui  posse  videtur,  prout  aut  sensilitatis  aut 
irritabilitatis  praesertim  organa^  vel  justo  alacriora 
isunt,  vel  praeter  modum  labefactata*  Quo  fundamento 
nititur  distinctio  inter  tres  morbi  formas ,  suis  quasque 
signis  notatas,  ereihwam,  torjpidam  et  stupidam, 

§  569. 

Ad  febrem  nervosam  stupidam  proxime  accedit 
typhus  y  cujus  symptomata  essentialia  sunt,  sensuum 
eiArnorum  stupor ,  virium  vitalium  languor ,  aut  ab 
igne  sub  cineribus  latente  suffbcatio ,  somnolentia  et 
delirium  taciturnum,   natura  ut  plurimum  contagiosa. 

§  570. 
Neque  tamen  negandum  est,  in  universo  febrium 
nervosarum  genere,  dubiam  saepe  esse  diagnosin,  et 
prognosin  difficilem.  Quod  ad  hanc  attinet,  cuih 
morbi  vehementia ,  tum  virium  ratio ,  tum  universa 
aegrotantium  constitutio,  quid  sperandum  metuendumve 
sit ,  doceant.  Salutis  spem  praesertim  largiuntur', 
symptomatum  inter  se  et  cum  morbi  causis  conspiratio^ 
oculornm  et  faciei  habitus  naturae  conveniens;  carnium 

cutisque  mollities  non  glutinosa;  auditus  sub  fine  morbi 
gravescens ;  sensuum  internorum  turbae  mino^res  aut 
intermittentes ;  somnus  quietus  aut  naturali  simillimus, 

§  571.         ?'iintnn 

Qualia  praesertim  ancipitem  morbi  6ventutn  aut 
mortem  futuram  portendant,  Hippocratis  sententiae  do- 
cent ,  Naturae  voce  expressae, 

In  morbis  autem  acutis  inprimis  quidem  aegroti  fa- 

cies  sic  in  considerationem  adhibenda,  sitne  behe  va- 

lentium  praecipueque  sui  ipsius  similis :  ila  enim'  opti- 

ma  existimanda,  quae  vero  ab    eo    plurimum   recedit , 

gravissimum    periculum  portendit.     Qualis  fuerit  nasus 

acutus ,  ociili  concavi ,  collapsa  tempora ,  aures  frigidae 

et    contractae   imisque   suis  fibris  inversae ,  cutis  circa 

frontem    dura,    intenta   et   resiccata,    et   totius   faciei 

color    ex   viridi  pallescens,  aut  etiam  niger,  aut  livi- 

dus,  plumbeus.  Progn.  .'''.'', 

~  •  i    '      *         : '  ■    '  i ' '  '  f  1  '^  ^     r' ' '  f 

Si   oculi   lucem  refugiunt , "  aut  illachrymant  praeter 

voluhtatem ,  aut  pervertunttir ,  aut  alter  ex  .  iis   miooi: 

fit ,    aut    quae    in  iis  alba  esse.  debent  rubescurit ,  aut 

lividae  palpebrae  sunt,  aut  in  iisderii  venulae  nigrica^t , 

aut   lippienlium    oculorum    sordes   clrca.  eorum  aciem 

appareant ,  aut  etiam  assidue  mobiles  ,  aut  tumidi ,   aut 

vehementer  cavi  fuerint ,  aut  eorum  adspectus  squalidus 

et  minime  lucidus ,  —  haec   omnia  mala  perniciosaque 

existimanda.     Quin    eliam  jDcr   somnum   an    ex  oculis 

aliquid  subappareat,  speclare  oportet.  Progn. 

Lelhale    quoque ,    labra   resoluta  pendenlia ,  frigida 

et  exalbida  esse.  Vroon.  .':' 

"      .  '■■  tfTf:'*.   tjjn   ,  f •     ■• 

At  aearum  a  Medico  in  latus  dextrum  aut  sinistrum 

.  <  .  "  ■  ..■.,•■ 

recumbentem  deprehendi  oportet ,  manibusque  et  b^r- 

vice ,    ac   cruribus    paulum    reduclis ,   totoque   corpore 

molliter  posito.  Hic  enim  fere  sani  jacentis  est  habi- 
tus.  Is  autem  habetur  optimus  decubitus,  qui  bene 
yalentium  similis  est.  Supinum  vero  jacere,  manibus, 
cervice  et  cruribus  porrectis,  minus  bonum.  Quod  si 
pronus  ad  pedes  de  lecto  delabatur ,  magis  formidan- 
dum.  Ubi  vero  pedes  nudos  nec  admodum  calidos 
habere  comperietur ,  et  manus ,  cervicem  et  crura 
inaequaliter  dispersa  et  nuda,  malum ;  anxietatem  enim 
indicat.  Lethale  quoque ,  et  hianti  ore  assidue  dor- 
mire,^  et  ubi  supinus  jacet  cruribus  valde  contortis  et 
implexis.  At  in  ventrem  jacere  ei,  qui  per  bonam 
valetudinem  ita  dormire  minime  consuevit ,  delirium 
aut  partium  circa  ventrem  dolorem  indicat.  Aegrum 
vero  residere  velle  in  ipso  morbi  impetu,  pravum 
quidem  in  omnibus  morbis  acutis ,  et  pulmonum  in- 
flammatione  laborantibus  pessimum.  Progn. 

Somnus,  vigiliae,  utraque  modum  excedentia,  ma- 
lum  denuntiant.  Aphor.  Quo  in  morbo  somnus  la- 
borem  facit,  lethale:  qupdsi  juvet  somnus,  minime 
lethale.     Aphor. 

Noctu  dormiendum  ,  interdiu  vigilandum  ;  contra  vero 
malum.  Minimum  autem  oifendit ,  si  quis  matutino 
tempore  ad  tertiam  diei  partem  dormiat,  Qui  vero 
ab  hoc  tempore  somnus  est ,  malus.  Pessimum  tamen 
est ,  si  somnus  neque  noctu ,  neque  interdiu  accidit, 
Id  enim  ob  dolorem  laboremque  accidit ,  vel  delirium 
fore  significatur.     Praen.  Coac. 

De  manuum  vero  motione  ita  censeo.  In  febribus 
acutis,  aut  pulmonum  inflammationibus ,  aut  phreni- 
tide,  aut  capitis  doloribus,  quibus  ante  faciem  ferun- 
tur ,  et  aliquid  frustra  venantur  et  festucas  colligunt , 
aut   floccos   e   vestibus   eyellunt,   et  ex  pariete  paleas 

^arpunt,  ex  his  omnibus  malum  et  mortem  portendi. 
Progn. 

Facile  autem  spirare,  valde  magnum  ad  salutem 
momentum  existimandum ,  cum  in  omnibus  morbis , 
quibus  febris  adjuncta  est,  tum  in  his,  qui  intra  dies 
quadraginta  judicantur.     Progn. 

Sudores  optimi  quidem  per  omnes  morbos  acutos , 
qui  diebus  judicatoriis  contingunt,  et  penitus  febre 
liberant,  Boni  vero,  quicumque  toto  corpore  oriun- 
lur,  faciuntque,  ut  aeger  morbum  facilius  ferre  vi- 
deatur.  At  qui  nihil  tale  efticiunt,  minime  sunt  uliles. 
Pessimi  autem  frigidi ,  quique  circa  caput  tantum- 
modo,  faciem  et  cervicem  oriuntur.  li  namque  cum 
acuta  febre  mortem ,  cum  mitiore  vero  morbi  longi- 
tudinem  praenuntiant.  —  Atque  hoc  in  totum  de  su- 
doribus  animadvertere  oportet ,  quod  nonnulli  quidem 
ex  corporis  dissolutione ,  quidam  etiam  ex  inflamma- 
tionis  vehementia  contingunt.     Progn. 

Quae  parva  copia  apparent ,  velut  stillae  sanguinis , 
nrinae  ,  vomitiones  et  dejectiones ,  malum  quidem  penitus 
denuntiant ,  pessimum  vero ,  si  exiguis  intervallis  sese 
conseqaantur.     Coac.  Praen. 

Quae  cum  mahgnis  signis  allevamentum  aiferunt,  et 
quae  cum  bonis  non  remittunt ,  molesta  sunt  et  diffi- 
cilia.     Coac.  Praen. 

Praeter  consuetudinem  aliquid  facere,  ut  verbi  gra- 
tia  aliquid  propensius  curare  et  magno  studio  eniti 
prius  non  consuetum ,  aut  contra  ^  pravum  et  delirio 
proximum.     Coac.  Pr. 

Mente  constare ,  et  bene  habere  ad  ea ,  quae  offe- 
runtur ,  quovis  in  morbo  bonum :  contra  vero ,  ma- 
lom.     Aphor. 

In  febre  mntum  esse,  malo  *est.     Coac.  Pr. 

In  homine  moderato  ferox  et  aadax  responsio,  vox 
acnta,  malum  portendunt.     Coac.    Pr. 

Desipientiae ,  quae  jam  admodum  fractis  et  debili- 
tatis  viribos  succedunt,  pessimae  sunt.     Coac.  Pr. 

Convulsioni  febrem  advenire  praestat,  quam  con»^ 
vulsionem  febri.     Aphor. 

Qui  temere  ac  praeter  rationem ,  nulla  existehte 
vasorum  inanitione,  impotentes  fiunt,  ii  male  ha- 
bent.     Coac.  Pr. 

In  his ,  qui  propter  imbecillitatem  non  vident ,  hed 
audiunt ,  aut  quibus  labrum ,  aut  oculus^ ,  aut  nasus 
pervertitur,  niors  denuntiatur.     Coac.  Pr. 

§  572. 
Febres  nervosas,  licet  nulla  exhibuerint  febris  in- 
flammatoriae  symptomata ,  saepius  tamen  cum  injlam-' 
matione  looali  conjungi,  post  Baglivium ,  Wepferum , 
Morgagnium ,  .  Lorryum  multosque  alios ,  verissime 
dixit  Johannes  Petrus  Frankius ,  qui  simul  notavit , 
typhum  vix  non  semper  pertinere  ad  febrem  nervo- 
sam ,  cum  abdominalium  viscerum  inflammatione 
subinde  conjunctam.  Quae  a  Frankio  visae  sunt  ce- 
rebri ,  faucium  ,  pulmonum  ,  ventricuh' ,  intestinorum 
aliarumque  partium  in  febribus  nervosis  inflammatio- 
nes,  eae  nostra  praesertim  aetate  dihgentissime  sunt 
descriptae.  Cave  tamen ,  ne  in  errorem  ducaris  ab 
iis ,  qui  extrema  sectantur.  Antiquiores  Medici  pec- 
carunt  in  eo,  quod  inflammationes  locales,  cum  hpc 
febrium  genere  sociatas ,  habuerint  vel  morbi  effectum , 
vel  complicationem,  Oppositum  errorem  commiserunt 
multi  Medioi  recentiores ,  statuentes ,  inflammationis 
et   laesae    structurae    organicae    signa,    quae  in  tractu 


.L 

intestmonim  aliisque  partibtusreperiimtur,  serpper  pro 
febris    nervosae    causis   habenda    esse ,   neque   febreir^^ 
hanc  sine  iis  posse  adesse. 

§  573. 

Ifl  qua  opinionum  discrepantia ,  ab  iis,  qui  veri- 
tatem  assequi  cupiunt ,  ita  fere  sta  tuendum  est :  1 )  in 
visceribus  hominum  morbo  hoc  denatorum ,  inflamma- 
tionem  utique  et  inflammationis  effectus  frequentissime 
reperiri ;  ]  2)  inflammationem  eam  muhiplicem  ,  nulla 
febre  comite ,  aliquando  adesse ;  posse  autem ,  ut  no- 
tavit  Frankius ,  praeter  inflammatoriam ,  febres  quoque 
charactere  alio  praeditas ,  a  causa  hac  excitari;  3) 
inter  laesae  struct^rae  vitia ,  qualia  post  mortem  re- 
periuntur ,  atque  febres  nervosas  gravissiriias  aliquam 
certe  adesse  communionem,  neque  tamen.ab  illis  sii:i- 
gula  repeti  posse  morbi  symptomata  ;  4)  febres  ner- 
vosas  ita  terminari  posse  in  mortem ,  ut  diligens 
mortuorum  investigatio  laesam  strucluram  organicam 
detegere  nequeat. 

§.  574. 

Ideo  non  mirandum  est,  febrem  nervosam  omtii 
naturae  et  arti  aliquando  superiorem  esse.  Saepe 
tamen  juvat  natura,  quae  huic  febrium  generi  mede- 
tur^  ratione  lenta  plerumque  et  insensili,  perpiratione 
moderata ,  aut  sudore  aequali ,  cutis  ardorem  dissi- 
pante,  roris  naturahs  in  lingua  reditu,  aucta  diuresi, 
cum  sedimento  levi ,  tritis  lateribus  simili ;  subinde 
etia^i  manifestius ,  alvo  soluta ,  metastasi  in  cutim 
aut  glandulas ,  sanguinis  aKquo  fluxu ,  morbi  initio. 
Cujusmodi  molimina  critica  antecedit  quandoque  acer- 
bior    symptomatum ,   quae   a   genere    nerveo  projicis- 

cuntur,   conditio,   inquietudo,  anxietas,  auctum  deli- 
jk  i^  rium ,  subsultus  tendinum  ,  convulsiones ,  alia,. 

§  575. 
Quid  ab  arte  praestandum  sit  in  febre  nervosa  cu- 
randa ,  ex  antea  dictis  apparet.  Prima  indicatio  jubet , 
ut  latentis  inflammationis  aut  saburrae  cujasdam  indicia, 
si  adsint ,  prudenter ,  mature  tamen  et  viribus  intcgris , 
removeantur.  Altera  indicatio  vim  vitae ,  morbi  et 
aegrotantis  naturae  convenienler ,  moderare  praecipit. 

§  576. 

Quae  cum  aucta  sensilitate  et  irritabilitate  conjunctae 
sunt ,  febres  nervosae  remedia  requirunt  diluentia  ,  re- 
frigerantia ,  ea  praesertim  quae  simul  sedantia  sunt ,  ut 
Nitrum  aliosque  sales  neutros  mitiores,  acida  vegetabilia 
et  mineralia  valde  diluta.  Saepe  etiam  opus  est  re- 
mediis  emollientibus ,  involventibus ,  antispasmodicis , 
revellendi  et  derivandi  vi  praeditis :  tum  etiam  venae 
sectione ,  hirudinibus ,  epithemate  iPrigido  capiti  imposito. 

§  577. 

In  febre  nervosa  lenta ,  si  verus  adsit  virium  languor , 
aut  stupor,  remedia  requiruntur,  quae  torpenlem  ge- 
neris  vasculosi  et  nervei  actionem  excitent ,  corpori 
simul  alimentum  et  robur  addant,  Caute  tamen  inter 
debilitatem  veram  et  apparentem ,  inter  vires  exhaustas 
atque  suppressas  distinguendum  est. 

§  578. 

De  cognoscenda  etcuranda  febre  nervosa  optime 
praeceperunt  Johannes  Huxhamus,  Josephus  Quarinus, 
Christianus  Theophiius  Sellius  et  Johannes  Petrus  Frart- 
kius.     Inter  scriptores  recentiores  consulanlur  praeser- 

tlm    Christianus    Guilielmus    Hufelandius  et  Johannes 
Talentinus  Hildenbrandius. 

J.  Hdxhim,  Operr.  ph^sico-medic.  etc.  Tom.  Ipag.  163seqq. 
Tom.  II  Cap.  YII  pag.  78  seqq. 

J.  QuARiir ,  Animadyers.  practic.  etc. ;  ed.  J.  L.  Kesteloot , 
Tom.  I ,  Gandayi  1820.  8vo.  pag.  65  seqq. 

C.  G.  Sellb  ,  Rudiment.  Pyretolog.  method. ;  edit.  Stiae. 
Berol.  1789.  8vo.  pag.  299  seqq. 

J.  P.  Frawk,  EpitomesLibr.  I ,  Mannhem.1792  ,pag.  93seqq. 

C.  W.  HuFELiHD  ,  Ueber  die  Nervenfieber  und  ihne  Compli- 
cationen  in  den  Jahren  1796—98;  Jena  1799.  8vo.j  Ters.  Hol- 
land.  Gron.  1808. 

Desselben  ,  Ueber  die  1806  und  7  herrschenden  Nervenfieber. 
Berlin  1807.  8vo.  Ters.  Hollandic.  Amst.  1809. 

J.  V.  Y05  HiLDEicBRAHD  ,  Uebcr  dcn  ansteckendcn  Typhus  ctc.  j 
2te  Aufl.  Wien  1814.  8yo. 

§  579. 
De  sedibus  autem  et  causis  morbi  per  Anatomen 
indagatis  Medici  adhuc ,  mirum  dictu ,  dissentiunt. 
Cerebri  quippe  yitia  indagarunt  praesertim  Johannes 
Armstrong ,  Thomas  Millis ,  Thomas  Bateman  aliique 
Medici  Angli ,  qui  nostra  aetate  de  typho  et  febre 
nervosa  scripserunt.  Viscerum  autem ,  quae  in  abdo- 
mine  collocata  sunt,  laesionem  organicam  variam, 
qualis  in  hoc  febrium  genere  aliquando  occurrit,  prae- 
ter  scriptores  antea  laudatos ,  accuratius  inyestigarunt 
Carolus  Billard  et  Petrus  Carolus  Antonius  Louis:  in 
Germania  vero  Doctissimus  von  Pommer,  Ignatius 
Rudolphus  Bisschoff,  et  Ferdinandus  Lesser.  Quorum 
scriptorum  studium ,  ea  cautione ,  quam  §  572  et  73 
praecepimus ,  ad  accuratiorem  diagnosin  et  majorem 
in   medendo   prudentiam  commendandum  est. 

P.  C.  A.  Lonis ,  Recherches  anatomiques ,  pathologiques  et 
th^rapeutiques  sur  la  maladie  connue  sous  les^nomsde  Gastro- 
ent^fite  etc.  Faris.  1829.  II  vol.  8vo. 

C.  F.  vdN  PoMMER' ,.  Beitrage  zur  naheren  Eenntniss  des  spo« 

radischen  Typhus  etc,  gegrundet  auf  Leichenoffnungen.  Tiibin- 
gen  1821.  pag.  22  seqq.  64  seqql  pag.  117  seqqi 

Desselben  ,   Zur  Pathologie  des  Terdauungskanals;  inHeidfel- 
berger  klinische  Annalen  ,  II  Bd,  1826.  pag,  1  seqq.      ^  ;  - 

J.  Ri  BissCHOFP ,    Darsleliung    der    HeilangSmethode  etc.  ,  ih 
den  Jahren  1826  und  ^T  j  "Wien  1829,  8vo,  pag.  96  seq^J, ,  100' 
seqq.  ,  183  seqq. 

r.  Lesser  ,  Die  Entziindung  und  Verschwarung  derSchleim-* 
haut  des  Yerdauungskanals  als  selbstandige  Krankheit ,  Grund- 
leiden   "vieler ;  sogenannter  Nerrenfieber  etc.  dargestellt.  Berlin 
1830.  8vo.  mit  6  Kupfert.  foL 

De  febre  putridd. 

§  580. 

Febris  putrida  causam  habet  in  summo  partium 
solidarum  viriumque,  quae  eas  regunt,  vitalium  lan- 
guore ,  et  in  pecujiari  huroorum ,  sanguinis  potissimum, 
dialhesi,  quae  dyscrasia  putrida  dicitur,  Qualis  san- 
guis  pravam  suam  naturam  proxime  quidem  a  potentiae 
conformatricis  ipsiusque  vitae  inertia  repetit,  sua  autem 
vice  vim  vitae  pessumdat,  quia  ad  nutritionem  cor- 
poris ,  ad  varium  secretionis  genus ,  et  ad  irritationem 
vere  vilalem  ineptus   est. 

§  581. 

Praecedunt  aliquando  temulentia  capitis ;  anorexia ; 
sensus  repletionis ,  etiam  ante  pastum ;  frontis  calor 
praeter  naturalis ,  cum  obtuso  ejusdem  dolore ;  somni 
turbati ,  non  reficientes ,  lassitudo  spontanea ;  gravitas 
totius  corporis.  Stoll. 

§  582. 

Morbi  praesentis  signa  sunt:  facies  tristis,  flave- 
scens ,   terrea ,  velut  attoniti  aut  profunde  meditantis : 

animi    peculiaris     dejectio,    sensuum  stupor   et   tarda 
responsio;    temulentia    capitis    et    lumborum     dolcr; 
anxietas    sub    diaphragmate ,    aut    dolores  colici  vagi ; 
lingua  sicca ,   arida ,    flavo   viridique ,   aut   nigro  muco 
obducta ;     nausea    et    conatus    vomendi ;    halitus    oris 
foetidissimus ;   sitis  intensa  ;   alvus  initio  adstricta ;  cu- ' 
tis  arida ;   urina  pauca ,   turbida  aut  rubra  ,•  sine  sedi- 
mento ;   delirium  mite ,  nocturnum  cum  stupore  alter- 
nans  ;    oculi   rubicundi ,  subflavi ,  lemo^i ,  pulverulenti , 
vel   etiam  distorti ;   calor  ad  attactum  mordax ;  pulsus 
vere    debiles,   accelerati;   petechiae   et   vibices   coloris 
varii ;   fuligo  circa  dentes  et  labia ;   gutturis  turgor  et 
aestus  ;    aphthae  copiosae ;   singultus ;    diarrhoea  foeti- 
dissima ,   cadaverosa  ;  meteorismus ;  haemorrhagiae  pas- 
sivae ;   locorum ,   qui  cubando   premuntur ,  gangraena ; 
sudores  viscidi ;   extremorum  frigiis.  Lommius  et  StoU. 

§  583. 

Sanguis  vel  sponte ,  vel  artis  auxilio ,  e  corpore 
evacuatus,  laxiori  et  molliori  contextu  est,  atque 
adeo  exiguam  coagulandi  vim  habet,  ut  fibra  et 
cruor  vix  a  sero  secedant.  Aliquando  tamen  insula 
formatur,  obtecta  cuticula,  cojoribus  arquatis  micante, 
aut  etiam  satis  tenacem  exhibet  crustam ,  quae  crustae 
inflammatoriae  quidem  speciem  refert,  ab  hac  vero 
distingui  potest  tum  colore  suo,  tum  cruore  adeo 
/  dissoluto,  ut  a  sero  facillime  solvatur  et  huic  rubrum 
suum  impertiat  colorem. 

§  584. 

Disponit  ad  hoc  febrium  genus  scorbutica  humorum 

diathesis.     Causam  occasionalem  suppeditat,    quidquid 

vim   vitae   dejicit ,    humores  .  depravat ,    et  adyAamiam 

partium   solidarum ,  vasorum  praesertim ,  inducit :  aer 

humidas,  calidus,  stagnans,-  in  navigio ,  ergastalo^ 
nosocomio ,  vel  eflluviis  animalium ,  vegetabilium , 
potissimum  putrescentium ,  contaminatus :  inedia  victus- 
que  pravus :  animi  pathemata  tristia ,  diuturna ;  febris- 
quaecumque  alia  neglecta,  vel  male  curata.     Stoll. 

§  585. 

Prognosis  cum  ab  humorum  indole,  tum  a  virium 
vitalium  ratione  et  ab  universa  aegrotantis  constitutione 
petenda  est.  Male  potissimum  ominantur,  impura, 
complicata  morbi  indoles ;  pulsus  parvus ,  contractus 
(latentis  phlogoseos  signum) ,  inaequalis ;  tum  quoque, 
monente  Burserio ,  urina  alba ,  vigiliae  pertinaces , 
respirationis  difficultas  ,  anxietas ,  delirium  ,  hypochon- 
driorum  tensio  ,  abdomen  tumidum  ,  quod  percussum  , 
at  tympanum  ,  resonat ,  haemorrhagiae  passivae ,  pe- 
techiae  nigricantes,  sumraa  virium  prostratio. 

§  586. 

Terminatur  in  salutem ,  vi  vitae  aacta  ,  evacuatione 
gastrica ,  spontanea ,  artificiali ;  sudore  levante  ;  exan- 
themate  miliari;  aphthis ;  sahvatione ;  urinis,  tem- 
pore ,  modo ,  levamine ,  criticis.     Stoll, 

§  587. 

In  mortem  abit:  1)  gangraena  partiali,  vel  universa 
virium  resolutione ;  2)  inflammatione  interaneorum , 
impura  ,  maligna ,  at  plurimum  latente ;  3)  metastasi 
ad  cerebrum  vel  meduUam  spinalem,  unde  mors  con- 
vulsiva ,  apoplectica ,  aut  ad  pulmones ,  unde  suffo- 
catio.     StoII. 

§  588. 

Inspectiones  cadaverum ,  quae  Francisci  Homii  verba 
sunt,  cerebrum  et  viscera,   praecipue  ventriculum  et 

intestina ,  inflammata  et  saepe  sphacelata  detexerant. 
Sic  V.  c.  Morgagnius  narrat  (Epist.  IV,  artic.  9)  ob- 
servationem  Valsalvae  de  faemina  ,  febris  petechialis 
Ti ,  die  septimo  ,  exstincta ,  in  qua  pulmones  turgidi , 
nigris  maculis  distincti ,  a  tergo  sanguine  rubentes , 
intestina  et  renes  llorido  sanguine  turgentia,  lien  flac- 
cidus ,  tunica  arachnoidea  autem  sero  gelatinoso  un- 
dique  tecta  reperiebantur.  —  In  puella  autem ,  vice- 
simum  sextum  annum  agente ,  cujus  historiam  de- 
scripsit  Stollius ,  in  Parte  prima  Rationis  medendi , 
cadaver  apertum  exhibuit  omentum  corruptum ,  spha- 
celatumque  magna  ex  parte  r  intestina  vero  hinc  inde 
partim  inflammata ,  partim  vero  gangraenosa ,  ventri- 
culi  interiorem  membranam  maculis  rubris  lenticula- 
ribus  distinctam,  et  hinc  inde  leviter  liventeift.  — 
Similes  observationes  habent  Donaldus  Monrous  (06- 
servations  on  the  means  of  preserving  the  health  of 
soldiers.  Vol.  I ,  pag.  238)  et  Johannes  Pringlius , 
(Over  de  Zegerziektefi ^  II  D.  pag.  236  seqq.)  cum 
quibus  conferantur  aegrotantium  et  mortuorum  historiae, 
quas  ex  Diario  viri  celeberrimi  Frederici  Ludovici 
Bangii ,  Medici  quondam  in  Nosocomio  Fridericiano 
Hafniensi,  excerpsit  Josephus  Eyerel,  Commentai^iorum 
in  Maximiliani  Stollii  Jlphorismos ,  Tom.  IV,  pag. 
159  seqq. 

§  589. 
Quemadmodum  magna  prudentique  cura  opus  est , 
ne  ab  orgasmo  pravi  et  dissoluti  sanguinis ,  aliquando 
plethoram  et  inflammatoriam  diathesin  simulante ,  de- 
cipiamur ,  sic  etiam  cautos  esse  oportet ,  ne  phlogoses 
partiales  impuri  generis ,  pro  genuinis  habeamus.  In 
iis  quippe  sanandis ,    praeter  hirudines ,  quas  Quarinus 

alilque  permittunt,  revellentia  praesertim  et  epispa- 
stica,  intus  vero  absorbentia,  temperantia,  corrigen- 
tia ,  adhibenda  esse ,  ipsa  morbi  natura  declarat. 

§  590. 
In  morbo  simplici  et  ab  omni  viscerum  labe  im- 
muni ,  indicatio  jubet:  1)  causas,  quae  putridam 
febrem  excitarunt ,  vel  ad  eam  disposuerunt ,  auferre 
et  emendare  ;  2)  remediis  uti ,  vitae  debilitafae ,  hu- 
morum  crasi  vitiatae,  solidorum  inertiae  accommodatis; 
3)    symptomata    mitigare   molesta,    interdum  periculi 

plena. 

§  591. 
Ad  exsequendum  de  causis  removendis  consilium 
plurima  praesidia  faciunt  diaetetici  generis:  aeger  in 
loco  elato ,  conclavi  magno ,  aere  sicco ,  saepe  ,venti- 
lato ,  aceti  vaporibus  aut  chloruretis  levioribus  subinde 
lustrato,  decumbat,  stragulis  mundis  tegatur,  aqua 
saepius  lavetur,  extra  lectura  subinde  versetur,  luce 
satis  collustretur ,  potu  acidiusculo  utatur.  In  febribus 
putridis,  quae  contagio  ortum  debent,  aliquando 
prosunt  diaphoretia ,  a  quorum  abusu  tamen  sedulo 
abstinendum  est.  Interdum  etiam  emetica  vel  purgante 
methodo  opus  est,  ut,  quae  in  canali  cibario  residet , 
colluvies  putrida  aut  bilioso-putrida  evacuetur. 

§  592. 
Ut  solidorum  robur  et  humorum  crasis  corrigantur, 
remedia  adhibentur  cardiaca,  roborantia,  antiseptica, 
vinum  Rhenanum ,  acida  mineralia  ,  cortex  Peruvianus , 
radix  Serpentariae ,  flores  Arnicae,  Camphora  etc. ,  de 
quorum  usu  legantur ,  quae  scripsit  StoUius. 

S  593. 
Quae    muhum    discriminis    minantur,   symptomata, 

aphthae ,  hajemorrhagiae ,  diarrhoeae ,  gangraena  ,  alia  , 
apposite  ad  aegrotantis  constitutionem ,  ad  febris  gradum 
et  indolem,  impugnanda  sunt. 

§  594. 
Legantur  de  febre  putrida  Johannes  Huxhamus ,  Jo- 
hannes  Pringlius,  Jacobus  Lindius  et  Guilielmus  Gran- 
tius :  inter  nostrates  Maximilianus  Jacobus  de  Man , 
Johannes  Veirac ,  Bernardus  Hussem  et  Petrus  yan 
Elsacker. 

J.  Hdxham,  Libri  de  Febribus  Cap.  VIII,  De  putridis , 
malignis  ,  pefechialihus  febribus  ;  Operr.  ,  cur.  Reichel ,  Tom. 
II ,  pag.  94  seqq^ 

J.  Pri59LE  ,  Observalions  on  the  diseases  of  the  army.  Lond. 
1752;  edit.  7ma  1775.  8vo.  Uit  het  Engelsch  vertaald  door 
L.  Bicker ,  Amst.  1785.  8vo. ;  Illden  Deels  YII  Hoofdst. ;  in 
het  Ilde  De6l ,  pag.  206  seqq.  ' 

J.  LiRD  ,  Diss.  de  f^bre  remittente  putrida  paludiim  ,  quae 
grassabatur  in  Bengalia  auno  1762.  Edinb.  1768.  8vo.  Yers. 
Anglic.  ibid.  1776.  8vo. 

YY.  Grant  ,  Enquiry  etc,  ,  1.  L  pag.  222  seqq.  ,  228  seqq. 
M.  J.  DE  Mait  ,   Yerhandeling  over  de  kwaadaardig^e  rottoorts  , 
welke    in   1771  en  1772  geregeerd  heeft  te  Maurik.     Nijmegen 
1772.  8vo. 

J.  YjjiRAC  ,  Over  de  besmettelijke  rotkoorts  op  de  uitgaande 
Oost-Indische  schepen  enzv.  ,  bekroond  door  het  Zeeuwsch 
Genootschap.     Middelb.  1778.  8vo. 

B.  Hdssem  ,  Antwoord  op  dezelfde  vraag  ,  1.  L 
P.    VAN   JElsacker  ,    Specimen    exhibens    febrem  remittentem 
continuam    biiioso-putridam ,     anno    1772    Antverpiae     et   per 
plures  Belgii  ac  Europae  civitates  epidemico  impetu  grassatam. 
Antverp.  1774.  8vo. 

De  fehribus  eocanthemalicis. 

§  595. 

Exanthematica  febris  Yocatur,  quae  sociam  sibi  habet 
eruptionem  aliquam ,  in  exteriore  corporis  facie  prosi- 

llehtem ,  carsu  acuto  et  regulari  insignem.  Utraque 
igitur  affectio,  febris  et  exanthema,  nexum  habent 
causalem ,  ab  eodem  ut  plurimum  excitata  contagio. 

S  596. 
Exanthema  vi  vocis  quidem  solas  denotat  papulas 
aut  pustulas,  in  cute  efflorescentes ,  adeoque  supra  eam 
elevatasvcommuni  autem  Medicorum  consensu,  maculas 
etiam,  colorem  cutis  mutantes,  neque  asperam  hanc 
facientes,  comprehendit ,  si  caetera  hujus  morborum 
generis  criteria  adsunt, 

§  597. 
Intelliguntur  quippe  istae  praesertim  in  cute  efflore- 
scentiae ,  sive  elatae  et  prominentes ,  sive'  planae  et 
tactui  insensiles ,  quae ,  praegressa  febrili  aliqua  acces- 
sione ,  discretis  ut  plurimum  locis ,  in  cute  erumpunt , 
et  regulares  quasi  habent  propriae  vitae  periodos,  ita 
ut  instar  plantae,  e  semine  germinantis,  propullulent , 
crescant ,  floreant ,  maturescant ,  exarescant ,  cadant. 

§  598. 

Exanlhematum  febrilium  nomine  igitur  comprehendi 
non  possunt  maculae,  quae  subinde  in  cute  sunt,  sine 
functione  aliqua  laesa  ,  -ut  v.  c.  ephelides  et  naevi 
materni,  neque,  quae  ad  cutim  prodeunt,  ahorum 
morborum  symptomata  aut  epigenomena,  ut  v.  c.  pe- 
techiae  et  vibices,  neque  tandem  ea,  quae  critica 
vocari  merentur ,  ut  hydroa  febrilis  atque  miliaria. 

§  599. 
Exanlhemata  autem   acuta  et  essentialia,  qtiae  chro- 
nicis,  symptomaticis,  opponuntur ,  commode  ad  febrium 
classem    referri,    cum    illorum    natura  declarat,    tum 
medendi  ratio  postulat. 

§  600. 
Exanthemata  quippe  febrilia,  licet  essentialem  sunm 
eharacterem  in  peculiari  vitae  plasticae  afFectione ,  a 
contagio  aut  alia  causa  in  tenebris  latitante  excitata,. 
reponere  videantur,  manifestam  tamen  congestionem 
activam ,  vel  inflammationem  erysipelatosam ,  excitare 
et  comitem  habere  consueverunt. 

§  601. 

Cum  iis  autem  universa  corporis  aegrotantis  conditio 
tam  arcte  cohaeret,  ut  febris,  quae  excitatur,  vocari 
possit  naturae  instrumentum  necessarium,  quo  irrita- 
mentum  peculiare  (haec  Burserii  verba.  sunt)  nervis, 
cordi,  arteriisque  intolerabile ,  a  cunctis  secernat  hu- 
moribus,  extrorsum  ad  cutim  protrudat,  ab  eoque 
liberetur, 

§  602. 

Denique  in  hoc  morborum  genere,  eruptio,  quae 
in  cute  apparet,  febrisque,  quae  hanc  antecedit,  co- 
mitatur,  subsequitur,  eam  inter  se  cognationem  ha- 
bent,  ut  naturae  conveniens  medicatio  fieri  nequeat, 
nisi  utrisque  suae  tribuantur  partes. 

§  603. 

Exanthematum  sedes  in  cute  est,  et  quidem  in 
externa ,  maxime  vasculosa ,  quae  epidermidi  et  reti 
Malpighiano  subjacet,   corii  superficie. 

§  604. 

Illi  corporis  loci,  in  quibus  cutis  magis  vasculosa, 
sensilior,  et  epidermide-  tenuiori  tecta  est,  ut  facies, 
palpebrae,  labia,  coUum,  pectus  et  interna  artuum 
superficies,  exanthematibus  maxime  obsideri  solent; 
rarius  contra  capillitium,  dorsum,  manuum  vola  et 
planta  pedum. 

§  605. 
Sub  epithelio  etiam  et  in  membrana  miicosa ,  pha- 
ryngem ,  asperam  arteriam ,  oesophagum  et  tractum 
intestinorum  investiente,  non  raro  exanlhematis  eruptia 
locum  habet.  Rem  exempla  confirmabunl  in  Capite 
de  Variolis. 

§  606. 

Symptomata  exanthematibus  propria,  vel  sunt  idio- 
pathica,  vel  sympathica  et  universaha. 

§  607. 
Idiopathica  symptomata  sunt,  quae  in  ipsa  cute  ap- 
parent,   maculae,   papulae,  vesiculae,  pustulae.      At- 
tentionem  quoque  meretur,    quae  his   interjacet,  cutis 
integra,  e  cujus  quippe  condilione  multa  doceamur. 

§  608. 
Symptomata  sympathica  in  iis  praesertim  notantur 
partibus ,  quae  relationem  arctiorem  sympathicam  cum 
cute  habent.  Pertinent  huc  symptomata  praecipue 
catarrhalia  et  gastrica ,  tussis  v.  c. ,  sternutatio ,  an- 
gina ,   vomitus. 

§  609. 
Universalia  signa  sunt,  anorexia,  lassitudo,  aniietas, 
morositas,  calor  fugax,  convulsiones ,  ahique  eruptio- 
nis  futurae  prodromi:  symptomata  quoque  ea,  quae 
facta  eruptione,  in  febre  et  in  functionum  praeci- 
puarum  natura  notantur. 

§  610. 

Pleraque  symptomata  universalia,  quae  tamen  ex 
consensu  quoque  originem  suam  repetunt,  facta  exan- 
thematis  eruptione,  mitigari  vel  etiam  penitus  eva- 
nescere  solent ,  nisi  ab  *  irritamento ,  per  vices  demum 

expellendo,   excilari  pergat  natura,  et  noTam  requirat 
organorum  conspiranlium  intenlionem. 

§  611. 
Idiopathica  contra  symptomata  post  eruptionem  ple- 
rumque  augentur ,  tumor  v.  c. ,  ad  erysipelatis  spe- 
ciem ,  tensio ,  ardor ,  pruritus.  Praeterea  ipsius  efflo- 
rescentiae  forma  saepe  mutatur,  ita  ut,  quae  initio 
Tel  maculae  vel  papulae  erant,  serius  mutentur  in 
yesiculas,  pustulas,  ulcuscula,  crustas,  squamas,  fur- 
fures. 

§  612. 

Quapropter,  cum  febris,  tum  exanthematis  ipsius 
ratione,  inter  varia   morbi  stadia  solet  distingui. 

§  613. 

Pleraque  nimirum,  quae  febrem  comitantur,  exan- 
themata  acuta  definitam  stadiorum  seriem  percurrunt: 
quorum  primum  vocatur  stadium  opportunitatis ,  vel 
irritationis  ;  aUerum ,  stadium  fehrile  vel  ehullitionis  ; 
tertium  eruptionis;  quartum  maturationis ,  quod  in 
quibusdam  periodus  suppurationis  est;  quintum  de- 
Jlorescentiae  vel  exsiccationis ;  sextum  denique  de* 
&quamationis  ^ 

§  614. 

Stadium  opportunitatis  illa  periodus  dicitur,  quae 
a  suscepto  veneno,  sive  contagium  sit,  sive  ignota 
potentia  nocens,  ad  initium  febris  extenditur.  Hoc 
autem  stadium ,  quod  per  quinque  veJ  sex  dies  du- 
rare  solet,  plerumque  cum  a  Medico,  tum  ab  aeorfo- 
tante  futuro  ignoratur. 

S  615. 
Stadium   ehuUitionis  a  febris  initio  usque  ad  prima 

eraptionis  vestigia  extenditur,  et  plerumqoe  trium 
dierum  est.  Complectitur  hoc  stadium  ea  s^mpto- 
mata,  quae  exanthematum  prodromos  diximus. 

§  616. 
Reliquornm    stadiorum    ratio  ex  ipso  nomine,  quo 
insigniuntur,   satis  apparet. 

§  617. 

Singulorum  stadiorum  duratio  quidem  diversa  est, 
omnium  vero,  si  simul  sumantur,  talis  esse  consue- 
vit ,  ut  febris  exanthematica  septem  '  ut  plurimum , 
novem  aut  quatuordecim  dierum  spatio  suum  absolvat 
cyclum. 

§  618. 

Febres  exanthematicae  illud  commune  habent ,  quod 

in    homines    dispositos,  per  contagium  facillime  pro- 

pagentur.      Plantarum    instar,    crescunt,    florent,    et 

semina  proferunt ,  semini ,   e  quo  orta  erant ,  prorsus 

similia. 

§  619, 

Terminantur  vel  in  sanitatem ,  vel  in  morbos  alios » 
vel  in  mortem. 

§  620. 
In   sanitatem  abeunt,  febris  duratione  et  gradu  cum 
exanthemate  congruentibus. 

§  621. 

Morbi  exanthematum  pedissequi,  hydrops  praesertim 
sunt ,  phthisis ,  hectica   febris ,   morbi  locales  varii. 

§  622. 

In  mortem  terminari  solent :  1)  nervoso  vel  putrido 
febris  exanthematicae  charactere;  2)  viscerum  nobilio- 
rum  inflammatione ;  3)  metastasi  yaria. 

§  623. 

3IedeDdi  coDsiliam  triplei  est.  Primo  loco,  omoe 
remoyeatur  impedimeDtmn ,  qnod  liberam  et  regola- 
rem  exanthemalis  eruptionem  et  cursom  turbare  pos- 
sit.  Altero  loco ,  ad  febris  gradom  et  indolem  se- 
dolo  atteodatur,  ut  morbo  respoodeaDt  viriumque 
rationi.  Tertio,  fungatur  Medicus  justo  praecipuarum 
corporis  functionum  moderamine. 

§  624. 
Scripta,  quibus  de  UDiversa  morborum  exaDthema- 
ticorum  doctrina  beue  meruerunt  Annaeas  Carolus 
Lorry  ,  Josephus  Jacobus  Plenkius ,  Robertus  Willan  , 
Thomas  Bateman ,  et  Clar.  Alibert ,  in  Capite  de  mor- 
bis  cutaneis ,  quos  chroiiicos  aut  impetigines  Tocarunt 
Medici,  indicabuntur. 

De  Viiriolis. 

§  625. 

Yariolamm  morbus,  Arabum  aevo  describi  coeptus, 
ut  plurimum  epidemius  est,  et  contagiosam  habel 
naturam.  Solo  jam  adspectu  horrendus,  mortalibus 
yalde  fuDestus  fuit ,  ueque  Dostra  aetate  strages  edere 
desiit. 

§  626. 

Occupat  omnem  aetatem  seiumque ,  majime  autera 
pneros ,  eosque ,  qui  hactenns  hunc  morbum  nondum 
passi  sunt :  quo  strictior  solidorum  compages,  eo  ple- 
rumque  yiolentior  morbus:  hinc  pueris,  mulieribus , 
mollibus,  laxis  facilior :  eiercitatis,  viris ,  senibus, 
pejor.     Boerhavius. 

§  627. 
Morbi  contaglum  cum  materiae  perspirabili ,  e  cor- 
pore    variolantis    egressae ,    tum    aeri    exspirato ,   tum 
denique  lymphae  et  puri,    quae  in  pustulis  secernun- 
tur,  inesse  videtur,     StoU. 

§  628. 

Contagium  aeri  inhaerens,  a  pulmonibus,  ore,  na- 
ribus ,  oesophago ,  ventriculo ,  intestinis  suscipitur ,  et 
in  homine  praedisposito  morbum  variolosum  generat. 
Contagium  tamen ,  utut  idem ,  non  easdem  semper 
variolas  gignit,  sed  varias,  vario  discrimine:  variolae 
enim  diathesin  corporis  et  anni  sequuntur.     StoU. 

§  629. 

De  sede  variolarum ,  post  Dominicum  Cotunnium , 
recentiores  «criptores  accuratius  exposuerunt.  Occu- 
pant  quippe  externam  corii  superliciem ,  et  singularem 
exhibent  vasculorum ,  quibus  instructae  sunt ,  distribu- 
tionem ,  licet  epidermidi  quoque  et  corpori  mucoso , 
quod  a  Malpighio  dictum  est ,  notabiles  mutationes 
contingant.  —  Partes  autem  interiores  ^  pustulis  vario- 
losis  obsessas,  post  Avicennam,  descripserunt  Fernelius, 
Horstius  j  Bartholinus  ,  Peyerus  ,  Boerhavius,  Meadius 
alii :    contrariam   tamen    sententiam    professus    est  Co- 

tunnius. 

D.  CoTU5Ni  ,  De  sedibus  Tariolarum  Syntagma.  Vienn.  1771. 
8to.  pag.  20,  31,  87,  127,  151,  157,  202  seqq. 

H.  A.  Wrisbekgii  Commenlatio  de  Tariolis  ,  quibus  inter- 
nae  corporis  humani  partes  contaminari  dicuntur  (cum  iconi- 
bus)  ;  in  Commentat.  medici  ,  physiologici  ,  anatomici  et 
obstetricii  argumenti  elc.  Yol.  I.  Gotting.  1800.  8to.  pag. 
52  seqq. 

A.  N.  Gekdrin  ,  1.  1.  Tom.  I.  pag.  598  seqq. 

A.  A.  Sebastiaf  ,  OTer  de  gesteldheid  der  bloedTaten  iu  de 
huid  yan  poklijders  j  in  het  Tijdschrift  Toor  Natuurl.  Geschie- 

denis   en   Physiologie,    door  J.  yan  der  Hoeven  en  W.  H.  de 
Vriese ,  I  D.  pag.  101  seqq. 

§   630. 
Praecipua  Tariolarum  symptomata  haec  sunt.   A  ri-^ 

gore  et  insequente  calore  perpetuo  incipit  febris 
acuta ,  quam  comitantur  oculorum  splendor ,  facies 
tumidula,  capitis,  dorsi,  artuum  dolores,  anxietas 
circa  praecordia ,  foetor  oris  specificus ,  fauces  dolen- 
tes ,  nausea ,  vomitus ,  ingens  in  sudores  propensio , 
interdum  etiam  stupor,  somnolentia ,  convulsio.  Post- 
quam  febris  vage  remittens ,  per  tres  vel  quatuor  dies 
duravit ,  puncta  parva ,  rubra  ,  primo  in  facie  ,  mox  in 
dorso  manuum  et  in  brachiis ,  dein  in  trunco  et  artubus 
inferioribus ,  apparent ,  et  in  papulas  elevantur.  Interea 
mitescunt  symptomata,  quiri  plena  subinde  apyrexia 
fit,  nisi  eruptio  per  vices  fiat,  et  prodeuntibus  ultimis, 
primae  incipiant  inflammari.  Exanthematis  eruptione 
intra  biduum  triduumve  absoluta ,  febris  maturatoria 
incipit.  Magnitudine  et  numero  pustulae  continuo 
augentur ,  valde  rubescentes ,  magis  magisque  elevatae  ; 
inflammantur ;  cutis  tenditur ;  dolor  et  calor  obtinet  ; 
faciei  tumor  maximus  est ;  oculi  tumentibus  palpebris 
clausi  sunt ;  delirium ;  agrypnia ;  convulsio ;  angina 
varia  ;  dyspnoea  ;  salivatio.  Durant  haec  plerumque 
quatuor  aut  quinque  dies,  ita  ut  octavo,  a  primo  ortu, 
die,  suppuratio  adsit.  Nunc  pustulae  jam  purulentae 
quotidie  augentur,  dein  maturescunt ,  albescunt,  fla- 
vent,  ac  tertio  quartove  hujus  stadii  die ,  qui  ab  exor- 
dio  primae  febris  undecimus  est,  rumpuntur,  vel  etiam, 
integritatem  servantes ,  sensim  exarescunt  deciduntque ; 
atque ,  in  variolis  saltem  interstinctis  vel  discrelis ,  die 
decimo  quarto  vel  decimo  quinto  ut  plurimum,  fun- 
ditus  pereunt,     Sydenham  et  Stoll, 

§  631. 

Symptomata  cum  discretis  communia  habet  et  illa^ 
variolarum  species,  quas  confluentes  appellamus,  nisi 
qaod  hic  atrociora  sint  omnia :  febris  scilicet ,  anxietas 
atque  aegritudo ,  vomituritio  et  alia  immanius  affligunt ; 
quibus  signis  Medico  sagaci ,  etiam  ante  eruptionem , 
confluentes  se  produnt.  Sudorum  loco,  diarrhoea 
eruptionem  praecedere  solet:  maturius  quoque  eruptio 
locum  habet ,  nisi  eam  differunt  causae  accidentales : 
eruptione  facta ,  febris  vehementia  pergit :  frequens 
notatur   salivatio  et  diarrhoea.     Sydenham. 

§  632. 

Ad  ista  autem ,  quibus  variolae  genuinae  discernun- 
tur,  criteria  eo  accuratius  attendendum  est,  quo  fre- 
quentiores  sint  variolae  spuriae.  Ad  hunc  locum  per- 
tinent  variolae  vesiculosae ,  serosae ,  lymphaticae , 
acuminatae  y  siliquosae ,  tum  etiam  mitior  morbi 
forma ,  quae  varioloidum  nomine  insignitur.  Vario^ 
loides ,  quae  in  hominibus ,  post  variolarum  vaccinarum 
insitionem  ,  passim  occurrunt ,  aliquam  morbi  genuini 
speciem  prae  se  ferunt,  ab  hoc  dutem  distinguuntur 
absente  febre  suppuratoria.  Varicellae  autem ,  quo 
communi  nomine  caeterae  species  insigniuntur ,  eruptio- 
nem  habent  praecocem  ,  simuhaneam ,  inordinatam  j 
formam  insolitam  ,  ^agnitudine  saepe  variolas  genuinas 
superantem ;  symptomata  mitiora,  cursum  brevissimum, 
omnem  febrem  fere  absentem ,  exsiccationem  prom- 
ptissimam. 

§  633. 

Quod  ad  prognosin  attinet,  Stollio  monente ,  de 
stadio  ebullitionis  haec  valent : 

Est  aliqua  durationis  varietas,  pro  varietate*epide- 
miae ,  vehementia  morbi ,  temperie  aegri :  quo  brevius 
ex  sua  natura ,  eo  gravior  morbus ;  gravis  quoque  si 
triduum  superet. 

Dolor  lateris  pleuriticus ,  in  febre  primaria ,  malus» 

Artuum  dolores  rheumatici ,  assidui ,  graves ,  pra- 
Tum  genus  variolarum  praesagiunt. 

Tamen  cephalalgia ,  cardialgia ,  dorsi  lumborumque 
dolor  est  etiam  in  benignrs. 

§  634. 

In  stadio  ernptimis  haec  notanda  sunt: 

Qno  febris  variolosa  mitior,  eo  eruptio  parcior, 
60  lenior  status  inflammationis ,  suppurationis. 

Quo  lentius  erumpunt  puslulae ,  quove  exactius  or- 
dinem  observant , '  eo  morbus  levior. 

Eruptio  confertim ,  tumultuarie ,  ordine  insueto ,  mala. 

Quo  remissio  manifestior ,  aut  plane  apyrexia  a  pri- 
ma  eruptione ,  eo  melius. 

Quo  cutis  mollior,  eo  variolae  facilius  prodeunt: 
hinc  infantes  et  puellae  prae  adolescentibus  virisque 
morbum  ferunt. 

Mala  est  cardiaJgia ,  quam  eruptio  non  tollit. 

Yomitus ,  diarrhoea  cum  dolore  ventris ,  post  erupti- 
onem  valde  mala. 

Valde  malae  petechiae  cum  variolis.     Stoll. 

§  635. 
De  stadio  maturationis  ita  stataendum   est: 
Quo  pustulae  grandiores,  rotundiores,  magis  acumi- 

natae ,  magis  a   se  invicem  distantes ,  sibi  invicem  si- 

miliores,   eo   melioris  notae. 

Quo  materies  pustularum  pus  magis  blandum  et  per- 

fectum  refert,  eo  melius. 

Quo  pauciores,  magis  separatae,  mox  majores,  plus 
a  facie  remotae ,  candidiores,  dein  flavae  magis  pu- 
stulae,  quoque   tardius  procedunt,  eo   meliores. 

Quo  plures,  magis  intricatae,  minores  singulae, 
magis  in  facie  haerentes,  fuscae,  nigraeve,'  citiusque 
incedunt ,   eo  pejores. 

Quo  materies  pustularum  ichorem  gangraenosum  plus 
refert,  eo  pejus. 

Quo  spatium  inter  pustulas  magis  rubet,  calet, 
tenditur ,  tumet ,  circa  tempus  abcessus ,  eo  melior 
spes,   ob  circulationem  hic   remanentem. 

Quo  idem  plus  pallet,  vel  fuscum  evadit,  eo  pejus; 
angina  sequitur  lethalis  aut  peripneumonia ;  nisi,  sali- 
vatio,  vel  ingens  tumor  manuum  pedumve  accesserit: 
ratio  est  liquorum  hic  impedita,  hinc  ad  interiora 
aucta,  circulatio. 

Si  in  locis  inter  pustulas  liberis,  maculae  purpu- 
reae,   lethalis  gangraena  designatur.     Stoll, 

§  636. 

Hinc  sequitur,  in  curatione  praesertim  attendendum 
esse  cum  ad  febris  gradum  et  indolem,  tum  ad  re- 
gularem  exanthematis  cursum. 

§  637. 

Ut  febris,  qua  exanthema  eUminatur,  moderata  sit, 
nec  vehementius ,  quam  oportet ,  concitetur ,  pustulae 
autem  ipsae  neque  justo  maturius ,  neque  copiosius 
quam  par  est,  erumpant,  in  facie  praesertim,  aut 
aliis  locis,  capiti  vicinis,  ea  praesidia  adhibenda  sunt, 
quibus  vis  morbi  mitigetur,  cum  ea  tamen,  ut 
Rhazes  jam  monuit,  moderatione,  ne  calor  naturalis 
extinguatur. 

§  638. 

Quem  finem  assequimur :  1)  vlctu  tenuissimo ,  ve- 
getabili;  2)  potu  diluente,  blando,  subacidulo ;  3)  me^ 
dicamento  aperiente,  diluente,  assiduo,  magna  copia 
ingesto ;  4)  regimine  frigidiusculo ;  5)  clysmate ,  balneo 
pedum ,  crurum,  femorum  ,  bis  de  die  repetito ,  ho- 
rnm  fotu  tepido  continuo;  6)  apparatu  antiphlogistico , 
si  nimio  impetu  fuerit  morbus,  si  mere  valideque 
inflammatorius ,  cum  aut  sine  topica  visceris  cujusdam 
inflammatione. 

§  639. 

Subinde  opus  est  venae  sectione ,  qnam  in  miti 
morbo  inutilem ,  in  mitissimo  aut  mah'gno  nocivam , 
in  gravi  repetendam  initio,  praecepit  Tissotus,  dbnec 
ex  pulsu ,  lenitate  cutis ,  et  remissione  symptomatum 
noscas,  resolutam  esse  phlogisticam  diathesin ,  libera- 
tas  partes  inflammatas ,  molhtam  cutim ;  deeurrente 
morbo  toties  instituendam ,  quoties  verae  inflammatio- 
nis  resurgit  metus.  Conferantur  praecepta  Sydenhami , 
Boerhavii,    Swietenii,  Meadii,   Burserii,   aliorum. 

§  640.  * 

Si  contra  febris  torpeat  nimis  et  praeter  modum 
cunctetur  inefficax ,  opus  est  aliquando  balneo  tepido , 
vel  cardiaco  quodain  reraedio. 

§  641. 
SimiHter  ad  febris  indolem  attendendum  est  in 
medendi  consilio.  Si  causae  praegressae,  ipsa  epi- 
demia  constitutio,  syraptomata  in  aegrotante  obvia, 
purgantium  frigidorum  vel  etiam  emeticorum  usum 
suadeant,  utique  haec  remedia,  ut  usus  probavit, 
tempestive  et  naturae  convenienter  administranda  sunt. 

Legatar  Richardi  Meadii  ad  Johannem  Freindium  de 
jpurgatione  in  variolis  epistola.  De  cauto  autem 
emeticorum    in  variolis  tisu  oplime  scripsit  Iluxhamus. 

§  642. 

Suppurationis  tempore  plerumque  curandum  est,  ut 
alvus  rite  respondeat ,  ut  victus  paulo  plenior  sit ,  ut 
facilis  puri  ad  exteriora  exitus  concedatur,  et  ut  remedia 
anliseptici ,  subinde  etiam  cardiaci  et  roborantis  generis 
sint.  De  acidorum  mineralium  cum  mucilaginosis 
conjunctorum  praestantia  legantur  Tissotus  et  Stollius, 
Aliquando  etiam  vinum  Rhenanum ,  cortex  Peruvianus, 
Camphora  et  alia  remedia  excitantia  conveniunt,  tunc 
praesertim ,  quando  pustulae  nimis  humiles  et  depressae 
sunt,  circulo  rubro  carentes,  cute  circumposita  pal- 
lente ,  aut  quando  rumpuntur  et  confluunt ,  vi  vitae 
simul  languente.  De  opiatis ,  quibus  frequenter  usi  et 
abusi  sunt  Rhazes,  Sydenhamus,  Haenius,  alii,  prae- 
clare  praecepit  Tissotus. 

§  643. 

Quum  tamen  morbus  interdum  plus  valeat  artedocta, 
summa  cura  adhibenda  est  in  rite  administranda  me- 
thodo  prophylacticd ,  quam  casus  invenit,  Jennerus 
palefecit,  millenorum  a  morbo  integritas  comprobavit. 

§  644. 

De  Arabum  meritis  in  describendo  morbo  varioloso 
praeclare  commenlati  sunt  Marlinus  Listerus  et  Johan- 
nes  Freindius.  Ipsius  autem  Rhazis  de  varioJis  et 
morbillis  commentarium ,  ex  arabica  lingua  latine  red- 
ditum ,  suo  de  utroque  morbi  genere  libro  adjunxit 
Richardus  Meadius ,  cui  Codicis  Arabici ,  in  Riblio- 
theca  Leidensi  servati,  exemplar  roganti  transmiserat 
Boerhavius. 

M.  LlSTER,  De  variolisj  in  Octo  Exercitat.  medicin.  de([lli* 
busdam  morbis  chronicis.     Amst.  1698.  8vo.  pag.  150  seqq. 

J.  Freikd,  Historia  Medicinae  a  Galeni  tempore  usque  ad 
initium  seculi  decimi  sextij  in  Operr.  Omn*  Tom.  I.  L.  B. 
1750.  8vo.  pagf.  304  seqq, 

§  645. 

Inter  optimos  autem  de  morbo  Tarioloso  scriptores 
primum  locum  meretur  Sydenhamus,  cujus  adeo  ac- 
curata  est  yariolarum  descriptio  ,  ut,  judice  Boerhavio, 
decies  legi  mereatur,  quique  praeclara  simul  de  morbo 
sanando  dedit  praecepta.  Sydenhami  doctrinam  tuiti 
sunt  et  perfecerunt ,  in  patria  nostra ,  summus  Boer- 
havius  atque  Swietenius,  et  qui  utrisque  antiquior  est 
Johannes  Baggaart,  Medicus  Medioburgo-Zelandus ;  in 
Anglia  Freindius,  Huxhamus,  Meadius ;  in  Gallia  Tis- 
sotus ;  in  ItaUa  Burserius;  in  Germania  Johannes  Go- 
thofredus  Eergerus ,  MaximiHanus  Stolhus ,  Christopho- 
rus  Ludovicus  Hoffinannus ,  ahi ;  in  Suedia  NicoJaus 
Rosenius  et  Petrus  Jonas  Bergius.  Cum  Sydenhami 
tamen  lectione  repetita  conjungatur  diligens  Mortoni 
studium ,  qui ,  licet  aUam  saepissime  medendi  viam 
ingressus  sit,  ad  Sydenhamum  tamen  proxime  accessit, 
tum  aetate,  qua  vixit,  tum  doctrinae  praestantia,  qua 
excelluit,  tum  denique  observandi  diligentia,  qua  mor- 
bos  populares  indagavit. 

Th.  Stdkh ham  ,  Observationes  medicae  circa  morborum  acu- 
lorum  historiam  et  curationem,  Sect.  IIL  Cap.,  II  et  IIIj  Sect. 
V  Cap.  IV. 

R.  MoRTON ,  Pyretologia  etc,  Cap.  VII  seqq.  j  in  Operr.  Me- 
dic,  Venet.  1733.  4to.  pag.  374  seqq. 

J.  BAGGA.i.RT  ,  De  Einderpokken  en  Maselen ,  naarharenaard, 
oorzaken  ,  kenteekenen  ,  voorteekenen  en  genezing  beschreven; 
met  "wederlegging  van  *t  oude  gevoelen  van  de  lijders  bijnate 
doen  verstikkea  door  't  sterk  uitbroeijen  en  beete  levenswijs* 

Amst.  1710i  8vo.  (Prior  editio  ,  titiilo  instructa ,  De  vraarheid 
ont.wer<i  yan  voor-oordeelen  etc.prodiitMedioburgi,  annolGDG). 
'  H.  BoERHATE  ,  De  cognosc.  etcurandis  morbis,  aphorism.  1379 
seqq.  ,  et  in  Epistolis  ad  J.  B.  Bassand.  Yindob.  1778.  pag# 
CCXLIV  seqq. 

R.  Mead  ,  De  Variolis  et  Morbillis  Liber  etc.  Londin.  1747. 
8to. 

J.  Hdxham  ,  Dissertatio  de  Variolis  j  in  Operr.  physico-medic, 
lom.  II,  Lips.  1784.  pag.  121  seqq. 

S.  A.  D.  T.issoT  ,  Epistola  ad  Hallerum  de  variolis  ,  apoplexia 
et,.hydrope.  Lausann.  1761;  in  Epistolis  medico-practicis  ,  Lau- 
sann.  1770.  8vo.  pag.  183  seqq. ;  vel  in  Sandifortri  Thesauro 
Dissert.  Vol.  II.  pag;.  1   seqq. 

•  J.  G.  Berger  et  J.  T.  Neocrawtz  ,  De  usu  venae  sectionis  et 
^lysteriim  in  curatione  variolarum  ,  Viiemberg.  1711  j  in  Halleri 
Diss.  medico-practic.  Tom.  V  pag.  603  seqq. 

N,  RosEN  et  P.  J.  Bergics  ,  De  Variolis  curandisDissertatio  , 
Upsal.  1754;  in  Halleri  Diss.  medico-practic.  Tom.  V.  pag. 
583  seqq. 

Be  Morbillis. 

,     _  §  646. 

Morbilli,  Meadio  monente,  eandem  cum  variolis 
originem  sortiti ,  in  iisdem  gentibus  nati ,  atque  eodem 
modo ,  contagione  nimirum ,  in  dissitas  regiones  sparsi 
sunt.  Plerumque  epidemio  more  grassantur,  et  pro 
yaria  anni  tempestate,  suum  babent  ortum  atque  oc- 
casum,  ita  ut,  Sydenhamo  observante ,  cum  anni 
exordio  ut  plurimum  subnascantut ,  circa  vernum  ae^ui- 
noctium  vigeant,  pedetentim  aestivo  recedant. 

.    §647. 

Caeterum  morbillr  peculiare  sunt  et  distinctUm 
exanthematum  genus,  quod,  febre  ad  cutim  summam 
propelHtur,   papulas   et  maculas  rubras  referens,  cum 

signis  catarrhi  et  destilJationis ,  quae  praecedunt  et 
comitantur,  adeo  insignibus  et  perpetuis,  ut  pro  febre 
catarrhali  exanthematica  a  nonnullis  reputatum  sit. 
Burserius. 

§  648. 
Prodromos  morbi  satis  accurate  indicayit  Rhazes, 
antiquissimus  morbillorum  interpres.  Rubedo  oculorum, 
totius  corporis  gravitas,  oscitatio  frequens,  dolor  in 
gutture  et  pectore,  cum  quadam  spiritus  difficultate, 
et  faucium  angustia;  item  ariditas  oris,  crassities  sali- 
Tae,  raucedo  vocis,  cephalalgia,  grayedo  capitis,  in- 
quietudo  animi,  taedium,  nausea,  et  moeror,  magis 
urgent  in  morbillis ,  quam  in  yariolis, 

§  649. 

Cum    febre  assidua,  haec  et  alia  symptomata,  pal- 

pebrarum  pruritus  praesertim ,  oculi  fulgentes  et  lacry- 

mantes,  coryza  et  sternutatio  frequens,  subinde  etiam 

somnolentia   perpetua,    ingravescunt   ut   plurimum    ad 

quartum    usque   diem ,    quo   tempore  plerumque  circa 

frontem    et    reHquam   faciem   maculae  parvae  rubrae , 

puhcum    morsibus  persimiles,  prodire  incipiunt,  quae 

tam    numero    quam    magnitudine    auctae,    in   racemos 

collectae    coalescunt,    et  faciem  maculis  rubris  majus- 

culis  variae  figurae,  interstinguunt.     Quae  quidem  ma- 

culae  rubrae,  e  parvulis  quibusdam  papulis  rubris  haud 

longe  ab  invicem  dissitis,  supra  cutis  superficiem  pau- 

lum  elevatis,  conflantur,  quarum  protuberantia ,  digito 

leviter    admoto,    tactu  potest  deprehendi,  hcet  oculo- 

rum  longius  remotorum  aciem  fere  effugiat.     A  facie, 

quam   primo  solam    occupant,   sensim  ad  pectus  ven- 

tremque,    crura   deinde    ac    tibias    se   diffundunt   hae 

maculae;    licet   truncum   atque   artus  rubore  inficiant 

tantum,   nulla   eminentia  sensibili  cutis  aequabilitatem 
transgressae.  Sydenham. 

§  650. 
Eruptione  absoluta,  vomitus  (qui  indicare  solet  eru- 
ptionem  futuram)  cessat ,  reliqua  continuantur ,  aucta 
tussi  et  spirandi  diflicultate.  Stoll.  —  Ideo  ab  erupti- 
one  morbillorum ,  ut  Sydenhamus  notayit ,  non  perinde 
deliniuntur  symptomata,   alque  variolarum, 

§  651. 
Die  autem  sexla  maculaie  circa  frontem  et  faciem 
pallescunt ;  facies  ipsa  detumescit  et ,  cuticula  arente 
ac  disrupta ,  asperatur.  Octava  in  reliquo  etiam  corpore 
diffugiunt,  sudore  universali,  aut  urinis  muhis  subse- 
quentibus ,  aut  etiam  alvi  lluiu  ;  qui  plerumque  na- 
turam  levat.  Nona  aeger  oplime  habet ,  et  plerum- 
que  a  febre  vacuus  est.  Facies ,  pectus,  artus  et 
reliquae  partes  quasi  farina  conspersae  videntur,  fru- 
stulis  disruptae  et  siccatae  epidermidis  seccdentibus , 
et  pruritum  quidem,  non  vero  labem  aut  vestigium 
ullum  relinquentibus.  Burserius.  —  Aliquando  tamen 
maculae  et  papulae  morblllosae  insensili  modo  evane- 
scunt,  ita  ut  vulgus ,  quae  Sydenhami  vox  est ,  easdem 
introverti  affirmet,  licet  revera  cursum  a  natura  de- 
stinatum  absolverinl. 

§  652. 
Universus  itaque  morbi  cursus  docet ,  cum  a  variolis , 
tum  a  scarlatina  differre  morbillos.  Rhazes,  Riverius, 
Sennertus,  Meadius ,  Ellerus ,  morbillos  et  variolas 
inter  se  rnaxime  affines  habuerunt.  Mortono  contra  ' 
alque  Watsono  ea  visa  est  raorbillorum  cum  scarlatina 
eonvenientia ,  ut  utrumque  morbum  solo  gradu,  non 
naturft,  dinene  putaverint. 

§  653. 

A  scarlatina  autem  (cum  variolis  enim  haud  adeo 
confundi  possunt)  morbilli  in  his  fere  discrepant :  1) 
quod  ipsi  supra  cutim  se  efferunt ;  2)  quod  atFectus 
catarrhales  modo  memorati  illorum  veluti  proprii  et 
perpetui  comites  sunt ;  3)  quod  spalia  morbiilis  inter- 
jacent  alba  ,  oblonga  ,  quadrata ,  multangula  ;  dum 
contra  in  purpura  scarlatina  plana,  aequalis  et  conti- 
nuata  rubedo  cutim  ferme  totam ,  aut  maculis  saltem 
latioribus ,  et  erysipelatis  similibus ,  eam  inficit ;  4) 
quod  epidermis  farinae  instar  secedit  et  decidit,  in 
scarlatina  vero  per  frusta  majora  abscedit ;  5)  quod 
Icco  tumoris  leucophlegmalici ,  qui  scai  latinae  saepe 
supervenit ,  in  morbillis  alii  notentur  morbi  secundi , 
peripneumonia,  bronchitis,  ophthalmia,  otorrhoea  etc. 
Burserius. 

§  654. 

Affinitatem  vero  morbillos  inter  et  scarlatinam  docere 
videntur  rubeolae ,  quae  inter  utrumque  exanthema 
medium  fere  occupant  locum ,  cum  scarlatina  tamen 
proxime  convenientes.  Coryzae  et  symptomatum  ca* 
tarrhalium  loco ,  praegressa  aut  comite  angina ,  maculae 
notantur  majores ,  parum  supra  cutim  se  elevantes , 
non  purpureo  sed  laterum  colore  instruqtae",  margines 
inaequales  serratos  habentes ,  solitariae  el  sine  ordine 
efflorescentes ,  nec  magnitudine  increscenles ,  neque 
inter  se  confluentes,  post  paucos  dies,  non  furfuris 
specie ,  sed  per  frusta  majora  decidenles. 

A.  J.  Orlow  ,  Programraa  de  nibeolarum  et  morbillorura 
discrimine.     Regiomunti  1785.  4to. 

E.  L.  H£im's  Beraerkungen  iiber  die  Verschiedenheit  des 
Soharlaohs ,    der   Rotheln  und   Masern  ^   vorzug^Uch  ia  diagao<^ 

stischer  Hinsichtj  in  Hufeland's  Journal  der  praktischen  Heil- 
kunde  fiir  Marz  1812. 

§  655. 

Quod  ad  prognosin  attinet,  haec  de  morbillis  no- 
tanda  sunt : 

Omni  prorsus  periculo  vacant  morbilli,  si  perite 
tractantur.     Sydenhamus. 

Morbilli  opportuno  et  regulari  tempore  exorti  et  pro- 
minentes  bene  ominantur.  Contra  praematura  eorum 
eruptio,  aut  justo  tardior  suspecta  haberi  debet.  Burser. 

Macularum  nimia  rubedo ,  mala ;  pejor  vero  earum 
livor, 

Subitanea  retrocessio  macularum  cum  delirio ,  ferme 
lethalis. 

Yomitus  perseverans  post  eruptionem,  periculosus. 

Mala  febris  die  nono,  et  serius;  est  enim  peripneu- 
monica. 

Tussicula  post  morbum  diuturna ,  vespertina,  noctur- 
na ,  cum  raucedine  et  febricula ,  latentem  peripneumo- 
niam ,  et  phthisin  superventuram  docet ;  nisi  cito  et 
potenter  juves  per  antiphlogistica, 

Ut  plura  funera  in  variolis ,  quam  post  easdem ,  ita 
plura  post  morbillos ,  quam  sub  iisdem ,  et  aeque  multa 
fortasse ,  ac  in  varioHs. 

Periculosus  morbus,  in  peripneumoniam ,  pleuritidem 
pronis ,  haemoptoicis ,  tussiculosis ,  asthmaticis. 

Cave ,  ne  consuetam  exanthematis  evanescentiam  ha- 
beas  prq  ejusdem  morbosa  retrocessione.     StoU. 

§  656. 
In  morbo  simplici ,    ea  medendi  ratione   opus  est , 
quam  febris  postulat  inflammatorio-catarrhalis.  Remedia 
diluentia,    tussiai    lenientia,    moderatae   perspirationi 

cutis  proficua,  princlpem  locum  tenent.  Qnapropter 
Stollius  commendavit  quietem  in  lecto,  sub  levi  stra- 
gulo ,  in  aere  temperato ;  -,  victum  tenuem  farinosum ; 
potum  frequentem  ex  allhaea,  malva,  salebe,  hordeo, 
oryza. ,  simiHbus ;  emulsa  nitrosa  crebro  tepideque  pro- 
pinala;  vapores  ore  haustos;  balnea  pedum,  clysmata, 

§  657,     : 

Quum  autem  peripneumoniam  secum  fere  conjunctam* 
ferat  hic  morbus,  illa  autem  symptoma  grav6  sit  et^ 
Talde  fuhestum ,  aliquando  opus  esse  constat  apparatu 
antiphlof;ifitico  toto,  subinde  generoso.  Venae  sectio 
autem ,  eo  in  casu,  non  solum  ante  aut  mox  post  eru* 
ptionem  instiluenda  est,  sed  etiam  post  morbillo^um  dis- 
cessum ,  vel  in  tenerrimis  infantibus,  Sydenhamo  mo-- 
nente,  ea  copia,  quam  aetas  viresque  indicant,  cele- 
brari  aut  repeti  potest. 
-t^hif^^Liev  §  G58. 

Interdum  tamen  gastrica ,  biliosa ,  nervosa ,  putrida 
febris  morbillosae  natura  longe  aliam  postulat  medendi 
rationem, 

§  659. 

Morbillorum  insitionem  sanguine  infecto  faciendam , 
anno  1758,  primus  commendavit  Franciscus  Home, 
celeberrimus  Scotiae  Medicus.  Modum  instituendi 
hanc  prophylaxin  aecurate  tradidit  Josephus  Eyerel 
(Tom.  IV  Commentarioriim  in  Sloilii ^jphorismos) ,  illius 
autem  commoda  auctor  ipse  his  verbis  recensuit :  »Die 
sexto  plerumque  febricula  sese  monstrat,  mitissima 
tussicula,  :sine  insomnio  et  inikmmatoriis  symptoma- 
libus ,  concornitante ;  et  neque  febre  hectica ,  neque 
tussi,   neque  oculis  inflammatis  succedentibus/' 


-r-  200  — 

§  660, 
In  describendis  morbillis  inter  nostrates  operam 
posuerunt  Forestus,  Tulpius,  Boerhavius.  Praeter 
Sjdenhamum ,  Mortonum  et  Meadium ,  legi  praecipue 
merentur  Burserius ,  Stollius ,  Rosenius  a  Rosenstein. 
Conferatur  etiam  Dissertatio  Doct.  Themmen  et  Com- 
mentatio  Cl,  Thuessink,  Quid  in  hoc  morbi  genere 
praestiterint  Arabes,  docebit  Christianus  Godofredus 
Grunerus. 

C.  G.  Gbuner  ,  Morbonim  antiquitates ,  Yratislayiae  1784. 
8to.  pag.  54  seqq. 

N.  RosE5  TOif  RosE5STEiir  ,  Anweisung  zur  Eenntniss  und  Cur 
der  Kinderkrankheiten ;  aus  dem  Schwedischen  iibersetzt  etc. 
Ton  J.  A.  Murray.  2te  Aufl.  Gotting.  und  Gotha  1768.  8yo. 
pag.  222  seqq.  HoUandsche  Vertaling  van  E.  Sandifort ;  's  Gra- 
Tenhage  1768.  8vo. 

C.  J.  Th£MM£5  y  Diss.  ei^hibens  historiam  epidemiae  morbil~ 
losae.  Groning.  1817.  4to. 

£.  J.  THOMAssEir  X  Tsusssivx,  TerhaQdeling  over  de  Mazelen. 
Groning.  1828.  8vo. 

De  Scarlalind. 

§  661. 

Scarlatina  est  febiis  acuta  exanthematica ,  maculas 
intense  rubentes ,  difTormes ,  easque  latas  et  facile  coa- 
lescentes,  in  epidermidis  desquamationem  abeuntes 
proferens,  organa  deglutitionis  non  raro  impetens, 
naturam  intlaomiatorio-gastricam  prae  caeteris  referre 
solita. 

§  662. 

PracTia  quadam  lassitudine ,  febris  ab  horripilatione, 
frigore,  calore  et  vomitu  bilioso  ordiri  solet,  cum  cute 
arida   et  valde   calente,   anxietate,  faucium  ardore  qX 

dolore  coDJancta,  deo[Iutilionem  praesertim  laedente. 
Quae  singu]a  symptomala ,  morbi  exordio  propria , 
Tersus  noclem,   cum   febre  crescente  augentur. 

§  663. 

Die  secundo  aut  tertio  facies  intumescit ,  et  macu- 
lae  intensius  rubrae,  crebrae,  primum  parvae  et  mul- 
tiformes,  mox  latiores ,  confluentes,  et  in  majus  scn- 
sim  spatium  expansae  eam  totam  conteorunt ;  deinde 
in  dorso ,  pectore  et  demum  artubus  eaedem  erum- 
punt,  et  quidem  satis  amplae,  ut  brevi  universa  fere 
cutis  scarlatino  colore  rubeat.  —  Quacumque  autem 
ratione  rubore  isto,  sive  sparsim,  sive  universiin  cutis 
afficiatur ,  planus  is  est ,  laevis ,  non  asper ,  et  pres- 
6US  praesertim  inter  initia ,  albicat ,  etsi ,  remota 
pressione,  moi  priorem  colorem  recipiat;  nec  valde 
culim  ipsam  attoUit.  —  Tum  manuum  etiam  digiti  sic 
tument  aut  tenduntur,  ut  non  nisi  difficulter  inflecti 
possint.  Interea  tamen ,  detruso  ad  exteriora  morbi 
fomite,  febris  et  symptomata  omnia  insigniter  miti- 
gantur,  Tel  etiam  omnino  decedunt.     Burser. 

§  664. 

Postquam  rubor  ejusmodi  ad  duos,  ad  tres,  aut 
qnatuor  dies ,  perstitit  immutatus ,  paulatim  minuitur ; 
facies  detumescit  et  concidit  •,  cuticula  fere  tota  cum 
notabili  pruritus  molestia  secedit,  imo  quandoque  in 
magna  frusta  et  per  integras  lacinias,  in  manibus  et 
pedibus  potissimum  ,  separatur.     Burser, 

§  665, 
Morbi  cum  prognosis ,    tum   curatio ,  plerumque    a 
febris  conjunctae  natura  repetenda  est.    Haec ,  Frankio 
monente ,  frequentius  inflammatoiiam ,  interdum  ga" 

stricam ,  nonnunquam  vero  malignam  prorsUs  seu 
nervosam  agnoscit  indolem.  Inter  symptomata  peri- 
culi  plena ,  quae  ad  morbum  graviorem  subinde  acce- 
dunt ,  referri  merentur  phrenilides ,  peripneumoniae , 
angina  gangraenosa,  cpnvulsiones ,  tum  etiam,  cuti- 
culae  secessum  excipientes,  hydrops  aut  diarrhoea. 

In  benigna  scarlatina ,  muha  medicina  opus  non 
est ;  sola  natura  eam  curat^  adjuta  paucis:  praepo- 
stera  medicina  malignitatem  saepe  homini  infert  et 
mortem.     Haenius. 

§  667. 

Si  aeger  plethoricus  sil ,  febrisque  vehementior, 
aut  grave  aliquod  symptoma  capitis ,  faucium  vel 
pectoris  urgeat ,  cum  ante ,  tum  post  eruptionem , 
instituere  hcet  venae  sectionem ,  quae  perperam  saepe 
negligitur ,  ob  inanem  retrocessionis  metum.  Saepe 
etiam ,  sugente  hirudine ,  scarificatu  cruento ,  rubefa- 
cientibus  aliisque  praesidiis  opus  est,  ad  symptomata 
vel  auferenda ,  vel  mitiganda,  Conferri  merentur, 
quae  de  mittendo  sanguine  scripsit  Johannes  Freindius. 

§668. 

Ad  moderandum  sanguinis  impetum,  ad  minuendum 
ardorem  summum,  ad  solvendam  spasticam,  quae  ab 
orgasmo  pendet,  cutis  stricturam,  ad  promptiorem  et 
liberiorem  faciendam  exanthematis  eruptionem,  prae- 
clare  facere  possunt  lotiones  cum  aqua  frigida,  a  Ja- 
cobo  Currie  aliisque  Medicls  commendatae. 

J.  CuRRiE  ,  Medical  reports  on  the  effects  of  water ,  cpld 
aad  warm. ,  as  a-  remedy  ia  feyer  and  olher  diseaseSt  Liverpool 
1798.  8yo. 

A.  Frolich  ,  Over  het  uitwendig;  gebruik  Tan  koud  "water 
ter  matiging  der  koorts ;  uit.het  Hoogduitsch  ,  door  C.  yan 
Eldik.  Gorinchem  1823.  8vo. 

J.  H.  Kopp ,  BeoLachtunfjen  im  Gehiete  der  ausiibenden 
Heilkunde.  Frankf.  a.  M.  1821.  8vo.  pag.  176  seqq. 

§    669. 

Praeler  remedia  antiphlogistica ,  diliientia,  tempe- 
rantia  et  demulcentia,  aliquando  conyeniunt  medica- 
menta  alvum  laxantia,  aut  blande  diaphoresin  promo- 
ventia,  nilrosa  praesertim  et  sambucina.  De  laxantibus 
Jegatur  Burserii  paragraphus  sexagesima  septima,  com- 
paranda  cum  iis,  quae  nostra  aetate  praecepit  Doct. 
Stieglitz, 

§  670. 

In  scarlatina  maligna ,  quale  nomen  morbus  inter- 
dum ,  vel  naturae  vel  artis  culpa,  meretur,  medendi 
methodus  componenda  est  ad  febris  indolem ,  et  ad 
universam  hominis  aegrotantis  naturam.  Saepe  com- 
mendari  meretur  acidorum  mineralium  usus ,  si  pul- 
mones  et  intestina  permittunt. 

§  671. 

De  scarlatina  legantur  praesertim  Thomas  Sydenha- 
mus  et  Johannes  Baptista  Burserius:  ex  recentioribus 
Israel  Stieglitz  et  Johannes  Christianus  Reiiius.,  Prae- 
terea  tamen  inter  auctores,  qui  libros  singulares  de 
hoc  febri^  exanthematicae  genere  scripserunt,  laude 
digni  sunt  Johannes  Storchius  et  Marcus  Antonius 
Plencisius. 

T.  SYDEBrnAitf ,  Observat.  circa  morb.  acut.  historiam  ctc. 
Sect.  TI  Cap.  II. 

J.  STORcn  ,  Practischer  und  theoretischer  Tractat  vom  Schar- 
lachfieber.  Gotha  1742. 

311.    A.   Dfi    Pifinciz ,    Tractalus  hIc  Scarlaliaa  etc,  ab  auclorc 

ipso  novis  obseryationibus  auctus.  Viennae  1780.  8vo.  (prior 
editio  tractat.  tertius  fuit  Operum  mtdico-physicorum;  Yienn. 
1762.  IV  Part.  8vo.) 

J.  B.  BuRSERii  Institut.  Medic.  pract.  Vol.  II  pag.  48  seqq. 

I.  Stieglitz  ,  Versuch  einer  Priifung;  und  Verbesserung  der 
jetzt  gewohnlichen  Behandlungsart  des  Scharlachfiebers.  Han- 
nover  1806.  8vo. 

J.  C.  Reil  ,  Ueber  die  Erkenntniss  und  Cur  der  Fieber.  V 
Bd.  Halle  1815.  pag.  97  seqq. 

§  672. 
Scarlatinanx  epidemio  more   in  patria  nostra  obser- 
vatam ,     post    Forestum ,     memorarunt     Antonius    de 
Jlaen ,  Lambertus  Bicker ,  Doct.  MoU ,  Themmen ,  alii. 

P.  FoRESTi  Observation.  Libr.  VI ,  obs.  2 ;  ubi  mentionem 
fecit  anginae  malignae ,  a  Medico  Amstelodamensi  Tyergio 
observalae. 

A.  DE  Haeit  ,  Theses  de  febrium  divisione  etc.  Divis.  VI , 
^  II;  edit.  2dae  pag.  25  seqq.  Cum  quibus  confetantur , 
quae  elaboratius  de  hoc  morbi  genere  scripta  sunt  in  Rationis 
medendi  continuatae   Tom.  I ,  Cap.  VII ,  pag.  96  seqq. 

L.  BiCKER ,  in  Verhandeling^n  van  het  Bataafsch  Genoot- 
schap  der  Proefondervindelijke  Wijsbegeerte  te  Rotterdam. 
D.  IV  ,  pag.  243  seqq. 

MoLL ,  Diss.  exhibens  deRneationem  febris  scarlatinae  an- 
ginosae ,  quae  exeunte  potissimum  ai^no  1780 ,  Harderovici 
observata  est.     Harderov.  1781.  4to. 

Themmen,  Historia  epidemiae  scarlatinosae  Groninganae  ann. 
1785  et  86.     Groning.  1787.  4to. 

De  fehre  intermiUenle. 

§  673. 
Febris,  quae  ita  accedit  deceditque,  ut  inter  unam 
alleramque  accessionem  Yera  et  perfecta  notetur  inter- 
missio ,    sive   symptomatum  febris  absentia ,  inlermil" 
tentis  nomine  insignitur. 


—  205  —  ' 

§  674. 
Accessiones ,  per  quas  febris  fit ,  paroxysmi  dicun- 
tur ;  earum  ordo ,  typiis ;  tempus  a  febre  racuum 
apyrexia  vocatur.  Tempus  autem ,  quod  ab  inci- 
piente  paroxysmo  extenditur  ad  paroxysmi  sequentis 
initium ,  jperiodus  nominatur, 

§  675. 
In  quacumque  vera  et  legitima  febre  intermittente 
tria  paroxysmi  tempora  sive  stadia  notantur.  Primum 
staidium  ,  a  quo  incipit ,  tempus  frigoris ,  sive  prin- 
cipii;  alterum  caloris  ^  sive  vigoris  ;  tertium  sudoris  y 
vel  declinationis  appellatur. 

§  676. 

Orditur  paroxysmus  a  crebra  oscitatione  et  pandicu- 
latione ,  a  gravitate,  lassitudine  et  debilitatis  sensu,  a 
frigore ,  pallore  et  livore ,  ungues  in  primis ,  apicem 
nasi ,  labia  digitosque  occupante.  Accedunt  dorsi  et 
artuum  dolores ;  tremov ,  praesertim  maxillae  inferioris  ; 
anxietas ;  respiratio  difficilis  cum  sensu  constrictionis ; 
nausea  ,  vomitus ;  pulsus  citatior ,  debilis ,  parvus , 
subinde  solito  lentior ;  cutis  anserina ;  sitis ;  nrina 
aquosa ,  tenuis ;  animus  tristis  et  meticulosus. 

§  677. 
Hunc  statum  excipit  alter,  incipiens  cum  calore, 
rubore,  respiratione  forti,  magna  ,  liberiorecj  anxietate 
minori,  pulsu  majori  robustiorique ,  siti  magna  ,  dolore 
artuum  et  capitis  magno ,  urina  plerumque  rubra : 
quale  stadium  respondet  summo  febrium  continuarum 
vi^ori.     Stoll. 

§  678. 
Nolant   tertium   stadium  sudores  largi,  universales; 

remissio  omnium  symptomalam ;  copiosa  urinae,  se- 
(limentum  lateritium  deponentis ,  excretio  ;  lassitudo  , 
debilitas,  apyrexia,  somnus. 

§  679. 
Inter    causas    praedisponentes ,     praeter    morbosam 
generis  nervei  sensilitatem ,  debilitas  iniestinorum  prae- 
cipue  accusanda  yidetur.. 

§  680. 
Causae  eicitantes  innumerae  sunt :  aer  humidus, 
frigidus ;  subita  caloris  mutatio  ;  alimenta ,  quae  copia 
Tel  indole  peccant;  animi  pathemata  deprimentia ; 
excretiones  turbatae ;  miasma  paludosum ,  aliaeque 
potentiae  nocentes,   sanitati  infestae, 

§  681. 
Causa  proxima  in  nervis  vitae  organicae  potissimum 
residere  Tideiur.  Liquidi  nervosi  inertiam  jam  accu- 
saiit  Boerhavius,  probavit  et  illustravit  Swietenius. 
Fermentum  febrium  intermittentinm  (qaae  Francisci 
Tortii  verba  sunt)  non  sanguini  primarie  inest,  sed 
vasis  lacteis  admiscetur,  et  facta.  materiae  accumula- 
tione,   paroxysmum  excitat. 

§  682. 

A  typo  distinguuntur  febres  intermittentes  in  quo- 
tidianas ,  tertianaSy  quartanas  ^  adeo  constanter  re- 
currentes,  ut  natura  humana,  quae  Werlhovii  voi 
est,  in  horographicos  astronomicosque  circulos  jurasse 
videri  possit, 

§  683. 

Quamvis  de  hoc  paroxysmorum  ordine  judicari  de- 
mum  possit ,  si  aliquoties  accessionis  impetum ,  stato 
aliquo    tempore,     absolverit    febris,    quasdam    tameu 

notas,  cx  quibns  protinns  a  primo  insnlta,  angarari 
possimus  typnm  morbi  futaram,  indicavit  Galenas; 
si  nempe  mite  frigas  sit,  et  brevis  exigaasqae  seqaa- 
tar  calor ,  febrem  q2totidianam  fore ;  tertianam  Tero , 
si  maoTias  calor  exardescat ;  qiiartanam  deniqae ,  abi 
cum  magno  frigore  accessio  incipiat,  et  Yehementem 
lon<Tumqae  calorem  trahat.  Qaalis  tamen  symptoma- 
tum  ratio  eo  magis  modificatur,  quo  diutias  duraverit 
febris. 

§■  684. 

Est  aatem  febris  qxiofidiana,  qaae  singahs  diebus 
similem  accessionis  impetum  habet ,  ita  ut  in  quovis 
nychthemero  locum  habeant  parox^smus  et  istadium 
apyrexiae. 

§  685. 

Fehris  quotidiana  a  tempore,  qao  paroxysmus  in- 
yadit,  distingui  solet  in  matidinam  sive  diurnam, 
et  in  xespertinam  sive  ?iocturnam,  Quae  vesperi  aut 
nocta  accedit ,  plerumque  longior  esse ,  et  non  parum 
a  rehquarum  intermittentium  Lndole,  si  communia 
speclentur  symptomata,  discrepare  solet,  quapropter 
quotidianae  spuriae  nomen  saepe  meretur,   Barserius. 

§  686. 

In  intermittente  tertiana  parox^smus  tertio  qaovis 
die ,  id  est ,  diebus  ahernis ,  redit  deceditque ,  sic  at 
inter  unum  ahermiique  dies  integer  excarrat  a  febre 
Tacuas.  Burserius. 

§  687. 

Cam  accessiones  quarto  qaovis  die  ordinate  fiant, 
et  Tacuum  duorum  dierum  intervallum  rehpquunt, 
tunc  febris  qrjiartana '  intermfltens  est,  Barser. 

§  688. 

Singulae  hae  intermittentiam  febrium  species  sive 
formae,  quas  nomen  suum  sortitas  esse  constat  a  tem- 
pore,  quod  ab  unius  paroxysmi  initio  ad  initium 
subsequentis  excurrit,  haud  una  ratione  duplicari 
possunt.  Quae  sane  paroxysmorum  redupUoatiOy  ita 
statuente  Sydenhamo ,  nonnunquam.  a  materiae  febrilis 
excessu  activitateque  nimia  producitur,  quo  in  casu 
paroxysmus  advenlitius  antevertit  'primarium ;  non- 
nunquam  etiam  a  viriuin  prostratione  aut  prava  medi- 
catione,  paroxysmi  vigorem  retundente,  pendere  vi- 
detur,  quo  in  casu  paroxysmus  adventitius  primarium 
insequitur ,  mitius  insuper ,  neque  ita  prorsus  diu , 
atque   aUer,   aegrum  affligit. 

§  689. 
Quotidiana  duplex  adesse  dicitur,  si  intra  nnius 
diei  spatium ,  sive  nychlhemerum ,  bis  paroxysmus 
febrilis  recurrit.  Scire  autem  licet,  raro  in  hac  inter 
unam  atque  aheram  accessionem ,  veram  intercedere 
integritatem.     Burser. 

§  690. 
Intermittens  tertiana  duplex  habetur ,  si  accessio- 
nes  quotidie  fiunt  easque  intermissio  subsequitur ,  ita 
tamen,  ut  ahernis  solum  diebus,  tam  hora  invasionis, 
quam  circuitus  grada  et  duratione,  similes  inter  se 
reperianlur.     Burser. 

§  691. 
Interdum    eo   die ,   qiio    tertianae   simpHcis  accessio 
redire   deberet,   unius  loco,  binae  contingunt  accessi- 
ones,  intermedio  die  libero  rehcto:   hanc  Sauvagesius 
iertianafn  duplicatam  vocavit,    Barser. 

§  692. 
In  quartana  dnplici  accessiones  daobus  primis  die- 
bus  obtinent ,  tertium  diem  apyrexia  notante ,  sic 
tamen ,  ut  accessioni  primi  diei  accessio  quarto  die 
rediens ,  secundi  vero  ea ,  quae  quinto  die  recurrit , 
similis  sit,  atque  ad  amussim  respondeat.  Burser, 

§  693. 
Trvplex  autem  quartana  ea  est,    in  qua    singulis 
diebus ,  quotidianae  in  modum ,  accessiones  habentur , 
ita  tamen  sibi  respondentes ,  ut  primae  quarta ,  secun- 
dae  quinta,  tertiae  sexta  aequalis  sit.     Burser. 

§  794. 
Si    quarto    quovis  die  non  semel ,  sed  bis  accedat 
paroxysmus  febrilis ,  utrumque  intermedium  diem  apyr- 
exia  notante ,  tunc  quartana  dicitur  duplicata,  Burser. 

§  695. 

Quae  longiores  circuitus  habent,  febres  intermitten- 
tes  quintanae ,  sextanae ,  nonanae  etc. ,  quamvis  ra- 
rissimae  sint ,  multorum  tamen ,  qui  fide  digni  sunt , 
Medicorum  testimonio  comprobantur.  Legantur  exem- 
pla  a  Swietenio ,  Burserio  aliisque  allata.  Potior 
tamen  jure  intermittentes  irregulares  vocantur. 

§  696. 
Hos  uhra  fines  quae  excurrunt,  longioresque  periodos 
obeunt,  uti  menstruaey  fjimestres ,  trimestres  ^unnuae 
^ectius  fortasse  ephemeris  aequiparantur.     Burser. 

§  697. 
Ob  varios  mores ,   symptomata ,   exitus ,  durationem 
curationemque ,   notabiKs   differentia  est  inter  intermit- 
tentem  vernalem,  quae  a  mense  Februario  in  Augu- 

14 

stum ,  et  autumnalem ,  quae  ab  Augusto  in  Februarium 
dominatur.  Xicet  quandoque  (ut  post  Hippocratem 
inonuit  Sydenhamus)  vel  maturius,  vel  tardius  etiam 
invadant,  prout  scilicet  uberior  parciorve  in  aere  ap- 
paratus  vel  ad  easdemproducendas  facit,  vel  officit. 

§  698. 
Vernalis  ^  ut  plurimum  brevior ,  subinflammatoria  , 
synochae  febri  affinis ,  regularis ,  sponte ,  aut  modico 
apparatu  sanalur,  recta  abiens  in  sanitatem  ;  medica- 
trix  subinde  inveteratorum  malorum ,  melancholia^ , 
epilepsiae ,  aliorum :  reliquias  autumnalium  tollit.  Stoll. 

§  699. 
Autumnalis  plerumque  longa,  remittens,  subin- 
trans;  saburralis,  biliosa,  pituitosa;  anomala ,  pernicioso 
symptomate  stipata :  saepe  desinit  in  lienes  magnos , 
Jreliquorum  viscerum  infarctus ,  icterum ,  hydropem  , 
cachexiam  multiplicem ,  et  quae  hinc  sequuntur  mala. 
StoU. 

§  700. 

ParoXysmus  legitimus  febris  intermittentis  frigorcj 
aestUf  sudore  absolvitur,  tria  stadia  percurrens.  Si 
unum  alterumve  stadium  deficiat ,  aul  si  ordo  turbatus 
sit,  intermittens  irregularis  adesse  dicitur. 

S'701. 

Quin  et  saepe,  intermittens  autumnalis  praecipue, 
aemulatur  exacte  indolem  continuarum,  ob  longiores 
et  duplicatos  paroxysmos,  dum  tamen  indoles  et  cura- 
tio  plane  diversae  sunt.   Stoll. 

§  702. 

Paroxysmus  autem  febrium  intermittentium  vel 
eadem   exacle   hora   redit,   vel  maturius,  vel  vero  se- 

rius ,  aut  teinpore  incerto.  Hinc  febris  consistentis , 
anticipantis ,  postponentis ,  vagae  erraticaeque  notio. 
Stollias. 

§  703. 

Si  paroxysmus  ita  protrahitur,  ut  nova  accessio 
priorem  nondum  finitam  eicipiat,  febris  subintrans 
vocatur. 

§  704. 

Aliquando  sub  larva  alterius  morbi  delitescit,  quem 
tempore  legitimae  accessionis  aemulatur,  intermittens 
lariata  ,  ita  ut  sub  schemate  cephalalgiae ,  delirii , 
amauroseos  aliusve  morbi  decurrat.     Stoll. 

§  705. 

Febrem  larvatam  adesse  docet,  ordine  et  statuto 
tempore  reditus  affectionis  morbosae  aut  symptomatis 
cujusdam  gravioris,  ita  se  manifestantis ,  ut  ipsius  fe- 
bris  paroxysmus  vix  ac  ne  vix  quidem  appareat ,  nul- 
lam  autem  conspirationem  habentis  cum  universa 
aegrotantis  constitutione ,  aut  caelerorum  symptomatum 
complexu,  qualia  in  intermissione  notantur.  De  quo 
febrium  genere,  praeter  Sydenhamum,  Tortium  alios- 
que  scriptores  mox  laudandos ,  legi  merentur  Carolus 
Strackius,  Daniel  Craanen  et  Franciscus  Casimir 
Medicus. 

C.  Stback  ,  Observat.  medicinal.  de  febribus  interraittenti- 
bus ,  et  qua  ratione  iisdem  medendum  sit  etc.  Qfifenbach 
1785.  8to.  Libr.  II.  Cap.  I  seqq.  pag.  105  seqq,        *^  ^ 

D.  Cbaiitk5  ,  Diss.  de  genuino  febrium  intermittentium 
laryatarum  charactere  ,  iilarumque  peculiari  indole.  L.  B. 
1806.  4to. 

^  r.  C.  MsDicus  ,  Geschichte  periodischer  Krankheiten.  Carls- 
ruhe  1764.  8to.  in  zwey  Biicher. 

§  706. 

Praeter  larvatas  febres ,  aliae  sunt ,  manifestis  inter- 
mittentium  symptomatibus  instructae ,  quae  malignae 
aut  permciosae  dicuntur.  Quarum  duplex  Francisco 
Tortio  statuitur  genus,  2\XQi\xm.  comitatarum  ^  sub- 
continuarum  alterum. 

§  707. 

Intermittentes  comitatae  ,  etsi  periodice  intermittant 
et  quietis  intervalla  habeant,  in  accessionibus  peculiari 
aliquo  symptomate  periculoso  stipantur,  quo  aegrum 
in  vitae  discrimen  celeriter  adducunt,  perniciemque 
eidem  minantur.     Burser. 

§  708. 

Symptomata  ejusmodi  periculosa,  quae  manifestum 
paroiysmum  febrilem  comitantur ,  vel  colliquaiivi 
generis  sunt ,  unde  febris  cholerica ,  suhcruenta  etc. , 
vel  generis  nervosi,  ut  intermittens  syncopalis ,  so" 
jporosa ,  apoplectica  etc, 

§  709.  ■ 

Intermittentes  siihcontinuae ,  quas  altero  loco ,  inter 
malignas  recenset  Tortius,  illae  sunt ,  quae ,  intermis- 
sione  paulatim  obscurala  et  deperdita,  lente  vel  festi- 
nanter  in  continuas  abeunt. 

§  710. 

De  universa  febris  intermitlentis  perniciosae  doctrina 
legi  merentur  Ludovicus  Mercatus,  Richardus  Morto- 
nus,  Franciscus  Tortius,  Paulus  Theophilus  Werl^o- 
vius,  Johannes  de  Koker,  Boerhavii  discipulus,  Fran- 
ciscus  Gasimir  Medicus ,  et  Clar.  Alibertus. 

L.  Mercati  ,    De  febris  essentia  ,  causis  ,  symptoraatibus  etc. 

R,     MoRtoiT ,     Pyretologia     sive     Traclatus    de    raorbis    acutis 

universalibus     elc.  ,     Exercitat.    II.    Cap.   IX.    De   profei/ormi 

febris   iniermitteniis  genio ;    in    Operr.   Medic.  ,    Venet.   1733. 
4to.  pag.  241  seqq. 

r.  ToRTi ,  Therapeutice  specialis  ad  febres  periodicas  per- 
niciosas  etc. ;  edit.  5tae.  Francof.  et  Lips.  1756.  4to.  Libr.  II , 
III,  IV,  pag.  125  seqq. 

P.  G.  Werlhop  ,  De  febribus  intermittentibus  soporosis  et 
apoplecticis ;  in  Operr.  Medic.  ,  edent.  J.  E.  Wicbmann , 
Hannov.  1775.  4to.  ,  Part.  I ,  pag.  54  seqq. 

J.  DE  KoKBR ,  De  morbo  epidemico  anni  MDCCXIX  ,  in  A. 
Halleri  Disputat.  ad  morborura  historiam  et  curationem  facien- 
tium  ,  Tom.  V.  Lausann.  1758  ,  4to.  pag.  219  seqq. 

F.  C.  Medicus  ,  Die  Geschichte  eines  epidemischen  bosar- 
tigen  Wechsel-Fiebers  j  in  Sammlung  von  Beobachtungen  aus 
der  Arzneywissenschaft.  Neue  Auflage.  Zurich  1776.  8vo. 
pag.  1—216. 

J.  L.  Alibert  ,  Trait^  des  fievres  pernicieuses  ou  ataxiques 
iatermittentes.  5me  ^dit.  Paris  1819.  8vo. 

§  711. 

Inter  structurae  organicae  vitia,  qualia  sectiones 
kominum,  a  febribus  intermittentibus  diuturnis  inter- 
fectorum,  lustranti  Medico  exhibuerunt,  praesertim 
referri  meretur  multiplex  viscerum ,  quae  in  abdomine 
collocata  sunt,  laesio.  Prae  caeteris  autem  ,  quae  di- 
gestioni  et  sanguificationi  serviunt,  organis,  in  liene 
potissimum  febrium  intermittentium  causae  et  effectus 
^ernuntur,  ita  ut  hic  vel  praegrandis  sit,  vel  duritiem 
insolitam  contraxerit,  vel,  quod  frequentius  est,  in 
emoUitionem  pultaceam  degeneraverit.  Utrum  in  fe- 
bribus  intermittentibus  subsit  quaedam,  organica  aut 
dynamica,  medullae  spinalis  laesio,  tempus  forte  do- 
cebit. 

§  712. 

Quod  ad  prognosin  attinet,  de  febribus  intermitten- 
tibus  haec  praecipue  notanda  sunt: 

Interniittentes   vernales  rarissime  diuturnae  et  sem- 

per  fere  salutares  sunt :  autumnales  dluturniores   sunl , 
iieque  levi  opera  se  amoveri  patiuntur.  Sydenham. 

Oris  et  labiorum  vesiculae,  quas  hydroam  febrilem 
vocarunt,  in  vernalibus  proxime  instantem  recessum 
augurantur,  in  autumnalibus  symptomatici  generis  sunt. 

Quo  brevior  intermittentibus  apyrexia,  eo  major  in 
acutas  propensio  ;  quo  longior  vero  paroxysmis  quies 
ifltercedit ,  eo  evidentior  in  chronicas  affecliones  nisus 
esse  consuevit.     Frank. 

Tertiaham  longitudine  excedit  quotidiana,  quantum 
haec  a  quartana  superatur,  in  quam  non  raro  converti 
videtur,  ubi  aliquando  perseveravit.  Nicolaus  Piso. 

Atque  de  quartanis  quidem  illud  merito  affirmari 
potest,  eas  genuinam  esse  autumni  sobolem.  Syden- 
ham. 

Quartanae,  definita  hora  exacte  recurrentes,  par- 
oxysmo  tamen  breviore,  sunt  quam  maxime  diuturnae 
et  rebelJes.  Stoll. 

Quae   dvplex  est   intermittens ,  priusquam  tota  ce- 
dat,  in  simplicem  converti  solet.  Frank. 
'  ■  Magnitudini    et    diuturnitati    horroris    accessio    tota 
est,  et  ipsa  febris,  commensurata.  Stoll. 

Ubi^  unum  alterumve  stadium  deficit,  ibi  febris 
pertinacior,  et  facilis  in  irregularem,  remittentem, 
continuam  mutatio.  StoU. 

Si  invasio  non  terminetur  sudore,  aut  eo  solum 
modicissimo,  continuae  metus  est,  aut  remittentis, 
judicatu  difficilis.  StoU. 

Quo  diuturnior  febris,  eo  major  in  relapsum  pro^ 
clivitas.  StoU. 

Febres  populares  saepius  ob  pravam  medendi  me-^ 
thodum  occidunt ,  quam  ob  deleteriam  quamdan^  ipsa- 
rum  naturam.     Stoll. 

§  713. 
In  febribus  curandis  Medico  opus  est  sagacissimo ; 
surnme  industrio ;  summe  attento ;  perseverante ;  nec 
imprndenter  festinante ;  indicationibus  solum  certis , 
remediis  solum  simplicissimis  inhaerente ;  neque  spe , 
neque  metu ,  neque  pervicacia ,  neque  praefidentia , 
neque  aliud  agendo ,  neque  novitatis  studio ,  in  trans- 
versum  acto.  Stoll. 

§  714. 

Cura  alia  in  ipsa  accessione  locum  habet;  alia  vero 
eitra  eandem^  Stoll. 

§  715. 

fn  stadio  frigoris  dandas  est  potus  diluens,  tepidus, 
leniter  diaphoreticus ,  parce  frequenterque  sumendus. 
Abstinendum  est  ab  Opio  alioque  aromate  stimulante. 
A  quinque  guttis  olei  caryophyllorum ,  ante  ingruen- 
tem  paroxysmum  assumtis,  juvenem,  tertiana  vernali 
laborantem,  lethali  pleuritide  correptum  vidit  Swiete- 
nius,  —  Felix ,  quem  faciunt  aliena  pericula   cautum. 

§  716. 

Orto  calore,  quies,  stragula  leviora  lecti,  aer  frigi- 
diusculus,  aqua  acidulata  et  methodus  antiphlogistica , 
ipsa  etiam  sanguinis  missio,  si  detrahere  eum  opor- 
teat,  conducunt. 

§  717. 
Sudor    inchoatus   blande   promovendus ,  lecto ,  pota 
tepido ,  interdum  sanabucino;  non  vi  urgendus:  a  su- 
dore  quies,  somnus,  refectio.  Stoll. 

§  718. 
Praeter  methodnm  hanc  indirectamy  generalem  et 
symptomdHcam  y    alia  Medici  cura  est,   extra   paroxy- 

smos,    aegrotanli   praestaBdaj    ad  febrium  singularium 
naturam  et  causas  composita. 

S  719. 

Habent  quippe  febres  intermittentes  vel  inflamma- 
toriam ,  vel  catarrhalem ,  vel  gastricam  ,  vel  biliosam , 
vel  pituitosam ,  subinde  etiam  rheumaticam  aliamve 
naturam.  Cujus  singularis  febrium  characteris ,  cum 
annua  et  epidemia  constitutione  ut  plurimum  congru- 
enlis,  major  in  cura  habenda  est  ratio,  quam  tempo- 
poris  ordinisque,  quo  redeunt  paroxysmi. 

§  720. 

Excipiuntur  fere  febres  intermittentes  benignae ,  ex- 
quisitae  et  depuratoriae.  In  his  enim,  quae  Burserii 
verba  sunt ,  materia  morbifica  solis  naturae  viribus 
subigitur,  singulisque  accessionibus  minuitur,  aut  sen- 
sibili  aliqua  evacuatione  sic  difflatur,  ut  paulatim  sa- 
nitas  redeat. 

§  721. 

In  febribus  autem  intermittentibus ,  quae  artis  auxilio 
indigent ,  primo  loco  auferendae  sunt  causae  remotae , 
manifestae ,  quae  febri  occasionem  dederunt ,  dein , 
pergente  febre,  causas  proegumenas  impugnari  oportet. 

§  722. 

Ad    utrumque   finem    assequendum  remedia  faciunt 

antiphlogisHca  y    resolventia ,   diajphoretica ,  emetica, 

'puTgantia  ,    antispasmodica ,   rohorantta ,    cardiaca , 

antiseptica,    et    quae    alia  sunt  instrumenta  medendi, 

febrium  ingenio  cojigrua. 

§  723. 

Quorum  priora  in  auferendis  causis  excitantibus  oc- 
cupanlur ;   posteriora  vero  in  corrigenda ,  quae  morbi 

eemina  praebuit,  universa  corporis  aegrotantis  diathesi. 
Quibus  utrisque  causis  sublatis,  causa  febris  proxima 
saepissime  tollitur,   et   ipse  ideo   desinit  morbus. 

§  724. 

Sin  autem,  causa  excitante  ablata,  nihilominus  par- 
oxysmus  quasi  per  consuetudinem  recurral;  neque 
signa  adsint  internae  inflammationis ,  neque  collecti 
alicubi  puris,  neque  obstructi  admodum  hujus  illiusve 
visceris,  neque  coiluviei  gastricae;  tunc  utique  abige- 
tur  Cortice  Peruviano ,  puiveris ,  infusi ,  extracti ,  de- 
cocti ,  syrupi ,  epithematis ,  enematis  forma  ^  tempore 
apyrexiae ,  debito  ordine ,  dosi ,  regimine ,  adhibito , 
diu  continuato.  StoJI. 

§  725. 

Illud  vero  "leqov  nrAoop ,  a  quo  tempore  Europaeis 
innotescere  coepit ,  consensu  Medicorum  omnium  fere 
expertissimorum ,  febrifugum  catholicon  esse  compro- 
batur ,  qiiod  omnes  febres  intermittentes ,  —  in  quavis 
anni  tempestate ,  in  omni  sexu,  aetate  et  tempera- 
mento,  radicitus  et  penitus,  cito,  tuto  et  feliciter  sa- 
net.  Mortonus. 

§  726. 
Febrifuga  autem  non  danda  sunt  febre  adhuc  cruda , 
incipiente,  miti,  medicatrice;  remittente  ob  phlogosin, 
vel  saburram ;  visceribus  obstructis.  Stoll. 

§  727. 

Praemature  enim  data  ex  intermittente  remittentem, 
continuani,  biliosam,  ardentem  faciunt;  viscerum  in- 
farctus,  hydropes,  icteros,  arthritides,  hypochondriasin 
inducunt,  muhaque  alia  mala,  nova  solum  et  pruden- 
ter  directa  febre  sananda.  StoU. 

§  728. 
Eicipienclae  tamen  sunt  febres  larvatae  et  pemicto^ 
sae.  In  his  quippe ,  Stollio  monente,  duplex  curatio 
locum  habet:  in  paroxysmo  cura  symptomali  pericu- 
loso  accommodata ,  ut  v.  c.  venae  sectio  in  intermit- 
tente  apoplectica^  cardiaca  stimulantia  ia  syncopali 
aut  mortuali;  extra  paroxysmum  autem ,  febris  quan- 
tocyus  auferenda  est.  —  »Munus  ergo  solertis  Medici,- 
qui  perniciosam  intermittentem  dignoverit,  erit  statim, 
paucis  praemissis,  quae  indicationibus  universalibus , 
prout  e  re  videbitur,  respondeant,  vel  iis  praetermis- 
sis ,  si  occasio  sit  praeceps ,  erit ,  inquam ,  munus  illi- 
us,  statim  ipsi  febri  directe  occurrere,  ut  imminentem 
paroxysmum ,  periculo  saepius  atque  terrore  plenum, 
aotevertat,  vel  saltem  imminuat  atque  leniat.  Fran- 
ciscus  Torti. 

§  729. 

Sub  usu  Corticis  Peruviani  alvus  sit  facilis ;  prae- 
cordia  libera,  indolentia;  sapor  bonus;  spiratio  bona: 
excitantes  causae,  maxime  ingluvies,  vitandae:  uberius 
perspirare  convalescentibus  confert.  StoU, 

§  730. 

Si  febris  quievit,  diu  meminisse  ejus  diei  convenit; 

eoque  vitare  calorem,  cruditatem,  lassitudinem.  Facile 

enim  revertitur,  nisi  a  sano  quoque  aliquamdiu  time- 

tur.  Celsus. 

S  731. 

Praeprimis  cortex  diu  continuandus  diminuta  dosi, 
charactere  febrili  alle  impresso  ob  febris  diuturnita- 
tem,  crebros  relapsus,  in  febre  endemia,  constitutione 
intermittentium  adhuc  durante;  in  infantibus,  piieris,^ 
faeminis.  StoUr 

732. 

Quo  officio  ut  rite  fungamur ,  memores  nos  esse 
bportet  temporis,  quo  intermittentium  paroxysmi  re- 
verti  consueverunt.  Werlhovium  quippe  experientia 
docuit :  »febres ,  ex  tertianarum  genere  recidivas ,  longe 
quam  plurimas  aliquo  secundae  hehdomadis  die,  sive 
post  quartam  lunaris  mensis  partem ,  a  cessata  remedii 
assumtione,  contigisse,  —  quartanas  autem  et  quoti- 
dianas  veras ,  tertid  hebdomade ,  sive  post  lunaris 
mensis  dimidium,  reversas,  vel  recursum  evidenter 
mojitas  esse." 

§  733. 

De  febribus  intermittentibus  legantur  praesertim  Sy- 
denhamus  ,  Mortonus ,  Tortius ,  Huxhamtis ,  Werlhd-^ 
vius,  Burserius,  Stollius,  Quarinus  et  Strackius,  quo- 
rum  libros  et  oljservationes  ante  laudavimus.  Confe- 
rantUr  quoque  ea ,  quae  ex  alienis  observationibus 
collegit  et  digessit  Wenscelaus  Trnka  de  Krzdwitz , 
Medicus  llungarus  et  in  Universitate  Tyrnaviensi  qu- 
ondam  ProfessoT.  Inter  recentissimos ,  qui  de  hoc 
morbi  genere  commentati  sunt ,  scriptores ,  multorum 
suffragia   tulit  Doctissimus  Bailly. 

'W.  Trbka  de  Krzowitz  ,  Historia  febrium  intermittentium  , 
omnis  aevi  obserrata  et  inventa  illustriora  medica  ,  ad  has 
febres  pertinentia ,  complectens.  Vol  I.  Yindobon.  1775.  8to. 
(Tomus  alter ,  in  quo  de  recidivis ,  de  malignis  et  larvatis , 
deque  morbis  secundariis  agendum  fuisset ,  in  lucem  non 
prodiit.) 

E.  M.  Baillt  ,  Traite  anatomico-pathologique  des  iieTres 
intermittentes  simples  et  pernicieuses  etc.     Faris  1825.  8to. 

§  734.     . 
Ut  intelligatur  intermittentium  nostratium  ratio,  Je- 
gantur  Petrus  Forestus ,    Isbrandus    Diemerbroeckius , 
Gerardus  Swietenius  ahiquc  Batavi  Medici ,  tum  quoque 

Medici  exteri,  qui  in  patria  nostra  artem  exercuerunt^ 
ut  T.  c.  Johannes  Pringlius ,  Jacobus  Graingerus ,  Fre- 
dericus  Johannes  Christianus  Sebastian,  Doct.  Pop- 
ken ,  alii. 

P.  FoRESTi  ObscrTationum  et  Curalionum  medicinalium  Libr. 
III  [De  febribus  intern\ittentibus)  et  Libr.  V  {De  febribus 
comjpositis)  ;  Operr.  Omn. ,  Francof.  1660.  foL,  pag.  64  seqq., 
125  seqq. 

J.  DE  DiEMERBROECK ,  Obscryationes  et  Curationes  Medicae 
centum  ,  pag.  76  ,  97 ,  98  ,  118  ,  124  seqq.  in  Operr.  Omn. 
Anatomicis  et  Medicis  ,  cura  T.  de  Diemerbroeck.  Ultraject. 
1685.  foL 

G.  vjLir  SwiETEir ,  Commentar.  in  Boerbavii  Aphor.  746 seqq. 
Tom.  II  pag.  504  seqq. 

J.  Prikgle  ,  Verhandeling  over  de  Legerziekten  enz.  jver- 
taald  door  L.  Bicker.     II  D.  pag.  1  seqq. 

J.  GRi.iirG£R ,  Historia  febris  anomalae  Batavae ,  annorum 
1746  ,  1747 ,  1748  etc.    Edinburg.  1753.  8vq. 

r.  J.  C.  SEBi.STii.ir ,  Ueber  die  Sumpfwechselfieber  im  all- 
gemeinen ,  und  vorziiglich  diejenigen ,  welke  in  Holland 
epidemisch  herrschen.     Karlsruhe  1815.  8to. 

F.  A,  L.  PoPKEBf ,  Historia  epidemiae  malignae ,  anno  1826 
Jeverae  observatae.    Bremae  et  Lips*  1827«  8to. 

^U    1>EN  UITGEVEtl  DEZE6  ZtJN  IN  HET  JAAR  i838  Vti!* 
GEGEVEN  BE  VOLGEKDE  WERKEN  : 

ScRiNGAR  (G.  C,  B.)  Hoogleeraar  te  Amsterdam , 

Epitome  Therapiae  Generalis /  1,50# 

EiNCYCLOPEDiscH  WOORDENBOEK  der  Praktische 
Genees',  Heel-  en  Yerloskunde,  door  G.  F. 
Most.  1«  Deel.  le  en  2'  Stuk.  A— D      .     .  »  5,20. 

Chelius,  Leerboek  der  Heelkunde.   7^  en  8'' 

.  Stuk.  a/2,40   . »4,80. 

Onsknoort,(  A.  G.  van)  De  Operative  Heelkunde, 
stelselmatig  voorgedragen.  In  drie  deelen  met 
platen.  Tweede  zeer  vermeerderde  en  verbe- 
terde  druk.  1«  en  2«  Deel.  a/5,40.     .     .  »10,80. 

RjCHERAND,  Natuurkunde  van  den  Mensch 
(Physiologie)  uit  het  Fransch  vertaald  door 
A.  van  Erpecum.  Derde  zeer  verbeterde  en 
vermeerderde  druk.  l^  Deel »  2,80. 

TiLANUS  (C.  B.)  Hoogleeraar  te  Amsterdam, 
Schets  der  Heelkunde  tot  Leiddraad  voor 
zijne  lessen »  1,80. 

TijDSCHRiFT  Toor  Natuurlijke  Geschiedenis  en 
Physiologie.  Uitgegeven  door  J.  van  der 
Hoeven ,  Prof.  te  Leiden ,  en  W.  H.  de  Vriese , 
Prof.  te  Amsterdam.  2®  Jaargang  1835.  4 
stukken  met  platen  .........  9, — , 

VosMAER ,  Apothekars  Woordenboek,  of  uit- 
voerig  Zamenstel  der  Apothekerskunst  en 
daartoe  voorbereidende  Wetenschappen  ,  na 
des  schrijvers  overHjden  vervolgd  door  Claas 
Mulder,  Hoogleeraar  te  Franeker.  2^Deel. 
2«  Stuk »  2,80. 

Water  (J.  A.  van  de)  Beknopt  doch  zoo  veel 
mogeUjk  voUedigHandboek  voor  deLeerder 
Geneesmiddelen  (Materies  Medica).  Tweede 
verbeterde  en  vermeerderde  Uitgaaf,  door 
M.  W.  Plagge,  Bad-Arts  te  Bentheim  .     .  »  4,80 


De  Aarde  en  hare  Bewoners,  Een  aardrijks- 
tundig  Handboek  door  K.  T.  Vollrath  Hoff- 
mann ,  vrij  in  het  Nederduitsch  vertaald  en 
met  eenige  Aanmerkingen  en  Bijvoegselen 
vermeerderd  door  J.  van  Wijk  Roelandsz. 
1%  2e  en  3e  Stuk.  a/1,40  ...  .  .  /  4,20. 
met  platen  en  kaarten.  '- ' 

Ippel  (J.  W.  L.  F.)  Eerste  Beginselen  der 
Hoogduitsche  Taal,  in  korte  Beginselen, 
met  opstellen  ter  Vertahng.  Vierde  ver- 
ineerderde  druk  .     ,     ,-     .     ,     .     .     ,     .  »  0,70, 

ScHRoDER  ( J.  F.  L.)  Hoogleeraar  te  Utrecht , 
Over  meetkundige  Bepalingen,  met  vele  in- 
gevoegde  liguren »1 ,80. 

MuLDER  (G.  J.)  Scheikundig  onderzoek  van  ko- 

per  tot  dubbeling  van  schepen  gebruikt.     ,  »  1,40. 

'      VOORTS  ZIJN  TER  PERSE: 

Chelius,  Leerboek  derOogziekten,  door  G.  J,  Pool, 
Med.  Doctor. 

Kunth's  Handboek  der  Botanle  en  aanleiding  lot  de 
■   kennis  derNatuurKjke  Familieh  des  Plantenrijks.  Uit 

het  Hoogduitsch  vertaald  door  N.   B.  Millard,  met 

eene  Voorrede  van  den  Hoogleeraar  W.  H.  de  Vriese. 

2  deelen. 
Onsi;noort  (A.  G.  van)  De  operatieve  Heelkunde.  3^  Deel. 
MosT,  Encyclopedie  der  Genees-,  Heel-  en  Verlos- 

kunde.  3^  Stuk. 
RiCHERAND ,  Natuurkunde  van  den  Mensch.  2^  Deel. 
HoFFMANN,  de  Aarde  en  hare  Bewoners.  4®  Stuk. 
VosMAER,  Apothekers  Woordenboek.  3^  Deel.  1«  Stuk. 
Stark  ,    Leerboek  der  Verbanden ,   door   A.  van  der 

Hout.  Tweede  zeer  vermeerderde  en  verbeterde  Uit- 

gave. 

